
UVODNA RIJEČ 


Kad je poslije Svjetskoga rata pala cijena mnogim duhov- 


“nim vrijednostima, nestalo je i pređašnje ljubavi i zanimanja za 


pravu narodnu knjigu, pa su dug niz godina izvještaji naših 
književnih društava govorili najviše o njihovim nevoljama, od 
kojih su se neka teh posljednjih godina nekako oslobodila. Nije, 
dakle, nikakvo čudo, što su se znaci tih vremena pokazali i u 
samom jeziku: ono, što se u širokom značenju riječi zove jezična 
čistoća i pravilnost, kao da se tada prezrelo i potpuno zanema- 
rilo, i naš je jezik odbacivši mnoge dotadašnje propise krenuo 
i išao slobodan poput razlivene bujice, 

No čuvari našega jezika nijesu mirovali, nego su se javljali 
nastojeći da zlo, koliko mogu, i sami uklone i druge na obranu 
potaknu: dr. Nikola Andrić ustaje nekoliko puta, da uzbije 
rusizme i galicizme, što su nagrnuli k nama preko beogradske 
štampe; prof. Rožić neumorno slaže nove rukoveti svojih bar- 
barizama i videći, da je starac sam preslab, poziva, da se osnuje 
društvo za obranu jezika; prof. Maretić, pisac nekadašnjega 
»Filologičkoga iverja«, izdaje sad »Jezični savjetnik« i namje- 
njuje ga jednako Hrvatima i Srbima držeći, da njegova svjeta 
treba i s ovu i s onu stranu Save. 

Spomenuta misao, da se osnuje društvo, kojemu bi zadaća 
bila da se stara oko njegovanja hrvatskoga jezika, nije se iz 
različnih uzroka mogla ostvariti sve do prošle godine po odobre- 
nju pravila za Društvo »Hrvatski jezik«, 

Naše društvo, stupajući sada u život, misli, da će dio svoje 
zadaće najbolje izvršiti izdajući svoj časopis »Hrvatski jezik«, 
koji će donositi kraće članke.i različne bilješke o jeziku, što će 
ih moći čitati i oni, kojima nije posao jezik proučavati niti učiti. 
Nadamo se, da ćemo tako razbuditi ljubav i zanimanje za sam 
jezik, pa smo gotovi da pomognemo, koliko umijemo, svakomu, 
tko se nađe u kakvoj jezičnoj sumnji ili zaželi da o jeziku uopće 
što dozna. ' m ' 

Ovakvih časopisa ima i drugdje: imaju ga Česi, Poljaci, Bu- 
gari i dr., a i u Beogradu izlazi već petu godinu časopis »Naš 
jezik«, u kojemu se javljaju i Hrvati. No mi imamo i svojih 
osobitih potreba, što ih mi, stojeći im bliže, možemo i bolje 
smotriti; tu su na pr. neka pitanja o odnosu našega književnog 
jezika spram našega čakavskog i kajkavskog dijalekta; jer ne 
treba zaboraviti, da je iz čakavske i kajkavske kolijevke izišao 
velik broj naših najboljih pisaca, koji štokavskoga govora nijesu 
naučili iz usta štokavskog seljaka, nego ponajviše u školi, iz 
knjiga i u općenju s obrazovanim štokavcima. 

Život i budućnost našega časopisa stajat će do one naše 
javnosti, koja je časopis ove vrste već dugo i željela i od nas 
očekivala. 


ODBOR 

ETIMOLOGIJA I FONETIKA 
U NAŠEM PRAVOPISU 


Do pred koju godinu mogli smo misliti, da se naš latinički 
pravopis u glavnom utvrdio s ovim obilježjem: fonetika u riječi 
(izuzevši slučaje sa d ispred s ili š kao na pr. predsjednik po- 
red pretplatnik) sa 30 grafičkih znakova, od kojih su tri bila 
složena: dž, lj i nj, i osim toga r' za oznaku slogotvornoga r 
ispred vokala (na pr. umr'o).) Nesloga je bila samo u bilježe- 
nju jednoga glasa, koji je većina pisala đ, a manjina dj u pri- 
mjerima kao dođe — dodje; ovo se drugo češće štampalo, jer 
mnoge štamparije nijesu imale jedinstvenog tipa đ. No od te 
nesloge nije bilo veće neprilike, Veća je zabuna nastajala otuda, 
što su neki, povodeći se i za reformom u njemačkom pravopisu, 
počeli sistematski vezati različne priložne sveze, i to ne samo 
primjere kao dosad mjesto do sad, doskora mjesto do skora, 
uskoro mjesto u skoro, uopće mjesto u opće, zacijelo mjesto za 
cijelo, i t..d., nego i primjere kao na oko (na pr. naoko dobar), 
do duše (na pr. uči doduše, ali slabo zna), žalibože, dozlaboga, 
možebiti 'možda' i t, d., premda se već i prije pisalo uvečer i 
u večer, ujutro i u jutro, obdan i ob dan i dr.?) Bilo je gdješto 
i razilaženja u pisanju velikih i malih slova; neki su pisali na 
Pr. Fruška Gora, a neki Fruška gora i dr. Ipak su sve te i još neke 
druge razlike bile neznatne sitnice, od kojih nije dolazila gla- 
vobolja. 


No posljednjih godina vidimo nešto drugo ozbiljnije. Naj- 
novija je reforma našega pravopisa pored drugih novina uve- 
ćala, kako znamo, njegovo fonetsko obilježje uvedavši i pisanje 
ts mjesto ds u prefiksima, pa se sada piše i pretsjednik (mje- 





s 


1) Osim u stručnim raspravama samo su gdjekoji upotrebljavali i 
drugdje jedinstvene znakove: , / i 4. 


?) U BIRj. mnogo ovakvih sveza i ne nalazimo na alfabetskom mjestu; 
u njemu nema na pr. dođuše, nego pod riječju duša na samom kraju ima 
primjer: kaže do duše u predgovoru... (iz Daničića). Prof. Maretić ostao 
je uvijek vjeran starijemu načinu pisanja, pa zato i u 2, izdanju njegove 
»Gramatike i stilistike« (iz g. 1931) nalazimo na pr.: »Nijesam do sad 
našao razloga...« (str. 4). 

sto predsjednik) i otišetati (mjesto odšefati) pored sredstvo, 
gradski i dr/) 

Kod nas to posljednje fonetsko dotjerivanje (tu je i pisanje 
futura kao biću mjesto bit ću) nije naišlo na povlađivanje, šta 
više, čuju se sve češće glasovi protiv fonetike uopće, 
pa neki već i pišu etimološki, na pr. seljačtvo (mjesto seljaštvo), 
a naše novine (osim »Seljačkog Doma“), koje drukčije pišu fo- 
netski, ime hrvatskog narodnog vođe dra. Mačka pišu Vladko 
(mjesto Vlatko), kako se i on sam piše. 

Glasovi protiv fonetike javljaju se već i u našoj štampi. Tako 
je u časopisu »Evoluciji« god. II (1933) 157/8 gđa. Milica Va n- 
dekar-Radić napisala članak pod natpisom: »Fonetika ili 
etimologija?«, u kojem ne odbacuje samo odredbe najnovijega 
pravopisa nego .i sam fonetski pravopis.) A u »Hrvatskom Dnev- 
niku« u br. od 11, IV, 1937 na str. 19, g. Imbro Štivić pozdrav- 
ljajući toplo osnivanje našega društva i iznoseći nekoliko dobrih 
napomena o njegovoj zadaći kaže i to, da bi naše društvo ire- 
balo da nastoji i oko uvođenja etimološkoga pravopisa, kojim 
su pisali braća Radići,*) 

1) Najnoviji. je pravopis kod nas još ograničen na škole i državne 
oblasti, i zato će se i naš časopis držati u glavnom pravopisa, kakav je u 
Zagrebu bio prije posljednje reforme. Kako se o toj reformi nije moglo 


niti smjelo slobodno raspravljati, tako se nijesu mogle prikazati široj jav- 
nosti ni neke dobre njezine odredbe. 

2) Glavne misli toga članka iznova je iznijela gđa. Milica Devčić- 
Radić u istom časopisu i u godini 1936. 

3) G. Štivić završuje svoj članak ovako: »I pravopis nam je dosta 
težak. Velika je to neprilika, što moramo paziti na zvučne i bezvučne 
suglasnike i tako pisati, a sve radi načela: Piši, kako izgovaraš, Zato nije 
čudo, što mnogi ne znaju, od čega je nastala riječ gozba, a pogotovo za- 
dužbina, te neki misle, da je nastala od korijena dug, odnosno od riječi 
zadužiti, a ne od riječi duša, t. j. sve, što se daje za dušu ili radi duše, 
jest zadužbina. Kako nas fonetika daleko zavede, najbolje vidimo po futuru 
(budućem vremenu) u najnovijem školskom prevopisu, gdje se piše: daću, 
praću, prešću od glagola: dati, prati, presti. Ovakova fonetika je upravo 
smiješna, te čovjek i nehotice pomišlja, da je danas pravilo kod pravo- 
pisa piši, kako hoćeš. Takav me pravopis sjeća uvijek na jednu uzrečicu 
u nekim slavonskim selima, koju polupismeni ljudi govore i pišu ovako; 
Oš, neš. Naravno, istom poslije odgonetanja saznamo, da je to: hoćeš, ne ćeš. 

Budući da se svi kulturni narodi drže etimologije, najbolje je, da se 
i mi Hrvati vratimo starom Veberovu pravopisu, koji je vrijedio do go- 

Videći i čujući mi sve to, držimo, da je naše društvo ne 
samo zvano, nego i dužno, da već sada, izilazeći prvi put pred 
hrvaisku javnosi, kaže i svoje mišljenje o jednom i drugom na- 
činu pisanja, da se ne bi unosila dalje zabuna, iz koje bi poslije 
bilo teže izići, 

Fonetski pravopis za hrvatski jezik nastojao je još prije 
Brozova »Pravopisa« opravdati prof. Maretić u članku »Fo- 
nelički ili etimologički?« g. 1889. u »Viencu« (str, 219—223 i 
236—239) i u »Predgovoru« svoje knjige »Istorija hrvatskoga 
pravopisa latinskijem slovima«, koja je iste godine izašla kao 
IX knj. »Djela« Jugoslav, akademije, Maretić je preporučujući 
i braneći fonetski pravopis za naš jezik za opravdanje toga pra- 
vopisa dobro istakao samu građu našega jezika, gdje riječi i u 
fonetskom pisanju ostaju »prozirne«, i »gdje su sasma rijetki 
slučajevi, da dvije ili više riječi različnoga postanja i različnoga 
značenja jednako glase« (v, Istorija V—IX). Kad je potom, po 
odluci tadašnjega odjelnog predstojnika dra. Stjepana Sbarda 
god, 1892. prof, Broz sastavio svoj »Pravopis«, kojim se i “ 
naše škole uvodila fonetika, napisao je i prof. Josip Pasarić 
iste godine u »Viencu« (str, 712—718 i 729—734) dobar članak 
pod natpisom »O hrvatskom pravopisu«, u kojem je kao odlučan 
branitelj fonetike s radošću pozdravio njezino uvođenje u hrvat- 
sku knjigu.) 

Maretić je u spomenutom »Predgovoru« braneći fonetski 
Pravopis napisao i ovo: »Pismo nije drugo do živa ljudska riječ 
uhvaćena i postavljena na pisaći materijal s namjerom, da javi 
mus ' 

Sla. Bo. jer svaki čovjek sa pučkom školom mora znati, da je pametnije 
Disati: ooo nego šezdeset, svjedočba nego svjedodžba, predsjednik 
Rego pretsjednik it d. Osim toga tko ima zdrave govorne organe i ako 
nije baš lijen kod govora, može i riječi: šestdeset, “gostba, junačtvo, vrabca 
itd. o tako jasno izgovarati, kao što na pr. Nijemac ikoovaja: gelobt, 
sagte it ki Ponovno moram istaknuti, da su sve svoje članke u nosinstma 
i sva književna djela pisali sve do smrti etimologijom i braća Radići 
koji su bili ne samo naši najveći političari, nego .i učeni filozofi ...« ' 

. %) Taj bi članak g. Pasarića, potonjeg drž. podsekretara za min. Radića 
mogli s interesom pročitati i današnji neki etimologičari. Malo će koji ća 
Njih znati, da se i pokojni. Vjekoslav Klaić u članku »Borba za hrvatski 
pravopis« u »Viencu« g. 1889 (str. 558—554) javio i kao branitelj fonetičara 


od  "podria od rulje puerinaca« narugavši se pri tom Starčevićevu etimo- 
logiziranju. 

oku čitateljevu upravo ono, što živa riječ izriče uhu slušačevu. 
Jedina je zadaća pisma, da sasvijem odgovara živoj besjedi, 
druge zadaće pismo niti ima niti može imati, Pismo i besjeda 
imaju sasvijem jedno s drugijem da se pokriva. .« (str. V). Tu 
zadaću izvršuje prof. Maretiću samo pismo u fonetskom pravo- 
pisu, pa zato on taj pravopis drži »boljim od etimologičkoga« 
(str, VI) .') ' 

Istina je, da je pismu zadaća, da svojim načinom preda ono, 
što bi se htjelo javiti i živom riječju, tj. da u čitaočevu dušu 
prenese neke određene misli, ali nipošto nije potrebno, dai 
pismo bude sastavljeno od glasovnih elemenata, od kojih je 
sastavljena i živa riječ, šta više, takvo pismo nije svagda i naj- 
sigurniji i najbrži način, da se prenese potpuno sadržaj žive 
besjede. Jer ne treba ni to zaboravljati, da nema pisma niti će 
ga ikada biti, koje bi, kako Maretić veli, »sasvijem“ odgovaralo 
živoj besjedi. Jasnoću živoj besjedi ne daju samo jasno izgo- 


ovoreni odjeliti glasovi, koje fonetsko pismo prenosi »vjerno« | 


na pisaći materijal; živom i jasnom besjedu ne čine gole 
foneme, nego akcenat i ton i pojedinih riječi i cijele rečenice, 
ritam i melodija, tempo, popratni tjelesni pokreti (lica, ruku 
itd.), a često i sama situacija. I najsavršenije fonetsko pismo 
ostaje još samo skup mrtvih grafema, koje ne moraju biti uvijek 
i najjasniji simboli određenih predočaba, osobito u jezicima ka- 
kav je na pr. francuski ili engleski, gdje se u fonetskoj trans- 
kripciji udružuje mnogo riječi različna značenja, koje se i danas 
prema tradicionalnom pravopisu i različno pišu.) 


1) Vrijedno je zabilježiti, da se prof. Maretić u svojem  »Jezičnom 
savjetniku«, koji je napisao 35 godina poslije toga, dotakao mimogred istoga 
pitanja. Spomenuvši u toj knjizi na str. XXX u bilješki, kako se pisci 
naših »pravopisa« u koječemu razilaze, dođao je i ovo: »Treba uzeti na 
um, da je sve u pravopisu relativno i subjektivno, t. j. mi nemamo apso- 
lutnoga merila, po kojem bismo mogli oseći, što je bolje ili gore, dali 
na pr. »slatko« ili »sladko«, — »Zzato« ili »za t0«, —... Kad se u pravopisu 
glože ili svi pisci ili bar većina pisaca, onda se uzima, da je ono dobro 
i pravilno. Tako je bilo u drugih naroda, pa će biti i u nas.« 

2) U našoj rečenici: »on je dočekao mlđce« živa je besjeda fonetski 
najvjernije prenesena, ali je ipak po smislu nejasna, jer istom iz drugoga 
čega možemo dokučiti, govori li se o mlatiocima ili omladimlju- 
dima, t. j. piše li se ovdje mldce mjesto mldtce ili mjesto mlddce (prema 
akcentu mlddac u ARj.. 

Poznato je, da se riječi kojega jezika, kad se prvi put pre- 
nose na pismo, fiksiraju samo prema slušnom utisku, t. j. prema 
čuvenim glasovima, kako se i danas bilježi govor različnih div- 
ljaka, 

Prema tome je i filozof Konstantin, potonji sv. Ćiril, i sta- 
roslovjenski jezik, koji dotad nije imao svojega pisma, fiksirao 
u fonetskoj azbuci. Što je on za svoj posao upotrebio baš takvu 
azbuku, tj. što je za svaki slovjenski glas (izuzevši neke sku- 
pove j + vokal) uzeo osobit znak, nije nikakvo čudo, jer je i 
grčki jezik imao u glavnom fonetski pravopis, ali mu se treba 
diviti, što je umio pohvatati sve glasove staroslovjenskoga je- 
zika, pa i takve, kakvi su bili poluglasovi s i ». ) 

Konstantinov se pravopis dugo držao i u potonjoj glagolj- 
skoj i ćirilskoj književnosti. Znatna je promjena u starijem pra- 
vopisu nastala s promjenom poluglasova s i &, jer su se ti gla- 
sovi poslije gubili, pa se na pr. mjesto starijega sladsko pisalo 
slatko. Tako se već u najstarijem većem spomeniku našega je- 
zika, u ispravi Kulina bana iz god. 1189., skup čt u riječi čto, 
koje je postalo od starijega četo, piše fonetski, tj. prema zbilj- 
skom izgovoru što.") Tako se vrlo rano i mjesto starijega kađe, 
sede, ksda, ssdravs i dr. počelo pisati gđe, zde, gda, zdrav i dr. 

I cijelo naše sadašnje i pređašnje kolebanje između etimo- 
loškoga i fonetskog pisanja izlazi iz promjena, što ih je izvršila 


. promjena nekadašnjih poluglasova s i &. Jer valja istaći, da je 


naš jezik u cijeloj svojoj strukturi, napose u glasovima, vrlo 
konservativan: vrlo mnogi glasovi ostali su u njemu bez pro- 
mjene i po nekoliko vijekova. 


Prema spomenutim poluglasovima ima naš današnji što- 
kavski govor u određenim prilikama a, koje može biti i nepo- 


1) Ipak se i Konstantin dao zavesti od grčkoga pravopisa, pa je bez 
prave potrebe uveo tri znaka za glas i, a glas u obilježio sa dva slova, 
kako se taj glas pisao u grčkom pismu, No drukčije nije Konstantin etimo- 
logizirao, pa na pr. prema mazati nije pisao mazslo ni mazt», nego maslo 
i maste, kako je i prema gryzete pisao samo grysti. Ako je i pisao na pr. 
iz-nebese, nije pisao iz-koni (tj. iz početka, u početku), nego iskoni; jednako 
je pored bez-mene pisao fonetski bež-nego 'bez njega' (ispor.: iskoni bd 
slovo... i bež-nego ničitože ne bysts), bezakonije (a ne bezzakonije) i dr. 

2) Rusi i danas pišu etimološki čto, a izgovaraju što; čto govore samo 
oni, koji u izgovoru robuju pismu, : 

stojano, kao u riječi san — gen, sna, a u određenim prilikama 
nije uopće za njih došla nikakva zamjena, Ondje, gdje se t. zv, 
nepostojano a gubi, i ondje, gdje se nekadašnje & i & izgubilo 
bez zamjene, može u izgovoru pojedinih glasova nastati pro- 
mjena, i to iz ovih uzroka: 

1) što se sastao koji zvučan ili bezvučan konsonant s drugim 
nejednakim, kao na pr. slad-ko > slatko pored sladak, s-bor > 
zbor pored sabrati; — 2) što se stvorio skup od više konsona- 
nata, koji se u izgovoru izostavljanjem kojega konsonanta olak- 
šava, kao na pr. pod-staviti (na pr. kaput krznom) >> pot-staviti > 
postaviti, bolestno >> bolesno, junačtvo (= junatštvo) > junaštvo; 
— 3) što se konsonanti po m j estu artikulacije različni došavši 
u kontakt prenose na isto mjesto artikulacije, kao na pr. obran- 
ba >> obramba; — 4) što gdješto nastaju udvojeni konsonanti, 
koji se uprošćavaju, na pr. istinno (prema starijemu istinan) 
> istino, poddvornica > podvornica 'potkućnica', pod-taći >> 
pottaći > potaći. — U nekim se riječima mogu složiti i po dva 
od spomenutih uzroka, na pr. gostba > gozdba >“ gozba. 

Zbog nestajanja nekadašnjega poluglasa nastale su i neke 
druge konsonantske promjene, na pr. od fj i dej postalo je u 
štokavskom govoru ć i đ, na pr. cvijeće i rođak, no nikoga nema, 
tko bi htio, da se tako ne piše; jednako nema danas nikoga, tko 
bi se protivio pisanju primjera kao lišće mjesto listje, grožđe 
mjesto grozdje.) 

Primjeri kao pašće od pasf-će sasvim su druge vrste; o nji- 
hovu će pisanju odlučiti naš dogovor, kako će se pisati futurski 
oblici. ' 

Prema onom, što je malo prije rečeno, sve razlike, koje 
dijele naš etimološki pravopis od fonetskoga, čini ovo: 

1) izmjena b/p, djt, glk, z/s, žlš, džlč, đić; — 2) izmjena 
m/n; — 3) nestanak udvojenih konsonanata (istinni > istini); 
— 4) nestanak konsonanta d ili £ u težem konsonantskom sku- 

1) Među posljednjima, koji su pisali tj i dj i u takim primjerima, bio 
je god. 1918—21 predsjednik Jugoslav.. akademije dr. Vladimir Mažu- 
ranić, koji se držao etimološkoga pravopisa i u svojem golemom djelu 
»Prinosi za hrvatski pravno-povjestni rječnik«, što ga je od god. 1908—1923. 
izdala Jugoslavenska akademija, koja se, kako se vidi, nije protivila ni 
takome pisanju. A 

pu (na pr, bolestna > -bolesna, listka > liska, grozdka > groska, 
podstaviti > postaviti, kadšto > kašto, čto > što). 

To su za svakoga, tko poznaje iole neke druge jezike, vrlo 
neznatne promjene; neznatan je i ekonomski efekat, koji izlazi 
iz toga, da li u nekim prilikama pišemo ili izostavljamo d ili # 
ili još koji drugi konsonant,') Naše riječi i u našem fonetskom 
pravopisu svoje iskonsko ruho samo ponešto mijenjaju ili od 
njega odbacuju koji neznatan dio, ali tako, da pri tom njihov 
trup ili kostur ostaje ponajviše potpuno nepovrijeđen. Naše su 
riječi toliko pune i obilate, da nam na njima ostaje i u onim 
prilikama, kad se nešto preruše, još uvijek dosta za oči, da ih 
možemo lako, osim.vrlo rijetko, raspoznati i u njihovu značenju 
odmah shvatiti, ' ' 

No takvih je jezika malo, Već najbliži slovjenski jezici 
nijesu tako zgodni za fonetski pravopis. Spomenut ću samo koji 
primjer; na pr. riječ bog — boga, koja se u našem književnom 
govoru izgovara i u nominativu sg. sa g (ili s glasom, koji se na 
pola približava njegovu izgovoru), izgovara se u sloven- 
skom jeziku u nominativu sa k, pa bi je u fonetskom pravopisu 
trebalo pisati bok — boga onako, kako mi govorimo i pišemo 
mozak — mozga, a osim toga i o nije uvijek jednako; u poljskom 
se jeziku piše ta riječ bog — boga, a prema izgovoru bi je tre- 
balo pisati buk — boga; u češkom se jeziku piše bih — boka, 
premda se izgovara, kao da je češkim pravopisom napisano 
biich — boha (tj. u nom, sa dugim u i sa h, kakvo je njemačko 
ch, a u gen. sa češkim h); i u ruskom boga (bog) — boga izgo- 
vara se g drukčije u nominativu (kao bezvučno velarno h), a 


drukčije u ostalim padežima (kao zvučno velarno h). Već taj 


jedan primjer pokazuje spomenutu razliku između našega je- 
zika i nekih drugih. Tko zna, da se ruski vokali različno izgo- 
varaju prema tome, jesu li pod akcentom ili bez akcenta, taj 
zna, da bi ista ruska riječ u fonetskom pravopisu morala svaki 
čas mijenjati svoje lice; tako bi se riječ borodd 'brada' morala 
drukčije pisati u nominativu, gdje se izgovara po prilici baradd, 
drukčije u akuzativu sg., gdje se izgovara po prilici boradu, 
drukčije u genitivu pl., gdje se izgovara po prilici bar6t, itd. 

*) Drukčiji je taj efekat drugdje, na pr. u ruskom jeziku, gdje je na 
pr, nepotrebno s, koje je novi pravopis odbacio, bilo veoma često. 

I u pravopisu vrijedi pravilo: što je za jednoga dobro, ne 
mora biti za svakoga. Pismo je samo ruho riječi, pa kao što je 


za Eskimca toplo teško medvjede krzno, a za kojega ekvalo- . 


rijalca sama pregača, prikladnije ruho od odijela engleskog 
džentlemena, tako će i jednoj riječi odgovarati bolje ovo, a 
drugoj ono pismeno ruho, ' 

Ljudi se ne oblače različno samo prema različnoj klimi, 
nego i prema svojoj tjelesnoj konstituciji Naše su riječi takve. 
građe, da im možemo, kako je već i naprijed spomenuto, ski- 


nuti u pismu sve ono, što se u živoj besjedi od etimološkoga 


ruha ne čuje, i pokazati ih oku čitaočevu onakve, kakve mislimo 
da doista iz naših usta izilaze, pa ipak od njih ostaje toliko, 
da imamo što vidjeti. No drukčije je, kad isto učinimo na pr. 
s francuskim riječima, koje su u takom ruhu iščiljele, pa ih 
često na oko nema šta ni vidjeti; naše su riječi, da se i opet 
poslužim grubom poredbom, jedre seljačke dundare, a francuske 
često kao nježne gradske gospođice.') ' 

Pismo. je za današnjega obrazovanoga čovjeka sasvim nešto 
drugo, nego što je bilo u svome početku ili što je i danas još 
primitivcu. Pismo je danas za najviše obrazovanih ljudi često 
i znatnije od žive besjede. Često nam do njezinih glasova nije 
ni stalo. Ima dosta ljudi, koji engleski čitaju i razumiju, a ni- 
jesu ni jedne riječi čuli u pravom engleskom izgovoru! Koliko 
nam dana prođe, da progovorimo možda samo koju stotinu ri- 
ječi, a pročitamo ih tiho u sebi ili napišemo na tisuće i tisuće.) 


ft) Ja u tu razliku ovdje ilustrirati samo jednom rečenicom iz Daude- 
tove' pripovijesti »La chevre de M, Seguin«, koja se u običnom francuskom 
pravopisu piše ovako: 

Il les perdait toutes de la m&me facon: un beau matin, elles cassaient 
leur corde, s'en allaient dans la montagne, et la-haut le loup les mangeait —, 
a čita (prema Nyropovoj knjizi »Manuel phonćtique«, 1914, str. 178, u nešto 
jednostavnijoj transkripciji): 

il-le-perde-tut dolamem.fas8 A 5bo-maiš / elkase IGrhkord / snale d&jamotak / 
e lao 12lu-I6n.&ža \, ' 

U hrvatskom će prijevodu tu rečenicu i naš etimologičar i fonetičar 
jednako napisati ovako: 

Gubio ih je redom jednako: jednoga lijepog jutra, one bi prekinule 
svoje uže, otišle u goru, i gore bi ih vuk pojeo. 

*) Slušni utisak nije uvijek eliminiran ni pri tihom čitanju. Tako na 
pr. fonetičar može i tiho čitajući osjećati slušni utisak pojedinih riječi. 

Mi riječi ne učimo samo uhom, nego i okom, pa zato mo- 
žemo i onda, kad govorimo, imati pred očima pisanu sliku po- 
jedine riječi") Pri tom nam se smeta ni komplicirana grafija 
koje riječi, nego nam pomaže kao njezino obilježje, po kojem 
je lakše raspoznajemo onako, kako kojega čovjeka možemo 
raspoznati već po jednom detalju u njegovoj spoljašnjoj opremi 
(na pr. prema dugoj kosi ili šeširu). 

Prema tome bismo mogli kazati, da je za riječ najbolje ono 
pismo, u kojem je njezin pismeni simbol najrječitiji, 

Mnogo naših ljudi, koji bi voljeli da pišemo etimološki, živi 
u zabludi misleći, da je fonetika u našem jeziku nešto mlado i 
njemu protivno. Istina je samo toliko, da je današnji fonetski 
sistem u našem pravopisu mlad, ali tko je imao samo nešto 
prilike čitati i naše starije pisce i pisane spomenike uopće, taj 
zna, da je fonetsko pisanje to češće što dalje idemo u starinu. 
To se može vidjeti i iz Maretićeve »Istorije«.*) 

> U veliku zabludu padaju i najnoviji naši laici etimologičari, 
kako je nekad padao i naš muzikolog Kuhač, i u tome, što svoju 
etimologiju opravdavaju »fonetikom« hoteći nas uvjeriti, da 
se onako, kako oni pišu, upravo iizgovara ili da bi svatko, 
tko ima »zdrave govorne organe« morao i mogaoizgovoriti. 
Ne poznajući oni pravoga izgovora svoga jezika pozivaju se kri- 
vo ina druge jezike,5) 


1) Ja, koji se bavim akcentom naših riječi, vidim naše riječi i sa svo- 
jim akcentom. 

*) Evo samo nekoliko primjera: Marulić (g. 1495) piše na pr. oci 
(pored otci) i izemlje (mjesto iz zemlje); D. Ranjina (g. 1521) bestida. 
(mjesto bez stida) i nidbi (mjesto nit bi); Pergošić (1574) muški, 
ishađati, ljuctvo, gracki, svadba; Vramec (1578) paska, istok, rastepe, 
deca, hrvacki; Zlatarić (1597) pantim (mjesto pamtim); Habdelić 
(1674) slatko, retko, žalosni, vusnice, želuce, potplati, raseči, pedeset, ne- 
Toscu (od nerostec); Vitezović (1696) Vlatko, teško, viteški, uboštvo, ra- 
širi, očinstvo, šezdeset, zapovidništvo i td, Pasarić je u svojem članku spo- 
menuo i nekoliko potvrđa iz naših isprava (v. »Vienac« 1892, 714). 

%) Tako g. Štivić misli, da bi trebalo da svi pišemo i govorimo šest. 
deset, gostba, vrabca i td. pozivajući se krivo i na njemačke primjere kao 
gelobi ili sagte misleći da se izgovaraju sa b i g. Da g. Štivić i drugi, koji 
se pozivaju i na braću Radiće, vide, da su u zabludi, ja ću ovdje spomenuti 
samo nekoliko primjera iz usta Kate Janjčerove, sestre braće Radića, 
kako ih je ona napisala, a njen brat Antun štampao u 38. knj. »Zbor- 

Gaj je u svojoj pravopisnoj reformi ugledajući se na češki 
pravopis uveo sa češkim dijakritičkim znakovima i etimološko 
pisanje,') Tako i-današnji neki glasovi za etimologiju stoje pod 
češkim utjecajem, jer izlaze iz češke okoline pokojnoga Radića,?) 

Premda se ovaj moj članak već ovako otegao više nego što 
sam želio, opet želim da na kraju još nešto kažem, 

Ni samo pismo, a pogotovu pravopis, ne čini jezika, no 
netko može posvojiti jedno, a netko drugo pismo, i uzeti ga i za 
simbol čega drugoga osim simbola za riječi, kako na pr. Nijemci 
s goticom povezuju svoje nijemstvo, a Srbi sa ćirilicom svoje 
srpstvo. Tako netko može i s ovim ili s onim pravopisom pove- 
zati i svoju ideologiju, kako je meki povezuju s bojom svoje 
košulje, makar ta boja ne bila ni najljepša, a možda ni naj- 
zdravija.) ' 


nika za nar. život i običaje Južnih Slavena«, gdje čitamo štampano ovako: 
pedeset 56, šezdeset 56, otraniti (mjesto othraniti) 57, Raskrižje 61, otkud 
65, ozdol 55, vuski (tj. uski) 132, deca 57, dešč (i gen. dežđa) 57, 63 i td. 
Da se gelobt ili sagte izgovara sa pt i kt, a ne onako, kako misli g. Štivić, 
to zna svaki germanist; to uči i svaki fonetski udžbenik (na pr. Viščtor, 
Elemente der Phonetik des Deutschen, Englischen u. Franzčsischen, 1923, 
gdje se na pr. na str. 366 kazuje izgovor riječi liebte, a na str. 213 izgovor 
riječi liegt). Njemačka vojnička komanda habt Acht! izilazila je iz usta 
naših ljudi kao aptak. 

1) U nas je etimološki pravopis, pošto se dogovor iz god. 1850. između 
nekih Hrvata i Srba o jedinstvenom jeziku i pravopisu nije ostvario, po- 
kušao dotjerati u sistem Jagić u »Književniku« I, 1884, str. 3—T, razli- 
kujući »nepromjenljiv trup riječi od njezinih gipkih čestica«, Jagić je htio 
da se piše: na pr. otci, sladko, izpasti, odkriti, ali: kći, pčela, vježbati, zbor, 
zdravlje, ozbiljan, rastaviti, ustati i td. (v. i u Pasarićevu članku na str. 716). 

2) Tko poznaje prošlost naše knjige, taj zna, da se jednaki utjecaj već 
od starine ponavlja: u tijesnoj vezi s Moravskom i Češkom stoje prvi počeci 
naše glagoljaške knjige na kraju 9. i na početku 10. v.; naši glagoljaši odla- 
zeći u 14. v. kao učitelji u Emauski kloštar u Prag postadoše ondje upravo 
češki učenici; Š. Budinić u svojoj »Sumi« god. 1583. uzima češka dijakritička 
slova, 

%) Kad sam ja prije 25 godina u Beogradu pitao pokojnoga Stojana 


Novakovića, zašto se i on ostavio Vukova i Daničićeva južnoga govora, ' 


kojim je nekad pisao, odgovorio mi je: zaradi Makedonije, koja govori 
ekavski. To je uostalom Novaković već g. 1888 i javno rekao u svojem član- 
ku »Negovanje jezika srpskog«, u kojem je za književni jezik preporučio 
istočni govor, koji se već dotad pokazao »podesniji za širenje« i koji treba 
da i u budućnosti »srpskom književnom jeziku i dalje privlači ona pleme- 
na, koja su na prekretici među Srbima i Bugarima, a koja su položajem 


f 
+ 


> 

Ja sam u ovom članku govorio sa m o kao fonetičar u pra- 


vom značenju te riječi, tj, kao stručnjak koji se bavi izgovorom 


pojedinih glasova, riječi i cijelih njihovih nizova.) 
Stjepan Ivšić 


HRVATSKA NARODNA IMENA 
MJESECI* 


U slavenskih naroda razvio se i ustalio u nazivima mjeseci 
običaj, koji ne bismo očekivali: Slaveni za padne, latin- 
ske crkve upotrebljavaju za mjesece narodna imena, a 
Slaveni istočne crkve — [afinska. U nas u najnovije doba 
državne vlasti nastoje istisnuti narodna imena mjeseci i zami- 
jeniti ih latinskima, a razlozi, što se katkada iznose protiv na- 
rodnih imena, znadu biti vrlo čudni: jednom je ministarski iza- 
slanik na ispitu zrelosti u jednoj našoj srednjoj školi posve 
ozbiljno tvrdio, da su narodni nazivi mjeseci nove, nepotrebne 
kovanice, 

Hrvatska narodna imena mjeseci zbilja su u pravom smi- 
slu narodna, jer su po svojem značenju mogla nastati samo u 


narodu, koji živi u prirodi i s prirodom, lako stručnjaci kod ' 


ovoga ili onoga mjeseca još nijesu posve pouzdano na čistu o 
porijetlu imena, opet ne može biti sumnje, da su hrvatska imena 
mjeseci rezultat motrenja vremenskih mijena i pojava u prirodi 
(u životu bilja i životinja), što nastaju u pojedinim mjesecima. 





mesta, trgovačkim i kulturnim vezama i komunikacijama pozvana da uđu 


u narodnu zajednicu s nama, u kojoj su se i u staro vreme nalazila« (v. 
Glas SKA. 10, 1888, 68). — A Pokojni mi Kiaić, kad sam jedan put s njim 
govorio o našem jeziku i Pravopisu, reče, da je »Matica Hrvatska« u svojim 
knjigama starije oblike (u dat., lok. i instr. pl.) zamijenila novijima i uvela 
fonetski pravopis zaradi Bosne, jer je vlada ondje učinila jedno i drugo. 


1) Kad bih htio još štogod kazati kao psiholog, onda bih morao priznati, | 


da naš fonetski pravopis slabi donekle analitički smisao. No za 
analizu mi kao da ne pokazujemo mnogo ljubavi; ona nam je, čini se, 
omrznula već s analizom rečenice u osnovnoj i srednjoj školi. 

*) Miklošič, Die slavischen Monatsnamen (Denkschriften der Akademie 
der Wiss., phil.-hist. KI. 17, Wien 1868). — Maretić, Narodna imena mjese- 
cima (Nast. Vjesnik V, Zagreb 1897.) i Narodna imena mjeseci (kalendar 
Bošković 1920.). — F. Spaho, Naši narodni: nazivi mjeseci u turskim kalen- 
darima iz sedamnestoga vijeka (Glasnik zem. muzeja u B. i H., XLII, Sara- 
jevo 1930.) i Narodni nazivi mjeseci (Napredak, kalendar za 1935.). 

Svakomu je već na prvi pogled jasno, da su n. pr. nazivi: travanj, 
svibanj, lipanj, srpanj, kolovoz, listopad, studeni, — u vezi s 
rastenjem trave, s cvjetanjem svibe i lipe, sa žetvom i 
glavnim joj oruđem srpom, s dovoženjem žetve na kolima 
kući, s padanjem lišća s drveća i s početkom stud e- 
noga godišnjeg doba. Kod nekih se mjeseci katkada ne razbira 
više na prvi mah značenje njihova imena, jer se ime kasnijim 
glasovnim promjenama udaljilo od riječi, od koje je naslalo: 
»ožujak« je postao od starijega »Igžujek«, dakle je to upravo 
lažljivi mjesec, jer mu je vrijeme varavo (u starijih hrvat- 
skih pisaca iz Bosne i Slavonije zove se taj mjesec i »lažak«), 
— a »rujan« je u vezi sa starim glagolom »rjuti« (prez. rer9) 
i dobio je ime od revanja nekih životinja za parenja, koje pada 
u to doba godine, Za prosinac se misli da bi mu ime moglo 
biti od glagola prosinuti, jer se sa zimskim solsticijem po- 
činje doba, kada se sunce otimlje zimskim minama, 

Kod naših je imena mjeseci veza s prirodom i životom u 
njoj mnogo jača nego kod latinskih, jer su u Rimljana mjeseci 
druge polovice godine dobili ime po brojci, koja im označuje 
mjesto u godini (također srpanj i kolovoz zvali su se u starije 
doba »quintilis« i »sextilis«), a sva imena te ruke valja računati 
dakako od ožujka, koji je prije Cezarove reforme kalendara 
bio u Rimljana prvi mjesec u godini, Latinski mjeseci prve po- 
lovice godine u vezi su s prirodom tek toliko, koliko su božan- 
stva i svetkovine, po kojim su dobili ime, odsjev prirodnih sila. 


Osim nekih još starijih potvrda za pojedine mjesece, 
posvjedočena su hrvatska narodna imena za sve mjesece 
od početka do kraja godine u hrvatskih pisaca već počevši od 
osvita sedamnaestoga vijeka, dakle prije više od trista godina, 
a ta svjedočanstva potječu i iz primorskih strana i iz unutraš- 
njih krajeva (Bosna, Slavonija). U muslimanskim kalendarima 
iz Bosne bilježe se hrvatski nazivi mjeseci i ranije, već od 
polovice šesnaestoga vijeka. No da su narodna imena mje- 
seci još mnogo starija od tih historijskih svjedočanstava i da 
sežu u davnu slavensku prošlost, dokazuju narodni nazivi mje- 
seci u češkom, poljskom i slovenskom jeziku, koji su također 
nastali prema vremenskim mijenama i pojavama u prirodi, a 
neki su od njih posve isti kao kod nas, samo se — u prvom 

A 











li HRVATSKI JEZIK 18 








redu zbog razlike klimatskih prilika — ne upotrebljavaju uvijek 
za iste mjesece: tako u Poljaka »lipiec« označuje naš srpanj, 
a poljski »sierpien« i češki »srpen« su naš kolovoz; »Fijen« je 


u Čeha što -u nas listopad, dok ime »listopad« upotrebljavaju 


i Česi, i Poljaci, i Slovenci za naš studeni. U nazivu mjeseca 
prosinca Česi se slažu s nama, a Slovenci tim imenom krste naš 
siječanj. 

Upravo ta razlika u upotrebi nekih narodnih imena mje- 
seci u slavenskim jezicima iznosi se katkada kao razlog, da se 
ta mena odbace i mjesto njih prihvate latinska, jer bi se time, 
vele, Slavenima olakšalo razumijevanje drugih slavenskih je- 
zika, Prije svega, takovih razlika između ma koja dva slavenska 


jezika, u kojim su u običaju narodna imena mjeseci, ima za- 


pravo vrlo malo, te bi ih čovjek mogao izbrojiti na prste jedne 
ruke, A osim toga, tko god hoće da uči koji drugi slavenski 


«jezik, mora i onako naučiti kud i kamo veći broj drugih riječi, 


koje su po obliku jednake ili vrlo slične riječima njegova ma- 
terinskoga jezika, a po značenju su sasvim različne (na pr. češki 
delo = hrv, top; č, dobytek — blago, goveda; č. pokoj — soba; 
č. pitomy = glup; č. bystry = oštrouman, brz itd. itd,), tako 
da se dva ili tri narodna imena mjeseci ne mogu nipošto ozbilj- 
no shvatiti kao neko osobito oteščavanje učenja slavenskih 
jezika. 

S obzirom dakle na to, što su hrvatska narodna imena mje- 
seci nastala u davnoj davnini — ne samo hrvatskoj, nego i sla- 
venskoj uopće — i kroz vjekove se kod nas sačuvala sve do 
naših dana, bila bi šteta, da ta stara baština hrvatskoga jezika 
propadne. 

Dr. T. Matić 


G. Matić sudi pravo veleći, da bi bila šteta izbaciti iz na- 
šega jezika naša narodna imena mjeseci, koja su doista vrlo 
stara; najstarija se potvrda kod nas čita u oporuci popa Brajka 
od Zadra g. 1472.: »pisan (t. j. list ili »taštamenat«) miseca 
maja na dan 12 svibnja« (v. Mažuranić, Prinosi za pravno-pov. 
rječnik str, 417). Ipak se tkogod neće možda potpuno složiti 
s g. Matićem i u tome, kako on rasuđuje neprilike, što nastaju 
otale, što se neka imena u pojedinim slovjenskim jezicima upo- 


16 HRVATSKI JEZIK I: 





trebljavaju za različne mjesece, Istina je, da je između poje- 
dinih slovjenskih jezika njihov diferencijalni rječnik vrlo go- 
lem, no nevolja, koja izlazi iz te razlike, kad itko zamijeni zna- 
čenje ove ili one obične riječi, nije ipak, osim koji put za 
nevješte prevodioce, tako odlučna, ako i može biti kadšto dosta 
neugodna.) Zamjena u značenju naziva kojega mjeseca 
može i u običnom i u poslovnom životu biti ne samo neugodna, 
nego i vrlo neprilična i štetna, Zato će u općenju ličnom ili 
pismenom s tuđincima, da ne bi bilo kakve zabune, biti bolje 
upotrebiti uvijek internacionalne rimske nazive mjeseci ili uz 
naše ime u pismu dodati i broj mjeseca, na pr.: U Zagrebu, 15. 
listopada (X) 1937. 


No svatko zna, da i sve riječi nijesu jednake, i tko osjeća 
razliku između pojedinih riječi, taj neće ni jednomu češkomu 
ili poljskomu pripovjedaču, koji opisuju mutna i hladna jutra 
i gola ili na pola gola drveta u mjesecu novembru, preporučiti, 
da u svome opisu mjesto svoga narodnoga naziva [listopad za 
mjesec, u koji pada taj njihov opis, uzmu ime »novembar«, da 
ne bi možda koji nevješti hrvatski prevodilac njihov opis iz 
mjeseca novembra prenio u mjesec oktobar, jer se taj mjesec 
zove u njih imenom listopad. Iz jednakoga straha ne bi se 
moglo ni našim pripovjedačima preporučiti, da se ostave opi- 
sivati tople i mirisne lipanjske noći u gajevima, u kojima 
su se rascvale bagrene i lipe; vruće srpanjske dane, kad 
u polju dozrela žuta pšenica jedva čeka sr p žeteličin ili kosu 
koščevu; kišovite i vjetrovite listopadske dane, kad po- 


žutjelo lišće, koje je već išaralo goru, počinje polagano p a-- 


đati i neugodno pod nogama šuštati. Tko osjeća pregnanciju 
ili, da naški kažem, jedrinu i puninu riječi, taj neće u takim 
ili sličnim prilikama za koju takvu riječ upotrebiti šturu ili 
jalovu, kakva bi u takim opisima bila riječ oktobar ili 
novembar mjesto naše jedrice, slovjenske slikovite slože- 
nice listopad. 


S. L 


»U slovjenskom svijetu ima i različnih anegdota o takim zamjenama; 
ima ih i o pokojnom Stjepanu Radiću, a prof. Milan Šenoa ima čitavu 
zbirku takvih anegdota iz nastavničkog života nekih Čeha u Zagrebu. 

IZ NAŠEGA IZGOVORA 


. Odmah prvih godina poslije Svjetskoga rata počelo se u 
»Hrvatskom narodnom kazalištu« u Zagrebu, osobito nastoja- 
njem pokojnoga direktora drame Josipa Bacha, ozbiljno raditi 
oko toga, da se opet otvori glumačka škola, kakva je bila 
nekad za dramaturga Miletića. Za tu je školu trebalo najprije 
naći ili spremiti same nastavnike, pa sam tako i ja dospio u 
naš teatar, da nekim tadašnjim glumcima, osobito onima, koji 
su kanili učiti u budućoj školi, kao stručnjak kažem iz fonetike 
našega jezika sve ono, što bi im moglo u njihovu poslu biti od 
koristi.) 

Meni je koji put trebalo da i ispravim štogod, što je u ka- 
kvoj zabludi bilo uneseno u naš teatarski jezik. Tako su neki 
krivo mislili, da se u primjerima kao: »danas sam došao ii pet 
sati, a jučer i šest«, gdje vremenska oznaka i pet stoji u su- 
protnosti sa iz šest, ne smije iz logičkih i psiholoških razloga 
govoriti iz pef i i: šest, nego samo u pćt i u šćst. Jedan put se 
jedan glumac, koji se nije brojio među moje slušače, nego ga 
je namjera nanijela na moje predavanje, odlučno protivio mo- 
jemu učenju, da se pozdrav dobar dan! mora u štokavskom go- 
voru izgovarati samo dobardan, a ne dobardćn, kako je on 
htio, pozivajući se na izgovor njemačkoga pozdrava »guten 
Tag«! s akcentom na Tag i francuskoga bonjour!) On nije 
mogao pravo shvatiti, kad sam ja govorio, da je u našem po- 
zdravu dobardan! izvršen isti fonetički i psihološki proces kao | 
u njemačkom i u francuskom, jer je i u našem jeziku kao i u 
spomenuta dva od dvije riječi dobar dćn postala jedna izgo- 
vorna cjelina dobardćn (sa silinom na riječi dan), koja se i 
danas tako govori ondje, gdje se akcentuje na pr. gospoddr, 


1) Premda već dosta godina nastavnikujem, opet moram reći, da su 
ti moji dosađ najstariji učenici, među kojima je bila i velika naša od skora 
pokojna umjetnica M. Ružička-Strozzi, bili možda i najmarljiviji moji 
slušači. Kad se poslije otvorila i sama Glumačka škola, ja sam neko vrijeme 
i u njoj nastavnikovao; među mojim je tađašnjim slušačima bio i današnji 
»ravnatelj drame« g. Dujšin. 

2) Njemački se pozdrav izgovara »gutntak« ili »gutnta x« (dijalek- 
tički i »kuntak«, ili sa još jačom redukcijom »qtak«. 

ali se taj stariji izgovor u svih onih, koji danas izgovaraju go- 
spodar —, a tako se danas akcentuje ta riječ u književnom go- 
voru, — okrenuo u đobardan, pa zato treba da se tako čuje i s 
pozornice, na kojoj treba da se pozdravlja i dobrojutro! i do-- 
barveče(r)! 

Od govornika se zahtijeva jasan izgovor svake rije- 
či, No u tom zahtjevu, koji se počesto krivo prenosi i na svako 
slovo kao glas u pisanoj riječi, ima velikih zabluda.!) Znajući 


da ni jedan pravopis, pa ni naš fonetski, ne predaje potpuno 


žive riječi, ne smijemo pustiti pismu da nas zavede na kriv 
izgovor, Jer valja znati, da je jasan izgovor onaj, u kojem 
se čuju samo oni glasovi, koji se doista čuju u pravilnu 
izgovoru, ' 

Tako se jedan put između pokojnoga Papića i još nekih 
glumaca bila razvila raspra, kako treba izgovarati riječi »kćp 
po kap« u rečenici kao: voda je istjecala polagano kćp pd kip. 

i) Tako se na pr. »u stručnom priručniku« A, Freidenreicha 
»Gluma« (u Zagrebu 1934), koji zaslužuje veliku pohvalu, u X. glavi »izgo- 
vorena riječ« uči, da se u izgovoru riječi evast će, koje treba, pisali ih mi 
tako po starijem našem pravopisu ili cvašće po novom pravopisu, izgova- 
rati samo cvašće, moraju u dobru glumačkom govoru čuti svi glasovi. 


Tu čitamo: 
»Često se nailazi u tekstu pojedina riječ među drugima, koju jezik 


ne će da sluša. Neka se pokuša bistra, čista i jasna recitacija slijedećih - 


stihova iz Hofmannsthal-Bogdanovićeva »Čovjeka«: 
»Altana bit će otvorena 
Na kamenitim stupovima, 
Sa svih strana okružena 
Fontanama i kipovima, 
A naokolo cvast će cvijeće 
Da večerom i jutrom pruža 
Božanski miris sa svih strana 
Karanfila i bijelih ruža, i t. d.« 

Riječi teku glatko i skladno do rečenice »cvast će cvijeće«. Tu zapinje 
normalan jezik. Treba vježbati, izgovarati polagano, pa brže, ali uvijek 
paziti na jasnoću izgovora. Ne smije ispasti »cvašće« mjesto »cvast će«. 
I glas t na kraju riječi »cvast« mora se jasno čuti«. 

G. Freidenreich je dobro opazio, da će jezik »zapeti« u stihu: a na- 
okolo cvast će cvijeće —, no glatkoće taj stih neće i ne može dobiti ni po 
njegovoj uputi. Pravilan je izgovor toga stiha samo: a naskoro cvašće cvi- 
jeće —, ali je i u takom izgovoru cv- i cv-, šće i će neugodno. Stih bi se 
mogao popraviti ovako: a okolo će cvasti cvijeće. 

Papić je htio, da se te riječi u izgovoru »povežu«, ali su se 
neki protivili takom izgovoru i tvrdili, da se riječ kćp i prvi 
put mora izgovoriti odjelito tako, da se čuje jasno p odmah 
iza glasa a, dakle u pomenutoj rečenici kao: kćp — pd kap; mi- 
slili su, da se s takim izgovorom, gdje se čuje jasno eksplozija 
i prvoga p, dobiva jači utisak, i kao da se čuje, kako kapi 
jedna za drugom padaju. Kad su mene pitali, kako treba 
izgovarati spomenute riječi, odgovorio sam: samo na prvi na- 
čin, tj. tako, da se poslije sloga ka- odmah sklope usne za 


izgovor konsonanta p, ali odmah da se ne rasklope za 


izgovor sloga po-, nego da glas malo zamuk ne između sklo- 
pa i rasklopa. Fonetičari znadu, da u tom događaju dobivamo 
t. zv. dugo p, i da je u takome muku sadržana dužina 
svih zatvornih konsonanata (labijala, dentala i velara). Tuma- 
čeći spomenuti primjer spomenuo sam i drukčije: udario mrčz 
za mrazom; nije ostao kime€n na kamenu i dr,, gdje se mjesto 
dva z ili dva n izgovara doduše samo jedno z ili jedno n, ali 
ovdje i doista dugo, onako, kako se izgovara dugo s u ruskoj 
riječi ssaf' ili poljskoj ssać (sisati). ' 

O ovoj je pojavi u našem izgovoru i pisano već nešto; go- 
vorio je o njoj i prof, Rešetar.) Ja ću u ovom članku, ostav- 
ljajući neke detalje za drugu priliku, reći samo toliko, da se 
t. zv. dugi konsonanti pojavljuju i u našem jeziku ondje, gdje 
se sastanu u tješnju svezu dvije ortotonske (akcento- 
vane) riječi, od kojih se druga počinje konsonantom, kojim se 
prva svršuje,") 

: Stjepan Ivšić 


1) U članku »Dugi suglasnici u srpskohrv, jeziku« u »Južnoslovenskom 
filologu« TI (1921), 111—114, 

2) Ima kajkavska pitalica: »Kaj je pop psu v cirkvi? U toj se pitalici 
riječi pop psu izgovore s malim mukom iza po-, tj. sa »dugim« p, pa se 
takim izgovorom pitani i zbuni pomislivši, da se pita o popu, a onda 
mu drugi, dakako, drugim izgovorom odgovori: pa kaj bi po psu bilo neg 
dlaka! 

SITNIJI PRILOŠCI 
4 ŠTO ILIŠTA?—- 


Nedavno je oglašeno skoro štampanje hrvatskog rječnika: 
Šta je šta. Da vidimo, da li je takav njegov naziv baš najbolji. 

Poznato je, da je šta gen. sing. s nominalnim nastavkom 
od nom, što pored primarnog i redovnog oblika čega, česa, pa 
se tako i upotrebljava mjesto ovoga u genitivu: do šta, oda šta, 
poradi šta, radi šta (rad šta, rašta); bez išta; od svašta pomalo; 
od nešta se braniti; nema se šta stidjeti; kad se čovjek šta pri- 
hvati; sjetila se makar šfa. Dakle je šta genitiv i po obliku i po 


upotrebi, a tek sekundarno dolazi i kao nominativ i akuzativ - 


sing., ali se često osjeća, da je to dijalektički, pače donekle i 
vulgarno, pučki, Sjećam se još od malih nogu, da se prigovaralo 
s neuglađenosti, kad bi tko, k tomu još s posebnim naglaskom, 
izgovarao šfćaa, šta je, pa šta ćeš mi. U našem književnom je- 
ziku trebalo bi da se redovno, u prvom redu, govori što, a tek s 
nekim ograničenjem da se upotrebljava gen. šta, tako na Pr. uz 
prijedloge s genitivom (kao gore) i uz glagole s genitivom: Šta 
trebaš? Šta (čega) se bojiš, laćaš, prihvaćaš, sjećaš, stidiš? Šta 
se plašiš? Šta si se najeo? Najeo se šta mu drago — it. d., pa 
zatim kad se shvaća i uzima kao genitiv partitivni: Govori svega 


i svašta. Neka i dijete šta nauči! Biste li mi kupili nešta? Šta 


svega imaš, prodaješ? Ako ti učini šta (kakve) štete. Amo pri- 
padaju izrazi: koješta, mnogo šta, štošta, pa valjda i ništa. Dalje 
bi moglo stati šta i u, negativnoj rečenici iza prelaznoga glagola: 
Nemam šta da ti rečem, Od vas nemamo šfa iskati. Šta se nije 
radilofŠta se radilo), da se taj makne, ali uzalud! | 


Prof, Belić (Beograd), a po njemu i Meillet, ističe, da se 
obično razlikuje odnosno i neodređeno što — nadodaj još: 
uzročno i uzročnoupitno što (zašto) — od upitnog i zavisno- 
upitnog šta. »Naš jezik« V (1937) 135—151 donio je oduži čla- 
nak od N, Rončevića, u kojem se prikazuje, kako neki noviji 


Pisci štokavci XX. vijeka iz različnih štokavskih krajeva raz- ' 


likuju upotrebu što i šta i kako se za istočnoštokavsko narječje 
mogu jasno utvrditi dva oblika: šćo i šta s razlikom u značenju 
i službi. 

Dosada nijedna naša gramatika nije te razlike iznosila niti 
propisivala, i s pravom. Uostalom stroga i dosljedna razlika 
među što i šta ne može se naći ni u jednoga pisca. Radije i pra- 
vije se može reći, da se upotreba šfa kod pisaca, osobito pokra- 
jinskih pripovjedača, može odbiti na dijalekat, lokalni. kolorit. 
Zamjenica šfo i zamjenice složene nešto, ponešto, gdješto, što- 
god, ništo (pored ništa), ni u što, svašto pored svašta, dalje: za 
što i zašto, po što i pošto, našto, kadšto, nipošto, kao što ostaju 
pravilni i dominantni oblici za nominativ i akuzativ. Za šta je 
rečeno, gdje mu je kao genitivnom obliku opravdana upotreba. 


Mi treba da se i ovdje držimo naše književne tradicije, jer 
ne mislim, da bismo griješili stežući ovako u upotrebi šta, Stoga 
bismo i za spomenuti naziv onoga rječnika voljeli Šfo je što, ili 
bar Šta je što, jer je u ovom nazivu šfo na drugom mjestu ne- 
određeno, a relativno, uzročno i neodređeno što ostaje još i ondje, 
gdje je obladalo upitno šta. 

Dr. Marijan Stojković 


2, KAMO ĆEMO DANAS? mjesto: KUDA ĆEMO DANAS? 


Postojana je i svagdanja pogreška, koja se već kano udo- 
maćila u novinama i koja će se možda teško istrijebiti, napis: 
Kuda ćemo danas? Kuda zapravo znači samo kojim putem, ko- 
jim pravcem (lat. qua, qua via), i na to se pitanje pravilno odgo- 
vara: ovuda, tuda, onuda, druguda, svuda, posvuda, svakuda, 
hekuda, nikuda, kojekuda, ili se kaže put i pravac kretanja, a 
kamo znači cilj kretanja i odgovara se: amo, ovamo, tamo i t d.: 
Kamo ideš? — U Maksimir; — A kuda ideš? — Zvonimirovom, 
Maksimirskom ili Petrovom ulicom. Ili: Kamo ideš? — U Sla- 
vonski Brod. — A kuda? — Preko Dugog Sela ili preko Siska. 
Dakle treba pisati: Kamo idemo danas, večeras? Ili nadmudru- 
jući se ili šaleći se: Kuda (kojim putem) ćemo kamo (a to je 
cilj) danas? 

U primorskim mjestima Dalmacije ne znaju točno upotreb- 
ljavati kamo i gdje (kao ni prijedloga s akuzativom uz glagole 
kretanja i s lokativom uz glagole stanja), pa često pitaju sa gdje 


“uz glagole kretanja; slično se drugdje izgubila oštra razlika 


među kamo i kuda. Akad. rječnik doduše tumači kud, kuda: 

kojim putem; prema kojem cilju, lat. qua i quo, i za oba zna- 
čenja navodi mnogo primjera, ali odmah u početku utvrđuje: 
između ova dva glavna značenja prvo je starije. Svugdje vrijedi 
načelo: Tko dobro razlikuje, dobro uči, a kad mi možemo vrlo 
lijepo i vrlo lako, zašto ne bismo, kako treba, razlikovali kamo i 
kuda, a tako i odakle i otkuda? Do ioga svakako stoji jezična 
jasnoća. Tako je bolje reći: Odakle mu novac? nego: Otkuda 
mu novac? 

Dm. Zelenin napisao je u praškom časopisu »Slavia« VIII. 
pp. 493—502: »Russkoje zakudykate« i utvrdio je, da je prilog 
kamo iščeznuo u poljskom, ruskom i srpskom, a da se uzdržao 
u zapadnoslavenskim jezicima: češkom, slovenskom i hrvatskom 
(u kajkavskom, čakavskom i zapadnoštokavskom narječju). U 
južnoslavenskom području »kamo<“ i »kuda« — piše on — u 
glavnom čini razliku između katolika i ortodoksa; Srbi upotre- 
bljavaju kamo u nekim osobitim izrazima (navode se primjeri 
iz Vukova rječnika). Nestajanje priloga kamo u pojedinim sla- 
venskim jezicima dovodi se u vezu s narodnim praznovjerjem. 
O tom je još napisao u istom časopisu »Slavia« IX, (1930) 
497—499 A, Vaillant članak »Le slave kamo et sa disparition.« 
Srbi se klone i riječi kuda. Vuk piše pod riječju Bog: »Ako Bog 
da« kaže se mjesto: Kuda ćeš? Kud si pošao? Kuda si naumio? 
— jer vele, da sa riječju kud ne valja zapitati; ako bi ko zabo- 
ravši se ili navalice zapitao koga sa kud, onaj mu kašto odgovori: 


Idem u Kudiljevo, da te skudim.« Dakle po Vuku zabranjeno , 
je pitati namjernika, putnika, lovca .kuda?, ali, vidjeli smo, i | 
kamo?, a to na osnovi nekog narodnog praznovjerja, da se ne | 
bi naškodilo, ureklo, pokvarilo; dakle upotreba kuda mjesto. 


kamo shvaća se kao eufemizam,') Možda je kod zabrane priloga 
kamo negdje lebdjelo komu pred očima uklinjanje: Kam ti bilo! 
Kam ti je! Kami prijatelji! U kami ti se pretvorilo! (kamen, u 
kamen), 


Zabrana kamo i kud u pitanjima zabilježena je samo u ne- 


kim istočnim krajevima; u zapadnim se krajevima upotrebljava 


kamo i kud bez ograničenja, bez primisli ikakvog praznovjerja. 
Zato je bolje upotrebljavati točno razlikujući kamo i kuda, a 
i gdje, i na te upite treba pravilno odgovarati: ovamo (amo), 
ovuda, ovdje i t, d. Dr. Marijan Stojković 

3, MLEČIĆ I MLEČANIN 


Za oznaku čovjeka iz Mletaka upotrebljava se naziv Mle- 
čanin, t. j. Mletčanin, tvoren od imena Mleci, gen. Mletaka, pra- 
vilno sufiksom -janins. Ali je poznato, da je u narodnim pje- 
smama i kod Kačića ovaj naziv nepoznat, nego se mjesto toga 
kaže Mlečić, t. j. Mletčić. Kako je ova tvorba nastala? Ovdje 
se vjerojatno radi o tvorbi prema imenima naselja na -ići, 
koja su zapravo imena stanovnika, tako da mjesna imena 
Blažići ili Branetići označuju potomke ili nasljednike ili bilo 
koje pripadnike nekog Blaža ili Branete, po kojemu je i naselje 
prozvano. Na jugu značenje tih prvobitnih patronimika još živi 
u svijesti naroda, pa se pripadnici paštrovske općine nazivaju 
Paštrovići, a ne samo da tim imenom označuju skup svojih na- 
selja; tako kaže n. pr. Ljubiša: gradić na moru, kojega su Pa- 
šfrovići u zavjet gradili turskijem plijenom; Paštrovići su nekad 
stanovali na toj planini (naime paštrovskoj). To isto vrijedi i za 
različna plemena crnogorska, pa se govori o jednom Bjelopavliću 
ili Vasojeviću. Prema tome se moglo govoriti o Mlečiću ili Mle- 
čićima. Dr. A. Mayer 


4. NAJ - RASTAVLJENO OD KOMPARATIVA 


Rječnik Jugoslavenske Akademije VII 363-364 ima dva pri- 
mjera, gdje se naj- rastavlja od komparativa, s kojim tvori super- 
lativ: naj mi je veća muka, što se pravo ne ispovidih. Margitić, 
Ispovid.91, i: Matusalem naj je dože i največe na ovom svete živel, 
Vramec, Kronika 3. 

Ovako rastavljanje riječce naj- i komparativa nalazi se i danas 
u živom jeziku, Od jedne sredoviječne Dalmatinke čuo sam jednom 
ove godine 1937 nekoliko puta ovake rečenice: Naj bi bolje bilo 
da...« Dva mjeseca kasnije čuo sam opet od nje: »...ali ja naj 


sam bolja za druge, a za sebe...« Žena je rodom iz Vrgorca, ži- 
vjela je s mužem Varaždincem nekoliko godina u Australiji, a sada 


u Zagrebu.*) A. Šimčik 


*) Ovakvo je rastavljanje superlativnog naj- poznato i drugdje. Tako 
su me u mjesecu lipnju 1937, u Travniku uvjeravali, da se tako govori u 
Korićanima (na sjeveru od Vlašića), a prof. P. Tijan mi veli, da je i on €. 
1936. čuo u Banjoj Luci više puta: naj ti je bolje, ako... To je rastav- 
ljanje po tom zanimljivo, što i ono potvrđuje, kako je slovjenski superla- 
tiv sa naj mlada građevina. S: Ze 

PITANJA I ODGOVORI 


1. G. V. M. iz Zagreba piše: 


»Nijesam zvan da govorim, u čemu se sve griješi, ali jedno ne 
mogu da Vam ne spomenem, i to ružnu naviku, upravo zločinstvo, 
što se čini i s obzirom na našukajkavštinu. Neki je upotreblja- 
vaju u svojim humorističkim stihovima ili u prozi, ali je iznakažuju 
kojekakvim njemačkim riječima, da se taj dijalekat svakomu, koji 
ga inače ne poznaje, mora upravo zgaditi. Zar »Hrvatski jezik« 
ne bi mogao i tu pojavu žigosati?« 


G. M-u će povladiti mnogi Hrvati kajkavci, koji vide, da neki 
njihov govor uzimaju samo onda, kad hoće da »grade lakrdiju« ili 
za pokladna »vunspeljavanja«, i to samo u onom obliku, kakav se 
nalazi u ustima zagrebačkih poslužnika i zagrebačke posluge svih 
kategorija, a osim toga još samo u nehrvatske zagrebačke polu- 
inteligencije, koja nam je u velikom broju zaostala od nekadašnje 
prekodravske imigracije i koja i prije nije naučila osim koju stotinu 
najobičnijih hrvatskih riječi, nego je za sve više i apstraktne poj- 
“move posezala u njemački jezik stvorivši tako gadni zagrebački 
makaronski razgovorni žargon, u kojem se čulo na pr.: on se dela 
jako vihtik; znaš, ona ti je čisto hercik pucica, ni ni malo hohnazik; 
još ne znam, kam bumo letos na somerfriše; sestra mi piše, da je 
od njega entcikt— itd. Jasno je, da takva čeljad s takvim govorom 
i jezičnim ukusom nije nikad osjetila snage govora, što izlazi iz 
usta šestinskih pralja, što im i danas još peru njihove prljave 
košulje! 


Mi nećemo niti možemo i jednomu našemu književniku braniti 
da za svoj izričaj ne traži sredstva svaki ondje, gdje misli da će 
ih najbolje naći, pa tako, što se nas tiče, puštamo, da se u kajkav- 
skom ili čakavskom dijalektu kao i dosad sastavljaju i različne šale 
i anegdote, no do samih će književnika stajati, kako ćemo njihove 
produkte ocjenjivati. Da čakavski dijalekat nije samo za kakve 
šaljive razgovore između Jurine i Pepine, to je već odavno pokazao 
Nazor, a u novije vrijeme pored mnogih “drugih osobito Dukić 
(svojom »Marijom devicom« i dr.); da jedino pak obilježje kajkavskog 
dijalekta nije njegova makaronština iz »Jurekove košare«, to su: 
dokazali već Galović i Domjanić, a sad i Krleža u svojim kajkav- 
skim »Baladama Petrice Kerempuha«, koji je i u »kajkavštini«, 
učinivši joj doduše i koje nasilje, umio osjetiti i naći izvanredan 
umjetnički instrumenat, koji pod njegovim udarcima daje snažne 

tonove. Istaći ću ovdje samo nešto. Tko je kadgod živio na selu 
i u snježnom adventu išao rano na zornicu ili se s nje vraćao 
zaklanjajući nos i lice od ljutog vjetra i slušajući pod jednom 
nogom viši, a pod drugom niži škrip snijega, taj će i u kajkavskim 
Krležinim stihovima moći da osjeti nekadašnji ugođaj. Krleža je taj 
put opisao ovako: 


Stric vuje, stric vuje... 
Idu babe sa zornice. 
Veter ščiple nos i lice. 
Muž bu dobil zanoftice, 
zakaj nema rukavice? 


unesavši u svoj opis savršenu kajkavsku onomatopeju stric-vuje 
za škripanje, što se čuje po suhom smrzlom snijegu. 


Mislim, da će se g. M. zadovoljiti zasad i ovim mojim odgovo- 
rom. Naš će časopis imati dosta prilike da raspravi i druga neka 
pitanja, što se tiču naših kajkavaca i njihova jezika. S. I. 


2. G. I. R. iz Zagreba piše: 


»Nekad smo već u osnovnoj školi učili, da u našem jeziku mora 
ime doći uvijek ispred prezimena, a ne okrenuto, kako je u 
madžarskom, dakle, da se kaže na pr. Franjo Marković, a ne M. Fr. 
Od nekoliko se godina uvodi drugi red u naša imena i prezimena, 
pa čitamo ne samo ukaze, u kojima se na pr. Petrović Nikola po- 
stavlja za direktora gimnazije u N., nego i presude, u kojima se 
Vrabec Ivan osuđuje na tri godine teške tamnice, a Ivanović Petar 
potpuno oslobođava, a u »Izvještajima« naših gimnazija čitamo, kako 
je na pr. Marković dr. Đuro vodio učeničku ekskurziju u Remete. 
No i izvan tih službenih i poluslužbenih objava nalazimo takav 
Ted; sad već i naše ulice nose natpise kao: Advokat Dr. Korsky Vla- 
dimir (u Ul. Kraljice Marije) ili: Advokat Dr. Ramljak Ante (u 
Frankop. ul.). 

Mislim, da biste i o tom mogli štogod napisati.« 


Koliko je izdana kakva naredba, da se i u našem jeziku piše 
prezime ispred imena, to je takva odredba opravdana samo za 
one slučajeve, gdje treba više lica poređati alfabetskim ili azbučnim 
redom, na pr. u kakvom popisu, ali tko u drugim prilikama tako 
radi, čini najveće nasilje našemu jeziku, jer mi nijesmo nikad 
nigdje drukčije govorili do Pavao Petrović, pa pri tom treba da i 
dalje ostanemo. Onaj, koji je uveo spomenuti novi red, morao je 

odrediti, da se taj red provede svagdje u školskim knjigama i slu- 
žbenim aktima, pa neka učenici uče odsad na pr. o Njegošu Petro- 
viću Petru ili o Babiću-Đalskome Šandoru! Upravo se valja čuditi, 
što su već i neki časopisi (na pr, »Mjesečnik« Hrv. pravn. društva) 
primili ovaj naopaki red. ' S.I. 

3. G. T. S. iz Križevaca piše: 

»U brošuri »Današnja sovjetska Rusija« od dra. Halma na str. 
13. čitam: Dođe li tko u Moskvu na jedna od dviju još otvorenih 
vrata Kremlja...« mjesto »od dvojih«, a na str. 14. iste brošure: 
. »zajednički život dvaju čovjeka, muža i žene«. Čudno zvuči, ali 
kako mora biti? Možda najbolje »dvojice ljudi«?« 


U našim se gramatikama ne kazuje doduše, kako glase ostali 
padeži od dva, tri, četiri čovjeka, no da genitiv nije dvaju, triju, 
četiriju čovjeka, to svatko zna, pa je doista neobičan gornji primjer 
»život dvaju čovjeka«. Da se govori o dva muškarca, onda bi 
se moglo reći »život dvojice ljudi« ili samo »život dvojice«, jer se 
imenice dvojica, trojica, četvorica... upotrebljavaju u običnom 
štokavskom govoru samo za mušku čeljad. No ovdje je 
muško (muž) i žensko (žena), i zato se može reći samo dvoje 
onako, kako će muž za se i za ženu reći nas dvoje. Prema mojem 
slavonskom govoru, u kojem se pored dvoje konja (konj i kobila), 
petero konja (mogu biti konji, kobile i ždrebad), troje čeljadi i dr. 
govori i vrlo često dvoje svijeta za muža i ženu (na pr.: lako 
kući, u kojoj ima samo dvoje svijeta), ja bih preporučio, da 
sei u našem književnom jeziku u primjerima, kakav je gornji, 
kaže dvoje ljudi, koje se može, gdje treba, kad ne stoji s prijedlo- 
gom, mijenjati: dvoga ljudi i dvoma ljudi, pa bi se prema tome 
i u navedenom: primjeru mjesto »život dvaju čovjeka« moglo reći 
život dvoga ljudi ili život dvoje ljudi (ostavljajući broj dvoje bez 
promjene), koliko se koji put ne bi moglo reći i život u dvoje. 

CE A 

OGLEDI NAŠEGA JEZIKA* 


Kako je štampano: 


1. Mikrofoni kancelara Hitlera. 
Kao što je poznato!) njemački kan- 
celar Hitler je pred godinu dana 
obolio od opasne bolesti na grlu). 
Na savjet liječnika*) on se više 
nesmije naprezati i držati“) duge 
govore svojim obično povišenim 
glasom"). Zbog toga su konstrui- 
rani posebni mikrofoni, koji omo- 
gućuju") da on kod svojih govora 
govori običnim glasom") bez na- 
prezanja a da se ipak njegov go- 
vor) čuje kao da govori povišenim 
glasom. 


f 


Kako bi bolje bilo: 


Mikrofoni kancelara Hitlera. 


Njemački je kancelar Hitler 
pred godinu dana, kao što je po- 
znato, obolio od opasne bolesti u 
grlu. Po liječničkoj odredbi on se 
više ne smije naprezati i govoriti 
kao obično povišenim glasom duge 
govore. Zato su konstruirani po- 
sebni mikrofoni, uz koje on može 
svoje govore govoriti bez napre- 
zanja i običnim glasom, da se 
jednako čuju, kao da ih govori 
povišenim glasom. 


!) Rečenica: Kao što je poznato pristaje ovdje bolje kao uklop- 


ljena iza početka druge rečenice. 


2) Mjesto bolest na grlu treba reći bolest u grlu, bolest grla, 
a mogla bi se uzeti i riječ grlobolja, koliko se ne uzima za koju 


određenu bolest. 


% Ovdje ne pristaje nikako: na savjet liječnika on se više ne 


smije naprezati, jer bi se uz na savjet očekivalo da će se kazati 
štogod pozitivno, kao što se na pr. veli: on je na njegov savjet ili 
po njegovu savjetu učinio to i to. Jasno je, da ovdje mjesto genitiva 
liječnika treba da bude pridjev liječnički. 

4) Ako i dopuštamo, da se sjednice drže, opet će biti bolje da 
se govori govore ili izreku. : 

) Ne pristaje svojim obično povišenim glasom za ono, što se 
htjelo reći, tj. da je Hitler obično govorio povišenim glasom. 

% Obično se veli, da tko što omogućuje, pa zato nije najbolje 
reći da mikrofoni omogućuju. 

7) Nezgodno je kod svojih govora govoriti običnim glasom, 
mjesto: svoje govore govoriti... 

%) Ovdje sg. govor, a malo prije pl. govori; bolje je broj uskladiti, 


* Primjeri su iz novina: 1. iz jednoga broja od 12. IX, 1937., 2.—5, iz 
jednoga broja od 21. IX. 1937. 

2. Postoji uvjerenje među po- 
morskim  stručnjacima'), da je 
gusarstvo u Mediteranu dokon- 
čano?). 

Ako bi pak uslijed?) bilo kojeg“) 
nepredviđenog slučaja ono opet 
oživjelo"), postupat će se drastično, 
te se ne će oklijevati poslati") 
daljnja") pojačanja u Mediteran, 
ako bude potrebno“). 





Pomortski su stručnjaci uvjere- 
ni, da je gusarstvu u Mediteranu 
učinjen kraj. “ 

Ako bi pak ono s kojega god 
nepredviđenog slučaja opet oži- 
vjelo, postupat će se drastički, te 
se neće, ako bude potrebno, okli- 
jevati da se pošalju dalja pojača- 
nja u Mediteran. 


') Nikako se ne može, kao što je ovdje, reći postoji uvjerenje 
među stručnjacima, ako bi se i moglo nekako dopustiti da se kaže: 
postoji (mjesto ima) tajna konvencija među Njemačkom i Japanom. 

*) Glagol dokončati, koliko se govori danas (govore ga naši 
čakavci), ima obično drugo značenje, tj. »Odlučiti«, a ne »učiniti 
čemu kraj«, kakvo mu se ovdje daje. 

*) Odavno se goni ta riječ; mjesto uslijed treba reći zbog, s, iz. 

“) Ovdje je mjesto bilo koji zgodnije koji god. 

*) Nije pogrešno: ako bi... ono opet oživjelo, ali bi bilo obič- 


nije: ako... ono opet oživi, 


*) Drugi se infinitiv može ovdje zamijeniti rečenicom sa da. 
") Mnogi mjesto komparativnoga dalji pišu pogrešno daljnji 


prema bližnji, no daljnji treba da 


znači što i daljni, tj. dalek. Ovdje 


bi se mjesto dalji mogao uzeti i pridjev nov. 
*) Da se rečenica tješnje poveže, može se rečenica ako bude 
potrebno (ili: ako zatreba) naprijed uklopiti. 


3. Premda španjolski pobunje- 
nici imaju znatnu nadmoć!) nad 
vladinim četama i u oružanju?) i 
u organizaciji, t0*%) je duh vladinih 
četa barem jednak, ako ne nad- 
moćan*), onom") pobunjeničkih 
četa. 


Premda su španjolski pobunje- 
Nici znatno jači od vladinih četa i 
u bojnoj opremi i u organizaciji 
(ili: Premda su španjolski pobu- 
njenici znatno bolje i naoružani i 
organizirani nego vladine čete), 
opet je duh vladinih četa, ako nije 
jači, ono barem jednak duhu po- 
bunjeničkih četa. ' 


') Ako bismo kojiput i podnijeli riječ nadmoć kao na pr. u 
natpisu novinskoga članka »Japanska nadmoć u avijaciji«, ne treba 
nam u veži s glagolom imati, jer se mjesto imati nadmoć nad kim 


može naški reći biti jači od koga. 


*) Ovdje ne pristaje ta glagolska imenica. 
%) Prema premda ne stoji korelativno to, nego opet, ipak, ali. 


*) Ispor. bilješku.) 


") Radi jasnoće bolje je ovdje mjesto zamjenice ponoviti ime- 


nicu duh. 

4. Još uvijek ima veći broj!) de- 


Još uvijek ima više dezertera iz 


zertera iz redova pobunjenika?) pobunjeničkih redova nego iz re- 


nego iz redova vladinih četa. 


dova vladinih četa. 


') Nepotrebno veći broj mjesto više. ' 
*) Reklo bi se na pr. velik je broj pobunjenika (gen. part.), 
ali ovdje je genitiv posesivni bez atributa, pa zato treba da ga 


zamijeni pridjev pobunjenički. 


5. Može se predpostaviti!), da je 
Mussolini sa podporom Hitlera?) 


bio odlučan?), da dokonča“) u Špa-' 


Može se uzeti, da je Mussolini 
odlučio da s Hitlerovom potporom 
dokrajči (svrši) rat u Španjolskoj 


njolskoj rat prije početka skore prije početka skore zime. 


zime. 


uzeti, 


*) Ovdje se pretpostaviti može bez nevolje zamijeniti glagolom 


*) Genitiv pogrešno mjesto pridjeva. 

%) U toj je rečenici, koja je i drukčije loše složena, kazano po- 
grešno odlučan sam mjesto odlučio sam. 

“) Za značenje glagola dokončati ispor. naprijed bilj. 2, =. 


PRAVILA DRUŠTVA »HRVATSKI JEZIK« 


I. Ime i sjedište 
$1. 


Društvo se zove »Hrvatski je- 
zik«. Sjedište mu je u Zagrebu. 

Društveni pečat je ovalnoga 
oblika s natpisom: Društvo »Hr- 
vatski jezik« Zagreb. 


II. Svrha 
82. 


Društvu je svrha njegovanje 
hrvatskoga jezika, t. j. njegovo 
unapređivanje, čuvanje njegova 
duha i nastojanje oko pravilne 
njegove upotrebe na svim područ- 
jima govora i pisanja.. 


III. Sredstva 


8 3. 
Društvo će, da postigne tu svrhu: 


a) nastojati da budi što veće 
zanimanje za rođeni jezik i nje- 
gove ljepote, 


b) poticati živom i pisanom ri- . 
ječju (izdavanjem časopisa, knjiga 
it. d.) svakoga na jezičnu pra- 
vilnost, 


c) držati sastanke, predavanja i 


druge različne priredbe za posti- 
zanje postavljene svrhe, 


d) davati odgovore na jezična 
pitanja. 

U vezi s time preporučivat će 
društvo svim izdavačima, da na- 
stoje oko jezične pravilnosti svo- 
jih izdanja. Ujedno će se starati, 
da pravilan jezik bude na svima 
javnim i privatnim natpisima i da 
se čuje s javnih govornica (radio- 
stanice, kina, kazališta i t. d.). 

IV. Prihodi 
84 

Novčana sredstva društvo do- 
biva: 

a) od upisnina i članarina, 

b) od kamata glavnice, 

€) od dobrovoljnih prinosa, pot- 
pora, zapisa i baština, 

d) od dobitaka iz nakladničke 
djelatnosti i ostalih društvenih 
priredaba. 

V. Članovi 
$ 5. 

Članom društva može postati 
svatko, tko želi da unapređuje 
društvene svrhe suradnjom ili 
potporom, ako ga primi upravni 
odbor. Neprimljenom dužan je 
upravni odbor izdati pismeno i 
obrazloženo rješenje s pravom 
žalbe na glavnu godišnju skup- 
štinu. 

Upisnina iznosi 10 dinara. 


8 6. 

Članovi su: 

a) redoviti, koji plaćaju 5 D na 
mjesec, 

b) podupiratelji, koji plaćaju 20 
D na mjesec, 

c) zakladnici, koji plate 1.000 D 
jedamput zauvijek, 

d) utemeljitelji, koji plate 5.000 
D jedamput zauvijek, 

d) počasni, koje takvima pro- 
glasi glavna skupština zbog zaslu- 
ga stečenih za društvo ili za rad 
na području jezične nauke uopće. 


8 7. 

Visinu upisnine i članarine za 
svaku dalju godinu određuje glav- 
na godišnja skupština. 

8 8. 

Zakladnička i utemeljiteljna čla- 
članarina i dobrovoljni prinosi 
(potpore) iznad 100 D ne smiju se 
potrošiti, nego se moraju priklo- 
piti glavnici. 

8 9. 


Sve vrste članstva imaju jedna- 
ka prava. 8 10. 

Članstvo prestaje ili smrću ili 
svojevoljnim istupom ili isključe- 
njem u sjednici upravnoga odbo- 
ra. Isključenom dužan je upravni 
odbor izdati pismeno i obrazlože- 
no rješenje s pravom žalbe na 
glavnu skupštinu. 

VI. Glavna skupština 
$11. 

Redovita godišnja glavna skup- 
ština drži se svake godine jedam- 
put. Saziva je predsjednik javno 
u novinama 8 dana prije, i to s 
naznakom dnevnoga reda. 

8 12. 

Redovita godišnja glavna skup- 
ština 

a) raspravlja o što uspješnijem 
postignuću društvene svrhe, 

b) saslušava izvještaj tajnika 
upravnog odbora o poslovanju u 
minuloj godini, 

c) saslušava izvještaj blagajnika 
o novčanom prometu u minuloj 
godini i o stanju glavnice, 

d) saslušava izvještaj nadzornog 
odbora, na kojega temelju daje 
odrešnicu blagajniku i upravnom 
odboru, 

e) odlučuje o prijedlozima, žal- 
bama i prizivima, koji se svi imaju 
upravnom odboru tri dana prije 
skupštine pismeno najaviti, 


| 

f) određuje visinu upisnine i 
članarine, 

g) bira predsjednika i upravni 
odbor, 

h) bira u nadzorni odbor tri 
člana i dva zamjenika, 

i) zaključuje o promjeni pravila; 
za koju je potrebno da glasuje 
2/3 nazočnih članova društva, 

i) odlučuje o razlazu društva, za 
što je potrebno da glasuje 4/5 na- 
zočnih članova. 


8 13. 

Izvanredna glavna skupština sa- 
staje se, kad je sazove predsjed- 
nik. Predsjednik je mora sazvati 
u roku od 15 dana, ako to zatraži 
1/4 redovitih članova ili 2/3 uprav- 
noga odbora. Smije se odlučivati 
samo o onim stvarima, koje su 
stavljene na dnevni red i unapri- 
jed objavljene zajedno sa sazivom 
u novinama 8 dana prije. 


8 14. 


Na glavnoj skupštini potrebno 
je da bude nazočna barem 1/2 
svih onih redovitih članova, koji- 
ma je boravište u Zagrebu. Ako u 
određen sat ne bude dovoljno čla- 
nova, održat će se skupština jedan 
sat kasnije bez obzira na broj 
nazočnih članova. ; 

Aktivno i pasivno pravo glasa 
na glavnoj skupštini imadu samo 
članovi društva, koji su primljeni 
u društvo prema propisima 8 5. 
ovih pravila. Glasovanje mora biti 
tajno, ako to zahtijeva 1/3 prisut- 
nih članova. 

Za valjanost zaključaka po- 
trebna je natpolovična većina. 
Ako se glasovi raspolove, treba 
nanovo glasovati. Budu li 'opet 
glasovi raspolovljeni, prijedlog se 
ima smatrati odbijenim. 








VII. Uprava 
' $ 15. 

Društvom upravlja upravni od- 
bor, koji čini predsjednik, pot- 
predsjednik, dva tajnika, blagaj- 
nik i 4 odbornika. Bira ga glavna 
skupština na tri godine, i to po- 
sebno predsjednika, a zajedno sve 
ostale odbornike, koji potom u 
odborskoj sjednici biraju između 
sebe potpredsjednika, tajnike i 


blagajnika. 
Isprazni li se koje odborničko 
mjesto (izuzevši predsjedničko) 


prije izminuća trogodišta, može ga 
odbor kooptiranjem. popuniti do 
glavne skupštine. Predsjednika 
uvijek bira samo glavna skupština. 
8 16. 

Predsjednik saziva = sjednice 
upravnoga odbora i glavne skup- 
štine i predsjeda im. On zastupa 


.društvo prema vlastima, prema 


javnosti i prema trećim osobama. 
Kad je spriječen, zamjenjuje ga 
potpredsjednik, a kad su oba spri- 
ječeni, onaj odbornik, koji je naj- 
duže u odboru ili — uz jednaku 
starost odborničku — koji je go- 
dinama stariji. 
8 17. 

Tajnik čuva . društveni pečat, 
spise i knjižnicu, sastavlja zapis- 
nike odborničkih sjednica i glav- 
nih skupština i uopće vrši sve dru- 
štvene poslove, osim novčanih. 
Kod obilja poslova podjeljuje 
upravni odbor poslove između 
oba tajnika ili im određuje po- 
sebne pomoćnike. 

8 18. 

Blagajnik bilježi primitke i iz- 
datke, čuva društvenu imovinu i 
pohranjuje gotov novac na sigur- 
no mjesto ili ga sigurno ulaže. 

Za svaki izdatak do 10.000 D po- 
treban je, osim općeg ovlaštenja 
upravnog odbora još i supotpis 
predsjednika društva, dok je za 
izdatke iznad 10.000 D potreban 
još svaki put i poseban zaključak 
odbora. 

O korisnom ulaganju novca od- 
lučuje odbor, a uloženi novac mo- 
že se podići samo na potpis pred- 
sjednika ili njegova zamjenika i 
blagajnika. 

8 19. 

Za držanje sjednice upravnoga 
odbora potrebna je nazočnost ba- 
rem petorice članova toga odbora. 
U odborskim sjednicama odlučuje 
većina glasova; ako se glasovi ra- 
spolove, pretežan je glas pred- 
sjedateljev. 

8 20. 

Za rješavanje svih jezičnih pi- 
tanja postavlja upravni odbor još 
i poseban stručni odbor od naj- 
manje 10 društvenih članova. 


$ 21. 


Stručni odbor bira između sebe 
predsjednika, potpredsjednika i 
tajnika. 


8 22. 

Član stručnog odbora može biti 
ujedno i članom upravnoga od- 
bora. 

8 23. 

Urednike društvenih izdanja 
bira upravni odbor na prijedlog 
stručnog odbora. 


VIII. Razlaz 


S 24. 

Društvo prestaje: 

a) ako ga raspusti državna vlast, 

b) ako se samo raziđe zaključ- 
kom glavne skupštine s pristan- 
kom 2/3 članova. 

8 25. 

Ako društvo prestane s bilo ko- 
jega razloga, imovina prelazi u 
ruke Matice Hrvatske u Zagrebu, 
koja će je čuvati, dok se ne osnuje 
novo društvo s istom svrhom, a 
onda će je njemu izručiti. Ne 
osnuje li se takvo društvo kroz 
10 godina, prelazi imovina dru- 
štva u potpuno vlasništvo Matice 
Hrvatske, koja će prihode od ka- 
mata upotrebljavati za njegovanje 
hrvatskoga jezika. 

HRVATSKI KNJIŽEVNI JEZIK 


U »Hrvatskom dnevniku«, u broju od 11, veljače o. £., u 
članku uz obljetnicu smrti Antuna Radića, prekorio je neki 
bezimenjak ne samo mene, nego i naše Društvo, što smo tobože 
pristali uz Maretićevo »naučanje: da je Vuk jedini,ja ne 
samo najbolji izvor hrvatskoga književnoga 


jezika...«, i požalio, što se nijesmo u jeziku orijentirali 


prema nauku Antuna Radića, koji je izdan u XV knjizi 
njegovih »Sabranih djela« u člancima pod natpisom »O hrva t- 
skom književnom jeziku«, gdje Antun Radić nepo- 
voljno ocjenjuje Maretićevu »Gramatiku i stilistiku hrvatskoga. 
ili srpskoga književnog jezika.« Naše tobožnje pristajanje uz: 
spomenuto »naučanje« izveo je bezimeni pisac iz nekih mojih. 
riječi, što sam ih izrekao na ukopu prof, Maretića 18, siječnja. 
0. $. govoreći o Maretićevu odnosu spram Vuka,') 

(Ja sam još u gimnaziji već u »Viencu« 5, 1899, pročitao: 
Radićevu ocjenu Maretićeve »Gramatike« i u istome »Viencu« 
6. 1901. njegovu ocjenu »Maretićeve stilistike«, koju su izda- 
vači, zaboravivši je valjada, propustili preštampati u spomenu- 
toj knjizi, a jednako sam već godine 1901, pročitao i Radićevu 
objavu i pohvalu Ivekovićeva »Rječnika«, a dakako i poslije 
potonji Radićev članak »Hrvatski književni jezik« u »Glasu Ma- 
tice Hrvatske«, god, II (1907), pa prema tome iz spomenute 
XV knjige »Sabranih djela«, koja je izašla godine 1937, sa 5 
preštampanih Radićevih članaka o hrvatskom jeziku, nijesam 
mogao saznati ništa novo, što bi moglo promijeniti moje miš- 
ljenje o Maretićevoj »Gramatici«, koja mi je više od svega 
bila na umu, kad sam spominjao Maretićev rad oko prouča- 
vanja hrvatskoga jezika. Zato mislim, da će biti od koristi, da 
se neke stvari i ovdje rasprave, 


1) Što sam upravo rekao, može se vidjeti iz 3. br. »Savremenika« 0. £., 
gdje je na str. 272—274 štampan cio moj nadgrobni govor. 


34 HRVATSKI JEZIK Iza 





Prije svega treba da osobito istaknem, da pokojni Maretić 
nije nigdje nikad napisao, da je »Vuk jedini izvor 
hrvatskoga književnoga jezika«, nego je pokojni 
Antun Radić osuđujući Maretića, što je u svojoj »Gramatici 
hrvatskoga književnoga jezika« »ignorovao« sve starije 
hrvatske književnike, samo optužio Maretića s 
takve »nauke« napisavši: »To, što se u gramatici g. dra, M-a 
ne cituju stari i novi hrvatski pisci i književnici, nije napo- 
kon glavno, nego je sama nauka: da je Vuk jedini i najbolji 
izvor hrvatskoga književnoga jezika, — sama je ta nauka kriva 
i štetna« (v. Sabr, dj. XV, 50), Pa ako prof, Maretić nije takvo 
što učio, nijesmo ni. mi mogli pristati uz spomenuto »nauča- 


nje«. Istina je, da je Maretićeva »Gramatika« iz god, 1899. 
uglavnom »gramatika samo jezika Vukova, Daničićeva i na- 


rodnih umotvorina izdanih od Vuka zajedno s 'njegovim Rječ- 
nikom«, pa su Maretiću i drugi (među njima i prof. Jagić) 
prigovorili, što je svoje izvore tako ograničio, No kompeten- 
tan sudac prof, Rešetar ocjenjujući 2. izdanje Maretićeve 
»Gramatike« iz godine 1931., koja je umnožena doduše, ali go- 
tovo bez ikakve koristi, sa šest novih izvora, pored svega toga 
veli za »književni« jezik, kako je kodificiran u Maretića, da je 
»ne samo pravi i solidni temelj na kojemu se dalje razvija 
općeni književni jezik, nego je još uvijek i uzor koji, više ili 
manje, lebdi pred očima svakomu književniku i uopće svakomu 
obrazovanom čovjeku koji nastoji da dobro piše svojim jezi- 
kom« (v. »Slavia« XI, 1932, str, 582). 

Većina Hrvata govori danas štokavski kao i Srbi, Prema 
tome je sasvim prirodno, što je Srbin Vuk, koji je štokavski 
dijalekat proučio bolje od ikoga do njega, bio — a može i danas 
još biti — i Hrvatima svjedok i učitelj za taj dijalekat, pa je 
zato Vuka i Vraz mogao nazvati »najprvi vještak u na- 
rodnom našem jeziku« (v. Kolo IV, 1847, str, 85), No naopako 
bi, dakako, bilo misliti, da današnjega hrvatskoga štokavskoga 
književnog jezika ne bi bilo bez Vuka, ili reći, da su Hrvati, 
kako smo i prošle godine uz Vukovu proslavu mogli gdjegod 
čitati, uzeli srpski književni jezik.) 

") U vezi s ovakvim glasovima vrijedno je čuti, kako se već godine 


1760. Antun Kanižlić, koji je pisao dobrim narodnim slavonskim štokavskim 
govorom, bunio, što neki jezik »slavonski« zovu »racki«, jer, veli Kanižlić, 

Današnji je hrvatski štokavski književni jezik samo organ- 
ski nastavak onoga našega književnog jezika, što smo ga mi 
imali i prije Vuka, pa je to Vuk, koji je doista otac današnjega 
srpskoga narodnog književnog jezika, i priznao, kad je go- 
dine 1847, odgovarajući Svetiću na njegovo tvrđenje u »Tre- 
ćem utuku« (na str. 64): »da su Srbi istočne crkve« u 
pisanju knjiga svojijem jezikom »mnogo pre uranili« od 
braće svoje zakona Rimskoga — napisao i ovo: 

»Ko stvar ovu upravo razumije, onaj se ovijem riječima 
i mislima G, Svetića mora smijati i čuditi kao i ostalome mno- 
gom koječemu, što on naopako dokazuje, Ali budući da u nas 


ima mnogo književnika, kojima je ova stvar slabo poznata, a 


stvar je sama po sebi u današnje vrijeme vrlo važna; za to ću 
ja o njoj da rečem nekoliko riječi, 

Mi svi znamo da se u nas počelo pisati narodnijem jezikom 
od vremena Dositija Obradovića, koji je 1783 godine počeo 
Srpski pisati i govoriti da treba tako pisati. Ali da rečemo 
da su to počeli i prije Dositija Orfelin i Janković, koji su Srpski 
samo počinjali pisati ne kazujući za što to čine; opet svakojako 
mi nijesmo u tome uranili prije druge polovine osamnaestoga 
vijeka; a braća naša zakona Rimskoga, osobito Đu- 
brovčani i Dalmatinci, pisali suu šesnaestome vije- 
kuunajvećijek!! I naš Dositije mjesto ostaloga dokazi- 
vanja da valja za Srbe Srpski pisati, ili barem uz ono, mogao je 
slobodno kazati da se ugledamo na braću svoju zakona Rim- 
skoga, Istina da ni oni svi nijesu pisali dobro i lijepo, kao ni 
u nas sad što se ne piše; ali su mnogi pisali tako čisto i dobro, 
da im jezik i mi danas možemo uzeti za ugled, i da je u ostali- 


-jem Slavenskijem narodima teško naći spisatelja onoga vre- 


mena koji bi se s njima mogli isporediti. Svima je našijem knji- 
ževnicima poznat Reljkovićev Satir i Došenova Aždaha sed- 
moglavna, koje su knjižice i našijem slovima preštampane.«') 


»Raci, latinskim jezikom Rascii, Rasciani, zovu se Srblji... Ne donesoše 
oni u svojih oprtačah slavonski slavni jezik, nego ga ovde najdoše, budući 
da su i pod vlađanjem čalme ne samo krstjani u Slavoniji slavonski govo- 
rili nego i ista turska čeljad, od koje ostade oni nesrićni običaj psovati 1 
Pogrđavati nepošteno otca, majku, viru, dušu, grob, dasku; jezik naš, da tako 
rečem, turčeći«. V, Primogući... uzroci... za ljubiti Isukrsta... str. XI-XII. 

1) V. Skupljeni gramatički i polemički spisi Vuka Stef. Karadžića III, 
1896, str. 259/60. 

No Hrvati ako su u samom jeziku, koliko se tiče njegove 
pravilnosti, i mogli priznavati Vuka i za svoga učitelja, nijesu 
ipak nikad mogli primiti neprihvatljivo njegovo učenje, da su 
svištokavci Srbi. To je učenje, kako je poznato, već 
Šulek u raspravi »Srbi i Hrvati« u zagrebačkom »Nevenu« za 
god, 1856, u ime nekadašnjih naših »Iliraca« odbio. 


Koliko je god Vuk bio veliki Srbin, pa je kao takav zaslu- 
žio i prošlogodišnju proslavu među Srbima, opet valja istaći, 
da je »radi zajedničke koristi i sloge« bio gotov i odreći se spo- 
menutoga svojega i u potonjoj nauci odbačenog učenja, Zato je 
on odgovarajući g. 1861. Šuleku, u članku pod istim natpisom 
»Srbi i Hrvati«, završio riječima, za koje mislim da će biti dobro 
da ih ovdje za naše čitaoce prenesem: 


»U ostalome pak, koje su Srbi koje li Hrvati, ja drukčije 
ne znam kazati nego ovako: 


Hrvati po pravdi mogu se zvati: 1) Svi Čakavci; 2) Ke- 
kavci u kraljevini Hrvatskoj koji su se na to ime već navikli. 


Srbi po pravdi mogu se zvati svi Štokavci makar koje vjere 
bili i makar gdje stanovali; i oni se, osim manjijeh razlika, od 
Hrvata razlikuju tijem: 1) što ne govore ni ča ni kaj nego što 
ili šfa, a 2) što na kraju slogova / pretvaraju u 0, n. pr. mjesto 
kotal, kazal, žetelci, govore kotao, kazao, žeteoci i t, d, 


Ako Hrvatski rodoljupci ne pristaju na ovu na razumu 
osnovanu diobu, onda se za sad u ovome ništa drugo ne može 
učiniti nego da se podijelimo po zakonu ili vjeri: ko je god 
zakona Grčkoga ili istočnoga onaj se makar gdje stanovao neće 
odreći Srpskoga imena, a od onijeh koji su zakona 
RimskoganekakažedajeHrvatkojigod hoće. 
Istina da bi se inostranci mogli nasmijati ovakome našemu di- 
jeljenju naroda u današnje vrijeme, ali šta ćemo kad smo ne- 
srećni ljudi te se drukčije ne može, Ako li ko nađe što bolje 
i pravilnije i za obje strane povoljnije, meni će biti još milije. 


Ja se nadam da se Srbi za ove moje misli i riječi ne će 
srditi na mene, a svaki Hrvatski pametan rodoljubac da će 
njima sa svijem biti zadovoljan; ako se u ovome nadanju ne 
prevarim, primiću za najveću sreću i čast, što sam se, samo radi 

zajedničke koristi i sloge, kojekako nakanio na pisanje ovoga 
članka.«'). > KIA o 
Mi, koji danas živimo, znamo, da se nekadašnja raspra 


.»Srbi i Hrvati« doista već dugo vremena i smirila s posljetkom, 


da se, osim u izuzecima, štokavci »rimskoga zakona« priznaju 
za Hrvate, a štokavci »grčkoga zakona« za Srbe, 


Sad treba da se vratimo Antunu Radiću, 

Antun Radić u svojoj ocjeni Martićeve »Gramatike« nije 
ni u »Obzoru« ni u »Viencu« godine 1899, iznio nikakvih većih 
materijalnih nedostataka ili pogrešaka, nego je, kako se vidi 
iz navedenoga citata, osudio više od svega tobožnju Maretićevu 
nauku: da je Vuk jedini i najbolji izvor hrvatskoga književnoga 
jezika. No istine radi valja da kažemo, da se pokojni Antun 
objavljujući poslije dvije godine u »Obzoru« I svezak Broz- 
Ivekovićeva »Rječnika hrvatskoga jezika« nije držao istoga 
kriterija, jer svaki stručnjak, koji Maretićeve »Gramatike« ne 
priznaje potpuno hrvatskom, mora i za taj Rječnik reći 
da je hrvatski gotovo samo u natpisu, jer je izrađen bez i 
jednoga čisto hrvatskoga izvora, Pa ipak je Antun Radić 
za taj Rječnik napisao ne samo ovo: 

»Ja sebi ne prisvajam nikakvog prava, da obrazovanim 
Hrvatima preporučim ovaj Rječnik, ali to mogu ipak kazati, 
da ga ja ne mogu pustiti iz ruku, kad ga jednom primim, pa 
mislim, da je tako i drugima, koji ga imadu, A koji ga nemaju, 


neka gledaju, da ga budu imali, pa ako im je i koliko mio naš 


jezik, ako su ikad tražili rieč koju i razmišljali o njezinu zna- 
čenju, — bit će im, kao i meni: stotina će im se misli radjati 
prispodabljajući značenje jedno s drugim i čitajući primjere. . ) 
Jedno bih samo htio Prikričati: Ljudi, koji možete, kupite i či- . 
tajte ovaj Rječnik, Vidjet ćete: uzljubit ćete ovaj jezik više, 
nego što je Hugo ljubio svoj. A imat ćete i zašto, jer takovoga 
više na svietu nema — barem za nas Hrvate«*) —, nego i ovo: 

»Hrvatska je književnost na štokavskom govoru stara 400 
godina, ali rječuika književno ga svoga jezika do sada 
niesmo imali. Danas možemo reći, da ga 
imamo.«*) 


.2) V. Skupljeni spisi II, 467/8. — %) V. Sabrana djela XV, str. 63. — 8) v. 
Sabrana djela XV, 65. — “) V. Sabrana djela XV, 63. 

Jagić je drukčije sudio: on je i Ivekoviću prigovorio, što je 
gradeći svoj »Rječnik hrvatskoga jezika« mimoišao sve 
hrvatske književnike. Zato komu Broz-Ivekovićev »Rječnik« 
može biti rječnik hrvatskoga književnog jezika, 

taj ne čini pravo odbacujući Maretićevu »Gramatiku« kao ne- 
hrvatsku. , 

No čini se, da je i sam Antun Radić poslije nekoliko godina 
vidio, da prema Maretiću nije bio sasvim pravedan, Osam go- 
dina poslije ocjene Maretićeve »Gramatike« napisao je Radić 
u »Glasu Matice Hrvatske« dva člančića pod zajedničkim ime- 
nom »Hrvatski književni jezik«, 

U prvom kazuje, kako se od nekoga vremena, otkad je 
»Vukova škola« sa fonetičkim pravopisom pobijedila, »za knji- 
ževni naš jezik ne opaža ni najmanja briga«, a u drugom se 
osvrće na jednu napomenu o jeziku mlađega hrvatskoga knji- 
ževnog naraštaja, što ju je naš Jagić godine 1902, napisao u 
»Sborniku drugoga odjela Imperatorske ruske akademije«, u 
svesku 70. na str. 342., uz ocjenu njegova prijevoda Puškinove 
»Kapetanove kćeri« u Matičinim »Puškinovim izabranim dje- 
lima« g. 1899, 

Čitaoci Radićeva člančića, koji nemaju prilike pročitati i 
Jagićevu ocjenu, ne mogu pravo svega razabrati. Za Radićev 
prijevod veli Jagić da je vjeran, koliko može biti, ali da stilski 
svagdje ne zadovoljava, osobito u izboru riječi, među kojima ima 
i podosta provincijalizama, kao u primjeru: »Popij de raz- 

sola s krastavaca s medom, a od svega je bolje iza suvišne kap- 
ljice po čašice napojišta« (na str. 250/1), gdje je riječju napojište 
prevedena ruska nastojka 'rakija travarica'. Svoju ocjenu zavr- 


šuje Jagić napomenom o jeziku t. zv. »zagrebačke škole«, u 


kojoj se u novije vrijeme, osobito u nekih mlađih pisaca opaža 
»separatistička« težnja za posebnim »hrvatskim« književnim je- 
zikom. Tu je napomenu Radić u spomenutom člančiću potpuno 
prenio, pa je osvrćući se na nju pored drugoga rekao i ovo: »Ja 
držim, da se takva težnjau mladjem pokoljenju ne opaža... 
Povod tvrdnji g. V. Jagića, da mladji hrvatski pisci nastoje o 
posebnom »hrvatskom« književnom jeziku, mogla je dati samo 
moja raspravica »Hrvatski književni jezik« (u Viencu« 1899.), 
“na koju me je potakla »Gramatika i stilistika hrvatskoga ili 
srpskoga književnog jezika« (u Zagrebu 1899.) — dodajući iza 

toga u bilješci ovo: »O ovoj sam gramatici najprije pisao u 
»Obzoru« one godine, a kad me je urednik »Vienca« (g. Jovan 
Hranilović) umolio, da ovo iz »Obzora« dadem pretiskati u 
»Vienac«, nisam na to htio pristati, jer već za koji dan nisam 
bio zadovoljan načinom, kojim sam. ono u »Obzoru« napisao, 
a još mi je i danas žao, što sam o takvoj stvari na brzu ruku 
onako pisao. Dnevne novine nisu za takve stvari. Razpravica 
u »Viencu« ima istu tendenciju, ali je način drugačiji.«!) 

Koliko se god iz tih riječi ne može jasno razabrati, što 
upravo Radić »žali«, opet ne može biti sumnje, da je njima i 
cijela njegova ocjena mnogo ublažena, : 

Da završim. Samo onaj, koji ne zna, da je-svaki književni 
jezik »rezultat kompromisa i prilagođivanja«, mogao bi reći, 
da Vuk treba da nam bude jedini izvor za hrvatski književni 
jezik, Tako što reći ne bi nitko s razlogom mogao ni onda, kad 
bi Vuk bio i mnogo puta veći književnik, nego što je doista. 
Svako vrijeme, pače svaki pisac ima svojih jezičnih potreba, 
koje se ne mogu samo na jednome izvoru i na jednome ugledu 
namirivati“) No mi smo s Vukom i danas složni u tome, »da 
jezik naš valja čistiti (najprije od onijeh pogrješaka, koje su 


“(naši književnici u nj uveli) i pravila njegova istraži 


vatiiutvrđivati« (v. Pisma,,, 1845, str. 34), A ta ćemo 
pravila moći samo toliko pouzdano utvrđivati i prema njima 
hrvatski književni jezik neprestano dalje izgrađivati, koliko 
izučavajući jednako i starije pisceiživinarodni 


govor budemo i u samom jeziku umjeli nalaziti »autohtone« 


— naše elemente, 
Stjepan Ivšić 


') V Sabrana djela XV, str. 58. 

*) Da je Maretić doista učio, da Vuk treba da bude jedini izvor za 
hrvatski njiževni jezik, on ne bi napisao: >,...često treba uzimati u 
književni jezik riječi i iz drugih štokavskih, a kašto i neštokavskih 
narječja, pak i iz starine... kad potrebne riječi u književnom narječju 
nema« (v. Gram. i stil, str. 8). ' 

ODJECI URBANIZMA 
U DUBROVAČKOM GOVORU 


Svaki narod, gotovo svako zanimanje, što više, svako če- 
ljade, i svako doba daje osobita obilježja svome jeziku. Zato i 
jest jezik vjerno, a često i indiskretno zrcalo čovječjeg duha, On 
vještu oku otkriva značajne crte ljudske zajednice, pa ga mnogi 
proučavaju i s toga gledišta, Uzmimo jedan primjer, 


Procvat kulturnog žarišta u Dubrovniku osjetio se dakako 
i u njegovu jeziku. Dubrovački renesansni urbanizam evropskog 
tipa, jamačno najstariji na slavenskom jugu, morao je izgraditi 
i jezik, kako bi mogao sve izraziti, pa i one najtanje misli, pri- 
jelive i treptaje, koje je donosio sa sobom složeni život nove 
“kulture, Znamo, da je glavno obilježje toga neobičnog grada - 
države težnja za održanjem slobode. Zato je kao oko u glavi 
čuvao sav svoj posjed, svoje moralno i materijalno blago. Upo- 
redo s političkom Dubrovnik je izgrađivao i svoju duhovnu sa- 
mostalnost. Razvio je i prilagodio svojim zahtjevima mnoga na- 
rodna obilježja koja su mu pomagala u tom vrhovnom cilju. A 
to nije bilo lako: uskladiti stari patrijarhalni »slovinski« duh s 
novim zahtjevima Zapada, izgraditi dakle potpuno evropski 
grad i građane, a ne žrtvovati za to narodnog obilježja, Bilo je 
uistinu pogibeljno, da se, primanjem sve te tuđinštine, često i 
neposredno iz tuđih ruku, cio taj svijet ne utopi u blistavom 
moru zamamne civilizacije Zapada. To se valjda zbivalo više 
nesvijesno, jer je nagon za samoodržanjem bio dovoljno jak da 
povede Dubrovčane tim putem. 


Tako je bilo i s jezikom, koji je jedno od glavnih satođeih 
obilježja. Ne samo da su ga čuvali, nego su ga dapače lijepo 
izgrađivali, dotjerivali i bogatili, Jednako pučani kao i vlastela, 
tko je bolje umio, iako su materinski jezik počeli učiti u školi 
tek u drugoj polovini prošlog vijeka! Kao što je način života 
i mišljenja trebalo prilagoditi novim nazorima, tako je i u je- 
ziku trebalo stvarati zgodne mogućnosti izražavanja za uvijek 
nove pojmove, odnose i predmete, U Dubrovniku se stoga veoma 
rano razvio bogat gradski jezik, koji je sačuvao mnoge narodne 
crte, osobito u svom jezičnom blagu. Dubrovčani nijesu uvijek 

sa tuđinštinom primali i njezine inorodne nazive. Često su na- 
lazili dobre narodne izraze za različne novotarije građanskog 
života, pa se i u tome očituje njihova težnja za što većom ne- 
zavisnošću od bogatog tuđina, koji je u svome jeziku mogao 
sve, baš sve označiti i točno izraziti do najmanjih sitnica. 

To potvrđuje: osobiti interes za jezik kod mnogih dubro- 
vačkih pisaca, nastojanja Akademije Ispraznih prvih godina 
XVIII vijeka oko izrade velikog rječnika, neki anonimni popisi 
dubrovačkih riječi i izraza sačuvani u rukopisima iz XVIII sto- 
ljeća, drugo izdanje Della Bellina Dizionaria (prvo u Mlecima 


1728, a drugo 1785 u Dubrovniku), za koji je autor Talijan 


pocrpao najviše riječi baš kod Dubrovčana, tri odlična rječnika 
Dubrovčanina Joakima Stullija, koji su u šest debelih knjiga 
štampani u Dubrovniku između 1801 i 1810. Slična nastojanja 
i u drugim primorskim gradovima potvrđuju na pr. za Šibenik. 
Vrančićev Dictfionarium (Mleci 1595) i za Zadar Tanzlinger- 
Zanottijev Rječnik (dovršen 1699),') a da se i ne spominje po- 
jedince zanos za narodni jezik mnogih starih pisaca hrvatskih 
i glagoljaša u ostalim krajevima na Jadranu. 

U tom su se izgrađivanju svoga govora Dubrovčani dakako 
koristili i tekovinama susjednih krajeva; malo manje negoli su 
to učinili u pisanom pjesničkom jeziku, Iako vokabular naših 
primorskih gradova — upoređen s onima u zaleđu — ima mnogo 
zajedničkih crta, ipak postoje neke interesantne razlike između 
dubrovačkog jezičnog blaga i onoga u ostalom primorju. Du- 


obrovčani su također posuđivali brojne tuđice, kako bi zado- 


voljili sve većim izražajnim zahtjevima svog građanskog života, 
ali su uza sve to zadržali, pa čak i stvorili mnoge narodne izraze 
kojih drugdje ne nahodimo (v, na pr. »Paljetkovanje« Luka 
Zore u Radu Jug. akad, 108, 110, 114, 115, 138, 170, passim). 
Dubrovnik je bio samostalna država i jako poslovno žarište, pa 
je već od XIII vijeka trebao i narodni jezik za svoje razgra- 
njene diplomatske i poslovne veze; zato je od XIV vijeka imao 
i posebne državne pisare za dopisivanje na narodnom jeziku. 
Usto su njegovi građani, jednako pučani i vlastela, još od vre- 
mena humanizma govorili već hrvatski i na ulici i u kući, a pri 
koncu su XV vijeka počeli pak i književnici pjevati istim jezi- 
kom, U drugim se naprotiv primorskim gradovima zbog njihove 
1) 8. Urlić, Građa 5, 1907, str. 51-52. 

političke zavisnosti od Mletaka malo pomalo uvriježio mletački. 


govor za tzv. bolje društvo. Zato urbanizam tih hrvatskih gra- 


dova nije nužno trebao toliko narodnih izraza ni termina. Zato 
u Dubrovniku ne nahodimo kao drugdje po našem primorju: 


brojne latinsko-talijanske, većinom mletačke posuđenice; tu se 
na pr. kaže djevojčica mjesto šinjorina, dundo*) (tj. stric mjesto 
barba, gnusan mjesto šporak, gospar i gospođa mjesto šjor i 
šjora, kucalo (na vratima) mjesto batidur, kiike ž. pl. (tj. bljušt:; 
trava što se jede i sliči divljim spargama) mjesto braškandule, 
mlinac (za kavu) mjesto mažinin, navlaka mjesto infimela, 
navlaš mjesto apošta, parac mjesto patrun, pleće i plećice mjesto 
špaleta, posjed mjesto vižita, postiti mjesto žežinati, pržina 
mjesto salbun, rujbe ž. pl. (tj. ozeblina na prstima) mjesto bu- 
ganci m. pl., rukavice mjesto gvante, smetlište i smetlištar mje- 
sto škovace i škovacin, stočić mjesto katrida, tamnica mjesto 


pržun, torbica mjesto borša, trakovi (na cipelama) mjesto špi-: 


gete, tucanj (u mortaru; tj. tučak) mjesto bafoč, ulica mjesto 
kala i kontrada, zviždak (tj. zviždaljka) mjesto fiščot, žućenica 
(tj. žućanica; vrsta trave što se jede; a za bolest se kaže žutuga) 
mjesto radič, žulj mjesto kal isl, Stoga ćemo rijetko naći obratno, 
stranu riječ u Dubrovniku, a njezin hrvatski sinonim gdje drug- 
dje u primorju (kao na pr. indijota ili vintuša za tuku, klak 
za japno, kunica za zipka, osjenač za bujar, i sl.).') 


Korisni su plodovi toga razvoja dubrovačkog govora, To je 


«prvi pokazao Vuk Karadžić, kada je pred stotinu godina bio u. 
Dubrovniku i tu pokupio mnogo jezičnog blaga za drugo izdanje: 


svoga Srpskog rječnika (Beč 1852); to se najbolje vidi po broju 
i kakvoći riječi, za koje on kaže da ih je čuo prvi put u Du- 
brovniku, Od 45.996 riječi u III izdanju Vukova Rječnika (M. 
'Pavlović, Južnosl, Filolog, VIII, 1930, str, 212) pobrojio sam 
ih 953 koje on označuje kao dubrovačke zbog njihova osobitog 


oblika ili značenja, Između te 953 riječi neke se istina govore . 


još i u kojem drugom kraju,*) neke su nepotrebne strane riječi,“) 
a nekih pedesetak nijesu uopće dubrovačke (v. M. Milas, Rad 


“#) P. Budmani Rj. misli da je ta riječ postala djetinjskim udvajanjem 


sloga dun dok je P. Skok (Rev. Etud. Slav. X. str. 198) izvodi od lat. 


nonnis. : 

2) Vidi o tome više u mom članku ,»Zašto dubrovački književnici nisu 
pisali kako su govorili« u Hrvatskom Kolu XVII, 1936, str. 62—T7. 

4) Sam Vuk u »Predgovoru« II izdanja Rječnika izričito kaže, da se 

136, 1898, str. 223—248), pa ipak je očito, da je Vuk baš tu 
mogao da pocrpe više stotina dobrih narodnih izraza osobito 
u vezi sa građanskim životom. To nije bilo slučajno, jer je on u 
Dubrovniku našao potpuno razvijen i već tradicionalan građan- 
ski jezik, a pri tom manje otuđen negoli je govor ostalih naših: 
radova i u primorju i u zaleđu. 

“ Pola vijeka nakon II izdanja Vukova Rječnika objavili su 
F. Iveković i 1, Broz svoj Rječnik hrvatskoga jezika (Zagreb 
1901) u koji su osim ostalih preuzeli sve riječi iz Vukova,") pa 
su tako i oni dubrovački izrazi mogli lakše ući i u književni 
jezik hrvatski, premda se u ovo 37 godina, otkad je izašao njihov 
Rječnik, drugi naši krajevi nijesu dovoljno koristili dubrovač- 
kim blagom. Ilirci su na pr. davali više važnosti dubrovačkom 
književnom negoli živom jeziku, valjda i zato, što ga nijesu bolje 
poznavali niti ga mogli lako upoznati, Ivan je Mažuranić odlično 
naučio Gundulićev jezik, ali nije mario da zna, kako govore 
suvremeni mu Dubrovčani, Zato se tim jezičnim blagom možemo 
koristiti i mi danas, osobito u pogledu brojnih urbanističkih 
zahtjeva, nemajući još dobro izgrađene terminologije za složeni 
građanski život. 

Ima naime još mnogo dobrih narodnih izraza u Dubrovniku 
i po primorju, kojima bi se mogle zamijeniti loše tuđice i po- 
puniti mnoge praznine u književnom i stručnom jeziku i u obič- 
nom građanskom govoru, Tako se postupalo i kod drugih na- 
roda, pa su neki dobri provincijalizmi ušli u narodne i književne 


jezike, Da sve blago talijanskog književnog jezika nije samo 


toskanskog podrijetla, možemo se uvjeriti, ako na pr. pogledamo 
brojne nazive iz pomorskog i ribarskog života koji potječu iz. 
različnih talijanskim dijalekata. Tako Hercegovina, u jezičnom 
pogledu naša Toskana, ne može nam dati nazive u vezi s morem, 
— za pomorstvo, brodogradnju, morsko ribanje, za morsku floru 


riječi za koje je označio gdje ih je čuo, ne govore samo (Vuk pocrtao) u 
tim mjestima. 

5) Na pr. vilan, gust, đestro, kolašiti, komarda, komin, korot, kukumar, 
lotar, osjenač, ošćela, peruka, pikat, proto, skačatur, tančati, tovjelica, faca, 
špijerlica i dr. B 

$) U njihovu je Rječniku 52.279 riječi (M. Pavlović, 1, c.) skupa sa ono. 
953 dubrovačkih; ne znam zašto ih Iveković nije ispravio po spomenutim 
Milasovim opaskama, koje su izašle također u Zagrebu tri godine prije 
Rječnika. : 

i faunu, — naprosto zato, što se u njoj nije moglo razviti po- 
morstvo i ribarstvo kao na našim razvučenim jadranskim oba- 
lama, Da je zaslužni hrvatski leksikograf Bogoslav Šulek, rodom 
Slovak, uz jezik starih pisaca hrvatskih poznavao i živi dubro- 
vački govor, bio bi sebi u dosta prilika olakšao posao u kovanju 
nužnih neologizama. 

Evo nekoliko primjera još uvijek živih naziva u dubro- 
vačkom govoru, od kojih se neki govore također i drugdje po 
primorju. 

Između naziva predmeta, koji su u vezi s jelomi pi- 
čem: grah, Rj.') mjesto tuđica pasulj, fažol, bažol; — — grih 
rogđačić, Rj., mjesto stranih naziva pasulj, bažol zeleni, fažo- 
leti, množ., boranija; a mahune ili mohune označuju ljuske graha 
i tamna su postanja; — — kostelj, Rj., tvrd orah, bolje nego 
koštunjavac, koštunjak, Rj., što može značiti i koštunjav čovjek; 
— — krinčica. Rj., mjesto tuđih šolja, šalica, tasa, fildžan; 
— — kipica, Rj., ma da je stranog podrijetla, ipak je bolja 
od tuđice štamprl i od hrvatske čašica, koja ima opću deminu- 
tivno značenje male čaše; — — /apaci,m. množ., gen, lapa- 
taka, Rj., mjesto tuđica tripe, fileki, škembe, škembići, burag; 
— — napravjelo sr. (točnije napravilo), v. niže sklenica; 
— — narčslice ž. množ. Rj., ukusno žljezdasto meso ispod 
grla, osobito u janjca (grudna žlijezda), mjesto naziva sumnjiva 
(postanja gize ž. množ. gdjegdje u Dalmaciji; — — dbulitii 
dbuljiti, Rj., mjesto dvije riječi: začiniti uljem; — — čgru- 
šano jaje, Rj., na umak obareno, mjesto tuđica rovito, ro- 
fitano, usorbulano jaje; — — okoradišati idje, Rih, dobar 

izraz za skinuti koru s jaja; — — plat, Rj., rastegnuto tijesto 
za rezance, pitu i sl.; iako je tamno postanje te riječi, bit će 
ipak bolja od stranih jufka ili švoj; u Dalmaciji se gdjegdje 


kaže za to i list (valjda prijevod s talijanskog), ali ta riječ ima - 


i onako odviše drugih značenja; — — plitica, Rj., plitka 
zdjela za jelo, mjesto tuđice ferina; — — priganica, Rj., 
ma da je tuđeg podrijetla, ipak je bolja od stranih ajeršpajz ili 
kajgana; jajara pak označuje negdje samo vrstu šljive; — — 
priložak, Rj., mjesto tuđica privaga, žunta cubok; — — 
priporit (Rj., s. v. preporit) za jelo što je premasno ili teško 
probaviti; — — prismagnuti, (točnije presmagnuti), Rj., 


?) Rj. = Rječnik Jugosl. akademije, I>XI. 

čeznuti za zalogajem, koji drugi jede pred nama; — — ru- 
činčić, D. Bel., St, IB,*) mjesto tuđih naziva servijeta, ta- 
vajol; za otirač pri pranju u Dubrovniku se kaže ubrus; a dobra 
je za to riječ i ručnik; — — sklčnica, mjesto tuđica kara- 
tine, bočica za ulje i ocat, katkad skupa sa sudićima za so i pa- 
par; v. više napravjelo; — — slatkG, sr. gen. -oga, mjesto 
melšpajs, a bolje od tijesto i kolač koje imadu zapravo ogra- 
ničeno značenje; negdje slatko označuje osobitu poslasticu; dru- 
0 su slatkiši; — — trlica, IB, oblo drvo, kojim se iz tijesta 
razvija plat ili jufka, mjesto tuđica oklagija, valer, lazanjur; 
ima u IB za to još i naziv fržnica (što nijesam nikada čuo u 
Dubrovniku), ali se tom riječi danas obično označuje zgrada za 
tržište; — — čkropina, (ikropina, Reš.), voda, u kojoj se 
kuhao kupus, 

Koliko je bogatstvo u nazivima raznih vrsti poljskih 
plodova, koje razaznaje i građanin, te pripadaju općem a 
ne samo stručnom jeziku! U Dubrovniku postoje na pr, za smo- 
kve svi ovi nazivi: bjelice, Rj.; — glašice, Rj. (za divlje 
smokve i agave, smokve indijanske); knvelice,) Ri.,; — 
pčtrovače, Rj:; — siišelicetl; — vodčnjače; — zi- 
mice. Jedino jedna njihova vrsta, uz dobar naziv crnice, 
ima također još i drugi stranog podrijetla: bražeta, Rj.; na Braču 
ih lijepo nazivlju modrulje, Rj. Razlikuju se točno i u samim 
nazivima tri vrste salate: rčzanica, Reš., mala sa odrezanim 
uskim listićima; — radđica, Reš., sa kovrčastim i isjeckanim 


. lišćem; — zčkopanica, bijela i rudasta lišća (da se uzdrži 


takova, za neko je vrijeme prekriju zemljom). U salate razli- 
kuje se također i sredđica, IB, od lišća, što se drugdje na- 
zivlje srce, koja riječ ima vrlo mnogo značenja; slična jeba - 
kvica, Rj., stranog podrijetla (cfr. venec, bocolo), Jednako 
se posebno označuju i tri vrste bajama: m&kiš Rj., tvidalj 
i gikiš Rij. 





2) D. Bel. — Della Bella, Dizionario ital, lat. illirico, 1728. St. — Stulli, 
Rječosložje, 1806. IB — Iveković i Broz, Rječnik hrv. jez., 1901. 

%) Reš. — Rešetar; Der štokavische Dialekt, 1907, 

1) Stara i lijepo prilagođena posuđenica iz grčkoga, v. P. Skok, Zeit- 
schrift f. rom. Phil. LIV, 471. : 

11) Vuk, i po njemu IB, imadu samo suščnica za smokvu koja se suši, 
ali mi je nepouzdana riječ, iako je M. Milas prešao preko nje, 

Razni oblici kruha imadu također svaki svoj naziv: 
glava kriiha; — pletčnica, Rj., obično od bijelog kruha, 
kao i drugdje; — rogušica, Rj., osobiti roguljasti oblik bije- 
log kruha, venec,-dalm, corneti (razlikuje se od roščića ili kiHa; 


uu Hrvatskoj rogišica ima drugo značenje, IB); — ruka ili 
ričicakriiha; — riisica, Reš,, iako tuđica, bolja je riječ 


od kajzerica (cfr. venec, roseta i u Njemačkoj Rossensemmel, u 
Austriji Kaisersemmel; žemičke se u Dubrovniku ne prave). Za 
onaj oblik bijelog kruha što u novije doba u Zagrebu zovu pri- 
morac, nema u Dubrovniku osobita naziva, 

I među imenima morskih riba i tradicionalnog ribar- 
skog oruđa nahodimo nekoliko dobrih riječi. Na pr. kA- 
menica, Rj., mjesto tuđice ošfriga; zato ovu riječ nije trebalo 
unijeti u »Srednjoškolsku terminologiju i nomenklaturu za zo- 


ologiju«, Beograd 1932; — — ometac, rjeđe 6&dmetac, Rj., 
dugo tanko uže s udicom, mjesto tuđe funja; — — prostri- 
ca, Rj., vrsta mreže, mjesto tuđe sanadiža; — — tovar, IB,“ 


merlucius vulgaris, mjesto tuđeg molo; jednako je dobar i sino- 
nim oslić, kako ponegdje nazivlju tu ribu; obadva su ta naziva 
uveli u »Srednjoškolsku terminologiju«; — trip, (Vuk i IB 
krivo frtip; v. Milas, lc.) mjesto tuđih naziva funj, tunjevina; 
u »Srednjoškolskoj terminologiji« samo funa; — — tripač, 
vrsta ribe koju po ostaloj obali nazivlju frip; — — zibatac, 


IB, mjesto dental; u »Srednj, terminol.« također zubafac, ali - 


na jelovnicima zagrebačkih gostionica denfal. — Ima u Dubrov- 
niku i takovih naziva za ribe, kojima se još nije odredilo po- 
stanje, a kojima bi se, ako se utvrdi, da su slavenskog podrijetla 
mogle zamijeniti neke tuđice, Takovi su na pr. nazivi: smidiit, 
IB, za tuđe brancin i lubin; u »Srednj. termin.« lubin; — — 
vinit, IB, (u Dubr. gen. viniifa, a ne vrmita kako je u IB), 


za tuđi naziv škombar; ni za sinonim skuša ne zna se još odakle 


potječe; Vuk kaže za istu ribu mladica, ali ne spominje, odakle 
mu ta riječ, za koju ne znam da li se igdje upotrebljava za ovu 
morsku ribu; u »Srednj. termin.« skuša, a mladica je tu druga 
riba, »samo hucho«, Huchen; u Hrvatskom Primorju malog vrnu- 
ta nazivlju lijepo golčić, ali ni tu nema boljeg imena za vrnuta 
obične veličine, 

Nekoliko primjera riječi, koje su u bilo kakvoj vezi sa 
tijelom: grominjati, Rj., onomatopejski, kao i grom, za 

zvečati duboko, grohotati, obično u izrazu grominjaju mi crijeva; 
jednako dobar glagol kao i karaju se, burljaju, krče, mršte cri- 


jeva; — — č&žičica, Rj., ne samo za malu ožicu, nego i u 
prenesenom značenju: jamica između prsi i trbuha; Vuk ima za 
to lažičica; — —podvoljak, Reš., Rj., (običnije podvojak), 


meso, što visi na podbratku, nije isto što i podbradak, koji može 

biti i mršav, a podvoljak je mesnat i debeo; cfr, volja, tj. guša 

u peradi; — — šficavica, Reš., od glagola šfucati se, ozna- 

čje određenije pojavu negoli šfucanje, koje ističe više samo zbi- 

vanje u trajanju; — — zdduha, Reš., (IB zaduha), jednako , 
dobar naziv kao i njegov sinonim sipnja, ali nije isto, što i 

hropnja, pijehnja, koje ne označuju trajniju bolest kao zaduha 

za asthma. 


Među nazivima, koji se odnose na odi jelo, kićenje 
i zabave imamo: navonjicati se za tuđe parfimirati se 
ili profumati se, što ne može potpuno zamijeniti namirisati, Rj. 
fnamirisati se ima samo u jednom rječniku i u drugom značenju 
»sich satt anriechen«); — — og? nač, Rj. nije ništa gora riječ 
od (o)pregače, a svakako bolja od tuđih kecelja i traverša; — — 
podveza, Rj., bolje nego potkoljenica, koja ima više drugih 
značenja; a štrumfle i ligambe ne treba ni spominjati; — — 
poklade, ž. množ., gen. pčklada, Rj., bolje negoli provinci- 
jalna složenica mesojeđe ili tuđica karneval; — — poskoč- 
nica, Rj., pučki ples u okolici i u samom gradu Dubrovniku; 
— —prdh, Rj.; mjesto suvišnih tuđica puder ili ciprija; — — 
prahatiseinaprahati se, Rj., (aline: naprašiti se pra- 


*šinom), mjesto napudrati se ili naciprijati se; — — rdsporak, 


Reš., jednako dobra riječ kao i rastriž, razrez, prostriž, prorez, 
ali zasporak ima određenije značenje: otvor na ženskoj suknji 
ili na dječjim hlačicama; ista je riječ poznata i u Lici (v, Ka- 
sumović,  »Pabirčenje po Iveković-Brozovu Rječniku«,  Nast. 
Vjesn. XII); — — rogatica, Reš, popovska tvrda kapa; u 
starim rječnicima ima također križnica, Rj.; — — sapinjađ- 
či, m. množ., v. niže frakovi; — — trakovi, (IB trak sa dru- 
im značenjem) mjesto tuđica kurdele ili žnirancij — — dbrus, 
IB, jednako dobra kao i ručnik, otirač, obrisač, a mjesto tuđice 
peškir; ličnjak nije najbolji izraz već zato, što se ubrusom ne 
briše samo lice; — — vonjic za tuđe parfem, protum; mio- 
miris je germanizam, a miris ima opće značenje. 

Između dobrih naziva za cvijeće: carević, Rj., bolja 
je riječ od turske zumbul; u »Srednjošk, botaničkoj terminolo- 
giji«, Beograd 1934, ima samo zumbul; — — siinovrat, D. 
Bel., St, IB, mjesto tuđice narciz; u »Sred. botan, terminol.« 
samo sunovrat; — — vonjača, rosa centifolia, bolje nego 
kovanice ruža-sfoperka, stolista ruža, stolista, kako valjda narod 
nigdje ne govori; u »Sred. botan. termin.«: stolista ruža. 

Još nekoliko primjera koji se odnose na razno i koji se 
navode nasumce: čam, Rj., sitna nečujna mušica koja ujede 
kao komarac, sve iako je stranog podrijetla (v. Skok, Zeitsch. 
#. roman. Phil. XLVI, 389), ipak je bolja od tuđe grdobe papa- 
taži množ.; ali bit će i još bolji naziv u Dalmaciji pdlac, jer ta 
mušica uistinu pali; — — primalja, Rj., bolje nego babica, 
jer joj je određenije značenje; — — prtitiseukogailiu 
što, Rj., jednako dobro kao i miješati se, plesti se u što, ali ta 
dva posljednja glagola ne znače kao prvi ujedno i: dirati u koga, 
upuštati se s kim; svakako je dubrovačka riječ bolja od njezina 
sinonima pačati se, koji je stranog podrijetla; — — škropio- 
nica, Reš., posuda za blagoslovljenu vodu; razni rječnici ima- 
du kropionica, ali ne daju nijednog primjera niti kažu, gdje se 
govori; — — točak, IB, cijev na koju teče voda, što u Za- 
grebu zovu tuđim imenom pipa; točak svetoga Vlaha kaže se za 
lice debelih obraza zbog sličnosti sa kamenim točcima crkve sv. 
Vlaha u Dubrovniku; — — azliti se mjesto postati zao, za- 
grižljiv ili uskošen; — — vitaljka, zavitač, Reš., jedna- 
ko dobra riječ kao i kukica ili zakačka, kojom se zakače vrat- 
nice ili prozori; ali su prve dvije bolje zato, što se mogu vrtjeti 
na sve strane na svom šarafu; — — zakidivati,zakinu- 
ti, IB, Reš., jednako dobar glagol kao i zadirkivati ili zadije- 
vati, ali ovi nemaju svršenog vida kao onaj prvi; dirati pak ima 
već mnogo drugih značenja; postoji u Dubrovniku i imenica za- 
kidivanje. ' ' 

Ima u dubrovačkom govoru i lijepih slikovitih izra- 
za, koje bismo svi mogli prihvatiti. Na pr. prilivodina, 
(nekoć prilivoda), Rj., za razmaženo, lijeno, bezvoljno, neposto- 
jano čeljade, koje kao da prelijevajući vodu radi nepotreban 
posao (Maretić, Rj.) ili koje je, kao što je tekućina promjen- 
ljiva oblika, nepostojano i prevrtljivo; — — piipčiti, Reš., ne 
samo za puštati pupoljke nego i za djevojčicu kojoj se tijelo 

lijepo razvija (na pr, mala pupči); — — rašćikatise, Reš., 
veseliti se bučno, obijesno ili nestašno (kao da je ćuk takav); 
— — sjčeati, Reš., ne samo za sjeći na komadiće nego ta- 
kodjer osjećati jaku bol na mahove; kao žigati, probadati (na 


pr. zub me sjeca); — — sljepica, Reš., ne samo slijepa 
žena, nego i mračna soba bez prozora, u kojoj je čeljade kao 
slijepo; — — asukan, Reš., ne više »zavit«, premda potječe 


od glagola usukati, nego u prenesenom smislu nepokretan, tvrd, 


.nađut, hladan, afektiran; nema sličnosti sa figurativnim znače- 


njem danas u političkom jeziku čestog pridjeva zasukan. — 1 
među onim prvim primjerima ima ih nekoliko slikovitih, kao što 
salata rudica. 
Karakteristična se uljudnost u Dubrovniku očituje i u 
jezičnom izražaju. Tu je već davno nastao i osobit naziv za taj 
pojam: skladnost, skladnoća, tj. zapravo harmonija u 
vladanju, društvenom općenju, mišljenju i osjećanju, Tu se slu- 
žinčad nazivlje eufemistički: djevojka, djetić, čipica, 
godišnjica, sprčvljenica.) U Dubrovniku se svako- 
me kaže gospar ili gospođa, od najvišeg do najnižeg če- 
ljadeta, bez ikakva drugog naslova, kao u Francuskoj. Ima i 
diskrecije u načinu izražavanja, ublažuju se tonovi, postoje zato 
brojni prijelazi i stupnjevi, što je također posljedica tradicio- 
nalne civilizacije i razvijenog ukusa, Mladoj koketi kazat će: 
šmiglinica, Reš., jer samo šmigne iz kuće, a ne kaže se 
zašto. Za odraslu koketu ne služe se jasnim, prostim izrazima, 
nego reku smiic ka, Reš., jer se obično smuče ili skita uokolo. 
Za noseću ženu ima još jedan diskretan izraz: ona jeubre- 
menu; a mjesto roditi skladna će usta kazati poviti, IB. 
Mjesto siromašan kaže se i ubo 8, IB, a mjesto prosjak također 


&bogi, IB. — — Kanuti komu što, Rj., u prenesenom 
smislu znači podati kome čega (osobito novaca) pomalo, a odatle 
Pak i podmititi. — Ima dakako i u tome izuzetaka. Tako na pr. 


u dubrovačkom govoru postoji desetak, a i više, različitih i veoma 
običnih riječi sa onomatopejskom grupom glasova prd u svako- 
jakom smislu; ima sasvim običan a nezgodan naziv za uličnjaka 
sa prenesenim značenjima; ima i previše prezirnih izraza u svim 


mogućim nijansama... 





* 12) Za »sluškinju« ima i u Crmnici, u Crnoj Gori, također zgodan naziv 
Mmomica, Vuk. 

\ Sve te riječi nijesu dakako nastale u samom Dubrovniku, 
ali su se tu sve do danas sačuvale. Donosio ih je katkad u grad 
i seljački narod, muški i ženski. Neki pak izrazi potječu jamačno 
iz građanskog društva, jer ih seljak nije trebao. Premda stari 
Dubrovčani nijesu u školama mogli učiti materinskog jezika i 
premda su odlično poznavali strane jezike, ipak su sačuvali i 
razvili svoj jezični osjećaj i lijepo nam obogatili vokabular. Pri 
tome su im jamačno pomogle i žene, vladike i pučanke, koje su 
znale samo hrvatski, pa se stoga u obitelji moralo uvijek govo- 
riti samo tim jezikom. Baš zato još u XVIII vijeku Rudže Boš- 


ković piše privatna pisma hrvatski samo sestri Anici i za svoju: 


staru majku, kao i Đuro Matijašević postarijim vladikama du- 
brovačkim, 

Tako je bilo nekoć u Dubrovniku, a kako se danas postupa 
s jezikom u našim gradovima u govoru i u pisanju! Moderna 
je civilizacija zbog jačih dodira među različnim jezičnim sku- 
povima nametnula mnoštvo općih kulturnih izraza gotovo svim 
tim jezicima, pa smo tako i mi dobili brojne tuđe neologizme. 
Da se oslobodimo mnogih nezgrapnih kovanica i tuđica, trebalo 
bi probrati jezično blago naših starih gradova, ne samo na pri- 
morju, nego i drugdje, pa bi se tu našlo ne malo zgodnih izraza, 
koji nam još trebaju. Jer počesto prikladni domaći arhaizmi i 
provincijalizmi pristaju u književni jezik bolje od tuđih neo- 
logizama i od silom skrpanih kovanica, 

Mirko Deanović 


I NAŠA O >»MAČKU«“) 


Ima nas, a i bilo nas je svakojakih, i zato smo se i prozvali 
svakojako: jedni su smioni Sokoli ili Sokolići, drugi 
svadljivi Kokoti, Kokotovići, Pijetlovići, Petesi, 
Petešići, treći tromi i tusti Kopuni ili Kopunovići, 
četvrti ponosni i kičeljivi Pauni ili Paunovići, peti veseli 


*) Kao što se nekad razvila svađa oko jednoga slova i u imenu Split, 
tako se i u naše dane razvila rasprava oko slova e u kajkavskom prezimenu 
Maček. Ovaj je članak, iako sad tek izlazi, bio napisan, kad je ta rasprava 

bila u jeku. 

pjevači Kosovi ili Kosovići, šesti zloguki crni Gavrani 
ili Gavrančići, sedmi mračne bućoglave Sove ili So- 
vići itd. sve do običnih dosadnih Vrabaca ili Vrapče- 
vića. No naši stariji nijesu tražili uglede samo u pernatom 
svijetu; nalazili su ih i među četveronožnim pozemljarima, pa 
se zato i danas još sastajemo s lukavim Liscima, s neotesa- 
nim Medvjedima, s grabljivim Vucima, s plašljivim Ze- 
čevima, s tupim Paripovićima i td. . 

Prema tome nije ništa neobično, što se netko prozvao i 
Mičak, i što se danas našao i u našem javnom životu dr. 
Vlatko Maček, kojemu ni protivnici ne odriču mačjega epi- 
teta »žila vi“ Nitko od razboritih Hrvata, pa ni sam dr. Maček, 
nije se žalostio, što njihov vođa nosi takvo nepoetsko ime, pa 
ni njegove pristalice, što ne mogoše za značku uzeti kakvoga 
pandžastog krilatog orlića i s ponosom ga vrći u zapučak 
mjesto običnog mačića; oni su se, pribadajući svoju nejunač- 
ku značku, mogli tješiti, što i najveći kosovski junak nije bio 
Orlović nego Kobilić, koji je k tomu, kako i neki naši 
feljtonisti hoće, bio upravo pravi »Horvat«, turopoljski plemić 
iz sela Kobilića na Savi, plaćenik u srpskoj vojsci! A svi zna- 
mo, da se ni humoristi ni karikaturisti nijesu srdili, što se mo- 
raju nadahnjivati mačkom, a ne kojom zubatijom zvjerkom! 

No čini se, da su neki pored svega toga pomislili, da naš dr. 
Maček ne smije imati ime u vezis mačkom, pa su zato i neki 
Hrvati kajkavci počeli svojega dotadašnjega Mdčka okre- 
tati u Mačeka. opravdavajući kojekako tu promjenu. 


Poslije ovog ekskursa evo nekoliko redaka i za one, koji u 
spomenutoj raspri hoće da čuju i naše stručno mišljenje. 

Da se pravilno shvati pitanje Maček — Mačka ili Mačeka, 
treba: ' 

1) pravo razumjeti samo ime među kajkavskim riječima 
na -ehk; 

2) odrediti odnos kajkavske riječi spram našega književ- 
nog jezika. ' ' 

Prezime je Maček prema navedenim primjerima vlastito 
ime postalo od općega maček—mačka. No kako u kajkavskom 
dijalektu ima mnogo deminutivno-hipokorističnih imenica na ek, 

kao na pr.: pesek, telek, volek, kumek i td., koje zadržavaju 
ek i u ostalim padežima, jer se govori na pr. peseki, teleki, 
voleki, kumeki i td., krivo su neki mislili, da bi prema ovima 
trebalo govoriti i prezime Maček—Mačeka, izgovarajući ga kri- 
vo skratkim a i učeći druge, da ga tako treba izgovarati. 
Na takav ih je zaključak navodilo i krivo poređdenje s imenima 
kao Matek—Matehka. 

“Kako je naš kajkavski dijalekat slabo poznat i samim struč- 
njacima kroatistima, tako nije čudo, što se nijesu ni ovdje pravo 
razaznali. Jer treba znati, da je baš jedna od karakterističnih 
crta u hrvatskom kajkavskom dijalektu ostajanje vokala 
e od nekadašnjega poluglasa kroza sve padeže 


u deminutivno-hipokorističnih imenica na -eć i. 


-ek. 


Ta crta veže naš kajkavski dijalekat i s nekim štajer- 


skim govorima, Prema tome naši kajkavci govore deminutivno- 
hipokoristično ime d2dek-dšdeka prema nekadašnjem dčdeks- 
dčdeka, koje u slovenskom književnom glasi d6dek-d&dka. Naše 
ek, koje u nom, deđek stoji po poznatom fonetskom pravilu o 
zamjeni nekadašnjih poluglasova, zavlači se dalje, ali ovdje ne 
možda zbog teška konsonantskog skupa, kako se na pr. refleks 
poluglasa iz nom. mrtvac prenosi u ostale padeže, nego iz drugih 
psiholoških uzroka: osjećanje deminucije i oznake dragosti pri- 
onulo je za čitavo ek. Isto vidimo i u takvih imenica na -ec; 
govori se na pr, dečec-dečeca. Ovo e u deminutivnom i hipoko- 
rističnom nastavku ek i ec postalo je toliko karakteristično za 
samo značenje toga nastavka, da je otud došlo i ispred deminu- 
tivnog -ce, pa naši kajkavci prema nekadašnjem sl nečece (dem. 
od sl nsce), od kojega je u štokavaca nastalo sunačce > sunašce, 
govore sunčece sa e ispred ce kao u dečec. Tko iole poznaje 
kajkavski dijalekat, taj zna, da se u njemu obično razlikuje u 
izgovoru vokal e prema tome, stoji li za nekadašnje e ili €, ili za 
či (6). Prema tome se i spomenuto e u -ek i -ec u izgovoru 
razlikuje od etimološkog e, i zato se na pr. u pl. feleki slogovi 
tele ne izgovaraju kao nom, sg. fele, gdje se u oba sloga čuje otvo- 
reno e, a u feleki samo u slogu fe, a u -leki zatvoreno, koje se 
približava običnom štokavskom e. Tako se i deminutivno-hipo- 
koristično sunčece izgovara sa zatvorenim e u če i otvorenim 
u ce. 


e 


+ 

Mislim, da su nam poslije ovoga bliži i jasniji i naši dedeki, 
tateki, mameki, kumeki, a i svi nebrojeni Iveki, Jureki, Pavleki 
i dr., od kojih se razviše i naši Ivekovići, J urekovići, Pavlekovići 
i dr. A jasno nam je i to, da bi Hrvat kajkavac hoteći reći, da 
je vidio Mačkova sina, koji se zove Andrejček, rekao samo: 


videl sem Mačkovoga Andrejčeka (sa otvorenim re i zatvore- 


nim če). Tko poznaje pojedine kajkavske govore, taj zna i to, 
da ovakvi hipokoristici od krštenih imena nijesu obladali na 
cijelom kajkavskom području. Najčešći su u sjeverozapadnom 
dijelu; u južnom su dijelu česti hipokoristici na -ić, pa na pr. 


Iveka zamjenjuje Ivić, a u sjeveroistočnom dijelu dolaze i hi- 


pokoristici na -o&, od kojih su i prezimena kao Matoković, Đu- 


roković i dr. 

Da spomenuti uzrok ostajanju vokala e u hipokorističnom 
nastavku ek, -ec i -ece bude jasniji, dodat ću još nešto. 

Sve nas gramatike uče, da se ž u hipokoristicima kao baka, 
seka i dr, ne mijenja u c ispred dativnoga i lokativnoga -i, tj. 
da se ne veli: dao je baci, nego: dao je baki, ali nam ne vele, 
zašto se ovdje ne bi ni smjelo & promijeniti u c. Ni jedna nam 
dosadašnja gramatika nije jasno rekla, da jehipokoristič- 
no značenje ovdje vezano s konsonantom ž, zbog čega se to & 
ne smije promijeniti ni u č ispred pridjevskog nastavka -in, pa 
se ne može nikada reći na pr. kuća bačina, nego samo bakina, 
kako se ne može reći ni na Pr. mačin rep mjesto macin, jer ovdje 
opet hipokoristično c (u maca) mora ostati netaknuto. Iz isto- 
ga uzroka ostaje k (ne mijenjajući se u č) i u primjerima kao 
bikica i Nikić (prema hipok, Niko). Vidimo dakle, da se poje- 
dini glasovi (tamo ek, ec, a odvdje ki c), s kojima se povezuje 
kakva funkcija, otimaju od običnih promjena. 

No naći će se gdjekoji štokavac, koji će se sa mnom složiti 
u svemu, što sam dosad rekao o imenu Maček, i priznati, da se 
njegovo -ek ne može doista u svojoj službi miješati sa -ek u pri- 
mjerima kao fatek, ali će opet reći, da štokavac prema nomi- 
nativu Maček mora druge padeže načiniti samo od osnove 
Maček-, 

I ovdje će se sa mnom složiti svaki naš štokavac, koji na 
kajkavski dijalekat ne gleda krivim očima. Istina je, da u svijest 
štokavca, koji govori književnom fonetikom otac-oca, ne pristaje 

kategorija kao ofec-oca, maček-mačka, ali ovdje se i ne ide za 
tim, da se takva kategorija urine u štokavsku svijest: ovdje se 
radi o tome, da se štokavci naviknu mijenjati nekoliko 
vlastitih imena onako, kako ih mijenjaju sami 
nosioci i.cijela njihova okolina. Pa ako bi svako 
naše dijete, koje svrši osnovnu školu, moralo već u njoj o našem 
jeziku čuti toliko, da zna, da jedni Hrvati govore što, drugi kaj 
i treći ča, i da oni, što govore kaj, govore često i e mjesto a, 
na pr. ofec i jarek mjesto otac i jarak, a tako i deska mjesto 
daska, onda se doista ničim ne bi dalo opravdati, da štokavac 
došavši na pr, za suca u Klanjec govori da služi u Klanjecu, a 
naši Hrvati kajkavci, koji su se rodili u Ivancu ili u Zagrebu u 
Barutanskom Jarku, da u svojem književnom jeziku govore, da 
su se rodili u Ivanecu ili u Barutanskom Jareku, jer je mjesto 
njihova rođenja zove Ivanec ili Barutanski Jarek. 

Ovakvo zadržavanje nepostojanoga e moglo bi se opravdati 
samo u nekim slučajima, gdje kajkavska riječ nema prema sebi 
štokavske riječi (na pr, Režek-Režeka mjesto Reška), ali u 
drugima svagdje, gdje se riječi poklapaju u oba d+ 
jalekta u ostalim padežima osim u nominativu 
(i akuzativu), treba ih govoriti prema zajedničkoj osnovi, dakle 
ćemo prema kajk, grddec-grdca... i štok. gradac-graca.., g0- 
voriti i pisati samo Gradec-Graca (a ne Gradeca). Sva takva 
kajkavska imena mijenjaju kao kajkavci i svi njihovi susjedi 
štokavci i oni, koji su se naselili među njima (na pr. u križevač- 
kom i koprivničkom kraju). Drukčije treba, dakako, rasuđivati 
vlastita imena s nepostojanim e (0) u drugim slovjenskim jezi- 
cima, Tu možemo bez ikakve smetnje ime, koje nema korespon- 
denta u našem jeziku, mijenjati zadržavajući nepostojani vokal 
iz nominativa, pa na pr, Slovaka Šuleka nitko ne treba da 
mijenja u Šulka, ni Čeha Jirečeka u Jirečka, ali našega kaj- 
kavca dra, Vlatka Mačka ne smijemo okretati u Mačeka, kad 
se on i sam ne stidi zvati Mačkom, | 

Stjepan Ivšić 


E 

SITNIJI PRILOŠCI 


IME »ZAGREB«*) 

Prvobitno značenje glagola grebem, grepsti bilo je »čeprkati, 
kopati«; to potvrđuju drugi (slavenski). jezici, a i naša riječ greb, 
greba »grob«. Kako je zakopati što i zagrepsti, a zakopati se što i 
»opkopati se, ušančiti se,« to je prema Broz-Ivekovićevu Rječniku, 
Zagreb »opkop, šanac«, pa »mjesto opkopano, ušančeno«, po Mi- 
klošiću i Bernekeru »Bollwerk«. Prema tome je Zagreb zapravo 
izvedenica od glagola zagrepsti kao pogreb od pogrepsti. I u slo- 
venskom jeziku ima zagreb jednako značenje. U češkome jeziku 
uz glagol zahfebati, zdhfćbsti »zakopati« ima imenica zdhfeb u 
značenju »zjalo u peći, ognjište«, ali i u značenju našeg Zagreba, 
kako se vidi iz ovog izraza: z Moskvy Franka na zdhfeby Reina 
zapudila hejna »iz Moskve su Franka (Napoleona) do opkopa Rajne 
otjerale čete (Rusa)« J. Jakubec, Ant. Marek, Prag 1896 (> Kott, 
Prfispčvek k česko-nčmeckćmu slovniku III, 513). 

Tkalčić (Mon. hist. Zagrahb. 3, VIII) izvodi ime Zagreb iz spoja 
za grebom »za grabom«, no takovo izvođenje u našem slučaju 
nije vjerojatno. ' 

Kako je Zagreb bio od svog osnutka sijelo biskupije i prema 
tome znamenit grad, ime mu je zarana prešlo u jezike susjednih 
naroda. U madžarskom obliku Zdgrdb promijenjen je samo drugi 
samoglasnik na osnovi t. zv. vokalne harmonije. Iz madžarskog se 
oblika razvio i latinski kancelarijski oblik srednjeg vijeka Zagrabia, 


*) »Jutarnji List« u broju od 6. II. o. g. izvješćujući o članku g. V. 
Tomića u časopisu »Zagreb«, u kojem- se iznose dosadašnja tumačenja 
imena »Zagreb«, izrekao je želju, da bi o tom imenu i »Hrvatski jezik« 
rekao svoje mišljenje. Odazivajući se toj želji pripominjemo, da su o 
imenu ,Zagreb« pisali dosađ: 

Miklosich, Die slav, Ortsnamen aus Appellativen II (= Denkschriften 
der Wiener Akademie, phil-hist. K1. 23, 1874), str. 167, pa u svojim rječ- 
nicima. — Frangeš: Zeitschrift fir Schulgeographie 3, 1882, str. 180 i d. — 
Jagić: Archiv fiir slav. Philologie 12, 1890, str. 315. — Egli: Nomina geo- 
graphica, 2 izd., Leipzig 1893, str. 13. — Tkalčić: Monumenta historica Za- 
grabiae 3, 1896, str. VII. — Musić: Kako je postao oblik »Agram«? Na- 
stavni vjesnik 9, 1901, str. 507 i d. — Broz-Iveković: Rječnik 2, 774. — Ber- 
neker: Slav. etym. Wočrterbuch 1, 347. — Skok, Zagreb: Časopis za slov. 
jezik, knjiž. in zgod. 7, 1928, str. 1—20. 

koji je prešao u talijanski jezik s premještanjem likvide kao Za- 
gabria. 

Madžarski oblik treba uzeti kao osnovu i za njemački Agram. 
Kod Nijemaca je madžarsko ime Zdgrab izazvalo pučku etimologiju, 
jer su u njemu osjećali svoju riječ, koja danas glasi Graben, u 
starovisokonjemačkom grabo, a u srednjovisokonjemačkom grabe, 
u značenju »jama«/) a srodna je, mimogred rečeno, s hrvatskom 
greb, Kosi padeži imenice grabe u srednjovisokonjemačkom svrša- 
vaju se na -en, otkud je u novovisokonjemačkom -n iz kosih padeža 
prodrlo u nominativ. 

U srednjovisokonjemačkom jeziku pred mjesnim imenima upo- 
trebljava se prijedlog ze, pred vokalom z', starovisokonjem. za, 
nastao iz proklitičkog z6, zuo, sve u značenju današnjeg zu; ta 
veza uz opću oznaku kao stat (i lant) može služiti za svaki padež, 
na pr. diu stat ze Rome 'grad Rim' — fiz der stat ze Wiene 'iz 
grada Beča'. Te su veze sa ze, z' bile tako stalne, da se i u samom 
njemačkom jeziku taj prijedlog katkada srastao s imenom, kojemu 
značenje nije bilo više jasno; tako je postalo. i češko ime Cdchy 
od njemačkoga z' Aachen. Gdješto se opet iskonsko Z- u kojem 
imenu otkinulo, jer se držalo za prijedlog. Tako se na pr. na kraj- 
njem zapadu njemačkog jezičnog područja u kantonu Bernu jedan 
gradić, koji Francuzi zovu Cerlier, zove njemački Erlach (mj. *Zer- 
lach); oba su imena nastala iz Caerelliacum (“fundus caeruliacus). 
Isto se dogodilo i u našem slučaju: Nijemci slušajući ime Zd4grab, 
shvatili su početno Z- kao svoj prijedlog 2. 

Uz prijedlog ze stoji dativ. Ako su dakle Nijemci po pučkoj 
etimologiji u našem imenu osjećali riječ grabe, trebalo je i ovu 
staviti u dativ, pa z'Agrab preudesiti u zAgraben. Prijedlog se 
kasnije izostavio, pa je ostalo ime Agraben, u izgovoru (kao ham 
iz haben): Agram, pa i u pismu, kad se izgubila svijest tobožnjega 
Graben. U starije se doba pisalo i Agramp, Agramb, a taj se način 
pisanja očito počeo po uzoru srednjovisokonjem. lamp, krump, 
tump (genitiv: -mbes), kad su se ove riječi već izgovarale Lamm, 
krumm, dumm, ali su se pisale još po staroj ortografiji. 

Prvo a u njemačkoj pučkoj etimologiji moglo je imati i svoje 
značenje. U starom njemačkom jeziku bila je još čestica &, sa zna- 





1) Dakle ne rijeć Grab »Srob«, koja se od vajkada sklanja po jakoj 
deklinaciji, 


pos 

čenjem »k, pri, uz, sa“ (poslije »ispod, iza, natrag, pre -«), koja se 
pridavala imenicama; ispor. na pr. stvnj. i-mad, danas Ohmet 
»kasnija, druga kosidba«. Tako se i tvorba dgraben mogla shvatiti 
glično kao i Za-greb. 

U austrijskoj rimovanoj kronici Otokarovoj (koja seže do god. 
1309.) često se Zagreb spominje kao Agrim; oblik je siguran, jer je 
u sroku s im, zim, nim »ihm, zu ihm, (ich) nehme.« Ovaj se oblik, 
koji se sasvim izgubio, osniva, mislim, na hrvatskom ili sloven= 
skom izgovoru. Razvoj je sličan kao kod Agram, samo mislim, da 
je završetak -im napravljen po uzoru drugih mjesnih imena na 
-im, kao što je Veszprim, također biskupski grad; u spomenutoj 
kronici ta dva imena prave srok (stih 43.747/8). 

Imena, kao što su Agram, Beč, Mleci, Jakin i dr., također su 
dokazi stoljetnih kulturnih veza Hrvata s njihovim susjedima. 

. Antun Mayer 


JEDNA RĐAVA NAVIKA 

Poznato je pravilo elementarne gramatike, osnovano na na- 
rodnom govoru i na pisanju svih naših dobrih pisaca, da u rečeni- 
cama, u kojima se pasiv glagola opisuje aktivnim oblikom i povrat- 
nom zamjenicom se, mora ona imenica, koja je predmet glagolske 
radnje, biti uvijek u nominativu, a glagol se mora s tom imenicom 
u svemu slagati, na pr.: Kuće se danas građe ponajviše od betona, 
a prije su se gradile od kamena i cigala. 

Na žalost, kod nas se i u novinama i u knjigama — prema 
njemačkim rečenicama s neodređenom zamjenicom man, uz koju 
kao subjekat dolazi akuzativ objekta (na pr.: Deinen Bruđer 
sieht man oft im Theater, t. j. Tvoj se brat vidi često u kazalištu 
—, a ne: Tvoga se brata vidi...) uvriježio običaj, da se u opisivanju 
pasiva aktivnim oblicima sa zamjenicom se meće imenica, koja je 
upravo subjekat rečenice, u akuzativ, a glagol i onda ostaje u sin- 
gularu (u složenim vremenima particip u srednjem rodu), kad je 
imenica u pluralu. 

Evo samo nekoliko primjera iz naših novina i knjiga: 

Kad se prosuđuje prosvjetnu, ekonomsku i financijsku politiku 


prošlih režima... (mjesto ispravnoga:... prosvjetna, ekonomska i 
financijska politika ...). 
Shvati li se konkordat kao koncesiju... (mj.:.-. kao koncesija...). 

Sada se kao nova zapreka postavlja talijansku intervenciju u 
Španjolskoj (mj: ...- talijanska intervencija... .). ' 

Primjeri velikih anglosaskih država pokazuju, da se može po- 
stepeno, evolucijom, osigurati svim društvenim klasama povoljnije 
životne uslove (mj.:... da se mogu... osigurati... povoljniji uvjeti 
za život...). 

Slovenci se neće nikako pomiriti s time, da ih se pohrvati, 
posrbi ili pojugoslaveni (mj.:... da se pohrvate, posrbe ili pojugo- 
slavene). ' 

Škola se preselila u prizemlje gdje se prije čuvalo drva (mj.:... 
gdje su se prije čuvala drva). ' 

Politička grupa, kojoj bi se moglo predati sudbinu države u 
ruke (mj.:...kojoj bi se mogla predati sudbina. ..). 


počela se graditi nova rezidencija). 

Nedjeljom se ne će više pokapati mrtve na Mirogoju (mj.:... 
Nedjeljom se neće više pokapati mrtvi...) 

Veterinarski fakultet čeka, da mu se odobri nacrte (mj.:... 
da mu se odobre nacrti). ' 

Samo se avionima može spasiti Papanjinovu ekspediciju (mj.: 
Samo se avionima može spasiti Papanjinova ekspedicija). 

Takve se pogreške čuju i od spikera zagrebačke radio stanice. 

Tako smo 14. siječnja o. g. među reklamama čuli: 


Astrologiju priznaje se danas po cijelom svijetu... (mj.: Astra- | 


logija se priznaje... .). 

Tko ima i najmanje osjećaja za hrvatski jezik, klonit će se ove 
posve loše tuđinske konstrukcije, koja je već nekoliko puta osu- 
čivana i gonjena, jer je doista već :posljednji čas, da te rđave na- 
vike nestane iz našega jezika. Dr. T. Matić 


O AKUZATIVU SING. NEKIH IMENICA M. RODA") 


Prema poznatom pravilu, po kojem imenice muškog roda na 
konsonant, kad znače što živo (čovjeka ili životinju), imaju akuzativ 


jednak genitivu, imamo akuzativ jednak genitivu i od imenica, koje 


same po sebi znače što neživo, ako se upotrijebe za prezime:-ili ime 


*) ARj. — Rječnik Jugoslav. akademije. 
Mi! — Maretićeva »Gramatika« 1. izd. 
M* — Maretićeva ,Gramatika« 2. izd. 
NJ, — Naš jezik, 


za 

čeljadetu ili životinji. Tako je od prezimena Glad, Mak, Oblak aku- 
zativ Glada, Maka, Oblaka; Velebita od imena Velebit. U jednoj 
Kočićevoj pripovijeci dolazi dva puta akuzativ Jablana od imena 
biku Jablan. Zato se veli i: volim Robinzonova Petka; ulovio pal- 
čića (pticu) i Palčića (patuljka). Akuzativ je jednak genitivu i onda 
kad se što neživo personificira; poznati su primjeri Mjeseca, Vjetra 


.i Usuda iz narodnih pripovijedaka. U Reljkovićevoj basni (prema 


Ezopu) o uroti udova proti trbuhu dolazi četiri puta akuzativ 
trbuha. U starinskoj šaljivoj pripovijeci »Muke blaženoga Grozdija« 
dolaze akuzativi Lješnika, Pasulja, Boba i dr. 

. Od spomenutoga se pravila izuzimaju imenice zbirna. značenja 
za živa bića, na pr. čopor, narod, puk, rod, odbor i dr., koje imaju 
akuzativ jednak nominativu. 

Drukčiji su slučajevi, gdje se imenica, koja po sebi znači što 
živo, prenosi kao ime za što neživo. U takvim primjerima akuzativ 
može biti jednak nominativu i genitivu. U ovom bih članku htio 
pokazati, kad je jedno; kad drugo. 

Akuzativ je jednak nominativu kod geografskih imena; 
ispor.; idem u Sv. Ivan (selo), u Soko (grad), na Ivan (brdo), na 
Soko (brdo) i dr. 

U drugim slučajevima akuzativ je jednak genitivu, i to od 
imenica, koje znače: 

1) književna djela: čitam Mažuranića, »Osmana«, »Mu- 
jezina«, »Zmaja od Bosne«; slušao sam »Porina« i dr. Tako bi tre- 
balo i »Apostola« (jedna crkvena knjiga), premda ARj. ima pri- 
mjer: Nekakav đak čitao Apostol. Mislim, da bi se reklo: čitam 
»Branič hrv. jezika« N. Andrića, jer je branič u značenju branitelj 
Provincijalizam, pa se ovdje više osjeća značenje: obrana. 

2) novine: čitao sam »Zmaja«, »Ulaka« (M? S 142. d), »Po- 
bratima« (M! p. 145.), »Sokola«, (NJ. II. 211), »Ošišanoga Ježa«, 
(NJ. IV. 53), »Hrvata«, »Zatočnika« i dr. Ali: čitam »Glasnik sv. 
Josipa« (kao da se tu osjeća značenje: glas). 

3) društvo: vidio sam mostarskoga »Sokola«, gdje vježba 
(Simić, Gram. srp. hrv. j. 1916. & 33), »Orla«, »Građanskoga«, »Gu- 


.sora«, »Hajduka«; upisao sam se u: »Hrvatskog rodoljuba«, »Rel- 


kovića«. 
4) lađe: ukrcao sam se u »Galeba«, »Starčevića«, 
5) zvijezde: Velikoga Medvjeda, Ovna. 

6) blagdane: na Sv. Josipa, to će biti na Svetoga Nikada 


(u šali; nema ARj.), ali na Božić, jer se Božić tu ne osjeća kao de- 


minutiv od Bog. 

7) novce prodao za jurja (t. j. za banku od 1000 D). 

8) biljke: lijepoga čovjeka (M* & 142. d), kaluđera (tako 
valjda i kad znači jaje našarano za Uskrs). : 

9) Različno. Maretić (8 142. d) kaže, da ne zna, što bi 


običnije bilo: oroza ili oroz (na puški), izliječio raka ili rak (u 


grlu), ali nema sumnje, da je i kod takvih riječi akuzativ jednak 
genitivu; govori se: slomio sam konjica (na guslama). Tako se kaže: 
dobio vuka od jahanja, metnuti kome crva u glavu, t. j. kazati mu 
što, da se uznemiri; ima kukca ispod nokta (čir); pojeo sam bišku- 
Da, t. j. trticu od pečene ili kuhane živadi (ime je valjda od slič- 
nosti s biskupskom mitrom); kajkavski: ima jopca (od njem. Affe), 
t. i. nakresao se; ostavio šoštara, t. j. ostavio vina (i sl.) u čaši, 
a nije ga popio.*) ' B. Inhof. 


IMENA MJESECI U BRUSJU NA HVARU 


Nazivi mjeseci, kako je razloženo i u članku g. Matića u t. 
broju H. J., stoje u savezu s pojavama u prirodi i različnim rad- 
njama u godini. Kako te pojave i radnje ne padaju svagdje u isto 
doba, tako je jasno, što se kod južnih Slavena isti naziv može dati 
kojemu mjesecu ranije negoli kod sjevernih. No takvih razlika u 
nazivima s istoga razloga ima i kod samih Hrvata na sjeveru i na 
jugu, dakako u pučkom govoru. 

U Brusju na otoku Hvaru (ne znam, je li tako i drugdje) 
stari ljudi i žene zovu mjesece u svom govoru ovako: 1. sičanj, 
2. vejdča 3. mdrč, 4. april, 5. m6, 6. sorpanj, 7. krišnjćk, 8. agust, 
9. šetempbar, 10. ot&bar, 11. novembar, 12. dec&mbar. Iz toga se reda 
vidi, da srpanj nije naziv za sedmi mjesec, nego za šesti, koji 
se drugdje zove lipanj. Kako se kod nas ranije, već u tome išestom) 
mjesecu, žito žanje, ili, kako naš puk. govori, sarp6, tako se i taj 
mjesec zove srpanj. U sedmom je mjesecu, koji se drugdje zove 

*) S učenjem, što ga g. Inhof iznosi u drugom dijelu svoga članka, 
ne slaže se svagdje većina naših pisaca, jer se obično govori i piše na pr.: 
upisao sam se u »Sokol« ili »Građanski«, — čitajte i širite ,Hrvatski Za- 
gorac«! Članak g. Inhofa donosimo, da potaknemo i druge; da nam kažu 
svoje mišljenje, da onda kažemo i mi svoje. U. 

srpanj, najveća vrućina »kris« (t. j. krijes), pa se i taj mjesec zove 
krišnjik. 

Lažljivost mjeseca, koja je sadržana u nazivu ožujak, koja 
se drugdje daje trećem mjesecu, u nas se pripisuje drugom 
mjesecu, t. j. veljači, koja u našim južnim dalmatinskim kraje- 
vima nosi zbilja prevrtljivo vrijeme, koje puk veže s njezinom 
»ženskom« prevrtljivošću, jer jedini taj mjesec nosi ižensko ime. 
Zato je i Vuk za Dubrovnik zabilježio: veljača prevrtača (v. BIRj). 


Don Juraj Dulčić 


K ČLANKU: »KAMO ČEMO DANAS? 
MJESTO: »KUDA ĆEMO DANAS?« 


U prvom broju H. J. na kraju spomenutog članka piše dr. N. 
Stojković ovo: »Zabrana kamo i kud u Pitanjima zabilježena je 
samo u nekim istočnim krajevima; u zapadnim se krajevima upo- 
trebljava kamo i kud bez ograničenja, bez primisli ikakvog pra- 
znovjerja.« 

No gosp. Tomislav Viškanić, rodom iz Voloskog u Istri, 
drukčije činovnik u podružnici Prve hrvatske u Mariboru, pričao 
mi je ovu anegdotu: »Pomorski kapetan Juraj Rajčić iz Voloskog 
krenuo je podveče lađicom, da baci mrežu. Moja bratučeda zapita 
ga: »Kamo, šjor kapitane?« Bijesno joj je odgovorio: »Zakčimalo 
ti se, da Bog da!« I vratio se ne bacivši mrežu.« U Voloskom još 
živi, po pričanju g. Viškanića, kapetan Samuel Vladišković, koji 
bi na pitanje kamo bijesno odgovorio: »Ne kamaj!« I njega, g. Viš- 
kanića, kad je bio dijete, opominjale bi i baka i majka: »Ne pitaj 
čovjeka nikad, kamo ide, nego reci: »Kuđa ili dokle?« 

G. Ivo Brgić, direktor gimnazije. u penziji, tvrdi, da i u Opatiji, 
gdje je on nastavnikovao dug niz godina, na pitanje kamo odgova- 
raju: »Zakamalo ti se!« 

Iznio sam ove primjere, da ispravim piščevu tvrdnju, da se 
u zapadnim krajevima prilozi kamo i kuda upotrebljavaju »bez 
primisli ikakvog praznovjerja.« Time dakako ne mislim pobijati 
zahtjev, da se u upotrebi tih priloga pazi na njihovo značenje. 


Dr. Franjo Crnek 

UZ NAPOMENE NAŠIH ČITALACA*) 


“ Koliki je interes za naš časopis, mogli smo vidjeti-ne samo po 


broju onih, koji su zadržali njegov 1. broj, i koji su nam izrekli 
svoje zadovoljstvo, nego i po mnogim usmenim i pismenim napo- 
menama naših čitalaca i o samom jeziku u časopisu počevši od' 
teksta na prednjem do stražnjega omotnog lista. Ja ću od tih napo- 
mena iznijeti ovdje sve one, za koje mislim da su vrijedne da ih 
čuju svi naši čitaoci. Po takvim napomenama naši čitaoci ne ulaze 
samo u tješnju vezu s uredništvom, nego i sami postaju suradnici 


potičući nas, da i mi koji put razmislimo o čemu, što bi bez toga - 


umaklo možda našoj pažnji. 
1. G. M. Č. iz Zagreba: 


»Štokavac sam, ali mi je neobično u objavi »Uprave« na 2. str.. 


korica: »Tko našega časopisa ne želi primati, neka...« mjesto: Tko 
naš časopis ne želi primati.. .« 


Ovdje stoji genitiv našega časopisa uz zanijekan glagol ne želi, 
koji ima uza se infinitiv primati, no današnja naša gramatika do- 
pušta mjesto genitiva uz prelazne zanijekane glagole svagda i aku- 
zativ, t. j. onako, kako bi Vama bilo običnije (v. Maretić" Gram. 
$ 523). U »klasičnom« štokavskom jeziku dolazi u takim prilikama 
genitiv. Mjesto mnogih drugih potvrda evo samo ova jedna iz Vu- 
kova prijevoda Novoga zavjeta: Ali ovo znajte: kad bi znao doma- 
ćin, u koje će vrijeme doći lupež, čuvao bi i ne bi dao potkopati 
kuće svoje. Mat. 24, 43. 

Genitiv je u takim prilikama zajednička osobina svih slovjen- 
skih jezika. Ta se osobina gdješto već gubi, osobito na istočnom 
području našega jezika. Koliko je tome uzrok utjecaj onih, koji 
su izgubili uopće pravo osjećanje za padeže, a koliko su pri tom 
odlučivali drugi uzroci (gdjegdje i utjecaj tuđih jezika, u kojima 


objekat ostaje u akuzativu i uz zanijekan glagol), moglo bi se ras- 


praviti samo u osobitoj studiji.) 


* Na neke napomene u štampi osvrnut ćemo se drugi put. 

1) U >»Hrvatskom Listu« u broju od 10. ožujka o. g. nađosmo bilješku, 
da je osječki »Krokodil« našom tobožnjom pogreškom htio svoje čitaoce i 
nasmijati, ali se njemu drugi nasmijaše, jer mu mogoše odgovoriti: varate 
se ne znajući pisma ni sile svojega jezika (ispor. NZ. Marko 12, 24). 

2. Gđa. M. R. iz Zagreba: 


»Čemu na 2. omotnoj str. tuđa riječ univerzitet (mjesto naše 
sveučilište) i na str. 29. dezerter (mjesto vojni bjegunac)?« 

Mi se ne protivimo riječi sveučilište. Tu su riječ napravili ne- 
kadanji slavenosrpski pisci po grčkom ugledu, a od njih su je 
preuzeli naši Ilirci!) Na spomenutom mjestu uzeta je internacio- 
nalna riječ univerzitet zaradi oznake adrese. No da smo je i drugdje 
uzeli, mogli bismo to opravdati jednako, kako i to, što smo uz nju 
za adresu napisali: Slavenski seminar, a ipak nas nitko dosad nije 
pitao, zašto nijesmo i ovdje tuđicu zamijenili našom riječju sje- 
menište. To nas nije nitko zapitao zato, što svatko, tko zna, što 
znači ovdje seminar, osjeća dobro, da naša riječ sjemenište, kad 
bismo njome htjeli prevesti tuđicu, ne pristaje.?) 

Mjesto dezerter moglo bi se, istina, reći vojni bjegunac ili 
možda bolje vojnik bjegunac, ali to ne bi bila prava zamjena za 
tuđicu, nego samo njezino tumačenje, kako su i njemačke riječi 
Heerfliichtiger ili Fahnenfliichtiger za riječ Deserteur prema fran- 
cuskoj dćserteur, koja je kao i mnogo drugih francuskih vojničkih 
termina prešla i u druge jezike. Nju ne može zamijeniti ni naša 
riječ prebjeg ili uskok, jer svaki dezerter ne treba da pre- 
bjegne komu, a svaki uskok ne treba da ostavi čiju zastavu. 

Ovim smo se pomalo dotakli zamjene tuđica uopće, o kojoj 
će trebati u našem časopisu i više govoriti, nego što ću ja ovdje 
reći. Jer osim gđe. M. R. čusmo još prigovora, što smo propustili 
neke druge tuđice kao na pr. konsonant (na str. 8.) ili teatar (na str. 
17.). U zamjenjivanju tuđica treba da se razborito držimo mjere: 
tuđice, koje su grčkog ili latinskog izvora ili su građene s pomoću 
elemenata klasičnih jezika, a služe ponajviše za različne termine 
u zajedničkoj novovjekoj kulturi, možemo i mi puštati u svoj jezik, 
koji neće biti nagrđen, ako s našim starim književnicima ne bu- 
demo govorili i mi na pr. mudroskupština mjesto univerzitet ili 
akademija, mudroljubac ili mudroznanac mjesto filozof, mudro- 
slovlje mjesto filozofija, rječosložica (pismenica ili slovnica) mjesto 
gramatika pored fizike i matematike i t. d. Ako ostavljamo na 

') Naši stariji pisci prevode univerzitet našom riječju mudroskupština, 
kojom zovu i akademiju (v. ARj.). 


1) Uskoro, kako smo ovo napisali, javio se ipak u. glas za sjeme- 
nište mjesto seminar! 

miru gimnaziju i realku, onda ne treba da nam smeta ni univer- 
zitet s fakultetima, rektorom, dekanima, pedelom i dr. Pa ako 
ostavljamo novovjeki kinematograf ili kino i starovjeki cirkus i 
amfiteatar, ako ne gonimo ni drame, ni komedije, ni tragedije ni 
opere, ni premijere ni reprize, onda ne treba da se bojimo ni sa- 
moga teatra. Tko misli, da bi se.i takvih tuđica valjalo uvijek klo- 
niti, taj zaboravlja, da su mnoge takve riječi upravo nepreved- 
ljive, jer su se neke pored svojega običnoga značenja povezale i s 
drugim prenesenim ili metaforskim značenjem. Kako bi na pr. onaj, 
koji traži, da govorimo i pišemo samo kazalište ili pozorište, rekao s 
pomoću naše riječi kazalište ono, što se kaže rečenicom: Kad sam 
stupio u sobu, našao sam pravi teatar —ili: nastup mu je bio 
teatralan? Ili da se vratimo k riječi dezerter. U jednim se no- 
vinama moglo čitati, kako su se neki Živkovićevi dezerte- 
ri (ne vojnici generala Živkovića, nego njegovi politički 
drugovi) sastali, da se dogovore, što će i kako će dalje. Ni jedna 
naša riječ (ni bjegunac ni uskok, pa ni odmetnik ili otpadnik) ne 
bi na tome mjestu kazivala isto, što nam kazuje tuđa dezerter. 

3. G. R. T. iz Koprivnice: 

»U Uvodnoj riječi na str. 2. u 7. retku piše Odbor: »pa smo 
gotovi da pomognemo«... Mislim ..., da ste spremni, da pomognete, 

Na str. 3. mjesto »Do pred koju godinu« trebalo bi: »Još pred 
koju godinu.« 

Nadam se, da ćete u drugom broju ove dvije riječi ispraviti... .« 

G. T. ima pravo toliko, što bi se u prvom primjeru moglo 
doista dobro reći i spremni, no jednako je dobro i Odbor rekao 
gotovi, jer se pridjev gotov ne upotrebljava samo onda, kad se 


govori, da je tko ili što u materijalnom smislu gotovo (na pr. . 


putnik za put ili jelo za jedenje), nego i onda, kad se hoće reći, 
da je tko voljan učiniti što, kako je u našem primjeru. Po tom 
pridjev. gotov može izricati i tjelesnu i duševnu sprem- 
nost. To se može vidjeti i iz primjera u BIRj., a još bolje iz ARj., 
u kojem nalazimo pored drugih primjera i ove: Vazda budite gotovi 
pravomu postuhu (Transit iz 16. v.). Gotov na svako zločinstvo (Ka- 
nižlić). Na podsmijeh gotov (Vuk). Gotov umriti za ljubav Isusovu 
(Transit). Jere sam gotov služiti mu (Vrančić). Što ja zakletvom 
potvrditi jesam gotov (Kanižlić). S tobom gotov sam u tamnicu i 
na smrt ići (Vuk). Vlada je gotova, da te potpomože novcem, pa i 
svjetom (Ljubiša). 

Što se tiče druge naše pogreške: Do pred koju godinu mogli 
smo misliti...«, treba da kažemo, da vidimo, da se g. T. dobro 
sjeća učenja naše gramatike, koja osuđuje rečenice kao: Kupio 
odijelo za u Zagrebu u gimnaziji sina (mjesto: Kupio odijelo za 
sina u gimnaziji u Zagrebu, gdje je prijedlog za, kojemu pripada 
sina, metnut ispred prijedloga u. No u našoj je rečenici: Do pred 
koju godinu... nešto sasvim drugo. Tu do nema svojega padeža, 
nego stojeći pred drugim prijedlogom dopunja značenje izrazu 
pred koju godinu. Tako se može uvijek reći: Dovezao se do pred 
Koprivnicu. Ostao s drugovima do uvečer (do popodne, do pred 
mrak, do pred zoru). Ostani do sjutra ili do preksjutra! Za takvu 
upotrebu prijedloga do ima na pretek potvrda i u ARj. i u BIRj., 
iz kojega će biti dosta da se spomenu samo ova dva primjera: Do 
prije neko dvadeset godina bio je u Budvi običaj (Vuk). Tako su 
se njih dvoje grlili i ljubili do posle ponoći (Nar. prip.). O primje- 
rima, kakvi su spomenuti, govori i Maretić u »Gramatici«? (8 489d), 
gdje ima i potvrda: do po novom ljetu (Vuk). Prema svemu je 
jasno, da udruživanje prijedloga do pred nije pogrešno ni u našoj 
rečenici: Do pred koju godinu mogli smo misliti... —, koja ipak 
nešto drugo kazuje, nego što bi kazala, da sam napisao: Još pred 
koju godinu ..., kako hoće g. T. Drugo je: Bio je kod nas do uve- 
čer —, a drugo: Bio je kod nas još uvečer. 

4. G. M. V. 1. iz Sarajeva: 

»U 1. broju Vašega časopisa na str. 4. stoji i ovo: »...naše 
novine (osim »Seljačkoga Doma«), koje drukčije pišu fonetski, ime 
hrvatskog narodnog vođe dra. Mačka pm Vladko (mjesto Vlatko), 
kako se i on sam piše.« 

U dobrome narodnom govoru nikad ne ćeš čuti ja se pišem, 
nego ja se potpisujem. Mi prilog drukčije upotrebljavamo uvijek 
u poredbi; na pr.: ja mislim drukčije nego on. Zato držim, da bi 
bilo ljepše i pravilnije u gornjoj rečenici: ... koje obično (ili inače) 
pišu fonetski. . 

Na str. 23. u citatu iz Ljubiše: gradić, kojega su Paštrovići 
gradili — trebalo je kojega ispraviti u koji.« 

G. I. istinu veli, da se u dobrom govoru ne bi nikad reklo ja 
se pišem mjesto ja se potpisujem. No u navedenom se primjeru 
to i neće kazati, jer se Vladko ne čita samo u potpisu dra. Vlatka 
Mačka; dr. Maček svoje ime piše Vladko i drugdje, na pr. u imenu 
svoje odvjetničke pisarnice. 

U ARj. IX. 874 ima dosta primjera, koji pokazuju, da se može 
reći, kako je u nas; ispor.: Silni junak u Baćini biše, starinom se 
Bogunović piše (Kačić). On se Benlić fra Matija piše (Pavić, Nadod.): 
On nadut piše se i diči se imenom patrijarhe (Kanižlić). Naši su 
se ljudi doskora zvali i pisali po očinome ili materinome krštenom 
imenu (Vuk). 


Mjesto našega: koje drukčije pišu fonetski — moglo bi se do- 


duše reći: koje obično (ili inače) pišu fonetski —, no još jasnije 
“bi bilo: koje drugdje (ili druge riječi) pišu fonetski, 

Ja u spomenutoj rečenici nijesam napisao inače zato, što te 
riječi nema u mojem govoru.!) I u primjerima iz BIRj.: Pošljite 
mi ih... inače ću vas tužiti (Vuk). U spomenicima, u kojima je 
inače čist narodni jezik (Daničić) — meni bi prema mojem slavon- 
skom govoru bilo bliže drugačije ili drukčije, kako taj adverab 

* upotrebljavaju i naši Slavonci Reljković i Velikanović i dr.2) I 
: našim je kajkavcima riječ inače posve neobična, a bila im je tuđa 
i nekad, jer je Belostenec uz riječ drugač označuje kao dalmatinsku. 

Za pogrešku kojega (mjesto koji) kako je i u primjeru »gradić, 
kojega su Paštrovići zidali,« primili smo i s druge strane poruku, 
da bismo je u svojem časopisu istakli. Pogreške kao: kruh, kojega 
(mj. koji) je krvavo zaslužio; prozor, kojega (mj. koji) je vjetar 
razbio; slučaj, kojega (mj. koji) smo opisali; novac, kojega (mj. 
koji) je dobio — i dr. čine danas najčešće naši kajkavci, ali nijesu 
rijetke ni u drugih pisaca; ima ih i Vuk (ispor.: na ovome bukvaru, 
koga je meni poslao Vladisavljević — i dr. u Maretića? $ 143a). 


5. G. Z. S. iz Vrapča: 


»Na str. 11. u noti piše: »Ja, koji se bavim akcentom, vidim 
“ naše riječi i sa svojim akcentom.« Istina je, da se u $ 468a Mare- 
tićeve »Gramatike« nalaze slični primjeri..., ali mislim, da bi se 
ovdje moglo zbog jasnoće stila i drukčije. kasati. . sa njihovim 
akcentom.« 

Ja sam ovdje zamjenicu svoj uzeo u značenju »proprius« (njem. 
jemandem gehčrig, eigen). Svoju bih misao mogao iskazati i (jas- 
7 o Tosu mi za slavonski govor pored drugih posvjedočili i gg. direk- 
tori gimn. L. Zdunić i Stj. Pavičić. : X 

ž) Vidi u ARj. II. 797. Evo otud samo ova dva primjera iz Velikano- 


vića: (kloni se grijeha), drugačije znaj, da ćeš se poslati u oganj viko- 
* vičnji. Griši, koliko god puta niku čeljad, drugačije poštenu, pohodi. 


nije) ovako: Ja... akcent : 
“ prema primjeru iz BIRj.: »Jezik u kome (je) svakoj riječi svoje 

vidim naše riječi svaku sa svojim akcentom — 


izvjesno značenje određeno« (Vuk). 


6. G. I. G. iz Gospića: 
»Pišete slavenski, slovjenski i slovenski. Trebalo bi da se piše 
samo slovjenski, pa prema tome i jugoslovjenski i Jugoslovjenija.« 
> U našem je časopisu (na pr. na str. 9.) slovenski pridjev ski 
prema Slovenci. Nama, koji smo i u svojem starijem jeziku o. 
pridjev slovenski ili slovinski, iako u drugom značenju, neobičan 


. je novonačinjeni pridjev slovenački. Ja sam prije nekoliko godina 


(u komisiji za srednjoškolsku terminologiju) mjesto naših običnih 
naziva Slaveni i slavenski pokušao povratiti u život nazive Slo- 
vjeni i slovjenski, kako su dosta dugo mnogi Hrvati jedu nja 
i Broz) pisali, dok ih nije kao pogrešne potisnuo pokojni Maretić 
učeći krivo, da u nas nekadašnje č u Slovčnina daje e kao u drven 
prema drčvčna.) No -en u drven ne odgovara nekadašnjem pas 
stavku -čna, nego -ens u pridjevu.kao zelena. Zato i imamo u svi- 
ma govorima samo drven, a nemamo ni drvjen ni drvin, ali imamo 


“slovinski i kajkav. slovenski, sa zatvorenim e prema običnom re- 


fleksu nekadašnjega č. Prema tome može, tko hoće, i u štokavskom 
književnom jeziku pisati: Slovjeni, slovjenski i jugoslovjenski, no 
u ime Jugoslavija ne smijemo dirati. 


7. G. T. S. iz Križevaca: 

»Zašto rujan tumačiti od »rjuti« (revati), kad imamo »rujno 
vino« u tom mjesecu?« 

G. Matić spomenuvši značenje imena mjeseca rujan, koji je 
40 ime dobio po jelenjem rikanju, rekao je samo ono, što su 
prije njega o postanju te riječi napisali stručnjaci, Kujšna: yes te 
riječi s našim pridjevom rujan, kad bi se mogla uje, ne bi 
nikako izmakla. Naše ime rujan mora-se tumačiti kao i češko 


“Žijen "listopad", a to se ne može složiti s našim pridjevom rujan, 


niti s pridjevom rumen (od korijena, koji je u rud, ruda, rudjeti, 
riđ, rđa), koji poznaju i drugi slovjenski jezici.) 


.1) V. Gram. str. 104. bilj. 2. i Gram? str. 45. 
*) U češkom jeziku prema nekadašnjem glagolu ruti ima i esugsto 
“Mje u značenju 'rikanje upaljenih jelena'; u istom značenju govore i Po- 
ljaci ruja (v. u Trautmannovu ili Briicknerovu Rječniku). 

A m nd 


Mi smo danas daleko od Prirode, pa se spomenuto tumačenje 
može činiti neobično onomu, tko nikad u životu nije ni čuo jele- 
njega rikanja, kojega su se nekad neki Slovjeni toliko naslušali, 
da su po njemu jedan jesenski mjesec prozvali baš onako, kako su 
se po karakterističnim prirodnim pojavama prozivali i drugi mje- 
seci. Tako još za naše vrijeme P. Budmani u ARj. V 537a daje ovo 
svjedočanstvo: »Seljaci oko Dubrovnika često naznačuju vrijeme 
u godini životinjama što se onda pojavljuju, n. pr. »doči će mi sin 
u prepelice«, t. j. septembra«. ' 

Tako su i stari Grci naznačivali vrijeme u godini u kakvoj 
vezi sa životinjama, na pr. pojavljivanjem skakavac a, jagnje- 
njem jaganjaca, striženjem ovaca, klanjem goveda, ubija- 
njem jelena idr. 5 

Naš naziv za mjesec septembar svojim postanjem odgovara 
najviše staronordskom imenu jednoga mjeseca hritmćnuđr 'Wid- 
dermonat' (t. j. ovnujski mjesec), koji je tako nazvan po tome, što 
se u njemu ovce mrču.) ' 





8. G. M. S. iz Zagreba: i 
»U »Ogledima« na str. 28. originalno ne će okrenuli ste u »bo- 
lje« neće, kako se piše po novom pravopisu, a na str. 4. pišete, da će 
se Vaš časopis držati starijega pravopisa, a taj određuje pisanje 
ne ću.« : . 
Naš će časopis pisati neću ne zato, što tako određuje naš novi 
pravopis, nego zato, što je takvo pisanje u skladu s našim pisanjem 
nemam od nejmam. Vuk je pisao doduše ne ću, a po njemu i Ma- 
retić, no s postanjem se toga oblika bolje slaže Pisanje neću. Oblici 
neću, nećeš, neće... ne postaju tako, da se »riječca ne združi s 
enklitičkim oblikom (ću, ćeš, će...)«, kako uči Maretić (v. Gram. 
$ 132b i Gram.“ & 309c ), nego je »uprav ne sastavljeno s glagolom 
u jednu riječ, kao što je kod nijesam i nemam«, kako je rekao 
Budmani. (v. ARj. III 656b). Budmanijevo mišljenje potvrđuje i 
različit akcenat nćću pored n&ćeš prema ne (ho)ću pored ne (ho)ćeš, 
pa sam i ja već pred 30 godina prema takvoj razlici tumačio i naš 
osobito dijalekatski (posavski i čakavski) akcenat naćeš pored nćću 
(v. »Rad« 187, 146) i obično i pisao neću. : 
S. I. 





1) Ispor. i Schrađer, Reallex. der. indogerm. Altertumskunde* II (1929), 
str. id. ' A : ' 


, K 

PITANJA I ODGOVORI 


4. G. T. V. sa Sušaka: 


»Već je u našoj »Istini« o Uskrsu g. 1934. i iznova u »Hrvat- . 
skoj Straži« prošle godine u br. od 3. IV. u podlisku »Uskrs u za- 
grebačkim dnevnicima« dr. N. Ž. nastojao dokazati, da se naš 
čakavski naziv Vazam ne smije izvoditi iz korijena, koji je u našem 
čakavskom glagolu vazeti (t. j. uzeti), prema čemu bi Uskrs svoje 
ime Vazam dobio upravo po tome, što se poslije korizmenoga posta 
počelo opet uzimati meso. Dr. Ž. hoće, da naš Vazam ima 
svoje ime i značenje »po arheologijsko-biblijsko-liturgijskom zna- 
čenju« dolazeći od grčke riječi azymos (t. j. beskvasan), jer su 
Židovi o Paski jeli beskvasan kruh, po čemu su se i dani, u koje 
su jeli takav kruh, zvali »dani beskvasnih hljebova« (grč. »hai 
hemerai ton azymon). Je li naša riječ doista tuđega izvora?« 


Riječ Vazam prava je naša riječ, i to baš prastari hrvatski na- 
ziv za Uskrs. Njezino je postanje od glagola vszeti protumačio već 
odavno prof. Miklošić, i njegovu bi se tumačenju moglo još dodati, 
da se u vezi s nazivom vszema 'uzimanje mese u suprotnosti s nazi- 
vom mesopusts 'puštanje mesa' može lijepo složiti i naš naziv po- 
kladi (ili poklade), koji jednako znači "vrijeme, kad se prelazi iz 
mrsa u post', samo je taj naziv od posljednjega dana mesopusta 
(t. j. od utorka ispred pepeljave srijede) raširen u značenje »meso- 
jeđe«, t. j. prenesen na sve dane natrag do Bogojavljenja (v. ARj. 
X 504). 

Prema tome je dr. Ž. u zabludi, a pogriješio je na dvije strane: 
1) što nije vidio, da se čak. vazam ili kaj. vuzem ne može izvesti 
iz grčke riječi azymos (ili pl. ta azyma); — 2) što je sve kao glago- 
ljaš smetnuo s uma, da je već sv. Ćiril spomenutu grčku riječ pre- 
veo slovjenskom oprčsneka, i da je ta riječ ušlai unaše gla- 
goljske knjige. Evo za ovo samo jedan primjer iz Mark. ev. 
XIV 12: i ve prevbi dsne oprčsneka, egda pasho žerčaho, glagolaše 
emu učenici svoi: ksde hošteši šedsše ugotovims da čsi pasho (Mar. 
ev.) U Vukovu se latiničkom prijevodu to čita: I u prvi dan p ri- 
jesnijeh hljebova, kad klahu vazam rekoše mu učenici nje- 
govi: gdje ćeš da idemo da ti zgotovimo vaza m da jedeš? Viđimo, 
dakle, da je riječ vazam, za koju Vuk u svojem Rječniku veli da je 
govore najviše kršćani u Hrvatskoj i u Dalmaciji u značenju »vas- 
krsenije«, uzeta ovdje u značenju »vazmena svedba«, po čemu je ime 
blagdana preneseno na jelo, koje se jede na taj blagdan.) S. I. 


!) Tako se upotrebljava i jevrejska riječ pasha osim u značenju 
pashalnog jaganjca i u značenju samog blagdana; ispor.: luk, XXI: pri- 
bližaaše že se prazdrniky oprčsnoky naricaemsi pasha — Približavaše se 

5. G. M. B. iz Zagreba: 


»U jednim našim novinama u broju od 22. ožujka 0. g. čitam: 
1) da je njemačka vlada obavijestila Ligu naroda o zakonu »o pri- 
sajedinjenju Austrije Njemačkoj«; — 2) da ima »malo sumnje, da 
je Italija nezadovoljna pripojenjem Austrije Njemačkoj«; — 3) da 
»nije prošlo ni osam dana od priključenja Austrije, a nasljednici 
Pilsudskoga postupaju ovako prema Litvi«. — Tu se eto njemačka 
riječ Anschluss prevodi trojako: prisajedinjenje, pripojenje i pri- 
ključenje. Kako je najbolje?« 


Što se tiče samih naših riječi, odgovor je lak: glagol prisaje- 
diniti, od koga je prisajedinjenje, unesen je u naš jezik iz ruskoga 
(ispor. prisojedinit') bez potrebe kod naših sjediniti i ujediniti; 
glagol pripojiti, od koga je pripojenje, naš je; glagol priključiti, od 
koga je priključenje, načinjen je prema njemačkom anschliessen, 
pa se prema njemačkom jeziku govori u nas i na Pr.: mi u nedjelju 
idemo na Sljeme; ako hoćete, možete se nama priključiti (mjesto 
Pridružiti ili s nama u društvu); ja se priključujem njegovu 
mišljenju (mjesto: prihvaćam njegovo mišljenje ) idr. Tako se i 
prema njemačkom Anschluss govori na pr.: išao bih u Varaždin 
preko Koprivnice, kad bih imao odmah priključak (mjesto 
vezu). Za njemačku riječ Anschluss u naprijed spomenutom 
značenju trebalo bi da tražimo svoju prema našim  glago- 
lima sjediniti, ujediniti i pripojiti, i to prema tome, što 
se riječju Anschluss hoće reći, jer joj je značenje neodre- 
đeno. Zato su tu njemačku riječ i prije nego što je izvršen »An- 
schluss« Austrije prenosili neprevedenu i u druge jezike. No 
ona i sad ima različno značenje u evropskoj štampi, već prema 
tome, kako se sama promjena nastala između Austrije i Njemačke 
rasuđuje, t. j. da li kao izvršena s voljom ili preko volje 
samih Austrijanaca. Francuske novine, koje izvršeni »Anschluss« 
uzimaju za aneksiju, pišu pače o osvojenju (»la conqućte 
de TAutriche«). Pojmu aneksije približava se i naša riječ pri- 
pojenje, a i ruska prisajedinjenje, i zato bismo mi mogli upotreb- 
ljavati najmanje subjektivan izraz sjedinjenje. Tko bi baš htio, 
mogao bi Anschluss prevoditi i našom riječju priključak razumi- 
jevajući pod njom što i pod Anschluss. 

S.I. 


pak praznik prijesnijeh hljebova koji se zove vazam. Ispor. još na pr. 
Mat. XXVI 17, Mark. XIV 1, Luk. XXII 7—-8 i dr. Prema značenju jevrejske 
riječi pasha upotrebljavali su našu riječ vazam i naši stariji pisci (ispor. 
i »Rad« 214, 58, 62). 


mms Aaa IE. 

OGLEDI NAŠEGA JEZIKA*) 


Kako je štampano: 
6. Na Tablji, kod manastira sv. 


Kako bi bolje bilo: 
Na Tablji, kod manastira sv. 


Petra, izravnava se') zemljište za Petra, poravnjuje se zemljište za 
gradnju pravoslavne katedrale. gradnju pravoslavne katedrale. 
Doskora*) će biti dovršene ove rad- Taj će posao biti naskoro gotov,. 
nje*), pa će se početi sa zidanjem“) pa će se početi zidati temelj ka- 


temelja katedrale. 


tedrale. 


') Zemlja se poravnjuje, a zavađeni se ljudi izravnavaju. 
*) Prilog doskora ima i drugo značenje (tj. do malo prije), zato 


je bolje (na)skoro, 


*) Samo se jedan posao spominje, i to poravnjivanje zemljišta, 


zato ne pristaje ove radnje. 


“) Ovdje se ne može reći početi sa zidanjem temelja, nego 


treba početi zidati temelj. 


7. Velike elementarne nepogo- 
de') nad?) našim krajevima. 

Iz raznih krajeva primili smo 
izvještaje o velikim elementarnim 
nepogodama'), koje su bjesnile u 
nedjelju poslije podne. Nad dal- 
matinskom Zagorom vladala je) 
silna oluja prouzročivši“) mnogo 
štete vinogradima). Također je 
i") prolom oblaka bio i nad Šibe- 


Velike štete od nevremena u na- 
šim krajevima. 

Iz vazličnih smo krajeva pri- 
mili izvještaje o velikom nevre- 
menu, koje je bjesnjelo u nedjelju 
poslije podne. Nad dalmatinskom 
se Zagorom digla jaka oluja na- 
činivši mnogo kvara u vinogradi- 
ma. Nad Šibenikom se i oblak 
prolomio. 


nikom. 

') Riječ nepogoda uzima se u značenju »nevrijeme«; zato bi 
mjesto elementarne nepogode bilo zacijelo ljepše reći vremenske 
nepogode ili elementarne štete. Mjesto velike elementarne nepo- 
gode mogli bismo reći velike štete od nevremena. Francuske no- 
vine pišući o velikim nevoljama od povodnja u Siriji donosile su 
članke pod natpisom »Les terribles effets de Velement«. 

*) Prijedlog nad uzet je tu prema značenju riječi nepogoda 
(== nevrijeme). 

*) Glagol vladati nije ovdje prema našem jeziku. 

*) Mjesto prouzročiti bolje je uzrokovati, a mjesto prouzročiti 
mnogo štete treba reći učiniti veliku štetu, načiniti mnogo štete ili 
kvara. 

*) Ne veli se učiniti štetu vinogradu, nego u vinogradu. 

%) Ne treba također i i. 





*) Primjeri su iz novina, iz kojih su i primjeri 1—5. u 1. broju, za koji 
su bili i složeni. 

Najgore je nastradao") čini 
se*) križevački kotar. Uz silan 
pljusak") spustila se i jaka kiša) 
koja je padala u prostoru dugom 
40 km, a u širini") od 2 km. Naj- 
više je nastradalo“) banovinsko 
dobro!) Božjakovina, te'“) okolica 
Gradeca) i sela koja leže") na li- 
jevoj obali Glogovnice. U nekim 
mjestima") vihor je otkrivao“) se- 
ljačke"") kuće. Osobito su nastra- 
li") vinogradi koji se nalaze na 
brežuljcima"), a?) tuča je kidala 
grozdove koje je bujica odnosila. 
Također se javlja, da je nad viro- 
vitičkim krajem vladalo") silno 
nevrijeme. 


Najgore je, čini se, postra- 
dao križevački kotar. Spustio se 
silan pljusak u dužini od 40 km 
iu širini od 2 km. Najviše je štete 
na banovinskom imanju Božjako- 
vini i u okolici sela Graca i u dru- 
gim selima na lijevoj obali Glogov- 
nice. U nekima je vihor skidao 
krovove na kućama. Osobito su 
oštećeni vinogradi po brežuljcima, 
gdje je tuča kidala grozdove, koje 
je bujica odnosila. Javljaju, da 
je i u virovitičkom kraju bilo ve- 
liko nevrijeme. 


") Moglo bi se reći i samo stradao. 

%) Uklopljena rečenica čini se nije na mjestu. 

%) Riječ pljusak kao da je ovdje uzeta mjesto riječi huka. 

19) Riječi: spustila se jaka kiša ne pristaju s pređašnjima: uz 


silan pljusak. 


11) Treba uskladiti: u prostoru dugom ..., auširini... 
") Dosta bi bilo stradalo; mjesto: najviše je nastradalo bano- 
vinsko dobro Božjakovina može se reći:najviše je štete na..., da se 


na ponavlja glagol (po)stradati. 


18) Riječ dobro bit će u značenju »imanje« prema tuđim jezicima. 

14) Svezica te nije ovdje prema štokavskom govoru. 

15) Selo se zove Gradec — Graca. 

16) Nepotrebne riječi koja leže. 

11) Mjesto selima, ali se ta riječ razumije već iz pređašnjega. 

15) Iako se može razumjeti značenje riječima: vihor je otkrivao 
kuće, opet bi jasnije bilo: ... skidao krovove na kućama. 


19) Nepotrebna riječ seljačke. 


2%) Vidi bilj. 7) i 2). 


2) Mjesto vinogradi koji se nalaze na brežuljcima treba reći 


vinogradi po brežuljcima. 


22) Svezica a ne pristaje ovdje. 


2) Vidi bilj. %). 








ISPRAVI: Na str. 10. u 7. r. odozdo I6 u le; na str. 22. dodaj: 
1) U D. Kostića. Nije — nego II. izd. Beograd 1931, str. 41. ako- 


bogda? (narodski) — kuda, kamo? 


»Hrvatski jezik« izlazi u deset brojeva na godinu, — Godišnja pretplata 
40 Din; pojedini broj 5 Din; za đake 30 Din, — Vlasnik i izdavač: Društvo 
»Hrvatski jezik« u Zagrebu. — Za vlasnika i uredništvo odgovara Pavao Tijan, 
Zagreb, Voćarska c. br. 92. — Tisak »Tipografije« d, d., Zagreb, Barthouov 
trg br. 2. — Za tiskaru odgovara Ivan Ivanković, Zagreb, Selska cesta br. 47. 

BROJ 3-4 








TUŽBE ZBOG KVARENJA JEZIKA*) 


Prije četiri stotine godina, naš rodoljubivi Zadranin Petar 

Zoranić, govoreći u »Planinama« o tome, kako njegovi zemljaci 
vole služiti vili Latinki nego Hrvatici, pokliče: »Ah nepomnjo 
i nehaju jezika hrvackoga!«') Osim toga bolnoga poklika iz nje- 
ovih usta izide i tužba s prijekorom, što smo i u svoj jezik 
pustili tuđe, latinske uljeze.?) A. prije stotinu i nešto- više go- 
dina pohrvaćeni Francuz Marko Bruerović  (f 1825) u našoj 
nekadašnjoj Ateni prekori u »Satiri« svoje Dubrovčane, što su 
se odmetnuli od hrvatske starine i što su svi, i »vladike« (go- 
spođe) i »godišnice« (sluškinje), svoj jezik izmiješali s tuđim 
riječima. 
Š oIu naše dane čusmo u Zagrebu i drugdje među Hrvatima 
jednake poklike i tužbe: »Propade nam naš lijepi hrvatski jezik, 
jer ga svi kvare!«*) Na sreću, hrvatskoga jezika ni u Zadru ni u 
Dubrovniku ne ubi tuđi latinski i talijanski duh: Zadar ostade sve 
do naših dana živa grana na hrvatskom stablu, a Gundulić, da 
ustane iz svoga groba, ne bi se kao u Markovo vrijeme »lijevom 
Prikrstio“, jer bi vidio, da se Dubrovnik ni danas, ako je i potis- 
nut u sjenu svoje slavne i sretnije prošlosti, nije odrekao svoje 
starine niti zaboravio svoga jezika! 


*) Ovaj je članak bio složen već za 1. broj našega časopisa, ali je 
mjesto njega ušao prema prilikama preči članak »Etimologija i fonetika 
u našem pravopisu«, a u 2—3. broju članak »Hrvatski književni jezik«. 

1) Vidi ,Stari pisci hrvatski« XVI, 87. 

?) On to izriče riječima: ,Jazik kim općimo pošpuren jest latinskim«. 
Vidi 0. c 4 — Naš Ak. rječnik s. v. pospuriti i pošpuriti (iz Bara- 
KŠvića) nije uhvatio veze toga glagola s latinskom riječju spurius, pa je u 
njemu i glagol ošpuriti se ostao »tamna postanja«. 

5) Tako je jadikovao osobito naš pokojni purist Vatroslav Rožić 
i pozivao »na odbranu hrvatskoga jezika« (v. Nast. vj. 30, 1929, str. 294 
id; 40, 1931/2, str. 169 i 4). 

Ako, dakle, gledajući na takvu prošlost i ne treba da se 
bojimo za sam život svoga jezika, ono opet ne smijemo, da spo- 
menute glasove čujemo i, ne čujemo. Jer doista naš jezik zaplju- 
skuju različni tuđi valovi ostavljajući u njemu kojekakoga mulja 
i nanosa. Uz naše srce, Zagreb, ne pritisnuše se posljednjih go- 
dina samo mnogobrojni naši Podravci, Međumurci, Zagorci, 
Štajerci, Kranjci, Ličani i dr., nego se u nj zakloniše i čvrsto 
smjestiše i mnogi tuđinci, osobito iz Poljske i Njemačke, izbjegli 
Rusi i drugi. Među tim tuđincima, osobito među intelekiualcima 
ima i takvih, koji zaboravljaju, da bi im bila dužnost, da nastoje 
naučiti i jezik ove zemlje. Koliko ima samo naših ruskih izbje- 
glica, koji i poslije podrug decenija života među nama nijesu 
dospjeli da prime ni nekih najobičnijih razlika između našega 
i ruskoga jezika! A takvih Rusa ima i među nastavnicima po 
našim gimnazijama, a i drugdje! 


Osim tužaba na tuđince, što nas svojim nehajstvom za naš 
jezik i u razgovoru i u pisanoj našoj riječi (natpisima, oglasima 
i dr.) doista vrijeđaju, čuju se, često ineopravdane, tužbe 
i na Beograd, i to ne samo na beogradske novine, koje su sa 
svoje jeftinoće i dobre opreme našle mnogo hrvatskih kupa 
i čitalaca, nego i na beogradske knjige, i uopće na sve pisano, 
što dolazi s onu stranu Drine i Save, osobito u nekim prilikama, 
gdje se neke riječi nameću sa službenim jezikom.) Mnogo 
se opravdana nezadovoljstva čuje i zbog jezika u.današnjim 
udžbenicima, oko kojih se i mnogi nezvani pisci i izdavači uzjag- 
miše ne mareći mnogo, u kakom će ih ruhu predati učenicima. 


Što se među Hrvatima čuju glasovi protiv beogradskog je- 
zika, nije nimalo čudo, kad i sam prof. Maretić, kojemu nitko 
neće moći da podmetne kakve zle volje ili namjere u njegovu 


1) Spomenut ću samo nešto. Nijesu samo naše suce sa sučevicamu 
svagdje istisnule sudije, nego i naše cestare zamijeniše putari. U za- 
grebačkom se književnom jeziku upotrebljava naziv čestar za čovjeka 
koji se brine za ceste. No mjesto toga naziva, valjada i zato, što za riječ 
cesta Vuk piše da se govori »po zapadnijem krajevima«, uvela se i k narga 
riječ putar. Svatko kod nas, tko zna, da put (obični poljski ili šumski) 
ne znači isto što cesta (t. j. zidani put, drum), osjeća, da riječ putar ne 
odgovara po svome pravome smislu onome, što bi se htjelo, da znači, jer 
država ne drži i ne plaća ljude, kojih je posao brinuti se za putove, 
nego takve, koji se brinu za ceste. Zato gdjekoji priječani za riječ 

sudu, u svojem »Jezičnom savjetniku« (u izdanju Jugoslav. aka- 
demije 1924), s ekavskim predgovorom, osuđuje one, koji drže, 
da jezik treba »doterivati onako, kako ga doteruju beogradske 
i zagrebačke kafane i novine«, ističući napose Srbina J, Skerlića 
među onima, što ne mare za jezik.') 

No i Srbi su Hrvatima vraćali žao za sramotu, jer i na beo- 
$radskoj strani nijesu bili rijetki glasovi, da Zagreb upravo 
kvari jezik,?) Treba da iskreno kažemo, da pravo i ovdje, u ovoj 
jezičnoj pravdi, kao i drugdje u životu ne treba da bude uvijek 
na tužiočevoj strani, , 

Hrvati se osobito bune, što u Beogradu ima takvih, koji ne 
odbijaju samo zagrebačke »kroatizme«, nego i štošta drugo, što 
im se u našem zagrebačkom književnom jeziku ne sviđa, odba- 
cuju kao tobože pokrajinsko. Spomenut ću samo dva primjera. 

Naš jezik ima dvije jednako dobre riječi liječnik i ljekar; 
obje s jednakim značenjem ima i Vuk u Rječniku (prvu uz riječ 
medig na str. 351a), Za prvu riječ, t. j. liječnik može se iz našega 
ARj. (VI 61a) vidjeti da je u značenju »čovjek kojemu je po- 
sao liječiti« sa mnogo primjera potvrđena od 16. vijeka, a sad 
iz knjige prof. Fanceva »Hrvatski vatikanski molitvenik« (u 
izdanju Jugoslav, akademije 1936) vidimo, da su je Hrvati u 
tome značenju upotrebljavali već i prije (u 14. vijeku).") Za 
drugu, t. j. za riječ ljekar može se iz istoga ARj. VI 237—239 
vidjeti da je u našem jeziku u značenju »čovjek koji liječi« 
potvrđena jednim primjerom s kraja 14, vijeka i da joj je u 
putar nailazeći je u novinama misle da je štamparska griješka mjesto 
pudar. No pošteđena ne ostade ni sama općina, kako je u zagrebačkom 
književnom jeziku, i kako Hrvati govore i pišu jednako od najstarijih vre- 
mena, jer se naturio naziv opština i ondje, gdje prije nije bio običan, 
premda bismo očekivali protivno, t. j. da će se pravi narodni izgovor pre- 
nijeti i onamo, gdje se prekinuo, jer i sam Vuk godine 1845 piše: >U Sri- 
jemu se i u Bačkoj govori opština, a po zapadnijem krajevima naroda na- 
šega općina i općinski i prvi je ovaj izgovor jamačno uzet iz Slavenskoga 
jezika, a drugi je upravo po svojstvu našega jezika.« V. BIRj. s. v. ' 

1) V. >Jez. savj.« na str. VI i XXV—XXVI. 

*) Tako se Zagrepčanima gdješto pripisuju i neki tuđi grijesi; na pr. 
palidrvce (za njem. Zindholzchen 'šibica), u ARj. potvrđeno samo iz 
srpskih knjiga, 

8) Ispor: Svemogući i višnji Bože! Ovo pristupam posvećen'ju tijela i 
krvi sina tvoga... kako nemoćan k liječniku (str. 70). 

krajevima, gdje se govori liječnik, značenje »ljekarnik« (apote- 
kar).') Riječ ljekar mogla je, veli ARj., dobiti drugo značenje 
»i s toga što su u staro doba sami liječnici pravili lijeke«, pa 
tako i Vuk u »Danici« 3, 239 piše: »U stara su vremena doktori 
bili i ljekari i apotekari«.) Zato je naš Iveković u svojem Rječ- 
niku uz riječ ljekar napisao ovo: »ljekar upravo je onaj koji 
lijekove pravi i prodaje, a to je sada apatekar, Kako je u pre- 
đašnja vremena slabo bilo apateka, liječnici su sami lijekove 
imali kod kuće i davali ih bolesnicima, pa ih po tome narod 
nazva ljekarima; ali imajući mi lijepu riječ liječnik mogli bismo 
ljekar u književnom jeziku uzimati za ono što po nastavku svo- 
me i znači, ft. j. apatekar, na koje nas upućuje i riječ ljekarnica«. 


Mjesto da se mi prema Ivekoviću dogovaramo i dogovori- 
mo o riječima ljekar i liječnik, ustaju neki s beogradske strane 
hoteći nas uvjeriti, da riječ liječnik i nije baš tako dobra, jer 
nije izvedena tobože od imenice lijek, nego nepravilno od glagola 
liječiti. No liječnik, postajući prema imenici lijek-lijeka, riječ je 
bez prigovora, građena kao na pr. vijećnik prema vijeće, slažući 
še s njome i u akcentu?) 


Kakvo, dakle, čudo, što se mnogi Hrvati bune, što se u nji- 
hovoj književnosti duboko ukorijenjena, po Ivekoviću još i »li- 
jepa« riječ liječnik izgoni iz jezika kao rđava, a za nju im se 
daje za naknadu zubni ljekar mjesto njihove dobre riječi zu- 
bar, jer ta tobože nije dosta jasna za njemački naziv Zahnarzt, 
prema kojem su Rusi načinili svoju zubnoj vrač, premda su i 
Francuzi nazvali zubara denfiste, t. j, »zubar« ne bojeći se ni- 


1) Ispor. na pr. u Kačića: Kakono višti ličnik i likar. ARj. VI 2387b — 
i iz Ljubiše: Ovako liječeći šćepan u Mahinama čitavu godinu kupeći 
trave, cvijeće i korijene, pa uz liječnika i ljekar postane. ARj. VI 239a. 

2) Riječ ljekar zabilježena je u našem ARj. kao »praslavenska«, no ona 
nije najstarija slovjenska riječ za pojam »medicus«; u staroslov. jeziku 
za nj dolazi riječ vrača i balii. Ispor. na pr. Mat. IX 12: ne trčbujglB 
Spedravii vrača (u Vuka: ne trebaju zdravi ljekara) ili Luk. IV 23: balii, 
iscčli se same (u Vuka: ljekaru, izliječi se sam!). 


8) Takvih izvedenica u našem jeziku ima sva sila. što prema liječnik 
nemamo pridjeva liječan (liječni), nije nikakva neprilika, jer je već Daničić 
u svojim »Osnovama srpskoga ili hrvatskoga jezika« (1876) na str. 272 
spomenuo, da u takvih imenica na -nik nije i svaki pridjev u običaju. 

malo, da nastavak -iste neće dosta jasno kazivati značenje te 
riječi“) 

U Zagrebu jelo i piće naručujemo, a u Beogradu ga poru- 
čuju; u Zagrebu poručuju što jedni drugima (t. j. javljaju po 
kome); u Zagrebu trgovci čine narudžbine, a u Beogradu po- 
rudžbine. Premda je i Vuk (po svjedočanstvu ARj. X 880) go- 
dine 1830 u jednom pismu napisao: »Nekakav suplement, ko- 
jega mi nemamo, zato vas molim, da mi i njega poručite i po- 
šljete«, opet je obično u tome značenju pisao samo naručiti i 
u svoj Rječnik unio riječ narudžbina bez porudžbine; u njegovu 
Rječniku poručiti ima samo značenje »sagen lassen, mando«.*) 

Kako se, dakle, i opet koji Zagrepčanin, koji govori glagole 
naručiti i poručiti sa značenjem Vukova Srpskog rječnika (ne 
upotrebljavajući glagola poručiti u beogradskom značenju, koje- 
ga Vuk u Rječniku ne bilježi), neće buniti, kad mu tko s beo- 
sradske strane kaže, da govori »pokrajinski«, 

Uz ovo svađanje oko jednoga prefiksa (na-/po-) spomenut ću 
nešto, što je naš Jagić, dok je profesorovao u Berlinu, doživio 
od profesora Mommsena. U razgovoru s Mommsenom reče jedan 
dan Jagić za nekoga: »Er ist etwas verkihlt« (tj, nahladio se 
nešto), a Mommsen se osiječe na nj i reče: »Schon wiederum ein 
falscher čsterreichischer Ausdruck« (tj. i opet loš austrijski 
izričaj). »Man sagt nicht deutsch: ich bin verkihlt, sondern: ich 
bin erk&ltet« (tj. pravi Nijemac ne kaže: ich bin verkiihlt, nego: 
»ich bin erkćiltet«). Mislim, da se nijedan pravi germanist, koji 
zna, da i riječi imaju svoju geografiju, ne bi složio potpuno s 
Mommsenom rekavši, da je ono, kako se u Austriji govori, doista 
i pogrešno, tj. protivno duhu njemačkoga jezika, nego bi rekao: 
u Austriji govore doduše verkiihlt, no mi u Berlinu erkdltet.") 


1) Riječ liječnik brani i dr. M. Strašek u Nast. vj. 44, 1935/36, 122—124. 

2) Potvrda za značenje glagola naručiti i poručiti, u kakom se u Za- 
grebu upotrebljava, ima i iz Vuka i Daničića. Svatko ih može lako vidjeti 
u Broz-Ivekovićevu Rječniku, iz koga ću spomenuti za svaki glagol po dva 
Primjera: Čovek odmah naruči mrtvački sanduk. Npr. Zašto sam čuo, da 
je kod Kopitarova šnajdera naručio i uzeo čakšire za 50 fr. na veresiju (iz 
jednog pisma Vukova). — Jesu li dolazile?« »Jesu i poručile ti da ih još i 
sutra možeš ovde dočekati. Npr. Poslaše šarenu haljinu ocu njegovu poru- 
čivši: nađosmo ovu haljinu. Daničić, Sv. P. 

3) Prema tome neki germanisti (na pr. Paul i Weygand) za glagol sich 
verkiihlen vele da je provincijalizam, ali ne pogreška, a neki ga (na pr. 

U Beogradu s pravom odbacuju mnoge zagrebačke novo- 
tvorine, kakva je na pr. riječ kolodvor, koju su i hrvatski pu- 
risti izgonili, ne mogući je do danas izagnati, ali zato još nitko 
objektivan neće tvrditi, da je uvijek onako, kako se u Beogradu 
govori i piše, doista i bolje, da je na pr. beogradski naziv moreuz 
(njem. Meerenge) srpskiji od zagrebačkoga tjesnac. No navike 
i simpatije ne smiju ni kod nas da budu jače od svih drugih 
razloga. 

Mogao bih ovdje nanizati još mnogo takvih primjera, o koje 
se ili na jednoj ili na drugoj strani spotiču oni, koji ne znaju 
upravo ni što je jezik uopće ni napose što je književni jezik, ni 


kako u njegovu razvitku odjekuju različne političke, ekonomske, 


socijalne i kulturne prilike,!) 


Ovoliko je, mislim, ipak trebalo da kažem, da bi se neke 
pojave mogle i bolje razumjeti i pravije ocijeniti, 


Jezgra našega narodnog jezika nije ni u jednom kulturnom 
centrumu, a tu mu nije uvijek ni pravi narodni duh, No oni, koji 
otuda hoće da o jeziku odlučuju i da ga upravljaju, treba da taj 
duh traže i brane unoseći ga, koliko se može, u sve grane našega 
gradskog jezika. Malo je koji književni jezik blizak svomu izvo- 
ru, kako je naš, koji još ni danas pored svih utjecaja nije niti 
pokidao niti mnogo oslabio glavnih veza sa živim govorom naših 
sela, iz kojih je izišao. Zato će i daroviti pisci, koji dolaze sa 
sela i koji ne prestaju ni poslije osjećati moć i čar izgovorene 
riječi, njezino lelijanje i prelijevanje u različnim. zvucima i 
mnogostruko sljubljivanje riječi s riječju u novim slikama s 
novim značenjima, i unapredak unositi u naš književni jezik ži- 
votvornu snagu i mladost, koja ne stari. Stjepan Ivšić 


M. Heyne) uzimaju za sinonim glagola sich erkiilten. I za dosta drugih 
pojmova iz svakidašnjega života njemački književni jezik još danas mjesto 
đedne riječi upotrebljava dvije i tri; ispor. na pr. Treppe i Stiege — u 
nas stube ili stepenice; Fleischer, Schliichter i Metzger — u nas mesar 
i dr. Sama subota ima dva naziva Samstag i Sonnabend! 

1) Tko zna, da i moda mnogo utječe na jezik, taj se neće čuditi ni 
tomu, što danas u Zagrebu prijestolničko izvinite! (upravo ruski kalk 
francuskog ili njemačkog glagola excuser — enischuldigen prema lat 
excusare) mjesto našega narodnog oprostite! ne govore samo konobari, 
nego i poslužnici i piljarice misleći, da je prvo uljudnije i »otmjenije«. 

Glagol izviniti gonio je i pok. Lj. Stojanović (v.N.J. V, 1936, str. 87). 

DEMETEROVE MISLI 
O KNJIŽEVNOM JEZIKU 


i, 

Tridesetih i četrdesetih godina prošloga vijeka dala su se 
među hrvatskim piscima osjetiti dva različita shvatanja: da li 
je književnost ilirizma nova književnost, ili je to samo obno- 
vljena, preporođena književnost? — Prvo shvatanje (da se g. 
1835. započela nova književnost) zastupao je konsekventno Vraz, 
jer on kao Slovenac nije imao intimnijih veza ni sa starijom 
kajkavskom niti s dubrovačko-dalmatinskom književnošću. On je 
dubrovačku književnost doduše tokom godina bolje upoznao, ali 
se čini, da je ona za nj ostala uvijek nešto naučeno, a nije bila 
srasla s njegovim bićem. Drugome su shvatanju bili bliži s jedne 
strane književnici, koji su svoj rad bili započeli na kajkavskom 
narječju (Rakovac, Vukotinović), te su prijelaz na štokavštinu 
držali potrebnim radi nacionalnih i kulturnih razloga, ali to za 
njih nije značilo ulazak u neku novu književnost. Toj su grupi 
bili bliski i književnici rodom čakavci (Mažuranići). 

Za prave književnike ilirizma njihovo stajalište prema 
dubrovačkoj književnosti nije zavisjelo samo od toga, što su u 
njoj mogli naći neku legitimaciju za starost naše kulture (kao 
što je to ona možda bila za Gaja, Draškovića, Seljana), nego 
od činjenice, što su oni trebali jezik kao sredstvo umjetničkog 
izražavanja, aparat, kojim će što preciznije i okretnije moći da 
iznesu svijet svojih doživljavanja, jer su svi oni među njima, 
koji su, kao umjetnici, osjećali tu potrebu izražaja, vrlo dobro 
shvatili, kako s primanjem štokavštine, t. j. gramatičkih forama, 
glasova, sintakse nisu još ni izdaleka zadovoljene potrebe umjet- 
nika stvaraoca, ako on nema u jeziku potreban broj riječi, iraza 
i sl., koje će mu pomoći da s lakoćom izrazi ono, što želi reći. 

Iz hrvatskih književnih dokumenata tridesetih i četndesetih 
godina može se zaključiti, kako su se njihovi pisci strahovito 
mučili oko problema izražaja. Imajući jasne predodžbe, oni ipak 


u vlastitom jeziku nisu mogli naći pravu riječ ili pravu frazu 


za ono, što su htjeli reći, nego su se morali utjecati različitim 
pomagalima. Ljudevit Vukotinović je u tekstu svojih drama 

(Golub, Prvi i zadnji kip) njemačkim riječima objašnjavao 
hrvatske riječi, a Ivan Trnski činio je to čak i u privatnim listo- 
vima (na pr. u listovima Dragojli Jamevićevoj)! A to je znak, 
kako je u nas tada trebalo tek stvarati precizne izražaje za poje- 
dine pojmove, pa da ni sami Pisci, kao ni njihovi čitaoci, nisu 
bili sasvim na čistu sa značenjem pojedinih riječi, 

Stanko Vraz, koji je u teoriji udarao na unošenje dubro- 
vačkih jezičnih elemenata u živu književnost, nije se tih ele- 
menata ipak mogao nikad sasvim otresti, Mogla su tu biti odlučna 
i nesvijesna sjećanja — ali je očito odlučivala i potreba izra- 
žavanja: tražeći potreban izraz za predodžbu, Vraz ga je, i 
protiv vlastitih zahtjeva, uzeo odanle, gdje ga je najlakše mogao 
naći, t, j. u jeziku dubrovačke književnosti, 

O dubrovačkoj se književnosti u nas pisalo kojekako, Naj- 
pametnijim se obično proglašivalo mišljenje ljudi, koji su tvrdili, 
da ta književnost ne vrijedi ništa, No ipak je činjenica, da 
su za pravo poznavanje te književnosti učinjeni tek prvi koraci, 
i da je našoj nauci tek iza rata pošlo za rukom da proučavanje 
te književnosti svede na pravi put. Radi toga će u toku daljega 
rada na toj literaturi trebati revidirati mnoge sudove, pa i raz- 
ličite revizije književnih vrijednosti. Ali, bez obzira na to, kako 
će glasiti konačni sud o njezinoj vrijednosti, jednu će činjenicu 
morati da prizna svaki ozbiljan istraživač: da je u dubrovačkoj 
književnosti bio stvoren izrađen književni jezik, bogat i pokret- 
ljiv, sposoban za izražaj različitih nijansa doživljavanja. 


2, 

Književnici ilirizma, koji su doista htjeli stvarati, stajali 
su pred izborom: da li treba početi ab ovo, te mucati i zapinjati 
(kao što se to osjeća u prvim radovima Ivana Mažuranića, Ivana 
Kukuljevića, Stanka Vraza), ili treba otvoreno preuzeti baštinu 
starije književnosti, u prvom redu dubrovačke, te je dalje izgra- 
đivati, Vraz je bio otvoreno za prvo rješenje, te je za nj iznio 
mnogo i opravdanih i neopravdanih razloga, Najjasnije je pak 
iznio mišljenje protivne grupe Dimitrija Demeter, u članku 
»Misli o našem književnom jeziku« (u »Danici« g. 1843., br, 2, 
3, 4), s jasnom aluzijom protiv Vraza. Taj je članak značajan 
i kao dokumenat ondašnjih prilika, i zbog problema književnog 
jezika uopće. 

U tome Demeterovu članku imade mnogo opravdanih i 
ozbiljnih, ali i nešto naivnih misli, No iz njega jasno izbija jedno: 
kako je njegov pisac živo osjetio, što znači jezik kao sredstvo 
umjetničkoga izražavanja. On je problem postavio jasno i odre- 


đeno:... »pjesnički jezik mora, ako za savršenstvom hlepi, svim 
zahtijevanjem  ćutoslovlja (estetike) potpuno zadovoljiti, ili - 
mora da je... viši jezik naravi... Za da pako on to 


bude, u njem ne smije nikakvih skovanih riječi biti, ali nasuprot 
mora sadržavati sva blagozvučna slova, sve forme i sve izraze, 
koji se nalaze u ikojem podnarječju onoga narječja, koje služi 
kao temelj učenomu jeziku, a to zato, jer čim manje veriga 
jedan jezik fantaziji (tom viru svega pjesništva) nalaže, tim je 
za pjesništvo prikladniji, a to će se samo od onoga jezika kazati 
moći, koj' izobilje riječi, izraza, forma i izlazaka u skladanju 
i sprezanju, kao također sasvim slobodan rječoslog (syntaxis) 
imade. U takovom jeziku neće pjesnici misli rimam žrtvovati 
morati, kao što to u mnogih ukočenih jezicih biva, jer gdje se 
takovo obilje forama nalazi, tamo ne može pomanjkanje rima 
biti, i tamo se svaka vrst stihova lakoćom upotrebiti može«. 


Pustimo li na stranu naivno Demeterovo shvatanje, da se 
u književnom jeziku smiju upotrebljavati sve gramatičke forme, 
koje žive u različitim govorima jednog istog dijalekta, iz ovih 
njegovih riječi dade se ipak razabrati ispravna osnovna misao: 
jezik, kao sredstvo pjesničkoga izražavanja, mora biti takav, da 
pjesniku u zaletima njegove fantazije ne čini nikakvih zapreka, 
nego treba da mu bogatstvom riječi, oblika, podatnošću sintakse 
bude oruđe, kojim će bez teškoća izreći sve, što želi. 


Od ovoga ispravnoga shvatanja pošao je Demeter dalje, 
ustajući protiv mišljenja, da se obični pučki govor nekoga kraja 
može jednostavno uzdići na stepen književnoga jezika, i da on 
može biti dovoljan za pjesničko izražavanje: 


»Razvit čovjek ima obilje misli, o kojih njegov zaostavši 
brat ni ne sanja. Budući da je pako jezik tjelotvorba misli po 
zvuku, jezik razvitoga čovjeka (književni jezik) mora imati na 
toliko više riječi negoli jezik, koji smo naučili po ophođenju 
s prostim ljudima, na koliko više misli ima izobraženi čovjek 
od neizobraženoga«, 

Od ovakve tvrdnje došao je Demeter do zaključka: da i 
materinski jezik, kao književni jezik, treba učiti A jer 
hrvatski književnici iz razdoblja ilirizma, koji su držali, da se 
godine 1835. započela nova književnost, nisu pravo znali, kojim 
putem da krenu izgrađajući književni jezik, odakle da ga uče, 
Demeter ih je upozorio na to, kako oni pred potrebama pje- 
sničkoga izražavanja ne treba da stoje nemoćni, jer imaju pred 
sobom razvijen i bogat jezik, u djelima dubrovačkih pisaca: 

»Da, ljubezni domoroci, mi imamo prekrasan jezik, a u 
njemu mnogo izvrsnih pisama, kojimi bi se najizobraženiji narodi 
prosvijećene Europe rado ponosili, da bi njihova bila, ali mi ih 
ne poznamo i tražimo nešto, što već od nekada imamo. Ljudi, 
koji se u našoj domovini za izobražene drže, misle, da se u na- 
šem jeziku izvan nekoliko kukavnih kalendara i molitvenih knji- 
žica za djecu i seljane nikakva druga pisma zabilježena ne 
nalaze, i zato mjere vrijednost svojeg materinskog jezika polag 
ono malo riječi, koje su si iz usta svojih dojkinja sakupili.« 


Razvijajući svoju misao o jeziku kao sredstvu umjetničkoga 
izražavanja, Demeter je upozorio na sve karakteristike dubro- 
vačkoga književnoga jezika, koje i sačinjavaju njegove prednosti: 
na njegovu mekoću (nastojanje pisaca, da im na okupu bude 
što manje suglasnika), bogatstvo riječi, bogatstvo forama, na 
zamjenjivanje glasova &, g, h sa c, z, s (radi veće zvučnosti), 
itd. Protiv Vraza, koji je udario na elizije Dubrovčana kao na 
nešto, što iznakazuje jezik, Demeter je upozorio na to, kako 
dubrovački pjesnici, da im jezik ne postane tvrd, ne upotreblja- 
vaju kraće zamjeničke i pridjevne oblike: svog, dobrog, i sl., 
nego pune: svoga, dobroga. 


Demeterova je zaključna misao: »da slobodi naše muze sve 
ostale nenaviditi moraju, i da mi savršeni poetički jezik imamo.« 


Razumije se, da ni Demeter nije mogao biti toliko naivan, 
da bi tražio, da se jezik dubrovačkih pisaca uzme bez promjene 
za književni jezik obnovljene hrvatske književnosti. I sam je 
tvrdio, kako književni jezik mora biti sličan živom, a ne papir- 
natom cvijeću. Ali je zahtijevao, da se baština naših Dubrov- 
čana ne smije podnipošto rušiti, nego da.ona ima služiti kao 
temelj svih daljih nastojanja u književnom jeziku, 

Ovaj Demeterov članak mogao bi se, sam za se, pričiniti i 
nevažnim, a Demetera bi čovjek radi nekih misli mogao progla- 
siti i konzervativnim, ili naivnim. U prvi čas, čovjek bi Deme- 
tera u odnošaju prema Vrazu mogao da isporedi na pr s Milo- 
šem Svetićem u odnošaju prema Vuku Stef, Karadžiću, — Jedna 
od temeljnih Demeterovih misli u spomenutom članku sažeta je 
u zahtjevu, kako svaki narod mora imati dva književna jezika: 
jedan za potrebe pjesništva, a drugi za potrebe nauke i svag- 
danjega života. Prvi treba da umjetniku omogući što više slo- 
bode, a drugi mora biti precizan. — Ali je očito, da ni sam 
Demeter, izričući ovu misao, nije stvarno pomišljao na dva 
jezika, nego je držao, da u prozi treba više preciznosti negoli 
u poeziji, 

Sav Demeterov članak imao bi sasvim neznatno historijsko 
značenje, kad se u pozadini književnoga života u vrijeme ili- 
rizma ne bi osjećala borba o one principe, što ih je on iznio. 
Demeterove riječi o književnom jeziku, s akcentom na misli, 
kako ne treba lakoumno odbacivati bogate baštine prošlosti, 
morale su se književnim i jezičnim radikalcima njegova vre- 
mena pričinjati naivnima, ali pjesnici, koji su stajali pred teškim 
problemima izražaja, morali bi osjećati s njime, 

Među onima, koji su na sebi osjećali svu težinu pjesničkoga 
izražavanja, bio je Ivan Mažuranić. Vladimir Mažuranić zabi- 
lježio je u svome pristupu »Pjesmama« svoga oca (1895.) neke 
poglede svog oca na problem književnoga jezika: »On scijeni, 
da mi Hrvati, star narod u književnosti, taj (t. j. pjesnički jezik) 
imademo.,,. Zato se on opire prijateljem, koji mu nude pučki 
govor, On podaje, kako predmet zahtijeva, pjesmi jak pučki 
kolorit, ali on ipak hoće da govori pjesničkim jezikom.« 

Ovakve misli Ivana Mažuranića mogle bi se u prvi čas odbiti 
i na činjenicu, što je on bio u bliskim vezama s Demeterom. Ali 
cijela njegova pjesnička tvorba dokazuje, kako je on teškim 
iskustvom došao do svojih zaključaka, Ta tvorba pokazuje, kako 
je on od prvih svojih početaka, od pjesme »Vinodolski dolče, 
da si zdravo«, preko pjesme »Primorac Danici«, pa sve do »Smrti 
Smail-age Čengijića« stajao pred problemom: na kakav će način 
iznijeti svoje osjećaje. Sva njegova «pjesnička produkcija, do 

popune »Osmana«, dokazuje, kako se on u sebi strahovito lomio 
u borbi s teškoćama izraza. U mnogim se njegovim pjesmama 
osjeća, da ih je pokrenulo jako čuvstvo, ali se sve razbilo o ne- 
mogućnost izražaja pomoću sredstava, s kojima je naš književnik 
u doba ilirizma mogao raditi, Princip: pišimo jezikom narodnih 
pjesama — vrlo je lako postaviti u teoriji, ali je bilo vrlo teško 
izići s njime na kraj pjesnicima, koji u jeziku narodne poezije 
nisu mogli naći ni izdaleka sve ono, što su trebali, Ni Njegošev 
jezik nije nastao samo na osnovi jezika narodnih pjesama, nego 
je i Njegoš preuzeo vrlo mnogo elemenata starije srpske 
književnosti. 

Mažuranićev je slučaj najbolja potvrda Demeterovih izla- 
ganja. Strahovito bespomoćan u svojim počecima, odviše jedno- 
stavan u doba, kad je nasljedovao narodnu pjesmu, Mažuranić 
je stvorio precizan i savršen izražaj u »Smrti Smail-age Čengi- 
jića«, nakon što je, radi popune »Osmana«, u se upio elemente 
dubrovačkoga književnoga jezika. Utjecaj narodne poezije pri 
tom naravno ne treba smetnuti s uma. Ali »Smrt Smail-age Čen- 
Sijića«, i stilski najsavršenije hrvatsko pjesničko djelo, dokazom 
je, kako takvo djelo može nastati tek onda, kad su u njegovu 
stvaranju, pored elemenata sadašnjosti, upotrebljene i sve pozi- 
tivne tekovine prošlosti. 

Dr. Antun Barac 


U 


CIJEPANJE REČENICE 


U novije vrijeme sve više u nekih srpskih pisaca, osobito 
u novinama, nailazimo na primjere, gdje se sastavni dije- 
lovi rečeniceilirečeničnog sklopa pogrešno 
tačkom odvajajuipišu kao samostalne reče- 
nice. »Naš jezik«, što ga izdaje Lingvističko društvo u Beo- 
Sradu, u sv, 1—2 god. 1937, bilježi ovaj primjer: »Tražila je 
zaštitnika i našla ga je u Mirabou, Vatrenom republikancu i pri- 
jatelju Robespjera i Dantona.« Izraz »Vatrenom republikancu i 
prijatelju Robespjera i Dantona« sastavni je dio rečenice: »Tra- 
žila je zaštitnika, .«, pa je tako trebalo i napisati. Prema tome 
bi gornja rečenica glasila: Tražila je zaštitnika i našla ga u 
Mirabou, vatrenom republikancu... , 








. 

Ja sam zabilježio više takovih primjera, Spomenut ću ove: 

Ja se neću sada zadržavati na greškama koje su u ovom pravcu. 
dolazile od nedovoljne spremngsti jezičkih stručnjaka. Već ću se 
zadržati na teškoćama koje se javljaju... 

Jer je zadatak i našeg književnog jezika kao i svih književnih 
jezika na svetu da postane opšte dobro celoga naroda... 

Jer očigledno je danas da unutrašnji poremećaji, ma koje od 
velikih država, utiču ne samo na njene spoljašnje odnose. Već, što 
je možda još važnije, na same unutrašnje prilike drugih zemalja. 

Već da želi stvaranje jednog vojnog saveza sa Engleskom, koji 
bi za sigurnost na Rajni — bio mnogo važniji od sumnjivih zaklju- 
čaka donesenih uz sudelovanje Nemačke. 

— da će, popravkom materijalnog položaja velikog dela fran- 
cuskoga naroda, pojačati unutrašnju potrošnju. A samim tim već 
stvoriti uslove za jaču izdržljivost celokupne privrede u zemlji kao 
ina strani. 

Zasnovani na velikim, često skroz trenutnim zanosima masa, 
ti režimi su upućeni na spoljašnje podvige. Čim se pokaže, da se 
obećanja, koja su davata u pogledu unutrašnjih prilika ne mogu 
ispuniti. 

Nove poreze daće oko 2 milijarde lira godišnje više. Pod uslo- 
vom, razume se, da oporezivana preduzeća produže dosadanju 
poduzimljivost. m 

Hitler je svojim dosadašnjim potezima povratio nemačkom | 
narodu to samopouzdanje. I samim tim sposobnost da kao ravno- 
pravni član međunarodne zajednice uzima učešća u događajima i 
sporazumima. i. S. 

Ine samo to. Nego je prvoj odluci odmah sledovala druga, 


Zanimljivo je da su se takve pogreške u novije vrijeme 
stale. uvlačiti i u članke hrvatskih pisaca, i to kao po nekom 
čudnom zakonu, da se rđave strane i u stilu lakše oponašanjem 
primaju od dobrih. Evo nekoliko primjera i iz hrvatskih pisaca: 

— a historija je svršila u Deblingu. Pred tričetvrt stoljeća, 
a naliči na kakav naturalistički roman, 


Čini se, da je štampa izumljena zato, da kultura ne bude pri- 
vilegij pojedinaca ili jedne klike. Kao nekoć. 

Domjanić je sjajan primjer, kako regionalistički ideali ne 
isključuju “opći nacionalizam. Da je kult zavičaja najkonkretniji 
oblik domoljublja. 

Vicevi o Akademiji (tj. francuskoj) su naprosto klasični. I 
nepresušni. 

Inteligenciji — potrebna je ta neovisnost, koja jamči za racio- 
nalno odlučivanje i promatranje. Kako zaključuje Thierry... 

Kod mase je impuls i refleks na bazi akcije i geste. Kod pune 
ličnosti, intelektualaca, svijest i zaključak. : 

Ona (tj. Milka Pogačićeva) živi neprekidnim životom u našim 
srcima — te nam se čini, da još uvijek pod njenim utjecajem pro- 
suđujemo izvjesne pojave, razmatramo izvjesna pitanja. Napose 
ona, koja se tiču života žene. 

Poznato mi je, da se ponekad i u njemačkih pisaca nađe 
takovo pisanje, na pr.: 

Dichter, Denker und Philosophen gehen voran. Professoren 
und .Studenten folgen. Bis die ganze čffentliche Meinung dieser 
beiden Nationen mobilisiert ist, 

Dass von irgend einer reinen Rasse innerhalb Europas keine 
Rede sein kann. 

Dass jeder Europ&er Elemente nordischen und siidlichen Blu- 
tes in sich tragt (Coudenhove-Kalergi: Europa erwacht, str. 251, 
266). ' 

Wie das schon einer unserer grčssten Philosophen, Sehopen- 
hauer, in tiberzeugender Weise ausgeftihrt hat (Johannes H&ffner: 
Goethes Mannesjahre, str. 10). ' 


Ne sjećam se da sam takovo što čitao u francuskih, tali- 
janskih i slavenskih pisaca (ruskih, poljskih i čeških). 


Spomenuti primjeri iz njemačkoga jezika nijesu od pisaca 
koji su osobiti stilisti u njemačkoj književnosti. A kad bi ta 
i bili, ne bismo se mogli na njih pozivati, jer se rečeno pisanje 
protivi logici, kad odvaja ono u jezičnom izricanju, što je u misli 
povezano. Osim toga takav je način pisanja protivan i stili- 
stičkom dobrom ukusu. Naši pisci, koji tako pišu — ima ih dosad 
malo — ne mogu svoje pisanje pravdati niti s obzirom na slo- 
bodu individualnoga stilističkoga stvaranja. Svaki pisac ima 
potpuno pravo na što subjektivniji individualni stil, jer treba 

da »piše« kako mu duša »diše«, što bi rekao naš Kurelac, ali 
ta sloboda vrijedi samo u granicama jezične logike i ljepote 
umjetničkoga stvaranja. Drukčije stil postaje »manirom«, koja 
je s tim neukusnija, ako se jasno vidi, da joj izvor nije u vla- 
stitoj duši. 

Da dobijemo pismo, u kojem je ovako pisano: Mi smo se 
vratili Jučer — ili: Jučer smo otputovali, U Zagreb — ili: 
Pišem Ti, Jer ne znam, Kad ćemo se vidjeti —, svi bismo čita- 
jući to znali, da imamo posla s nepismenim čeljadetom. Pitam 
sada, ima li kakova razlika između takova pisanja nepismenih 
ljudi i između pisanja, koje smo vidjeli u spomenutim primje- 
rima nekih književnika. Ja mislim, da razlike u stvari zapravo 
nema, pa neću zacijelo mnogo pretjerati, ako kažem, da se ona- 
kovo pisanje samo »eufemizmom« može nazvati »manirom«, Za- 
pravo je i ono neka nepismenost, koju treba poput svega, što je 
nepismeno, uklanjati. i 

Dr. S. Bosanac 


ZAMJENA ZA USLOVLJIVATI 
| I UVJETO VATI 


Već je prije upozoravano, da nam nije potrebna riječ uslov 
(načinjena u novije doba prema ruskoj uslovije), nego da je 
bolje mjesto nje upotrebljavati domaću riječ uvjet, koja je poznata 
već u starim pravnim spomenicima i u Hrvata i u Srba (isp. Ma- 
žuranićeve »Prinose« i Daničićev »Rječ. iz knjiž. star.«). No još 
je gore, što se u naše dane sve više upotrebljava u novinama, ai 
u knjigama, glagol uslovljivati, načinjen 'pod tuđim ruskim utje- 
cajem; ispor. obuslovlivat' prema njemačkom bedingen. I njemački 
i ruski glagol upotrebljavaju se jednako, i u rečenicama, kad im 
nije subjekt osoba, a prema njima i naš glagol uslovljivati. Evo 
samo koji primjer iz naših suvremenih pisaca: 


1) »Narodno jedinstvo, kako su ga shvaćali pokretači te akcije, 
nije uslovljavalo odricanje bilo hrvatske bilo srpske narodne indi- 
vidualnosti . . .« 

2) »Ideologija narodnoga jedinstva a priori uslovljuje jedna- 
kopravan položaj Srba, Hrvata i Slovenaca u državnom životu. ..« 


* 

3) »Marksistička doktrina uslovljuje među ostalim beskompro- 
misnu klasnu borbu.. .« 


Svakako je riječ uslovljavati tuđa hrvatskom jezičnom osje- 
ćaju, i naš čovjek neće je razumjeti, ako ne zna za njem. bedingen 


ili ako ga naše novine. nijesu već naučile, što bi imao značiti glagol 


uslovljivati, 

Isto vrijedi i za glagol uvjetovati, koji je načinjen doduše od 
domaće imenice uvjet, ali po tuđem kalupu, i nema ga kod nas 
niti u starini niti u dobrih pisaca novoga doba. Evo i za nj samo 
nekoliko primjera: 

1) »Univerzalizam i individualizam uvjetuju neprestano među- 
sobno izravnanje ad ' 

2) »Intelektualni razvitak ne zavisi samo o stepenu razvije- 
nosti duševnih sposobnosti nečijih predaka, nego je uvjetovan zbi- 
rom naročitih okolnosti... .« 

3) »Fabula romana nije dakle iskonstruirana, nego je pretež- 
nim dijelom uvjetovana istinskim doživljavanjem .. .« 

4) »U prvim godinama novoga stoljeća razvija se život na 
gimnaziji bržim tempom, jer su to uvjetovale političke prilike oak 


S pravom će čitalac zapitati, kako da kažemo ono, što je u 
gornjim primjerima rečeno glagolima uslovljivati i uvjetovati. Da- 
kako, neće se u nas moći naći jedna riječ, koja bi uvijek i svagdje 
mogla izreći isto, što se veli njemačkim bedingen, od kojega po- 
tječe značenje naših neologizama uslovljivati i uvjetovati. Mislim, 
da bi se oni mogli u hrvatskom jeziku zamijeniti glagolima tražiti, 
zahtijevati, biti uzrok čemu, a u pasivnom značenju (biti uslovljen, 
biti uvjetovan) moglo bi se reći zavisjeti, biti (bezuvjetna) poslje- 
dica, nastati na osnovi čega, nastati kao bezuvjetna posljedica, biti 
rezultat, biti u uskoj vezi. Evo kako bi se oiprilike mogle prema 
tome prekrojiti rečenice, što sam ih gore iznio: 

1) Narodno jedinstvo, kako su ga shvaćali pokretači te ideje, 
netraži(nezahtijeva), da se odrečemo... 

2) Ideologija narodnoga jedinstva a priori zahti jeva 
za Srbe, Hrvate i Slovence jednaka prava u državnom životu... 


3) Bezuvjetna posljedica marksističke doktrine je bes- 
kompromisna klasna borba... 


ea 

Ili: 

1) Rezultat (ili: bezuvjetna posljedica) univerza- 
lizma i individualizma je neprestano međusobno izražavanje... 

2) Intelektualni razvitak ne zavisi samo od stepena raz- 
vitka duševnih sposobnosti nečijih preda, nego i od naročitih (oso- 
bitih) prilika, u kojima tko živi.., 

3) Fabula romana nije dakle iskonstruirana, nego je u prvom 
redu nastala na osnovi istinskoga doživljavanja... 

4) U prvim godinama novoga stoljeća razvija se život u gim- 
naziji bržim tempom, a to je bila posljedica političkih 
prilika... 

Mislim, da se ovako preudešene rečenice nijesu udaljile od 
misli, koju su njihovi pisci hotjeli izreći, no ne mislim dakako 


kazati, da se u ovoj ili onoj rečenici ne bi možda mogla naći i dru- 


ga, bolja zamjena za uslovljivati i uvjetovati. 
Ostavljam piscima, da sami odluče, kad će svoju misao izreći 
u našem duhu, kad li po tuđem kalupu. 
Dr. T. Matić 


SITNIJI PRILOŠCI 


K ČLANKU B. INHOFA 
»O AKUZATIVU SING. NEKIH IMENICA M. RODA« 


U napomeni g. urednika o članku g. Inhofa u prošlom dvo- 
broju »Hrvatskog jezika« (na str. 60) stoji: »S učenjem, što ga 
E. Inhof iznosi u drugom dijelu svoga članka, ne slaže se svagdje 
većina naših pisaca... Članak g. Inhofa donosimo, da potaknemo 
i druge, da nam kažu svoje mišljenje.« Odazivam se tome pozivu. 

G. Inhof veli, da u slučajevima, gdje imenice, koje naznačuju 
što živo, mogu imati akuzativ sing. jednak nominativu i genitivu, 
ako se upotrijebe kao nazivi za što neživo, izuzevši geografska 
imena, od kojih je akuzativ jednak nominativu, kao na pr.: »idem 
u Sv. Ivan (selo), u Soko (grad), na Ivan (brdo), na Soko (brdo) i 
dr.«, u svim drugim slučajevima, po mišljenju g. Inhofa, akuzativ 
takvih imenica, kad znače: »književna djela, novine, društvo, lađe, 
zvijezde, blagdane, novce, biljke, različno«, jednak je genitivu. 

Navedeni primjeri pod br. 2) i 4) za imenice, koje znače novine 
i lađe, mogu imati akuzativ jednak i nominativu, pa se može go- 
Voriti i pisati, što se svagdje i čuje, i ovako: čitam »Hrvat«; kupujem 

»Hrvatski Zagorac«; kupio sam »Ošišani jež«; ukrcao sam se u 
»Galeb«, jer se značenje ovakih imenica u ovim slučajevima izmi- 
jenilo, zapravo impersonificiralo, isto<onako, kao što se i značenje 
imenica, koje znače nešto neživo, često personificira: »Mjeseca, 
Vjetra, Oblaka, Jablana, Usuda« (sve u akuz.). A kad je kod ime- 
nica, kojima se što personificira, akuzativ jednak genitivu, onda 
je razumljiv i ovaj protivan slučaj, da se kod imenica, kojima se 
što impersonificira, akuzativ izjednačuje s nominativom. 


I s navedenim primjerima pod br. 3) za imenice, koje znače 
društvo: »vidio sam mostarskoga »Sokola«, gdje vježba, »Orla«, 
»Građanskoga«, »Gusara«, »Hajduka«; upisao sam se u »Hrvdtskog 
rodoljuba«, »Reljkovića«, ne bih se složio, jer te imenice imaju 
zbirno značenje, one naznačuju neko društvo (gimnastičko, sport- 
sko, pjevačko), dakle skup ili zbir jedinica, kao na pr. i imenice 
narod, odbor, rod i sl., a takve se imenice muškog roda, koje svrša- 
vaju na suglasnik, izuzimaju od poznatog pravila, po kojem bi, 
kad naznačuju što živo, morale imati akuzativ jednak genitivu, 
I g. Inhof navodi u prvom dijelu svog članka, da se izuzimaju ime- 
nice: »čopor, narod, puk, rod, odbor i dr.« Zato onakvi primjeri, 
što ih navodi g. Inhof, ne bi bili pravilni, nego bi trebalo po mojem 
jezičnom osjećanju govoriti i pisati samo ovako: vidio sam »Gra- 
đanski« kako tuče »Hajduk«; »Krka« je pobijedila »Gusar«; upisao 
sam se u »Reljković«. 


I za različne primjere pod br. 9) ne bih mogao u cijelosti 
usvojiti tvrdnju g. Inhofa: »nema sumnje, da je i kod takvih riječi 
akuzativ jednak genitivu.« Ja mislim, da se pored upotrebe aku- 
zativa, koji je jednak genitivu, može upotrijebiti u nekim primje- 
rima i akuzativ, koji je jednak nominativu, jer se čuje u narodnom 
govoru jedno i drugo: odapeo sam oroz (oroza); izliječio je rak 
(raka); slomio sam konjic (konjica), 


Karlovac. m Prof. M. Zelenika. 


»SVIJET POSTA PO NJEMU« MJESTO »KROZA NJ« 


Slušajući evanđelje na trećoj božićnoj misi u jednoj zagre - 
bačkoj crkvi trgnuo sam se na riječi: »Sve je kroz nju. (riječ 
Božju) postalo«; »svjedočanstvo, da svi vjeruju kroza nj« (Ivana); 
»i svijet kroza nj posta« —, sve iz evanđelja Ivanova (1, 3, 7, 10). 
Tražio sam knjigu, iz koje se to čitalo, i vidio sam, da su to »Čitanja 
i evanđelja za sve nedjelje i praznike Gospodnje i za neke dane sve- 
tačke«, što ih je preveo dr. Francisko Iveković, a izdao »Zbor 
duhovne mladeži zagrebačke« u Zagrebu 1912 u III popravljenom 
izdanju. 


Ius HRVATSKI JEZIK Đi 
čiji i 1, AKI 


Iveković se u svojem prijevodu držao Vukova. Svi naši kato- 
lički prevodioci: i Škarić (1861, X 9-10), i Katančić (1831), i 
Zagoda (1925) i Vlašić (1921) imaju na tome mjestu po, a tako 
jebiloiunajstarijim hrvatskim evanđelistarima u Dalmaciji: 
u Zadru, Splitu i Dubrovniku.) Mislim, da bi bolje bilo, da se i 
Iveković držao tradicije. 

U Maretićevoj »Gramatici i stilistici«, Zagreb 1899. str. 557. 
čitamo, da se prijedlogom kroz može izricati sredstvo, kojim ili 
preko kojega što biva, i da se to potvrdi, navode se dva biblijska 
mjesta — a ta se nalaze u Vukovu prijevodu: teško onom čovjeku, 
kroz koga dolazi sablazan (to je ev. Mat. 18, 7 — per quem scanda- 
lum venit) i »da se u svačemu slavi Bog kroz Isusa Hrista (to je 
IPetr. 4, 11), i još: ne rađa se (t. j. patriotizam) s čovjekom, nego se 
dobija kroz nauku i odgojenje (iz Vukova Kovčežića 13-14). U no- 
vom izdanju Maretićeve Gramatike g. 1931. str. 506. za izricanje 


sredstva ne navode se za potvrdu ona dva bliblijska primjera, nego 


samo onaj Vukov iz »Kovčežića«, i kaže se, da za izricanje sredstva 
prijedlog kroz služi rijetko.) 


Da za izricanje sredstva i posredovanja, o čemu se 
radi i u spomenutim primjerima, služi prijedlog po, to se, osim iz 
navedenih primjera, vidi jasno i iz ARj. X 117-118, gdje;ma obilje 
primjera, kakvi su i svakidašnji poručiti što po kome, poslati što 
po kome, postići što po kome i t. d., pa bi nama bilo običnije po i u 





1) »Lekcionarij Bernardina Spljećanina« iz godine 1495, u izdanju 
Jugoslav, akademije na str. 9-10: Fsaka po njemu učinjena jesu; da bi fsi 
verovali po njemu; i svit po njemu stvoren jest. — »Zadarski., u izdanju 
Jugoslav. akademije na str. 3.: fsa po njem; da fsi veruju po njem; i svit 
po njem učinjen jest. — »Ranjinin«, u istom izdanju na str. 108.: sva po 
njem; vjerujemo po njem; po njem učinjen. 


2) U ARj. V 623 (točka 4) navode se primjeri iz Daničićeve »Sintakse« 
456, sve iz Vukova prijevoda Novoga zavjeta (i to Iv. 1, 10, 3, 17, Hebr. 1, 
2, I Petr. 4, 11 i Filem. 7), u kojima se grčko did, lat. per prevodi kroz, a.u 
starim je lekcionarima na pr. Hebr. 1, 2 po kom (Zad. i Ranj.) i po komu 
(Bern); I Petr, 4, 11 po Isukrstu (Bem. i Ranj.); Iv 3, 17 po njem (u sva tri 
stara). To vrijedi i za ostale citirane primjere (Mat. 18, 7: po kom Bern., 
Zad. i Ranj. i t.d). 

ARj. u toč, 5 navodi još, da kroz u značenju kao i preko pokazuje 
oruđe, sredstvo (među primjerima navodi i onaj iz Vukova Kovč. 13—14). 

Osim navedenih našao sam u Daničić-Vukovu prijevodu Biblije još 
koji kroz mj. po; tako 3. Mojs. 18, 5: živ će biti kroz njih — lat vivet in eis; 
Škarić: živiti će po njima; 1. Ivan. 4, 9: da živimo kroza nj (per eum), tako 
i Iveković, ali Škarić na pr. ima: da mi po njem stečemo život; Bern: 
živit po njem; Ranj.: da živemo po njem. Tako ispor. još 2. Kor, 5, 8, Rim 
11, 36, Gal. 1, 1, Fil. 1, 11. 

* navedenim primjerima iz Ivekovićevih »Čitanja«,") U tima bi »Čita- 
njima« danas trebalo i štošta drugo promijeniti.) 
Dr. M. Stojković 


NAZIVI KAO »KAJKAVŠTINA« 


Gdjekoji su se naši čitaoci možda čudili, što urednik propušta 
nazive čakavština, kajkavština i štokavština, premda ih je i po- 
kojni Maretić više puta osuđivao. Tako je on u svojem »Jezičnom 
savjetniku« na str. 196. napisao: »-šstina nije dobar nastavak za 
jezik ili za narječje, na pr. francuština, latinština, čakavština, kaj- 
kavština; nastavak je taj uzet iz češkoga jezika, na pr. čeština, 
francouština..., ali bez potrebe, jer se to može našim jezikom 
lijepo reći francuski... jezik, čakavsko (kajkavsko) narječje ili 
čakavski (kajkavski) govor. Mi dakako u našim pravim narodnim 
riječima nalazimo dosta često nastavak -ština (na pr. budalaština, 
đakovština, hrvaština [= osobita loza i vino od nje].. ), ali nijedna 
od tih imenica u narodu nikad ne znači jezik ili narječje nitije 
ikad značila«. 


Maretić ima samo donekle pravo. Istina je, da su se nazivi kao 
čeština raširili u hrvatskih pisaca tek u 19: v. pod češkim utje- 
cajem, ali su naši pisci već davno (prije spomenutoga češ- 
kog utjecaja) nastavkom -ština gradili i nazive za jezik. Po- 
znato je, da su posavski Hrvati svoj jezik zvali slovenski ili slo- 
vinski (v. i u Mažuranićevu Rječniku), pa tako u kajkavca Kra- 
jačevića, u njegovim »Molitvenim knjižicama«* iz g. 1640., na- 
lazimo za hrvatski kajkavski dijalekat naziv sloven- 
ščina pored slovenski jezik; ispor.: »Prosim i tebe, dragi brate, gdo 
si gode, ki ovo čteš: primi, te za dobro vzemi ovo moje kakovo ta- 
kovo delo i pismo... Ništarmenje, ako gde vu njem kakova pre- 
greška, budi vu navuke, budi vu slovenščine, budi vu štampe, naj- 
deš, budi ga poleg tvoje mudrosti spritčal. . Budi takajše Boga 
molil..., da od mene bolše i vučeneše slovenskoga jezika pisce na 
skorom vremene pedigne i obudi« (v. »Predgovor«, str. 21/22), 


Iz ovoga se vidi, da se nazivi kao kajkavština mogu i danas 
upotrebljavati. 
S. Ivšić 


3) Pogrešno bi, dakako, bilo upotrijebiti po u značenju, kakvo .se u 
ARj. navodi za po pod točkom 13 u primjerima kao: Jao človiku, po kom 
sin človičaski pridan bude (iz Bern, prema lat.: ...per quem filius hominis 
tradetur). ' ' 

+) Tako Iveković piše Stefan (mj. Stjepan), sunđer (mj. spužva) 52, 
vijeću (mj. vijeće) 49, zašto se ta pomast prosipa (mj. prolijeva) 45, sudije 
(mj. suca) 84, pa pošijednji, našljednik i dr. (mj. posljednji i t. d). 

PRAVILNIJE I LJEPŠE 


1) Ne valja: Trava, izgorena već od sunca prošlog svibnja, 
nicala je iznova. Treba reći: — izgorjela. Ne valja izgorena, 
jer je glagol izgorjeti neprelazan i zato ne može, osim izuzetno, 
imati glagolski pridjev trpni. Ne valja reći ni zaraštena rana, nego 
zarasla. Takova se rana zato zove zaraslica, a ne zove se zaraštenica 
ili zarastenica. Isto tako ne valja reći obrašten crnom bradom, nego 
obrastao. 

2) Ne valja: Ljudi ga sa sviju strana napaše kamenjem. 
Treba reći: — napadoše, jer je od pasti aorist padoh, a nije pah, 
kako je čuti čuh. Kao što se ne može kazati: Djevojke opleše lijepe 
vijence — nego treba reći opletoše, tako ne valja reći napaše mje- 
sto napadoše. 

3) Ne valja: Sunce se već podobro nagelo k zapadu. — Tako 
je njemačka Crkva u Bonifaciju (pravilno: s Bonifacijem) prigela 
svoje koljeno pred rimskom. Treba reći: Sunce je već podobro 
nagnulo ili naglo — ili: Sunce se već podobro nagnulo ili naglo 
k zapadu. — Tako je njemačka Crkva prignula svoje koljeno pred 
rimskom. 

4) Ne valja: Gospoda su misljela, da je svakako bolje ostati 
kod kuće. Treba reći: Gospoda su mislila. — Kaže se: vidjela, 
letjela, trpjela, željela, voljela, jer je infinitiv: vidjeti, letjeti, trpjeti, 
željeti, voljeti, ali: mislila, vodila, kupila, branila, bacila, jer je 
infinitiv: misliti, voditi, kupiti, braniti, baciti. 

Kako se ne može reći na pr. branjela, tako ne može biti pra- 
vilan oblik ni misljela. 

5) Ne valja: Ja vidim, da se treba okanuti svega. Treba 
reći: Ja vidim, da se treba okdniti svega, jer je infinitiv okaniti 
se, a nije okanuti se. 

6) Ne valja: Katolički su se teolozi oprijeli tim nastrano- 
stima — A domaća školska kultura nije prodrijela u to vrijeme. 
Svo Supilovo bivstvo je u krajnjoj napetosti, no ono, što može sku- 
Piti od svojih obamrijelih sila... Treba reći: oprli, prodrla, 
obamrlih, sve (mj. svo). 

Kako ne možemo reći: Oni su umrijeli, tako nijesu pravilni 
oblici: oprijeli, prodrijela. Pravilni su oblici: opr'o, oprla, oprlo, 
oprli, prodr'o, prodrla, prodrli. 

7) Ne valja (u prijevodu Šekspirova Julija Cezara): 


Dva silna orla pala, tamo sjela, 
* Vojnicima iz ruku hranu ždrijela. 
Trebalo je reći: ždrla, jer je od ždrijeti pravilan oblik 
glagolskoga pridjeva radnog samo: ždro, ždrla, ždrlo. Nikakova | 

pjesnička sloboda (licentia poetica) ne može dopustiti, da se radi 
slika (sjela — ždrijela) uzme posve nepravilan oblik ždrijela. Pre- 
vodilac se lako mogao domisliti sliku jela prema sjela. 

8) Ne valja: Iza leđiju svoga muža smije supruga imati tri 
prijatelja. Treba reći: Iza leđa... Ispor. primjere u Iveković- 
Brozovu Rječniku: Đak mu onda pritrči iza leđa i tisne ga u vodu 
— Drugi ga s leđa prevale preko klade. 

9) Ne valja: Na groblju je bilo dva govora — Bilo je dve 
dame sa monoklom — Na putovanju našom zemljom su stigli iz 
Ljubljane osamdeset francuskih rezervnih časnika, Treba reći: 
Na groblju su bila dva govora — Bile su dvije dame s monoklom 
— Na putovanju našom zemljom stiglo je iz Ljubljane osamdeset 
francuskih rezervnih časnika. 

Pravilno se kaže: Došla su dva čovjeka — Došle su 
dvije žene — Došlo je mnogo ljudi. : 

10) Ne valja: Aeroplan se prevrnuo, pri čemu su slomijena 
krila — Porta, međutim, koja je pokušala da slomije buntovničkog 


Pazvan-Oglu. Treba reći: — pri čemu su slomljena krila — da 
slomi, — Prezent je slomim, slomiš, slomi, a infinitiv slomiti. 
Ispor. nositi — nosim — nosiš — nosi. Drugo je umjeti, umijem, 


umiješ, umije. 

ll) Ne valja: Krležina Leda samo nadmena poza. — 
Treba reći: nađuta ili naduvena poza. Oblik nadmena nepra- 
vilno je načinjen prema prezentu toga glagola nadmem. 

12) Ne valja: Izlijevši prvu zagrebačku štrcaljku — preli- 
jevši god. 1837 zvono sv. Ladislava i salijevši god. 1843 zvono sv. 
Trojstva... Treba reći: izlivši — prelivši — salivši, jer je infi- 
nitiv: liti — preliti — saliti (prez. lijem, prelijem, salijem, kao na pr. 
Piti — ispiti, popiti — prez. pijem, ispijem, popijem.) 

Kako ne valja reći: ispijevši, popijevši, nego treba reći: ispivši, 
popivši, tako je pogrešno rečeno: izlijevši, prelijevši i salijevši, 
mjesto izlivši, prelivši i salivši. : 

183) Ne valja: Kao urednik i nastavnik stekao je Baldensper- 
ger golemih zasluga pomagajući svoje đake i prijatelje — Preko 
četiri stotine godina vladala je zabluda, da su stare žene vještice, 
— da jahaju na metlama, Treba reći: pomažući svoje đake i 
prijatelje — i: jašući na metlama. 

Prezent od istaknutih glagola ne glasi: pomagam, jaham (kao 
čuvati — čuvam, pa onda čuvajući), nego: pomažem, jašem, zato i: 
pomažući, jašući. 


Prema tome ne valja ni: Micajući kažiprstom — kliktamo 


svima čestit Božić — nego treba reći: mičući (micati: mičem, a nije 
»micam«), klikćući (kliktati: klikćem, a nije »kliktam«). Zato ne 
valja ni brijaju mjesto briju (brijati: brijem, a nije »brijam«). 

14) Ne valja: Evropa nije još izašla iz svojih poteškoća, no 
počela je neke od njih prebroditi —, jer uz glagol »početi, počnem« 
ne može doći svršeni glagol, nego nesvršeni. Treba reći: — 
nego je počela neke od njih nadvlađivati — (Ne mislim, da bi moglo 
podnijeti prebrođivati.) 

Isto tako ne možemo reći: — preplivajući Dunav, jer je glagol 
»preplivati« svršeni glagol, a takovi glagoli nemaju glagolskoga 
priloga sadašnjega. Zato treba reći: plivajući preko Dunava — (Mi- 
slim, da ne bi moglo podnijeti: preplivavajući Dunav). 

Zato ne valja: tako rekući, jer je »reći« svršeni glagol. Treba 
kazati: tako rekavši, tako reći ili da tako kažem. 

15) Ne valja: Može samo da nas bude žao, što se Njemačka 
upušta u ovu politiku. Kaže se: Može nas biti stid, pa se prema 
tome pogrešnom analogijom govori i piše: Može nas biti žao — sa 
značenjem: Možemo samo da žalimo. 

16) Ne valja: Let, koga sam ja htio, a koga ste vi tako 
odlučno izveli — jer se koga može odnositi samo na lice. Treba 
reći: Let, koji sam ja htio ili što sam ga ja htio. 

1) Ne valja: Samo iz čista izvora njihova može da procvate 
zdrav napitak. To je neukusni prijenos slike s bilja na tekućinu, 
jer napitak, bio on i zdrav, ne može procvasti. 

18) Ne valja: Sva društva rade autonomno, ali se drže za- 
jedničkog principa sa društvom — mati. Treba reći: — s društvom 
— materom ili majkom, ali ni to nije stilistički pravilno rečeno 
(»društvo« i »majka«!), iako je gramatički dobro rečeno. 

Stilistički bi se istinitije i ljepše reklo: : 

Sva društva rade autonomno, ali se drže zajedničkog principa 
s matičnim društvom. — Još bi se ljepše moglo reći bez nepotreb- 
nih tuđica: Sva društva rade samosvojno, ali se drže zajedničkih 
načela s matičnim društvom. . 

Dr. S. Bosanac 


FILOLOŠKA ŠETNJA ZAGREBOM*) 


Stvar je ozbiljna. Riječ je o hrvatskom jeziku i hrvatskoj pis- 
mienosti u Zagrebu. 

Nije ovo prvi glas, koji se diže usred Zagreba za Zagreb, u 
kojem se riječ, razasuta po javnim mjestima u gradu, otela brizi 





*) Nedavno je i »Obzor« (u br. od 11. V. na str. 4) donio člančić 
»Hrvatski jezik i naše javne ustanove«, u kojem je istakao, da i samo 
zagrebačko Gradsko poglavarstvo nimalo ne mari za jezik. Za sastavke 
njegove, izuzevši one, što ih redigira dr. M. Bogdanović, veli »Obzor« da 
su »primjer. nepismenosti i nepoznavanja jezika« i da >uz 

i nadzoru onih, koji su zvani da paze na njezinu čistoću i pravil- 
nost, da bi Zagreb i u tome bio primjer i učitelj. Po Zagrebu — 
svi to znamo — može svatko slikati, pisati i tiskati po miloj volji; 
može pribijati o zid, lijepiti na vrata, u izlog, bacati na platno, što 
hoće i kako hoće; može sve, samo se ne smije spotaći o zakon. A u 
nas ni jedan zakon ne čuva jezika. 

Jedna je nevolja, što čitanka izložena po pročeljima gradskih 
ulica stvara zabunu u građanstvu i uči ga, kako se može svakojako 
pisati, pa i govoriti. Druga je, s općih narodnih razloga mnogo 
veća, u čudnom, smućenom osjećaju, što ga u svakom-obrazovanijem 
čovjeku, kad dođe u hrvatski glavni grad, moraju razbuditi one 
jezične i pravopisne nakarade, ona tuđa odasvudašnja pljeva, pa 
one nejednakosti, besmislene osobitosti i čuda, što odasvud, na- 
pisima i oglasima, samohvalama i poslovnim preporukama, govore 
sa zidova, vrata i prozora jezikom, koji vrlo često nije jezik ni jedne 
škole, ni jedne gramatike ni rječnika. Istina, lice poslovne ulice 
nigdje nije pravo ogledalo jezične kulture, ali opet ono ne smije 
surovo vrijeđati svojom potpunom nepismenošću. Tko krene na 
smotru, da do kraja pregleda i shvati, do koje se je širine razvri- 
ježio korov nepismenosti, što ga je poslovni svijet podgojio u ovo- 
me gradu, osjetit će, da »bijeli« Zagreb treba i u jeziku više čistoće. 
To će svatko vidjeti i iz građe, koju ću ovdje iznijeti. 

Pokupio sam nekoliko hiljada primjera, koji obuhvataju po- 
greške protiv svih pravila pisanja i, jezika, pa ću radi kontrole 
spomenuti, gdje treba, i kuće, na kojima sam ih našao. Ima ih, 
koje se javljaju gdjegdje, ali mnoge se ponavljaju po svim ulicama 
i u svim sličnim poslovima. Neki samovoljni krojevi po uzoru tuđih 
riječi i rečenica, pa loše domaće kovanice ušli su već u običaj i 


najveću liberalnost prema jeziku nije moguće danas objelodaniti niti jedan 
sastavak našeg gradskog poglavarstva ili naših komora bez velikih ispra- 
vaka ili posvemašnje preradbe sastavka«. 

Ako, dakle, same »javne ustanove« u Zagrebu tako malo mare za 
hrvatski jezik, nije čudo, što Grad i u svojim ulicama ne vidi očevidnih 
dokaza svojih zajedničkih grijeha. Nadamo se, da će se ipak 
poslije članka g. M. Jurkića tko od pozvanih irgnuti, pa onda valjada 
nećemo nalaziti ovakvih oglasa: »Gradska štedionica Općine grada Za- 
greba podijeljuje zajmove« (na pr. u kolima zagrebačke uspinjače i drug- 
dje), »Zalagaonica Gradske štedionice ...podijeljuje zajmove na dra- 
gocijenosti« — i dr. U. Ma. 

istisnuli pravilne oblike, a drugi se istom kuju i pojedince izlaze 
na vidik, ali se radi ugledanja i nadmetanja brzo množe. 

Građu sam razdijelio prema prirodi pogrešaka na ove skupove: 
1) pravopisne pogreške; 2) nepravilno krojene 
riječi; 3) tuđice i krivi oblici posvojenih riječi; 
4) riječi prematuđem uzoru; 5) kriva upotreba pa- 
deža i prijedloga, nelogičnostii dr.; 6) koloniza- 
cijatuđihimenainaziva. 


1 


ZA ZAGREBAČKE POSLOVNICE NEMA 
HRVATSKOG PRAVOPISA. 


Ne pita se, kako treba pisati, već se obično radi onako, kako 
tko zna i umije. Ovdje nemam na umu načelno pitanje: treba li 
pisati onako, kako čujemo, fonetički, ili obazirući se na postanak 
riječi i oblike njihovih sastavina, etimologijski, nego ističem, da se 
ne piše ni onako ni ovako, nego svakojako. 


Zagrebački poslovni svijet ne zna razlikeizmeđuči ć 

U Zagrebu ne znaju osnovno Pravilo, da ć stoji prema t, a č 
prema k i c, pa zato u njemu dobivate »teleču pečenku«, »pileču 
jetricu«; odijela se prave »u najkračem roku«; jedan krojač pravi 
»odječu«; negdje se prodaje »obučarska roba«, za nakit se »plača 
najviša cijena«, kod nekog urara »bit čete zadovoljeni«. U ljekar- 
nici M. dobiva se sredstvo »za čišćenje« i »za čiščenje«, Prodaju se 
»žestoka piča«, oglašuje se »električno poduzeče« i t, d. 

Zagrepčani ne znaju, da se piše -aći u pridjevima kao domaći, 
pa zato u njemu prodaju  »šivače strojeve«,  »štikači (1) stroj«, 
»jedače i spavače sobe«, »spavače košulje« ili »spavačice« mjesto 
»spavaćica«. 

U Zagrebu se prodaju peči, oglašuju se »pečarske radnje«, do- 
bivaju »pećeni janjci i Diliči«. U njemu nalazite »največe skladi- 
šte«; oglašuje se »povečanje« i »povečavanje«. 

Pogrešno se piše: »voče«, »papirnate vrečice«, »plučica«, »vruč 
burek«, »šečer«, čilimi«, »čufte«, »čevapčići«, »čevabčići« i »ćevap- 
Ćići« (mjesto »ćevapčići) i dr. 

Kako se pogrešno piše č mjesto ć, tako i obrnuto ć mjesto č. 
Primjeri s nastavkom -ač: »krojać« i »pribor za krojaće«, »ugađać 

glasovira«, zatim izvedena riječ »brijaćnica«, pa »Dingać«; s na- 
stavkom -ača: »klekovaća«; na -ačka: »igraćka«. Čitamo: »toće se 
vina«, »toći se pivo«, »preporuća se kuhinja« (bolje: preporučuje 
se), »lićilac«, »klobućarska radiona«, »keramićne umjetnine«, »ela- 
stićna Palma«; »pivo iz zagrebaćke pivovare«, »užićki kajmak«. 
Druge pogreške iz ovoga skupa: »prodaja kljućanica«, »ćešljaoni= 
ca«, »rućak«, »dorućak«, »većera«, »ploća« (u kavani na mjerilima 
za težinu), »papuće«, »ulaz u bašću«, »ašćinica«. Pa i pravilne »na- 
ranče« ponegdje ustupiše mjesto »naranćama«, pa i »naranđama«, 
a đuveče »đuvedžetu«. 


Zagrepčani griješe i protiv etimologije iprotiv fo- 
netike. 


Oslanjajući se na jedno načelo, fonetičko, koje se — osim malo 
izuzetaka — primjenjuje po svim hrvatskim krajevima, pa i u 
Zagrebu, pobilježili smo oblike, koji ne odgovaraju ovome načelu. 
Prije svega napominjemo, da odudaranja od fonetičkog pravopisa 
nijesu načelna. Ona su nastala slučajno, kao omaške, koje očito 
pokazuju nepouzdanost i nepoznavanje pravila pisanja. To naj- 
bolje dokazuju pojedini napisi, u kojima nalazimo oba načina 
pisanja. 

*: Zagrepčani ne znaju ena asimilacije suglasnika. Primjeri: 
»raskužni zavod«, a »razkužila« na oglasnoj ploči jedne ljekar- 
nice, »otplatu« i »podpetice«, »slatko piće« i »sladko vrhnje«, »će- 
vapčići« i »čevabčići«, u jednoga namješteničkog društva čudno 
skrojeni »namjesdbeni odsjek«, mnoge »potrebštine«, Nedosljednosti 
u pisanju skupa -ds-: »gradska vaga«, »predstojnik klinike«, »pred- 
stavništvo«, ali »otstranjivanje kamena kotlovca«, »odsjek društva 
namještenika« i »otsjek gradskoga poglavarstva«, »sredstvo« i — 
protiv svakoga pravopisa —  »sretstvo« (Santex), »ortopedski« i 
»ortopetski aparati«. Nema samo »narudžbi« i »naručbi«; gotovo 
ih pretegnuše »naruđbe«, a na nekoliko mjesta i »naružbe«. 


Nedosljedno se pišu suglasnički skupovi: stn, 
te, čtv i dr. Primjeri: (često) »vlasnik« i »štediona kućevlastnika«, 
»mjesna sekcija« sestara i »mjestni odbor J. S.«, »gradska mostna 
vaga«; »izvrsna kuhinja«, ali i »izvrstna kuhinja«,  »svakovrsno 
meso« i »svakovrstne cipele«, »vrijednosni papiri« (na prozorskom 


staklu jedne banke) i »vrijednostne papire« (na njezinoj mramor- | 

noj ploči); na jednom mjestu  »dobici«, ali malo dalje »mjes. 
umetci«. ; 

Uz pravilno fonetički »carinsko posredništvo«, »otpremništvo« 
i »vlasništvo«, čitate na mnogim mjestima i  »otpremničtvo« (!) 
mjesto »odpremničtvo« (etim.) ili »otpremništvo« (fon.). 

Riječ »pokućstvo« čitate u mnogim napisima »pokućtvo«, a 
ponegdje »pokučtvo«, Štaviše, jedan isti prodavač oglašuje i »po- 
kućtvo« i »pokučtvo«. 

Stradalo je negdje i ono pridjevno »h« u 2. padežu množine; 
u oglasu o »priugotavljanju« — »svakovrstni muški i ženski ci- 
pela«. Tako i u riječi »odmah« u jednoj objavi: »Mrlje se čiste 
odma«. Na istom se pročelju objavljuje »najjeftinije gorivo« i 
»najeftinije glačanje«. 

Pored razumljive razlike: »Zdrave noge zadržat ćete« (po sta- 
rijem pravopisu) i »Poskupiće obuća« (po najnovijem pravopisu) 
ima treći »Ostati ćete naša mušterija«, ali iz samog izloga poručuje: 
»50% uštedićete«. 

U jednom napisu nađosmo: »uz više god. jamstvo«. Kao da ono 
»više« nije sastavni dio pridjeva »višegodišnje«! 


Nevolja je i sa glasom đ, koji se u Zagrebu piše trojako: đ, 
dj i gj. Nikakva se starina ne čuva na uličnim pločama imenom 
»Ignjata Gjorgjića«, koje bi se jednako čitalo, da je upisano kao 
»Djordjić« ili »Đorđić«. Trag je od starijega pravopisa: Ljekarnica 
»k Angjelu«, salon »Angjelina«. Ima krojača, češljaonica i »salona« 
za »gospođe« i za »gospodje«; odijela se ovdje »izrađuju«, a ondje 
»izradjuju«; prave se »građanska« i »gradjanska« odijela i t. d. 
Kako se tako isti glas bilježi đ i dj, lako se dogodilo, da se đ uni- 
jelo i onamo, gdje ne pristaje. Čitate: »Ovdje se prodaje. . « alii 
»Ovđe se prodaje«. Koji ne razlikuju č i Ćć, griješe i protiv đ, pa 
se zato može čitati i oglas »preuzima džonovanje« prema »đon«. 
No zato nalazite opet »žepne satove« mjesto »džepnih«. 

Neki sastavljači napisa kao da misle, _ da je veliko slovo 
samo osobit ukras pisma, ili da se njime smije po volji istaći po- 
jedina riječ. Tako nalazimo naopako: »Trgovina Kave i Čaja«; 
»Tvorničko skladište Cipela«; »Turska Kava«; »Parna Bojadi- 
saona«; »Kemička Čistiona«; »Salon Šešira«; »Vuna za Ćilime i 
ručne Radove«; »Okviri za Slike«; »Krojačka Dvorana«; »Umjet- 
nička Radiona«; »Bojadisanje Kose« i t. d. No zato je opet malo 

slovo ponegdje — gdje mu ni u kojem evropskom pismu nema 
mjesta — zauzelo mjesto velikoga: u vlastitim imenima; na pr.: 


“ Knjižara laufer«, »Modistica ankica radić«, »Štefica lončar«, »Vl. 


bojanić«. 

Svu silu pogrešaka nalazimo u pisanju je i ije za neka- 
dašnji jat. Čitamo na pr.: »uvjek sviježa hrana« mjesto »uvi- 
jek svježa hrana«; na pročelju iste kuće: »dijelove« (dvokolica) i 
»djelove« (šivaćih strojeva). Zajmovi se »podjeljuju« i »podijeljuju«. 
U državnom zavodu nađoh »cijepivo«! 

Na dosta mjesta je i ekavština povećala pravopisni nered u 
zagrebačkom poslovnom jeziku. Tako nalazimo »proljetne« cipele po 
»poslednjoj« modi; na oglasnoj ploči banke zajedno sa ijekavskim 
mjenicama i uvjetima ekavska uverenja, a u jednom državriom 
uredu uz ijekavske »namještenike« ekavska »uverenja«. Ovakvu 
mješavinu nađosmo i u Gradskoj štedionici u »Vesniku« štedionica, 
koji je izišao prilikom XII. »svjetskoga« dana štednje. 


2. 
NEPRAVILNO SKROJENE RIJEČI 


Ima »Opći veresijski zavod« (Ilica 21), »Opće osiguravajuće dru- 
štvo« (Zrinjevac), pa i »Sveopće trgovačko K. D.« (Smičikl. 23), 
štaviše, i jedna »Sveopča zadruga« (Frankop. 11); ali ima i »Opšte 
jugosl. bank. društvo« (Juriš.). Ono »sveopće prijevod je njemačkog 
»allgemein«, te bi bilo dovoljno »opće«, a oblik »opšte« u Zagrebu je 
tuđica, kao i »prodaja duvana« mjesto »duhana«. ' 


No evo drukčijih, naših grijeha. Među njima je: prodavaonica 
»česke« industrije (Bošk: 33), pa »česka« zajednica (Gund. 26), i 
banka (Račk. 2), koja mijenja »česke« krune (Čeh — češki!). Prodaju 
se »biljegi« (Zrinj. 17), »obiljna« (mj. obilna, obilata) hrana (Bakač.). 
Nađu se i »gušča« (mj. guščja) jetra (Bogov.). »Alpa« (Frankop.) 
sprema »carski droblenac«, koji u vratima naziva »drobljencem«. 
U Praškoj 2 zovu ga »carskim« mrvicama. Zar ne bi tu valjao 
»drobljenik« — kao »varenik« — ili prosto »slatke mrvice«? Na jed- 
nom mjestu (Prer. trg) možete kupiti »šljivovicu«, ali malo koraka 
dalje (Bogov.) »šlivovicu«. U prodavaonicama mesne hrane ima 
»kulena«, ali i »kulema« (Marić. prol.), pa i »kulina« (Kr. Mar. 5). 
Ima i gorkog želučara sa »pelimom« (Bogov.) mjesto »pelinom«. 

Naša Plešivica daje: plešivička (Bošk. 34) i »plješivička« (Dolac 1) 
vina, »plješevičku« graševinu (Kr. Mar. 13); u jednoj gostionici 
(Gaj. 10) ploča oglašuje »plješevička« vina, a cjenik pod njom »ple- 
šivičku« graševinu. Ili ona: popravci počam od... (Mar. prol.), ili 
još gora: poćam od... (Ilica 194), mjesto pravilne »počevši«. Neki 


“ početnik svojoj bosanskoj buregdžinici (burek, burekdžija: bureg- 


džija) meće ime »burekđilnica« (Branim. 5). ' 

U nekim se prodavaonicama prodaju poštanske »vrednote« 
(Juriš. 12, Masar. 7, Svač. trg 1), ali u više njih »vrijednote« (Masar. 
i, Ilica 165, 220, Prer., Vlaš., Kr. Mar. itd.). Neki (Kr. Mar. 27, 
Prer.) oglašuju »vrednote« i »vrijednote«! Ima ijekavskih pošt. 
»vrednosti« (Mar. prol.); ijekavskih »vrijednosti« nijesmo našli. Ima 
i pravilnih »vrednina«, koje Grad. štedionica prima u pohranu (oglas 
u tramvaju). Možda bi se u poslovnom jeziku za poštanske papirne 
tiskanice s ubilježenom cijenom, da se ukloni ukrštavanje pojmova, 
mogao prihvatiti naziv »vrednote«, za novac i vrijedne papire naziv 
»vrijednosti«, a za dragocjene stvari »vrednine«. 

U vratima jedne trgovine (Tlica 194) čitamo s medalje: »proda- 
vaoc« (prodavalac, prodavaoca, — prodavaoci) Hrv. Radiše. Zapi- 
sana su i »nalivpera« (Bogov. 4, Ilica 39), i »naliv pera« (Juriš. 25), 
mjesto »nalivnih« pera; »elektro alat« (Masar. 22) mjesto »električ- 
nog alata«; »elektro satovi« (Masar. 12), ali i pravilni »električni 
satovi« (Mar. prol.); jedan ZUBO tehnički laboratorij (Juriš. 8), i 
mnogi zubotehničari. Pravilno je, ujedno i čistije, »Zubarska teh- 
nička radionica« i »zubar tehničar« (ako je sam i zubar) i »zubarski 
tehničar« (ako je samo tehničar). Uz nepravilnu »štedovnu« zadrugu 
(Gaj. 17) ima pravilna »štedna« zadruga (Palm. 19), »štedni« ulošci 
(Prer.). ' 

I tvarni pridjevi stradaše u našem poslovnom jeziku. Osim 
nešto »kožne« robe (Ilica 7, 9, 16, Praš. 6) ima množina »kožnate« 
robe (Drašk. 5, Ilica 10, 44, Karadž. 1, Đorđ. i t. d.). Tako ne znate, 
zašto na jednom mjestu (Gund. 3) nalazite »Kožnu« robu, a neko- 
liko koraka dalje za uglom (Ilica 26) »kožnatu« robu! Samo ri- 
jetko vidite na napisu »suhomesnu« (Prar. 33, Frankop. 1, Medul.), 
mjesto »suhomesnate« robe. »Papirnih« proizvoda nema, ali ima 
»papirnatih« (Vlaš. 83, Juriš., Radić, i t. d.). Nemamo »željeznate« 
robe, pa nam ne treba ni »papirnate«. 

Poslovati se može na veliko i na malo. Hrvatski narod i jezik 
ne znaju za »veleposlove«, »veletrgovine«, »velepekare«, »vele-. 

pržione« i sl, Neki su sastavljači napisa, sa dovoljnim znanjem je- 
zika, pravilno složili: »trgovina na veliko« (Rač. 10, Trg N 2, Jel. 
trg 15 i dr.), pa »na veliko i malo« (Bošk. 34), drugi skrojiše »vele- 
trgovine« (Trg N 1, Rač. 2 i dr.), »velepekarne« (Sloven. 16), »vele- 
pržione« (Juriš., Jel. trg), a na jednom mjestu (Berisl. 2) i »veletrgo- 
vinu na veliko i — na malo«! 

Nikome neće pasti na um, da ovogodišnju ljetinu okrsti »tu- 
godišnjom« ljetinom. Ali od ovozemnih i inozemnih stvari posta- 
doše ipak »tuzemne« i inozemne stvari! Tako se oglasiše »tuzemni« 
i inozemni preparati (Radić.) i mjesta (Rač. 2); štaviše, »tu i ino- 
zemne« kože, novine (Mart. 10, kav. »Medulić«), pa »tu i inozem- 
stvo« (Bošk., Frankop. 9), čisto po njemačkom kroju: in- und aus- 
l&ndiseh, In- und Ausland. Sličan primjer: Trgovina »sunco i kišo- 
brana« (Ilica 124). Po tuđem nacrtu skrojeno je i ono »vrhnje za 
tuči, šlag« (Mandalič., Hatz, 31) mjesto »tučeno« ili »meteno« vrhnje. 
»Pivo« je srednjeg roda, a kao »pivo« je i upisano u većinu gostio- 
ničkih objava. Ali postoji i ženska »piva« (Bakač. 8, Haulik. 3). 
Štaviše, u Klaoničkoj ima »Točiona pive«, u kojoj se s druge strane 
(Vlaš. ul.) toči »zagrebačko pivo«. U Zagrebu žive i Ličani, ali jedan 
nije Ličan, nego Ličanin. Tko je složio onaj napis za gostionicu 
»Starom Ličanu« (Đorđ.), mogao bi jednako izmisliti i sličan, na pr. 
»veselom građanu«! Mjesto »maznih« ulja (od »maz«) nalazimo: 
»maziva« ulja (Gund. 43). Ima imenica: pletivo, tkivo, pivo, mlivo, 
mazivo, ali se od njih ne prave pridjevi. 

Svi naši gradovi i sela poznaju samo pravilne štedionice i či- 
taonice, propovjedaonice, ali je neznaličkim kovačnicama naših po- 
slovnih naziva, kojima se je pričinilo, da ono -ica znači nešto ma- 
leno, pošlo za rukom da građanstvo naviknu na loše ona-oblike 
i.od njih učine pravilo, a od pravila izuzetak. Zato vidite 
malo »gostionica«, a mnogo »gostiona« (Račk. 3, Frankop. 13, Vlaš. 
50, 80 i t. d.). »Gostionica« i »gostiona« često gledaju jedna u drugu 
(Jel. trg, Vlaš. i t. d.). Tako ima malo i »točionica« (Tomaš., Dalm., 


Pod zidom), ali mnoštvo »točiona« (Zrinj. 10, Vlaš. 72, Svač. trg 10, . 


Haul., Klaić., Frankop. i t. d.); malo »radionica« (Vlaš. 17, Gaj. 23, 
Jel. trg 24 i dr.), a mnogo »radiona« (Prer. 32, Vlaš. 63, 64, 68it.d., 
Kr. Mar. 22 i t. d.), pa se gdješto i u istoj kući nađu jedna i druga: 
u Radić. 20 posluje limarska »radionica«, a ispod njezine ploče upi- 
sana je »radiona« za izradbu kalupa. Posvuda možete naići na pro- 
davaone, čistione, praone, gladione, bojadisaone, brusione, pletione, 

tucaone, pržione i — velepržione. Ima i »čekaona« (Okruž. ured) i 
»umivaona« (želj. stan.). Dosadanje »popravljaone« počele su ne- 
davno tući »brzopopravljaonice« (Prer.), koje se gdjegdje rastvoriše 
i nastadoše »brzo popravljaonice« (Prer., Gund. 15, Frankop. 11), dok 
se opet one druge, »brzopopravljaone« (Klaon.), pretvoriše u »brzo 
popravljaone« (Prer., Kund. 50). Da zbirku upotpuni i svakoga zado- 
valji, jedno mjesto nadmašilo je sve (Frankop. 1): ondje možete naći 
i »brzo popravljaonu« i »Brzo Popravljaonicu« (cipela). Ali nije sve 
nasumce kovano po miloj volji. Po gradu ima, iako mnogo manje, 
pravilnih predionica, tkaonica (Bošk. 36, Radiš. 17), štedionica i za- 
lagaonica, dražbovaonica, praonica i sl. 

Našli smo i tri kuhinje, koje se upisaše kao »iskuhavaone« 
(Klaić. 40, Branim. 15, Ilica 137): čisti kroj njemačkoga »Auskoche- 
rei«-a. Ovamo ide i dvojako pogrešna »elektro umjetna brusiona« 
(Juriš. 10). X : 

Po gradu se svuda »bojadiše«. Narod »boji« stvari; kad ih 
»oboji«, budu »obojene«. Dosta nam je i »bojenje« mjesto »bojadi- 
sanje«. Mjesto štokavskoga »preporučujem« čitamo često kajkavsko 


»preporučam«; na pr. Preporučamo (Ilica 114, 147, Gaj. 23), prepo- 


ruča se (Prer. 26), pa to isto ukrašeno i pravopisnom pogreškom: 
»preporuća se« (Ilički trg 14). Dijalektički je i: T. »prevaža« (pre- 
vozi) putnike (Palmot.). S. »donaša« (donosi) novosti (Jel. trg 12); 


. »odnaša« (odnosi) mape (Berisl.); U. »provađa« (provodi) osiguranja 


(Elektronovine, Jel: trg), palaču Napr. Zadruge (Gaj.) »izvađa« 
(izvodi)..., centr. grijanje »izvađa« (izvodi) T. (Ilica), ljekarnica M. 
(Jel. trg) i tvornica (Il. 136) »proizvađaju« (proizvode). Nalazimo i: 
»uvađanje (uvođenje) vodovoda (Prer. 34), »proizvađanje« (pro- 
izvođenje) cjepiva (Gund. 55) pored. pravilnih oblika: proizvodnja 
(Berisl. 2, Hatz. 25, Radiš. 13). 

Od glagolskih pridjeva dijeljen, piljen i t. d. postaju pravilno 
imenice dijeljenje, piljenje; od odijeljen bude odjeljenje. Prema 
tome je dobro zabilježeno »odjeljenje« (Radiš. 10) ili »preseljenje« 
(Gund. 1), pored čestih pogrešnih oblika: »medicinsko odjelenje« i 
»radio odjelenje« (Martićeva, Philipps), »potporno odjelenje (Okr. 
ured), »tvorničko odjelenje (Praš. 2), »šef« (ijekavskog) »odjelenja« 
(Jel. trg 15) i (ekavskog) »ođelenja« (Zrinj. 8), »preselenje« (Frankop. 
9, Radiš. 11) i »pilenje« drva (Palm. 4, Kukov. 3). Blizu je ovome 
»podjelivanje« zajmova (Juriš. 18) mjesto »podjeljivanje« (kao 
sljubljivanje i dr.). 

Bez potrebe su se razbujali pridjevi na -aći, pa uz: »jedaći« pri- 
bor (Bar. Jel. 2, Juriš. 10, 11, 71 i t. d.), nalazimo i »jedaće« sobe 
(Juriš., Svač. t. 12), »pušaći« pribor (Nikol. 5), »igraće« karte (Nikol. 
5), »vježbači« (!) pribor (Frankop. 11), »spavaće« sobe (Juriš.). Ljepše 
je: blagovaonica i spavaonica od »jedaće« i »spavaće« sobe, a igračke 
karte, vježbački i pušački pribor bolje nego »igraće« karte, »vježbaći« 
i »pušaći« pribor. Još nitko nije načinio »čitaće« dvorane mjesto 
čitaonice. Nijesu još iščezle ni »u struku zasjecajuće (!) radnje« 
(Hatz. 24) i »u struku zasjec. radovi« (Gaj. 22). 


Pogrešaka ove vrste ima još, ali ih ovdje ne mogu izbrajati. 
U nastavku ću prijeći na druge. 
Mirko Jurkić 


OD UREDNIŠTVA: 


1) Odgovor na načelno pitanje o našem pravopisu dalo je Dru- 
štvo u 1. broju u članku »Etimologija i fonetika u našem pravopisu«. 

2) Na neke glasove protiv naše promjene Mćdček — Mđdčka odgo- 
varamo, da smo 19. V. o. g. zapitali samoga g. dra. Vlatka Mačka, 
kako hoće, da se njegovo prezime mijenja; on nam je odgovorio: 
»onako, kako ste Vi preporučili«, dodavši, da ga je već nekad u 
gimnaziji prof. dr. Julije Adamović uzalud kušao okrenuti u »MA- 
čeka«. Spomenuo je, da ima i selo Mački i blizu njega selo Cucki 
(na našoj novoj specijalnoj karti G. i D. Trputci, na sjeveru od Vu- 
komerića), no Cucki ipak neće da se tako zovu, nego Cuceki, Ako, 
dakle, i gdjegod koji Maček neće, da mu se prezime veže s mdčkom, 
prosto mu, no poslije navedene izjave g. dra. Vlatka Mačka ne 
treba nitko da se boji zvati ga onako, kako on sam hoće. 





ISPRAVI: Na str. 44. u 4. r. odozdo žunta cubok u žunta, cubok; 
— na str. 46. u 7. r. odozgo Rossen- u Rosen-; — na str. 52. u 17/8. r. 
odozgo dadeka-dčdska u dčdev/aska-dčdo/ska; — na str. 69. u 14. r. 
odozdo oprčsnska u oprčsnska (u 12. r. ostaje oprčsneks). 





»Hrvatski jezik« izlazi u deset brojeva na godinu. — Godišnja pretplata 
40 Din; pojedini broj 5 Din; za đake 30 Din. — Vlasnik i izdavač: Društvo 
»Hrvatski jezik« u Zagrebu. — Za vlasnika 1 uredništvo odgovara Pavao Tijan, 
Zagreb, Voćarska c. br. 92. — Tisak »Tipografije« d, d., Zagreb, Barihouov 
trg br. 2. — Za tiskaru odgovara Ivan Ivanković, Zagreb, Selska cesta br. 47. 

NOVINE I EVROPEIZIRANJE NAŠEGA 
JEZIKA 


Jezik u novinama, kako već naše ime novine kazuje, 
služi za izvješćivanje, pa ga prema toj službi treba promatrati 
i ocjenjivati. No kako je velika razlika i u živoj riječi u tome, 
kako tko umije što jasno i lijepo priopćiti, tako je i u pisanoj. 

Daroviti govornici umiju svoje misli jasno i skladno i bez 
priprave iskazati. No takvi su rijetki. Takav nije bio ni Demo- 
sten, za koga znamo da se vježbao ne samo u samom govorenju, 
nego da je i svoje govore uz lojanicu dotjerivao. Bez dotjerivanja 
rijetko nastaje i jedna išto duža savršena rečenica. Mnoge prave 
umjetnine nastale su tek prelijevanjem. Da ne idem za- 
sad dalje, dosta je spomenuti Mažuranićev ep, u kojemu prema 
sačuvanom autografu možemo vidjeti promjene, što ih je izvela 
»ultima manus«. 


Ono, što je za svaki pismeni sastavak znatno, t. j. njegovo 
dotjerivanje, za novinske je sastavke manje znatno, jer za 
većinu tih sastavaka, počevši od nevažnih mjesnih bilježaka do 
izvještaja o parlamentarnim raspravama, političkih pregleda i 
razmatranja, nema kad, da se dotjeruju, pa prema tome 
i njihov jezik ne može da bude na onoj visini, na kojoj može biti 
koji njihov feljton, za koji je pisac mogao upotrijebiti ne koji 
sat, nego i koji dan. Ne smijemo se zato čuditi, što se koji put u 
novinama nađe koja rečenica, kojoj se možemo nasmijati, Tako . 
smo u jednim novinama u broju od 10. IV, o. g. imali prilike 
čitati ovo: Kinezi su se grozno borili s Japancima na obali rijeke 
Sao Ho, gdje su sve žive Japance poklali, a ostale natjerali u 
rijeku, gdje ih se nekoliko tisuća utopilo (mjesto:.,, gdje su 
sve Japance, koje su stigli, poklali), U drugima :u broju od 10. 
III. o. $. u jednoj vijesti iz Ivanca moglo se čitati: Pronašli su 

ga u štaglju potpuno mrtva. Iz trećih iz broja od 10. XI, 1937 
imam ovaj primjer: No nema sumnje, da mnoge grane industrije 
nijesu koracale uporedo s tehničkim napretkom (mjesto: .. . da 
se mnoge grane... nijesu razvijale). ' 

No između novinskog jezika u širokom smislu te riječi, 
t. j. jezika onih članaka, koji nastaju od dana u dan za najšire 
obavješćivanje, pa obično gube svoju vrijednost s onim danom, 
kad su ugledali svijet, i jezika onoga, što ima pretenziju na dulju 
vrijednost i interes, i što nije nastalo u hitnji, nije razlika samo 
u obličnoj dotjeranosti. Novinsko obavješćivanje ima i 
drugo obilježje. Ono ima i s vo j stil; zbog njega sam upravo 
i napisao ovaj članak, 

Novinarski jezik — jezik je jedne struke, pa kao 
što historici, filozofi, jezičari, matematičari i dr. imaju svojih 
specijalnih termina i izričaja, tako ga imaju i novinari, A 
ti termini i izričaji nastali su s modernim vremenom, za koje je 
osobito znatan javan politički život u parlamentu i izvan njega 
i odvijanje svega državnog i društvenog uređenja. Pa kao što su 
u prošlosti svi veliki politički i kulturni pokreti i prekreti ostavili 
tragova u jeziku, tako se i naš novovjeki život sa svojim napret- 
kom i težnjama u nauci i umjetnosti ogleda i u jeziku. 

Odavno je već istaknuto, kako je kršćanstvo djelovalo na 
različite jezike. Zajedničko kršćansko shvaćanje dalo je ne samo 
mnogim riječima u različnim jezicima isto značenje (ispor. na 
pr. otpustiti u značenju »oprostiti«), nego je često i cijela fraza 
iz crkvenog jezika ušla u obični; za ovo drugo ispor.'na pr.: ne 
znam, hoće li me minuti i ta (gorka) čaša; perem ruke (t. j. od- 
bijam od sebe odgovornost) — i dr, 

I to je već istaknuto, kako je zajednička nae tg kultura 
zbližila ne samo sro dn e indoevropske jezike, u kojima su po 
njoj već od grčko-rimskih vremena nastale vrlo mnoge t. zv. 
leksičke ko pije (kalci), nego su po njoj i jezici genetič ki 
različni od indoevropskih (kao na pr. madžarski) stupili u kul- 
turnu srodnost s indoevropskim jezicima. 

Kulturna izmjena nije izjednačila samo spoljašnje životne 
oblike (na pr. nošnju, hranu i dr.) među pojedinim evropskim 
narodima, nego je evropeizirala i cio način mišljenja i 
izricanja, te u književnim evropskim jezicima i u govoru 

viših klasa nalazimo mnogo zajedničkih crta, koje izlaze iz 
zajedničkoga »evropskoga mentaliteta« (mentalitć europćenne u 
Ballya), što ga je već nekad Miklošić nazvao »evropeizam«,!) 

Taj je »evropeizam« toliko jak, da se njemu ne mogu oteti 
ni oni, koji bi htjeli. Sam Rudolf Herceg, borac za a u tohtonu, 
anezasamoniklu, hrvatsku seljačku kulturu, mjesto da 
reče, da seljački narod treba da vlada, ane da njime 
samo drugi vladaju, voli da to kaže »evropski«: seljak, 
koji je dosad bio samo objekt, treba da odsad bude su- 
bjekt. 

Novine, osobito u manjih naroda, nastaju u velikom dijelu 
prevođenjem s jednog jezika na drugi, A kako se prevođenjem 
najlakše prenose iz jednoga jezika u drugi tuđi izričaji, to baš 
novine izvršuju spomenutu asimilaciju jezika. To se vidi osobito 
iz mnogobrojnih jezičnih klišejaodkračihili dužih izri- 
čaja u novinama različnih jezika. Te evropske jezične klišeje 
možemo vrlo dobro isporediti sa stajaćim epetitetima i čita- 
vim rečenicama u narodnim pjesmama. Kao što je u njima polje 
ravno, trava zelena, grlo bijelo (i u crna Arapina) i t. d., tako 
mogu u novinarskom jeziku na pr. ovacije biti — spontane, 
makar bile i nekoliko nedjelja spremane; politika svakoga 
vlastodršca — dalekovidna, makar drugi vidjeli, da će se skoro 
srozati; referat (iiizvještaj) o čemu — iscrpan, makar 
oni, koji su ga slušali, i ništa ne razumjeli; suradnja — fije- 
sna (franc. collaboration ć6troite), makar bila toliko labava, da se 
pri prvoj potrebi raspadne; mjereiliintervencije obično 
— energične, makar bile samo na okoili krvave; la- 
koća, s kojom tko svršava što, »začudna« (franc. Ićgert€ ćton- 
nante); izdevetan boksač izlazi nanovo u arenu — u staroj 
žormi — it. d.?) sE 

S klišejima narodne pjesme kao na pr.: to izusti, pa dušicu 
pusti; daleko ga braća ugledala, malo bliže preda nj išetala — 
i t. d, možemo isporediti na pr.: vlasti su ostale gospodar si- 
tuacije (franc. maitre — maitresse de la situation); proti v- 


1) Miklošić je rekao: Ein gewisser, man. mčchte sagen Europšismus, 
strebt die Sprachen der an der Kultur teilnehmenden Včiker Europas zu 
einem Idiom zu vereinigen«. V. u Haversa Synt. 142 i 251. 

#) Iz jednoga humorističkog lista imam cio niz A pink s ovakvim »sta- 
jaćim« odgovorima, : 

nička obavještenja i protivnički glasovi sa 
službene se strane smatraju ili proglašuju svagda fantastičnima i 
lišenima svake osnove (franc. information dćpourvue de tout fon- 
dement) — i dr, Ovakvi su klišeji učinili, da je na pr. deman- 
tirati (franc. d€menter) dobilo već protivno značenje »po- 
tvrđivati«, Tako se zacijelo od onih, koji su na pr. u »Journal-u 
des Debats« od 28. X. 1937 čitali bilješki: Un comuniquć a ćtć 
publić par le gouvernement, dćmentant toutes les rumeurs re- 
latives a une dćvalvation de la livre ćgyptienne«, malo bilo ta- 
kovih, koji bi bili spremni zakleti se, da spomenute devalvacije 
i pored vladina demantija neće doista biti.!) 


Ovdje ću iznijeti samo malu rukovet različnih primjera 
onoga, što sam malo prije rekao. 


Imenica predmet, već sama po sebi evropski kalk (ispor, lat; 
objectum), upotrebljava se u najrazličnijim vezama; predmet 
nije samo kojekakva građa (na pr. predmet rasprave); 
nego ičeljad, ito ne samo kakvagod, jer i ministri i najjače 
državne glave kao Hitler i Mussolini mogu biti samo pred- 
met; ispor.: Sadašnji šef Quai d'Orsay bif će u svim prijestolni- 
cama predmet srdačnog i toplog dočeka (t, j.... dočekat će ga 
srdačno i toplo). Obzor 10, X]. 1937. M. Mussolini salue ensuite 
les hGtes allemands qui sont ['objet d'une manifestation extrć- 
ment chaleureuse de la part de la foule« (t. j. »g. M. pozdravlja 
zatim njemačke goste, koji su predmet nadasve tople manitesta- 
cije sa strane svjetine«). J, des Dćbats 29. X. 1937. 


Znamo, da se slabiji utječu jačemu, grešnici svecima, 
i da nezadovoljni presudom nižega suda čine »ufok« (t. j. pribje- 
gavaju) višemu, ali i drugi jači, koji neće pravde, ufječu se sili 
(franc. recourir a la force), traže tobože pomoć od sile, 
jer uljuđeni »evropeizam« ne dopušta da se tatu kaže tat, 
pa tako ni za jačega da se sam poslužio silom, tj. učinio 
nasilje. Evo naših primjera: (Odbor) je otklonio predlog ame- 
ričkog delegata Dawisa, da se istakne, da se spor ne može rije- 
šiti utjecajem (bolje bi-bilo ufjecanjem) sili. Ublažena je aluzija 


1) Francuski primjeri, vađeni u ovome članku iz »Journal-a des Dćbats«, 
tipični su i za druge velike evropske jezike, 

na Kellogov pakt tako, da se ne osuđuje izravno utjecanje sili. 
Obzor 9, XI. 1937.!) , 

Mjesto da se kaže, da je što čemu posljedica, da iz čega iz- 
lazi posljedica, koje je već kalk njemačkoga Folge, novinarski 
jezik.veli, da nešto povlači posljedicu; ispor.: Problem, koji bi 
mogao povući za sobom izvanredno komplicirane posljedice. Ob- 
zor 4, XI, 1937. La chertć de la vie, resultat de la triste aven- 
ture du Cabinet Blum, enfraine une sćrie de consćquences pć- 
nibles, J, des Dćbats. 7. XI, 1937, 


Mjesto da se kaže, da fko što očekuje ili čeka, veli se evrop- 
ski, da je u očekivanju, na pr. Rumunjska u očekivanju ministar- 
ske krize; ispor,: Le monde politique est dans ['attente de la crise 
ministćrielle. J, des Dćbats. 3. XI, 1937, 


Mjesto da se kaže prosto, da je što što, veli se, da predstav- 
lja; ispor.: Ako ovaj problem predstavlja... za Francusku vrlo 
osjetljivi problem (mj. Ako je ovo za Francusku vrlo osjetljiv 
problem). Obzor 4, XI. 1937. La situation gćnćrale ne prćsente 
aucune difficult€, J, des Dćbats, 11, XI, 1937, 

Mjesto da se kaže, da se što ispituje ili da će se početi 
ispitivati, veli se, da se pristupa R ispitivanju čega, pa se može 
čitati: Odbor će pristupiti k ispitivanju toga pitanja (prema 
franc. Le comitć procćdćra a un examen de cette question). Pri- 
stupili su k ispitivanju položaja. La droite de la Chambre s'est 
reunie ce matin.,. et a procćdć a un examen de la situation 
politique. J. des Dćbats, 27, X, 1937. Le groupe de la F. R. de 
France.,, s'est reunie.,, et a procćdć... a l'examen de la si- 
tuation politique. J, des Debats. 29, X, 1937. Isti je evropeizam 
i u Daničićevoj rečenici: Onda će Akademija lasno pristupiti 
k izdavanju zbornika (v. BIRj. s. v, pristupiti) .?) 


1) Tako su »Novine Srbske« već g. 1835 napisale (dakako prema ruskom 
jeziku): To je sredstvo, k kome tursko vladenije počesto pribegava ARj. XI, 
841. Nemam samih novina, da vidim, kojim se to sredstvom turska vlada 
»pomogla«. 

2) Spomenuta Daničićeva rečenica jedina je potvrda za ovakovo zna- 
čenje glagola pristupiti i u ARi. XII. 169b, i zato nije čudo, što ga je pO- 
kojni Maretić odbio hoteći, da se mjesto: onda će skupština pristupiti 
uređivanju ekonomskih potreba — kaže: onda će skupština stati da ure- 
đuje, primit će se, da uredi (v. njegov J. S. 118). Roli je Maretić imao 
pravo, vidjet će se još iz ovoga članka. 

Ne ofvara se samo kongres, skupština, sjednica, 
nego i kriza, koja toliko puta prijeti, aizaziva je često ostav- 
ka kojega člana kabineta; njen rasplet i obrazovanje nova kabi- 
neta nijesu svagda ni laki ni brzi. Ispor. prema tome: La crise 
qui vient de s'ouvrir n'a pas ćt€ provoguće par le Parlement. J, 
des Dćbats, 27, X, 1937. Le Cabinet a donnć sa demission, mais 
le president a rć6solu la crise hier soir. J, des Dćbats. 31. X. 1937. 
Le monde politique roumain est dans l'attente de la crise mini- 
stćrielle, dont Fimminence a 6t€ annoncće par le prćsident du 
conseil, J, des Dćbats. 3. XI. 1937. Le dćnouement de la crise 
roumaine. J. des Debats. 16. XI. 1937, M. B. Tataresco est chargć 
de former le nouveau cabinet., J, des Dćbats. 16. XI, 1937. 


Često se za različne skupo ve ljudi uzima plural krugovi, 
na pr. činovnički krugovi, pa se bezlično kaže, da se što do- 
gađa u krugovima; ispor. na pr.: U engleskim političkim krugo- 
vima izjavljuje se, da... Dans les milieux politigues anglais, on 
dćclare que... J, des Debats 4, XI, 1937. Ce sentiment est visi- 
ble aussi dans les spheres oHicielles. J. des Dćbats 6. X. 1938. 


Riječ problem ne čitamo samo u primjerima kao: U odgo- 
vornim rimskim krugovima smatra se, da se sada poslije likvida- 
cije problema sudeiskih Nijemaca i problema Poljaka u Čehoslo- 
vačkoj, nameće likvidacija posljednjeg problema, odnosno Ma- 
džara u Čehoslovačkoj (Obzor 4. X. 1938), nego se proble- 
mom nazivaju i mnogo manje (kadšto i vrlo sitne) brige kao 
na pr. dobava helija za Njemačku iz Amerike; 'ispor. Le 
problčme de I'hćlium pour Allemagne. J. des Deb, 23. IV. 1938. 


S ovo nekoliko dosad navedenih primjera, koje bih mogao 
lako i umnožiti, htio sam pokazati samo spoljašnju vezu u no- 
vinarskom stilu različnih jezika, za koju je već rečeno da izlazi 
iz kopiranja. Ovdje bih htio da još samo nešto kažem o unutraš- 
njoj karakteristici toga stila. Novinarski jezik — jezik je evrop- 
skih intelektualaca, pa kao što su u tome jeziku uopće 

0česteimeničke konstrukcije, tako su i u novinarskom, osobito 
iz težnje za kratkoćom. No on i pored toga ostaje plastičan, 
jer se u njemu prema obavještajnoj službi novina javlja 
naginjanje konkretizmu, t. j. zamjenjivanju apstraktnih 
izričaja konkretnima, koji je obilježje svakoga govornič- 
koga stila. Jedno i drugo moglo se vidjeti iz već navedenih 

primjera. Tako u spomenutom primjeru odbor će pristupiti 
k ispitivanju mjesto odbor će početi ispitivati imamo oboje. Kao 
što je u tome primjeru konkretno pristupiti uzeto u prene- 
senom apstraktnom značenju, tako je i prijetiti ili rasplet 
u vezi s riječju kriza. Tko zna, kako riječi dobivaju svoja 
značenja, t. j. da u najviše slučajeva konkretno značenje i dru- 
$dje prelazi u apstraktno, taj se neće protiviti ni upotrebi 
glagola pristupiti u slučajevima, gdje nikomu pred očima nije 
fizičko stupanje. Ako je i Vuk, koji je stajao najbliže 
narodnom govoru, mogao napisati: Prosta klasa naroda na- 
šega ne ustupa ni jednome od 5 ili 6 sebi obližnjijeh naroda 
ni u razumu ni u poštenju (v, BIRj. II, 669a), mjesto da je 
rekao, da nije gora, onda ne griješi ni onaj intelektualac, 
koji upotrebljava i glagol pristupiti (pristupati) u apstrakt- 
nom značenju, makar takav prijenos ne mogli potvrditi ni jed- 
nim primjerom iz našega narodnog govora.!) Ako se glagoli 
stati i sjesti mogu upotrebljavati i u apstraktnom značenju, kad 
se veli na pr. pristati na prijedlog, gora se rasjela i dr., onda se 
može i stupiti. 

Za ovdje spomenutu karakteristiku navest ću ioš samo dva 
tri primjera, Mjesto da se kaže, da tko što može ili ne može, 
veli se, da je u mogućnosti ili nemogućnosti; ispor. franc.: Ils sont 
dans lV'impossibilitć de signaler.,, J, des Dćbats. 17, X, 1937. 
Nalazimo i ovako: Ali se predviđa mogućnost, da i on (Petem- 
kin) zajedno s cijelim izaslanstvom napusti konferenciju (Obzor 
10. XI. 1937) — mjesto: Ali se predviđa, da bi i on mogao za- 
jedno s cijelim izaslanstvom napustiti konferenciju; — Nemo- 
gućnost određenja čistih nacionalnih granica dovela je sa sobom, 
da je još uvijek na području Poljske ostalo oko milijun Nije- 
maca... (Obzor 8. XI, 1937) — mjesto: Čiste nacionalne granice 
nijesu se mogle odrediti, i zato je... 

Mjesto da se kaže, da #ko proučava ili da se proučava, kako 


bi se moglo što učiniti, veli se, da proučava ili da se proučavaju 


mogućnosti, kako bi se što učinilo; ispor. franc,: Ils ont., , ćtudić 
les possibilites d' accćlćrer le processus de rapprochement entre 
les deux pays. J. des Dćbats. 6, X, 1938. 


1) Pored već spomenutoga Daničićeva primjera s glagolom pristupiti u 
apstraktnom značenju navest ću i ovaj primjer: Pristupajući da u kratko 
razložim književnu radnju (v. BIRj. IL 2344). 

Zanimljiv je ovaj primjer: (Spominju se vijesti o nemirima 
iz različnih muslimanskih krajeva i onda se nastavlja.) Premda 
sve te pojave imadu svaka svoje posebne razloge, ipak se sve one 
mogu svesti na jedan zajednički nazivnik, a to je probuđeni 
arapski nacionalizam (Obzor 12, XII. 1937) — mjesto: Premda 
sve te pojave imaju svaka svoj poseban razlog, ipak se sve mogu 
izvesti (ili razumjeti) iz jednoga zajedničkoga (razloga), t. j. iz 
probuđenog arapskog nacionalizma. Iz ovoga je primjera jas- 
no, da neke prijenose značenja neće moći svatko razumjeti, Tako 
i ovdje prijenos zajednički nazivnik — zajednički razlog neće 
moći razumjeti onaj, koji ne poznaje matematičku operaciju kao 
z+iti=m | 

Za malo pismena čovjeka bit će slabo ekspresivne Chamber- 
lainove riječi (izrečene nedavno u Donjem domu): Ja mislim, 
da već to — što je ratu izbjegnuto — predstavlja takav plus za 
našu politiku, kakav se rijetko do sada doživio (po »Obzoru« 4, 
X. 1938). U kakve seljačke novine, koje nijesu namijenjene 
onima, koji poznaju »poteze u šahu«, slabo bi pristajala i ova 
rečenica: (Vođa radničke stranke) Attlee smatra, da sudetski 
Nijemci i njihov položaj u Čehoslovačkoj nisu bili pravi razlog 
ovim događajima, već da je pravi razlog bio želja N jemačke da 
učini novi potez u pravcu pojačanja svoje moći (po »Obzoru« 
4. X. 1938) ; za njih bi bila parafraza: Attlee misli, da se ovo nije 
dogodilo zbog sudetskih Nijemaca ni zbog njihova položaja u 
Čehoslovačkoj, nego zato, što je Njemačka željela da opet učini 
što, čime bi pojačala svoju moć. 

Kao što bi našemu seljaku slika sa šahovskim potezima ostala 
mutna, tako u drugoj prilici koji prijenos značenja u narodnom 
govoru može intelektualcu biti nejasan. Spomenut ću jedan slu- 
čaj. Na raspravi nekadašnjega zločinstva u Sjeničaku zapitao 
je predsjednik sudačkoga senata jednoga seljaka, poznaje li toga 
i toga, a ovaj mu je odgovorio: »Kako ne! Znam ga od malijeh 
nogu«. U sjednici je, sada već odavno pokojni predsjednik, koji 
našega jezika nije naučio iz materinih usta, napomenuo, da mu 
je žao, što nije pogledao, ima li dotični doista male noge!') Da 
smo mi velik narod, i da naše novine evropsko kolo vode, pa 


2) Po pripovijedanju jednoga .još živog člana senata (dra. Sv. Š.). 

da je u njih ušla navedena naša metonimija (male noge — dje- 
tinjstvo), onda bismo je danas mogli kopiranu čitati i u tuđim 
novinama, na pr. u francuskima depuis les petites jambes, u nje- 
mačkima von kleinen Fiissen (an) (mjesto domaćega von Kindes- 
beinen an) i t. d. 


Kao što u modi, koja nam dolazi iz tuđine, nije svagda 
sve ni najljepše ni najzgodnije, tako nije ni u tuđim jezicima, 
koje manje više svi svijesno ili nesvijesno kopiramo. Spomenut 
ću samo jedan primjer za to, 


Gdje bi se u običnom govoru reklo, da se što radi ili događa 
(najčešće vijeća) u prijateljstvu ili u prijateljskom raspoloženju, 
evropski se veli, da se događa u prijateljskoj atmosteri (ispor. 
franc, les n&gociations engagćes et poursuivies dans une atmo- 
sphčre amicale. J. des Dćbats 6. X, 1938), Preneseno značenje 
riječi atmosfera u takvoj prilici ne smeta ni u jednom jeziku; 
drukčije je u ovom kopiranom primjeru: Očekuje se, da će spo- 
menuti pododbori izvući 40-satni radni tjedan iz političkoga po- 
dručja i unijeti ga u atmosferu poslovnog pogađanja (Obzor 
10, XI. 1937). Ne mislim, da bi bilo mnogo onih, koji bi znajući 
pravo značenje riječi atmosfera upotrijebili tu riječ u tome pri- 
mjeru. Samo dovijanjem dokučujemo, da se htjelo reći: očekuje 
se, da će spomenuti pododbori učiniti, da se o 40-satnoj sedmici 
ne raspravlja kao o političkom pitanju, nego kao o onome, što 
ide u poslovno pogađanje, što se može raspraviti u poslovnom 
pogađanju. Jednakim je kopiranjem riječ afmosfera došla i u 
ovaj primjer: Ministar Durčanki.., pozvao je mađarsko stanov- 
ništvo, da održi i nadalje atmosferu suradnje, mira, reda i lo- 
jalnosti. Grof Esterhazy otputovao je u Budimpeštu, da stvori 
prijateljsku atmosferu za nastavak pregovora. Večer 19, X. 1938. 

Bez dubljega proučavanja svoga jezika i njegovih ori- 
ginalnih djela, niti će se novinar, koji radi u brzini, niti tko 
drugi, koga nitko ne goni, očuvati od toga, da se koji put ne 
odmakne toliko, da iz očiju izgubi granicu svoga rođenoga jezika. 


Stjepan Ivšić 

GOVORNI JEZIK I PISANI JEZIK 


Jezik je društvena tvorevina. Stvoren iz životnih potreba 
za općenje među ljudima, on u prvom redu služi za život. Posto- 
jeći za ljude i preko ljudi, prima sve elemente, koje mu čovjek 
kao psiho-fizički indiviđuum može da dade, Jezik je ispunjen 
znakovima čovječjeg života i podložan razvitku kao i sve drugo, 
što je čovjek stvorio. Zato se on ne ostvaruje samo rječnikom 
i dobro poređanim oblicima, već prije svega intonacijom, mimi- 
kom i stvarnim kontekstom. Jedna namjerna šutnja može biti 
mnogo razumljivija i ekspresivnija od niza rečenica. Čovjek ne 
izražava nikad čiste ideje: osjećaj prati svaku našu misao, koja 
se ostvaruje u jeziku; čak i ravnodušnost pokazuje neku afek- 
tivnost, jer hoćemo da nešto kažemo bez namjere. Čovjek 


sudjeluje čitav pri izražavanju svojih ideja. Sad jedan sad drugi 


način izražavanja prevlađuje. Izbor se vrši prema psihičkim 
dispozicijama onoga, koji govori. 

Sve ovo navodi nas na misao, da se jezik očituje u govoru, 
a ne u pismu. Jednostavno zato, što pisani jezik nema bitna 
izražajna sredstva jezika, nego se mora služiti različnim suro- 
gatima, kojih vrijednost opet zavisi o mogućnosti reproduci- 
ranja govornog jezika. Kratko rečeno, jedino govor predstavlja 
jezik, jer ima izražajne mogućnosti, da istinski i neposredno 


izrazi logičku i afektivnu vrijednost misli, koja dobiva tijelo u | 


jeziku, Davati prednost pisanom jeziku, pa makar to bio i naj- 
književniji, znači robovati navikama i predrasudama.') Govor 
i pismo su, po riječima F. de Saussure-a, dva različita sistema 
znakova; pismo postoji samo zato, da predstavi govor. Ili kako 
veli Jaspersen: Govorna riječ primarna je forma jezika i mnogo 
je važnija nego pisana riječ, koja je sekundarna forma. Osim 
Saussure-a i Jespersena daju prednost govornom pred pisanim 
jezikom i učenici F. de Saussure-a kao: Bally, Meillet i Vendryes. 

No mnogo dalje od konstatiranja te činjenice nije se išlo. 
I danas poznati gramatičar Grammont, govoreći o semantičkoj 
vrijednosti intonacije ograničuje se na upitnu intonaciju. (V. 
M. Grammont: La prononciation francaise, Paris 1934, str. 


1) V. F. de Saussure: Cours de linguistique gćnćrale, Paris 1922, str, 45-47. 

183—186). Jules Marouzeau, poznati stilist i predstavnik novog 
shvaćanja stilistike, previdio je ulogu govornih vrednota u struk- 


turi rečenica, pa je različne, leksikološki kraće konstruirane, re- 


čenice shvatio kao namjeru pisca, da mu se čitaoci što više na- 
prežu, da bi razumjeli logički odnos misli (v. Jules Marouzeau: 
Trait€ de stylistique appliquć au latin, Paris 1935, str, 218). 


Ipak se, po mom mišljenju, može složiti sistem vrednota 
govornog jezika, koji se dade primijeniti na svako očitovanje 
misli, i to ne samo u govoru, nego i u pismu. Ne smeta, što 
sam prije odijelio govor od pisma, jer svaka riječ, makar 
i neizgovorena, dobiva svoju akustičku formu, čim hoćemo da 
njome predstavimo jedan pojam. A akustička forma je jedan 
od bitnih faktora za logičku i afektivnu (stilističku, po Ch. 
Bally-u) identifikaciju misli. Prema tome onaj, koji stavlja na 
papir svoje misli, prenosi riječ s punom akustičnom sadržinom, 
i ona je za nj istovetna izgovorenoj riječi. Ali čim je na papiru, 
riječ predstavlja i za pisca i za čitaoca mali rebus, koji treba 
odgonenuti dajući mu vrednote govornog jezika. Pogodimo li, 
oživjet ćemo riječ, ne pogodimo li, iskrivit ćemo misao, Sada 
nam je još jasnija prednost govora pred pismom, koje se može 
uporediti s fotografijom osobe, koju smo jednoć dobro pozna- 
vali, ali su nam se već izbrisale iz sjećanja mnoge njezine 
osobine, Ako ih dozovemo u pamet, pogodit ćemo, koga pred- 
stavlja slika, ako to ne mognemo, zamijenit ćemo je nekom 
drugom, više puta oprečnom, osobom. Prema tome pisani jezik 
predstavlja uvijek za čitaoca neko kombiniranje, koje je onda 
uspješno, kad se ispravno predoče izražajna sredstva govornog 
jezika. Govorni je jezik prema tome ključ pisanog jezika, a 
jedini kvalitativni i kvantitativni tumač saopćenih misli, 


Da možemo primjenjivati ovaj ključ na analizu izraženih 
misli, potrebno je, da dadem sistem vrednota govornog jezika, 
kako ga shvaćam, i da na granjerima pokažem kodišku i i afek- 
tivnu njihovu vrijednost. 


Izražajna sredstva govornog jezika predstavljaju sve 
mogućnosti, koje čovjek ima, da može drugima saopćiti svoje 
misli i osjećaje. To i jest zapravo jezik, Leksikološki materijal 
kao takav mimoilazim, jer je on karakteristika i govora i pisma, 

pa prema tome ne daje obično nikakvo posebno obilježje 
govornom jeziku. Nas ovdje zanima, koje izražajne mogućnosti 
ima govor, što ih pismo nema, i koju ulogu imaju te vrednote 
u jeziku. 

Prema tome, koji organ igra ulogu za identifikaciju saop- 
ćenih misli, dijelim vrednote govornog jezika u dvije grupe: 
. akustičke i vizuelne. Nosilac prvih je uho, a drugih oko. Treće 

mogućnosti nema, Cio leksikološki materijal, i tonove, i način 
izgovora, apercepiramo uhom, a sve pokrete, koji prate ili 
izražavaju misao, hvatamo okom. Akustičke vrednote obuhva- 
taju opet tri serije: a) intonaciju (melodiju), b) pauze, c) reče- 
nični tempo. Isto tako i vizuelne vrednote, koje se mogu 
očitovati: a) u mimici, b) u gestima i c) u stvarnom kontekstu. 
Ove se vrednote ne nalaze gotovo nikada odijeljene jedna od 
druge. No analiza se svake pojedine može vrlo dobro provesti, 
i uočiti njihova funkcija u jeziku. 

Počet ćemo akustičkim vrednotama. 

1, Intonacija,*) Ni jedan glas, ni jedna riječ ne može se 
izgovoriti bez neke razlike u visinama, koje uključuju seman- 
tičke, logičke i stilističke vrijednosti. Tako na pr. glas a izgo- 
voren različnim tonovima može značiti radost, bol, iznenađenje, 
strah, osvetu (a, a!) i slično. Riječ hvala, različito intonirana, 
može značiti a) primam, i b) ne primam. Rečenica »Ivan je 

o došao« može prema melodičkim visinama (i pauzama) imati 
tri smisla: 1. Ivan je došao. — 2, Zar je Ivan došao? — 3. Ivan 
je došao, a ne netko drugi. 


I u složenim rečenicama melodija igra odlučnu ulogu') 
Ovdje moram biti kratak jer se to odnosi na sve rečenične 
tipove. Uzet ćemo samo nekoliko tipičnih primjera: 1. Pušimo 
i razgovaramo. — 2, Radio je i uspio je. — 3. Radio je i nije 
uspio. Tu imamo tri različita logička tipa: 1. Uporedne sastavne 
misli. 2. Posljedicu. 3. Koncesiju, Veznik je uvijek isti i on nas 
ne upućuje na logički snošaj misli. No analizirajući melodiju 


2) Ovom faktoru su već mnogi lingvisti podavali veliku važnost, a naro- 
čito je ističe Ch. Bally u svojoj Stilistici, gdje intonaciju meće među po- 
sredne načine izražavanja. 


%) Prva su tri slučaja već obrađivana, a ovaj četvrti je netaknut, 

gornjih rečenica, vidimo, da je ona svaki put različita.) U 
prvom slučaju (uporedne sastavne misli) nema većih razlika 
u visinama. U drugom (posljedica) prvi dio se diže, a drugi se 
naglo spušta, Treći primjer (koncesija), osim dizanja prvog 
dijela i jače pauze iza njega, pokazuje veliku razliku tona u 
vezniku, pauzu iza veznika i visinu na početku drugog dijela. 
Završetak je na višem tonu nego kod posljedice, jer svaka 
dopusna rečenica pokazuje neko čuđenje i podsvijesno pitanje, 
zašto uzrok nije izveo logičku posljedicu. Ako sada isporedimo 
stilističku vrijednost gornjeg izražaja posljedične i dopusne 
rečenice (drugi i treći slučaj) sa slučajevima, gdje tipični veznici 
uvode te dvije gramatičke kategorije, dolazimo do dva vrla 
važna zaključka. Prvo: Veznikom »i« izražena posljedična i 
dopusna rečenica, pokazuje više varijanata u tonovima, nego 
da su uvedene sa »tako da« (posljedica) i »premda — ipak« 
(dopuštanje). Drugo: Prvi izražaj je po efektu jači od dru- 
soga. To je sasvim razumljivo, Čim veznik po svojoj semantičkoj 
vrijednosti ne upućuje na misao, koju uvodi, moraju doći do 
jačeg izražaja vrednote govornog jezika, da bi se indentifikovala 
logička vrijednost misli, A samim tim je i afektivnost jača. 
Intonacija je nadalje od bitne vžnosti u bezvezničkim 
zavisnim rečenicama, Dvije rečenice u logičkom odnosu uzroka 
i posljedice, koje nijesu vezane nikakovim veznikom, mogu biti 
razumljive jedino pomoću melodije. Kad velim »ne mogu van, 
jer pada kiša«, odnos misli mi postaje razumljiv semantičkom 
vrijednošću veznika jer. Izrazim li ovu istu misao ovako: »Ne 
mogu van, pada kiša«, logički se odnos nije ni u čemu promi- 
jenio. Samo je sada zavisnost izražena povišenim tonom iza 
prvog dijela (v. “Ch, Bally, Trait€ de stylistique francgaise, 
Heidelberg-Paris, str. 314), Melodija, koja prati logički odnos 
misli, pada tek onda, kad je cijela misao završena, Kao što u 
rečenici »Ne idem van zbog kiše«, nitko ne izgovara riječ »van« 
na nižem tonu nego riječ »kiše«, tako isto glagolski izraz istog 
uzroka (mjesto »zbog kiše« — »jer pada kiša«) mora biti izgo- 
voren u relativno istim visinama kao i imenički izraz, Vari- 
jante tonova u ovim slučajevima možemo isporediti s primje- 
rima, kad pri izražavanju jedne misli za čas zaboravimo jedan 





4) To sam eksperimentalno utvrdio. 

sastavni dio. Tako, ako hoćemo da kažemo: »To se je dogodilo 
u Parizu«, a ne možemo da se odmah sjetimo, da je to baš bilo 
u Parizu, ton glasa u će biti na višoj visini od tona »Parizu«, 
Relativno viši ton pokazuje, da još misao nije završena. 


2. Pauza. Pauza ima sličnu funkciju kao i melodija, i ne 
nalazi se nikada odijeljena od nje. Prije svega, pauza može 
ukazivati na semantičke razlike. Tako na primjer rečenica 
»Ivan ne Petar« ima prema različitim pauzama (Ivan ne — 
Petar, Ivan — ne Petar) dva sasvim suprotna smisla. Uloga 
pauze dolazi do još jačeg izražaja u bezvezničkim zavisnim 
rečenicama. Primjer »ne idem van, pada kiša«, sadrži dvije 
misli, koje su logički zavisne. Pored dizanja tona iza prvog 
dijela, osjetljiva je i pauza. Time se polučuje jači efekt, a 
zavisnost je jasna po povišenom tonu, iza kojega očekujemo 
svršetak sa silaznim tonom. Isto tako primjer »vidim, sve je 
dobro«, sadrži mnogo veću pauzu iza »vidim«, nego ako istu 
misao izrazimo sa »vidim, da je sve dobro«. U isto vrijeme 
konstrukcija je mnogo afektivnija, dakle stilistički jača. 


Pauza može više puta da odredi logičku vrijednost misli. 
Tako u primjeru »čujemo i ne čujemo«, ako stavimo jaču pauzu 
iza veznika i dobivamo koncesivnu ideju.) 


3. Rečenični tempo. Kao melodija i pauza, rečenični tempo 
je također tijesno vezan s govorom, te vrši stilističku i logičku 
funkciju. U ovom pravcu su tipični primjeri iz pogodbenih reče- 
nica, u kojima je uvjet moguć: Ako dođeš, dat ću ti onu knjigu; 
ako bi došao, dao bih ti (dat ću ti) onu knjigu. Ili još bolje iz 
* francuskoga jezika: Si tu viens, je te donnerai ce livre; si tu 
venais, je te donnerais ce livre. Zbog dvostrukog izražavanja, 
gramatičari su stvorili i dvije logičke kategorije. Tako se prvi 
primjer u francuskom jeziku (kao i u latinskom, a da o grčkom i 
ne govorimo) naziva pogodbena realna rečenica, što je samo 
po sebi protuslovno (v. Sechehaye: Bulletin de la Socićtć Lin- 
guistique de Paris, tome 35, fasc. 1, Paris 1934), a drugi pogod- 
bena potencijalna. Pažljiva analiza ovih rečenica dovodi nas 
do zaključka, da se u oba slučaja radi o istom logičkom tipu. 


5) Zato treba u ovom slučaju u pisanom jeziku staviti zarez iza »ie. 
V. S. Ivšić u Hrvatskom jeziku, br, 4—5, str. 14. 


== 











Is. f HRVATSKI JEZIK 118 
_———————_ 


Da je to tako, vidi se i odatle, što mi možemo oba tipa fran- 
cuskih pogodbenih rečenica prevesti na jednak način, a da se 
logička vrijednost ne promijeni. Isto je tako, kad prevodimo 
s latinskoga t, zv. pogodbene realne i potencijalne rečenice. 
Razlika je između ova dva tipa samo subjektivne naravi. U 
prvom slučaju (franc, prezent, hrv. prezent) onaj, koji govori, 
izražava osim uvjeta veću želju i spremnost, da izvrši poslje- 
dicu, a u drugom subjekt pokazuje više manje ravnodušnost, 
Ova je razlika u jeziku nada sve izražena rečeničnim tempom 
(u francuskom i morfološki). U prvom slučaju, gdje je afek- 
tivnost veća, rečenični tempo je brži, a u drugom manja brzina 
pri izgovoru odgovara pasivnom raspoloženju subjekta, 


Rečenični tempo vrši i ulogu logičkog određenja u dopusnim 
rečenicama tipa: Kad bi i bio ovdje, ne bih ti dao ništa. Ili u 
francuskom: Meme si tu ćtais la, je ne te donnerais rien. Brži 
tempo označuje dopusnu i realnu rečenicu, a usporeniji (s po- 
stepenim dizanjem tona) dopusnu potencijalnu. 


Akustičke se vrednote inače kombiniraju jedna s drugom i 
ne dadu se u pojedinim primjerima dijeliti. Mi to činimo, da 
analiza bude jasnija, Evo jednog primjera, da vidimo sve tri 
akustičke vrednote na djelu. Isporedimo li primjer »ne idem 
van, jer pada kiša«, sa »ne idem van, pada kiša«, vidimo, da 
drugi način izražavanja ima na kraju prvog dijela uzdignuti 
ton, da pauza dijeli jedan dio od drugog, i da rečenični tempo 
nije tako miran i ujednačen kao u slučaju s veznikom. Logička 
vrijednost ideje je ista, samo je drugi izražaj: mjesto veznika 
imamo uzdignuti ton, pauzu i poseban rečenični tempo. Drugim 
riječima, akustičke vrednote identificiraju logičku vrijednost 
misli, U isto vrijeme rečenica konstruirana bez veznika mnogo 
je pregnantnija i afektivnija. Sada je lako razumljivo, zašto su 
u govoru bezvezničke rečenice češće nego u pismu. Jednostavno 
zato, što govor posjeduje akustičke vrednote, koje imaju logičku 


i stilističku funkciju. Slično opažamo u primjerima, gdje jedan 


veznik uvodi dvije ili više različitih misli. Tako u rečenici »vi- 
dimo i ne vidimo«, možemo prema melodiji, pauzama i reče- 
ničnom tempu imati tri smisla: 1, Sad vidimo, sad ne vidimo. — 
2. Možemo reći, da vidimo, a možemo reći i, da ne vidimo. — 
3. Premda gledamo, ne vidimo, Razumljivo je, da ove tri misli, 

kad su izražene na gornji način (s veznikom »i«) moraju uklju- 
čivati veliku stilističku (afektivnu) snagu. 


II Vizuelne vrednote. Riječi su akustički znaci ideja i kon- 
kretnog svijeta. U govornom jeziku mnoga konkreta je suvišno 
imenovati zato, što ih vidimo; isto tako ne treba riječima poja- 
čavati efekt izražaja, jer gesti odaju najekspresivnije emocio- 
nalni stepen. Tako će vizuelne vrednote imati istu funkciju kao 
i akustičke, t. j. da s manje jezičnog materijala izraze jasnije i 
ekspresivnije misao, Mimika, gesti i stvarni kontekst stalni su 
tumači naših misli. Jedan faktor prati drugi, i kao cjelina su 
najbolje mjerilo za afektivnu sadržinu jezičnog izražaja. Ja ću 
ih ovdje samo za čas dijeliti, da bismo uočili ulogu pojedinih 
manifestacija vizuelnih vrednota, 

1. Mimika.") Mimika može da: izrazi potpunu misao bez 
pomoći rječnika. Ovaj način izražavanja približuje se elemen- 
tarnom stanju jezika, u kojem su pokreti bili nosioci ideja. 
Tipični su primjeri za ovaj slučaj povlađivanje i nijekanje 
glavom, očima i čelom. To je tako prirođeno čovjeku, da se 
služimo ovim pokretima i onda, kad riječima povlađujemo ili 
odbijamo. Prema vrsti i snazi pokreta prosuđuje se afekt, 
kojim pratimo misao, pa nijema mimika ima prema tome dvo- 
struku funkciju: logičku i stilističku. 

2, Gesti nastavljaju ulogu mimike, te s njom. prave sistem 
nijemog izražavanja misli i osjećaja. Pokažemo li rukom na 
koji predmet ili mjesto, ne treba nam ih imenovati. Različnim 
drugim pokretima ramena ili ruku možemo pokazivati ravno- 
dušnost, prihvaćanje, odbijanje, dosadu, mrzovoljnost i uopće 
interpretirati svoje misli. U ovom pravcu je klasičan primjer 
nijemi film. A vidjeli smo: i u posljednje vrijeme zvučni film 
»Moderna vremena«, u kojem Charlie Chaplin baš gestima 
izražava najjasnije i najefektnije svoje misli. Svakodnevice 
gledamo u kazalištu, kako mimika i gesti ne samo prate riječi, 
nego ih tumače i pojačavaju. Ostaje samo nezaboravljiva gluma; 
riječi ostavljaju rijetko kad dubok i trajan utisak. 


%) Pod mimikom razumijevam pokrete očiju i glave, za razliku od 
gesta, koji se odnose na pokrete ruku. Općenito se ova dva izraza upo- 
trebljavaju bez razlike u značenju. V, Ch. Bally, o. c. str. 92—93; 

Treća manifestacija vizuelnih vrednota je stvarni kontekst, 
On predstavlja subjekt radnje, a izražen je situacijom. Za razliku 
od“ mimike i gesta, gdje čovjek aktivno sudjeluje, stvarni 
kontekst je s obzirom na čovjeka pasivan tumač, Ali on omo- 
gućuje i mimici i gestima obilniju upotrebu, te je njihov objekt. 
Ako na upit »gdje se nalazi knjiga« hoćemo, da samo gestom 
kažemo, da se nalazi na stolu, pokazat ćemo rukom prema stolu 
i time ćemo složiti rečenicu bez rječnika, To nam je moguće 
zato, što stol vidimo. Bez toga bi gest bio nerazumljiva inter- 
pretacija. Ili kad velimo »vatra«, Ako vidimo, da vatra gori, 
onda nam stvarnost — stvarni kontekst — predstavlja subjekt, 
a sama riječ je predikat, Sad je rečenica složena od jedne 
riječi. Bez stvarnog konteksta »vatra« bi bila samo jedna nesu- 
visla riječ, 


Analizirajući pojedine grupe akustičkih i vizuelnih vrednota 
vidjeli smo, da se one gotovo uvijek križaju, i da su u jednom 
primjeru očitije akustičke, a u drugom vizuelne vrednote. Osim 
kad je potpuno nijemo izražavanje s obzirom na zvuk, u akciji 
su uvijek sve vrednote govornog jezika, Smiješno je reći, da ta - 
akcija zavisi o temperamentu, Jest kvantitativno, ali nikako 
kvalitativno. I najflegmatičniji čovjek govori, a samim tim služi 
se svim mogućnostima, koje mu živa riječ daje. Evo jednog 
primjera, iz kojeg se lijepo vidi postepeno zadiranje vrednota 
govornoga jezika. Rečenica »strašno trpim, jer me boli zub« 
logički je složena i stoji u logičkoj zavisnosti. Ima sve uvjete, 
da je smatramo gramatički složenom rečenicom. Ovako izražena 
misao nema u većoj mjeri vrednote govornog jezika, jer je 
rječnik potpun. Ali mi možemo istu misao da izrazimo sa 
»strašno trpim«, ako u isto vrijeme prislonimo dlan na mjesto, 
gdje je bolesni zub. Rečenica je i dalje zavisna, samo je u 
ovom slučaju uzrok izražen gestom, mimikom i stvarnim kon- 
tekstom. Uz to je i akustički moment pojačan, a rečenični tempo 
je usporen, Mogu ići i dalje i reći »zub« sa još više otegnutim 
tempom, i opet ću dobiti logičku zavisnost. Vizuelne vrednote 
predstavljaju uzrok, Napokon mogu izostaviti sve riječi i samo, 
uz oznaku vizuelnih vrednota, reći jedno otegnuto »a«, Misao 
ostaje nepromijenjena. Tako što u većoj mjeri upotrebljavamo 
akustičke i vizuelne vrednote, to više reduciramo rječnik. U isto 

vrijeme, što je manji jezični materijal, to je jači afektivni 
momenat. . 


Prema tome vrednote govornog jezika predstavljaju same 
za sebe jedan način logičkog i stilističkog izražavanja. Preko 
njih se jezik ostvaruje i dobiva bogatstvo izražaja kao i stili- 
ostičke varijacije. Kako nam se sada pisani jezik čini mršav i 
siromašan. On se mora pomagati obilnim rječnikom, opisivanjem 
situacije, ponavljanjem, zapletenim konstrukcijama, da bi 
mogao oponašati vrednote govornog jezika. On je uvijek trans- 
formacija, a više puta i deformacija govora (Ch. Bally), jer ne 
posjeduje glavni jezični materijal, koji je koncentriran u aku- 
stičkim i vizuelnim vrednotama, Ali kako sam već prije istakao, 
svaki pisani jezik živ je jezik u momentu, kad se riječ stavlja 
na papir, 1, ako je jak afektivni momenat, konstrukcija rečenice 
će biti vrlo blizu govornom jeziku. Obratno, ako prevlađuje rezo- 
niranje, struktura rečenice će biti osnovana na punom rječniku, 


osobito na veznicima, koji po svom smislu unaprijed upućuju na 


misao. Zato sudački jezik stoji najdalje od govora. Akustičke i 
vizuelne vrednote, koje uvijek uključuju neku afektivnost, bile 
bi deplasirane, kad bi se njima služili pri pisanju presuda. A 
vidjeli smo, da pisana rečenica može biti dvostruko tumačena 
na osnovu različitog interpretiranja intonacije. Sudac se ne 
smije upuštati u taj rizik, S druge strane, drama je najbliža go- 
voru, jer već po svojoj tehničkoj strukturi upućuje na vrednote 
govornog jezika: iz razvoja dijaloga lako se razabiraju akustičke 
vrednote, a scena sama po sebi predstavlja stvarni kontekst, 
Uopće, o kakvom se god jeziku radilo, treba uvijek repro- 
ducirati akustičke i vizuelne vrednote i pomoću njih identifi- 
cirati logičku i afektivnu vrijednost napisane misli. Bez toga je 
svaka analiza nedovoljna i pogrešna. Što znači analiza rečenica 
Po veznicima, kad njihova upotreba ovisi o vrednotama govornog 
jezika; kad jedan te isti veznik uvodi najoprečnije misli, koje 
se mogu ispravno interpretirati jedino pomoću akustičkih vred- 
nota! Ne smije se logika brkati sa stilistikom. A to se vrlo često 
događa zato, što se ne uzima u obzir govorni jezik, pa se sve 
formalistički promatra, To i je razlog, da je jezik većini ljudi 
dalek i nerazumljiv. A što da kažemo o pravopisu? Kako ćemo 
označivati u pismu sve pauze i promjene melodija, koje uključuju 


"a 





_ 


u a? 


10.7 HRVATSKI JEZIK 123 





logičke i stilističke razlike; kako ćemo stavljati zarez pred »i« 
uporednim, posljedičnim i dopusnim? Utopija je, kad netko 
misli, da stavlja interpunkciju logički. Ima mnogo više nelogič- 
nosti u tim slučajevima, nego kad se interpunkcija uređuje 
prema određenim navikama. Da li postoji nadalje mogućnost da 
se piše, kao što se govori? To je u sebi protuslovno. Ni Kinezi 
svojim ideogramima nijesu to mogli postići, a kako ćemo mi 
konvencionalnim slovima. Nemoguće je to jednostavno zato, što 
govor posjeduje drugi način izražavanja od pisma i što pismo 
ne može imati sve znakove da prenese govor, taj pravi jezik, 
Obično se na pr. misli, da barem upitnik ima stanovitu logičku 
funkciju. Što on predstavlja u rečenici: Zar ja nijesam već 
doputovao?') Sve, samo ne pitanje. Tu dolazi u obzir stilistika, 
a ne formalna interpunkcija, i ovakovi se primjeri imaju sasvim 
drugačije analizirati. Obično se čudimo, zašto na pr Francuzi ne 
pokušaju uvesti fonetsko pisanje. Zašto se jedna riječ, koja 
predstavlja više pojmova, ne bi mogla pisati, kako se izgovara. 
Opet se pri tome zaboravlja siromaštvo pisanog jezika. Ne 
mislim, da bi bilo uvijek lako razlikovati u francuskom jeziku 
riječi: Saint, sein, sain, cinq, ceint, seing, kad bi se jednako 
pisale (v. u ovom pogledu Vendryes: Le langage p. 379). Kon- 
tekst nije uvijek dovoljan tumač. U govoru osim konteksta, ima 
još pet drugih faktora, koji prate i tumače izgovorene riječi. 


Ne mislim ovim reći, da bi trebalo u svim jezicima uvesti 
etimološko pisanje. Ono zavisi o-morfološkom, fonetskom i alfa- 
betskom sistemu jezika) Ali hoću da istaknem, da potpuno 
fonetski pravopis ne može da bude. Makar mi, koji pišemo fo- 
netski, i upotpunili naš pravopis stavljajući akcenat na svaki 
naglašeni vokal, ostali bismo vrlo daleko od fonetskog pisanja, 
ne mogući bilježiti drugih akustičkih varijanata, koje odlučuju 
o smislu rečenice. Pismo je nesavršeno ne zato, što pojedini 
jezici imaju u većoj mjeri etimološko pisanje, već zbog nedo- 
statka znakova za akustičke i vizuelne vrednote. Zarez, uzvičnik 


7) U španjolskom se jeziku upitnik stavlja na početku rečenice. Ali 
i to je u ovakovim slučajevima fiktivno. 

8) Tako je na pr. irski jezik uzeo latinski alfabet, a latinski i irski 
imaju sasvim različit fonetski sistem. Kako onda fonetski pisati? V, Vendryes: 
Le langage str. 385. 3 

i upitnik vrlo su mršavi surogati, jer su sami po sebi homonimi 
predstavljajući najraznovrsnije vrijednosti. Zato nam i ne treba 
odviše razbijati glavu, da interpunkcija i alfabet vjerno prikažu 
jezik. U fikciji živi, tko misli, da je to postigao. Treba biti na 
čistu, da pismo i govor predstavljaju dva različna sistema, i da 
se ne mogu zamjenjivati jedno s drugim. Mnogo je važnije da 
se svaka analiza napisane rečenice postavi na stadij stvaranja, 
t. j. da se razmatra sa stajališta govornoga jezika, i da se odijeli 
ono, što je leksikološko, od onoga, što je akustičko i vizuelno.*) 
Tako ćemo dobiti istinsku logičku i stilističku vrijednost misli, i 


osjetiti stvarnost jezika. 
Petar Guberina 


SITNIJI PRILOŠCI 


ZNAČENJE GLAGOLA ŠTETOVATI 


Glagol štčtovati u današnjem narodnom govoru znači samo 
»pretrpjeti štetu, izgubiti na čemu«; ispor. prema tome poslovicu: 
Bolje je na mekinjama dobiti nego na zlatu štetovati. Takvo mu 
je značenje i u BIRj. Uzima se obično, kad se govori o gubitku u 
trgovini, ali se može čuti i za drugi koji gubitak; sjećam se 
stihova iz neke narodne pjesme: Oj djevojko, al' si štetovala, šteto- 
vala, što si se udala. Po Slavoniji se u istom značenju govori i 
kvarčvati (na pr.: prodao sam volove, ali sam kvčrovao na njima 
toliko i toliko, t. j. za toliko i toliko sam ih jeftinije prodao, nego 
što sam ih kupio). Glagol kvarovati može imati i šire značenje, 
t.j. može značiti i »(pre)trpjeti kakav drugi kvar« (osim u trgo- 
vini); govori se na pr.: Ljetos sam mnogo kvarovao: uginule su 
mi dvije junice. U BIRj. nema glagola kvarovati, ali ga ima ARj., 
u kojem se za značenje »biti na kvaru, na šteti, imati štetu« navode 
potvrde i-iz Kanižlića. 

U nekih se naših pisaca glagol štetovati (komu) upotrebljava u 
značenju »činiti, nanositi komu štetu«, »biti komu od štete ili na 
štetu«. Ispor. na pr.: 


% Primjena ovih vrednota na strukturu rečenica predmet. je posebne 
stuđije, koja će naskoro izići.pod natpisom: L'expression verbale des idćes 
complexes en francais et en serbo-croate. m 

Hrvatskom narodu uopće ništa ne bi danas toliko štetovalo, 
koliko da se počne klasno grupirati (mjesto: Hrvatskom narodu... 
ništa ne bi bilo toliko od štete, koliko... .). I 
. Pretjerana slovenska egocentričnost... je već dosada našoj 
etničkoj sredini štetovala (mjesto: ... našoj etničkoj sredini bila 
od štete, na štetu). 
. Pisanje njihovog organa štetuje općoj narodnoj stvari (mjesto: 
na štetu je, čini štetu). 

Koliko nam pomanjkanje glavne regulatorne osnove štetuje i u 
očima stranaca (mjesto; Koliko nam je na štetu...). 

Neki naši politički protivnici ne uviđaju, da njihova suradnja 
s komunistima ne samo što štetuje njima. .., već... (mjesto: ... što 
je na štetu njima). 


Slaganje glagola štetovati s dativom (komu ili čemu) došlo je 
otud, što su neki, zamjenjujući imenicu škoda našom šteta, mislili, 
da i glagol škoditi, koji se slaže g dativom (komu ili čemu), mogu 
u svakoj prilici zamijeniti našim štetovati, pa su prema to nam 
škodi počeli naopako govoriti i pisati to nam štetuje. 

Imenicu šteta, koja postaje od starijega obličja tšteta, a to od 
tsšteta prema pridjevu tašt, ne poznaje kajkavski dijalekat; u 
njemu je pored kvar (najčešće za poljsku štetu) obična riječ škoda.! 
Prema štokavskom šteta kajkavci bi govorili ščeta kao natešče 
prema štokavskom natašte. 

Riječ škoda došla je još nekad u naš, slovenski, češki i poljski 
jezik iz njemačkoga jezika (ispor. Schaden od nekadašnjega scado), 
pa i danas dolazi i izvan kajkavskoga područja. Po VRj. govore je 
i štokavci u Vojvodstvu (t. j. u Vojvodini), A da je i drugdje među 
štokavcima poznata, to se vidi i iz BIRj. To vrijedi i za glagol 
škoditi, naškoditi. Zato nije čudo, što je i Vuk ne bojeći se ničijega 
prijekora u N. Z. upotrijebio pridjev škodljiv u primjeru: Koji 
hoće da se obogate, oni upadaju u mnoge lude škodljive želje (Tim. 
I. 6, 9). Taj su pridjev neki naši čistunci, hoteći biti čistiji od 


Vuka, nastojali zamijeniti pridjevom"“ štetočinjast, što su ga našli 


u njegovu Rječniku. Mjesto škodljiv nije Vuk mogao uzeti štetan, 
jer u njegovu Rj. štetan znači »koji je u šteti, štetu ima u čemu«, 
a ne »koji je komu na štetu«.. 

U primjerima, kakvi su spomenuti, u kojima se upotrebljava 
krivo štetovati komu prema škoditi komu, pišu neki i štetiti komu, 
koje je jednako pogrešno, jer se može reći samo o-štetiti koga (u: 
čemu), t. j. (u)činiti komu štetu (u čemu), u starom jeziku i oškoditi 
koga, ili o-štetiti što, t. j. povrijediti, nagrditi, pokvariti što.) 


1) Riječi šteta nema zato ni Belostenec u alfabetskom redu, nego kođ 
škoda dodaje d(almatice) šteta, a 

“ 2) Prema oštetiti načinjen je iznova v. impf. oštećivati kojega nema 
BIRj., ali ima ARj; : j 

. Mjesto glagola škoditi komu ili čemu, koji se, kako je rečeno, 
ne može zamijeniti glagolom štetovati ili štetiti komu, može se uzeti 
glagol diti komu ili čemu u primjerima kao: škodi ili udi mi 
duhan; rakija zdravlju škodi ili udi —, ili još češće složen nauditi 
(ne nahuditi) mjesto naškoditi (v. BIRj.). No u naprijed navedenim 
primjerima za naš jezik bila bi manja šteta, da se u njima uzeo 
glagol škoditi, nego što se zamijenio glagolom štetovati sa slaganjem 
glagola škoditi, koje njemu ne pristaje. Bolje bi bilo na pr. u prvom 
navedenom primjeru: Hrvatskomu narodu ne bi škodilo nego: 
Hrvatskomu narodu ne bi štetovalo. 
S. I. 


RUSIZMI U JEDNOJ KNJIZI 


U prošlom je stoljeću u hrvatski književni jezik ušlo i nešto 
rusizama, i od njih su neki ostali do danas u našem književnom 
jeziku (na pr. glagol zanimati). Popisao ih je već god. 1892 pokojni 
prof. Maretić u članku »Ruske i češke riječi u književnom hrvatskom 
jeziku« (u »Radu« u knj. 108), a spominje ih i u svojem »Jezičnom 
Savjetniku« (u izdanjima Jugoslav. ak. 1924). No osim rusizama, 
što su k nama došli upravo iz ruskih knjiga ili preko srpskih knjiga, 
a nešto i preko nekih, koji su se vratili iz ruskoga zarobljeništva, 
ima i takvih rusizama, što ih u naš književni jezik bez ikakve po- 
trebe unose neki naši književnici orijentirani prema ruskoj knjizi. 
Oni to čine svijesno, te se kod njh može govoriti o nekoj jezičnoj 
modi. Upravo o tima rusizmima želim na ovome mjestu progo- 
voriti nekoliko riječi, i to samo na temelju jednoga primjera. 

Zagrebački nakladni zavod »Binoza« izdao je ove godine 
među »svjetskim piscima« prijevod »romansirane biografije« Ste- 
fana Zweiga »Marija Stuart«. U tome prijevodu (ime prevodiočevo 
nije označeno u knjizi) nalazimo bez ikakve potrebe gomilu 
ruskih riječi, pa i nešto posve ruskih fraza i sintaktičkih elemenata. 
Evo pregršt primjera: 


Kad se razrazi borba... 

Taj glagol u ruskome jeziku ima značenje »provaliti, buknuti, 
izdušiti se« (o vremenu). U Stulićevu rječniku nalazimo razražati u 
značenju »razgoniti«, ali ga i Stulić označuje kao rusizam. Mi bismo 
rekli: Kad stane bjesnjeti borba, Kad dođe do borbe, Kad se započne 
borba. 


Ne može da se dobere do bogatstva. a 
Ruski glagol dobratsja ovdje je jednostavno prenesen u 
hrvatski jezik. Mi bismo rekli: Ne može doći do bogatstva. 

x. < se u njoj prosnuo osjećajni život. 

agola prosnuti se u hrvatskome jeziku nema ji 
, premda to; 

>". usnuti, Ruskome glagolu prosnut'sja odgovara hstatiki glasni 

probuditi se. Valja dakle kazati: ... dok se u njoj probudio osje- 


* ćajni život, 


i. gesta i podjelovala. >> 

vdje je prevodilac uzeo doduše hrvatski j i, ali 
k J glagol djelovati, ali 
oko sasvim nezgodno, složio s predmetkom po, prema ruskome 
podejstvovat'. Rečenica ima dakle da glasi: Ta je gesta i djelovala. 


>. se ljubav obrušila na tu ženu. 
rvatski jezik poznaje samo gl šiti čenj 

tsk a: glagol obrušiti sa značenjem »po- 
nešto srušiti, okrnjiti«. Povratan glagol obrušiti se dičinjen je ovija 
prema ruskome glagolu obrušit'sja. (U ruskome jeziku dolazi taj 


glagol i bez povratne zamjenice.) Hrvatski bi isali: 
ljubav srušila na tu ženu. : tika rodna 


gita bi se razlučiti od Bothwella. 

hrvatskom se jeziku ni razlučiti ni čiti 

: i ni razlučiti se ne može danas 
reći za ljude mjesto rastaviti ili rastati se. Zato bismo ovdje rekli: 


Morala bi s tati I dia : SJ 
edin e rastati s Bothwellom, ili: Morala bi se odijeliti od 


a da mu podari najjači grad. 

o imamo i u našem starijem jeziku i u današnje j 
m em kaj- 

kavskom dijalektu i glagol podariti, ovdje je glagol bodi neni 

prema ruskom jeziku. Stoga bi trebalo: ... da mu daruje (ili 

kloni) najjači grad. me 


Ne može da proiznese glasa. 

U Stulića nalazimo doduše glagol proiznositi sa značenjem 
»metter fuori, proferre, producere«, ali s napomenom, da “ t 
ruska riječ, Prevodilac spomenute knjige nije, dakako glagol doba 
nesem uzeo prema Stuliću, već je prenio ruski glagol proiznesti, 
Hrvatski bi trebalo reći: Ne može izustiti riječi, ili: Ne može istis 
glasa, ili: Ne može. ni probijeliti. ia 


“e iron razoblačiti njenu sramotnu ulogu 

agol razoblačiti ne postoji u hrvatskome i ziku i a 
razol e jeziku i nema i 
u jednom rječniku hrvatskoga jezika. Prevodilac ga je uzeo ame 


koga jezika, umj že: i iti nj 
o. ; jesto da kaže: ... te time otkriti njenu sramotnu 


<. . je još jučer nastajivao na tome... 

i glagola nastajivati nema u hrvatskome i j j 
: sta; jeziku, nego je ovd 
Uzet iz ruskoga jezika glagol nastaivat' 'ostajati imtlekatno kod 

čega, insistirati', Prevodilac je mogao lijepo kazati: ... dok je još 
uporno tražio... 


(Glava) se zakotrljala i zatreščala na drvenom podnožju. 

Ruski glagol zatreščat' ostavljen je ovdje čak u svome ruskom 
obliku, te ga prevodilac nije ni pokušao »pohrvatiti« prema gla- 
sovnim zakonima hrvatskoga jezika (ostavio je šč mjesto št). Reče- 
nica bi se mogla kazati: Glava se zakotrljala i udarila (muklo) o 
drveno podnožje. Me. 


I glagol »spješiti« u značenju »žuriti se« uzet je iz ruskoga 
jezika (u hrvatskom jeziku postoji samo složenica pospiješiti). Jed- 
nako je prevodilac uzeo iz ruskoga jezika i glagol dokončati, koji 
je u nas danas živ samo u značenju »zaključiti«, a ne u značenju 
»završiti«, : 


“Imenica praktika uzeta je u tome prijevodu također iz ruskoga 
jezika. Kod nas se za tu riječ, koja je postala međunarodna, odo- 
maćio oblik praksa. 


Prevodilac spomenute knjige služi se i ruskom riječi bezljudan 
mjesto nenaseljen. 


Iz ruskoga je jezika u tome prijevodu uzet i izričaj »nešto u 
rodu zaruka«. Mi bismo hrvatski kazali: nešto nalik na zaruke, neke 
vrste zaruka, nešto kao zaruke. 

Prema ruskoj je sintaksi načinjeno u njemu i slaganje u pri- 
mjeru: španjolski, engleski i francuski poslanici. Mi velimo samo: 
španjolski, engleski i francuski poslanik, ili: poslanici Španjolske, 
Engleske i Francuske. . 


S ovo nekoliko primjera pokazao sam, mislim, dovoljno, da su 
ovi i ovakvi najnoviji rusizmi sasvim zališni u hrvatskom jeziku, 
pa ih zato i valja osuditi. , 

Tomislav Prpić 


DA OD BOGA NAĐEŠ! 


»Od Boga naći« po Rječniku Jugoslavenske akademije znači 
»naći ono što tko zaslužuje«. Ondje se navode primjeri iz narodnih 
pjesama, pripovijedaka i spisa Karadžićevih u prozi. Osim toga u 
istom rječniku kod Bog (pod 3. d) nalaze se tri druga primjera iz 
I. knjige Karadžićevih narodnih pjesama. RJA nema starijih po- 


1) Izdanje Dioničke Tiskare str. 76. Zagreb 1899. 

tvrda za fraze »da od Bog nađeš (ili nađe)! od Boga našao!, no ta 
fraza starija je od Karadžićeva vremena. »Pismu od Miloša Kobi- 
lića i Vuka Brankovića« Kačić svršava usklikom: 


Što učini, Vuče Brankoviću, 
što učini da od Boga nađeš!) 


Istu frazu nalazimo u narodnim pjesmama novogrčkim. U ba- 
ladi 70 zdleua ro5 Toauddov xal roš pros roš (t. i. Mejdan 
Camada i njegova sina), koja pjeva boj oca i sina, koji se ne pre- 
poznaju, kao u Telegoniji, gdje Telegon sin Kirkin i Odisejev, 
ubija svoga 0ca,*) neki Camado izaziva ljude na jednom panađuru 
(crkvenoj slavi), tko se smije s njim pobiti. Izađe mu na mejdan 
neki mladi »udovičić« i gotovo ga svlada. Camado se začudi i reče: 

De stani malo, dijete, bre, da upitam te nešto: 
A koja kuja ošteni te i tko je tebi otac? 


Kad iz odgovora mladićeva Camado razabere, da mu je to sin, 
uzme ga za ruku i povede ga k njegovoj materi. Ona im prostre 
sto i kad su jeli i pili, ona toči Camadu vino, a sinu otrov. Mladi 
junak otrovan zavapi: »Ti otrova me, majčice, eda od Boga nađeš!« 
(Mavoš2a, 'čpaou txoseg "ag' ro ed va ra Bons!)") 

Čini se, da je fraza »da od Boga nađeš« doslovce prenesena iz 
grčkog jezika, gdje se ona nalazi u sasvim istoj optativnoj formi. 
U tome mišljenju utvrđuje nas donekle i to, što je ne poznaju di- 
jalekti čakavski i kajkavski, 

Antun Šimčik 


NEKI NAZIVI STANOVNIKA U BOSNI I HERCEGOVINI 


Godine 1923 ili 1924 došlo je u Mostar zagrebačko Hrvatsko 
pjevačko društvo »Kolo«, da dade jedan koncerat. Mostarci su pri- 
redili Zagrepčanima srdačan doček, kako već oni umiju. Na željez- 
ničkoj stanici ih je dočekala Hrvatska glazba, a u ime Hrvatskog 
pjevačkog društva »Hrvoje« pozdravio ih je sada pokojni Mate 
Rimac, predsjednik »Hrvoja«. Zagrepčani su bili oduševljeni do- 
čekom, pozdravnim Rimčevim govorom i onim mnoštvom svijeta 
katoličkog i muslimanskog, muška i ženska, u šarolikoj narodnoj 
nošnji, pa kad je krenula povorka sa stanice jedan Zagrepčanin, 
da dadne oduška svome oduševljenju, viknu: »Živili Mostarčani!« 


*) Druge primjere iz svjetske literature v. Maretić, Naša narodna 
epika 199-—201. 

3) 'Eyloyal dno rd rgayouđia vos čllqvinoć laos dno N. I. Iollzov. "Exdoow 
Bevrćoa. Atena 1925, str. 111—112. 

Neki ne mogoše otrpjeti, nego prasnuše u smijeh. Mostarcima je 
bilo smiješno, što Zagrepčanin pravi naziv za stanovnika Mostara 
drukčije, nego što oni sami sebe nazivaju, a on je postupio ana- 
logno prema svome nazivu (Zagrepčanin mj. Zagrebac). 

Često su ljudi u neprilici, kako da se obrate stanovnicima poje- 
dinih mjesta, kad im na pr. drže govore, a nisu iz njihove okolice, 
To se moglo lijepo vidjeti pred zadnje izbore od 5 svibnja 1935, 
kad kandidati nisu ni na geografskoj karti znali naći kotare, u 
kojima im je bilo određeno da se kandiduju, a još su manje znali 
nazive stanovnika i samoga kotarskog mjesta. 

U nazivima stanovnika pojedinih mjesta nema nikakve pravil- 
nosti, jer se na iste osnove ne stavljaju isti nastavci. Tako je sta- 
novnik Bldgaja (nom. Blagaj) Blagdjac, a stanovnik Maglaja (nom. 
Maglaj) je Magldjlija ili Maglajanin. : 

Ima jedno selo u blizini Mostara, koje se zove RAška Gora (u 
starim turskim dokumentima, pisanim arapskim pismom, bilježi se 
to selo Hraška Gora), a seljane zovu Raštegorci, a ne Raškogorci. 

Ovdje ću spomenuti nekoliko naziva za stanovnike pojedinih 
mjesta Bosne i Hercegovine, kako ih sami mještani i najbliža im 
okolica izgovaraju. Stanovnik Sarajeva je Sardjlija (žensko: Sa- 
rajka), Doboja (n. Dščbaj) Dobojlija, Ljubinja Ljubinjac (ž. Lju- 
binjka), Trčbinja Trebinjac (ž. Trebinjka), Nevesinja Nevesinjac 
(ž. Nevčsinjka). Stanovnik Bileća (n. Bileća) je Bilććanin (ž. Bilaćka), 
Ljtbuškoga (n. Ljubuški) Ljubišak (ž. Ljibuška), Gacka (ne Gac- 
koga, kako neki pišu! n. Gacko) Gdčanin (ž. Gatačka), Kčnjica (n. 
Konjic) Konjičanin, Visokoga (n. Visoko) Visočanin (ž. Visočka), 
Zčnice Zčničanin, Bihdća (ili Bišća) Bišćanin. Sarajlije nazivaju 
stanovnike ili doseljenike iz ovih mjesta Visoćik!), Zenićak, Bišćak. 
Stanovnik Foča je Fočak (u Sarajevu Foćak), Goražda (n. Goražde) 
Gčraždanin, Čdjniča Čajničanin (ž. Čajnička), Livna (n. Livno) 
Livnjak (ž. Livanjka), Gldmoča (n. Glamoč) Gldmočanin, Bdnje 
Lika Banjoličanin ili Banjaličanin (ž. Banjaliička), Jdjea (n. J4jce) 
Jdjčanin, Bosanske Krfipa Kripljanin,. Bijeljine Bijeljinčanin (ž. 
Bijeljinčanka), B/čkoga (n. Bičko) Bičak (ž. Bičanka), Bosanskoga 
Ščmca Šamčanin (ž. Šimčanka), Kulen-Včkufa Včkufac (ž. VA- 
kufka), Tešnja Tešnjak (ž. Tašanjka). 

Uvjerava me jedan Krajišnik, da se stanovnik Male Kladuše 
zove Mali Kladušćanin. 

Stanovnik Mrkonjić-Grada nije Mrkonjić-građanin nego Vas- 
cdrac (ž. Vascarka). To mjesto i sad narod zove Vascir (skraćeno 
od Vascar-Vškuif), a na starijim zemljopisnim kartama iz austrij- 
skog vremena pisalo je Varcar Vakuf. Legenda; koju sam nekad 
davno u »Politici« čitao, kaže, da je tu bio neki čobanin, hadum 


1) Mjesto Visočak, jer ne razlikuju č i ć. 


di 

od prirode, imenom Varcar, kojega je jenjičarski aga kupeći djecu 
za jenjičare tu pronašao i odveo u Carigrad, gdje je u Dvoru postao 
kasnije kizlar-aga (najviši dostojanstvenik u haremu i jedno od 
najunosnijih zvanja u Turskoj carevini), došao do velikog imutka, 
podigao džamiju i uz nju koristonosne objekte u svom rodnom 
mjestu, koje je onda dobilo njegovo ime.!) Za čudo je, da se u 
štampanoj legendi hađum zove Varcar, a narod naziva mjesto samo 
Vascar. š 

Tako isto ni stanovnik Tomislav-Grada nije Tomislav-građanin, 
nego Divnjak (ž. Duvanjka). I ovo mjesto je mijenjalo nazive od 
rimskoga s ilirskim korijenom) Delminium (> Dismsno > Dumno 
> Duvno) do Župan-potok (u turskim spomenicima), Župćnjac i 
Seddi Džedid (tj. nova granica, kako ga nazivaju Turci iza Karlo- 
vačkog mira, kad su izgubili Dalmatinsko Zagorje). 

A kako biste se obratili stanovnicima mjesta u Bosanskoj Posa- 
vini koje se službeno zove Gradačac? I ja sam bio u nedoumici, pa 
sam pitao jednog mještanina. Ni mještani ni seljaci iz okolice ne 
nazivaju to mjesto Gradačac, nego Grćd; a njegove mještane Grči- 
đani, ' : 
Alija Nametak 


SELCA, A NE SELCE 


Na hrvatskoj su obali dva mjesta, koja se zovu Selca: jedno 
na otoku Braču, a drugo u Vinodolu, kraj Crikvenice. Ali dok naše 
novine ovih dana — u listopadu — sasvim pravilno pišu, da je 
otkriven spomenik Stjepanu Radiću u Selcima na Braču, dotle se 
za vinodolska Selca u štampi sve više udomaćuje naziv Selce. Taj 
se naziv čita u novinskim reklamama lječilišnog povjerenstva, u 
oglasima »Putnika«, u plovidbenom redu naših parobrodarskih 
društava, pa se čak i u »Narodnoj enciklopediji«, gdje su pisali 
stručnjaci, razlikuje Selce u crikveničkom kotaru od Selaca na 
Braču. A ipak je to razlikovanje sasvim pogrešno i bez ikakva 
temelja, o čemu se svaki kupališni gost može i sam uvjeriti, Zapitate 
li bilo kojeg Selčanina — dakako čakavca, koji govori kako je od 
svojih starijih naučio, — odakle je, odgovorit će.vam, da je ('z) Selac, 
ili će vam na pitanje o udaljenosti Crikvenice reći, da je od Selac 
do Crikvenice pol ure hoda, a zateknete li Crikveničane ili Selčane 
u veselom raspoloženju, može se dogoditi, da zapjevaju i poznatu . 
pjesmu: »Crikvenica i Selca mala diferenca«. Na pitanje, gdje je 
bio, odgovorit će vam ne samo Selčanin, nego i svaki drugi Vino- 
dolac (Novljanin, Bribirac, Crikveničanin, Grižanac), da je bio na 
Selcih. Tako su i naši pisci, koji su poznavali taj kraj, oduvijek 


1) Kizlaragina džamija u Vascaru sagrađena je godine 1595. 

pisali; govoreći o poznatom glagoljašu popu Ivanu Brozoviću, Kuku- 
ljević veli da se rodio »u mjestu Selcih«, dok Ivan Milčetić, dobar 
znalac primorskih krajeva, kaže za istog glagoljaša da je bio 
»župnik u Selcima do 1618«. Prema tome valja spomenuto mjesto 
u Hrvatskom Primorju nazivati samo Selca, a nikako Selce. Oko 
toga bi, uostalom, morali sami Selčani nastojati i tražiti od vlasti, 
da im se i službeno utvrdi starinski naziv njihova mjesta, kako 
su učinili i Crikveničani, kad su im htjeli naturiti ime Cirkvenica. 
; M. Kombol 


»OTOČKI«, A NE »OTOČAČKI« 


Ovamo od g. 1919 počeo se uvlačiti običaj, naročito od službene 
strane, da se piše i govori pridjev »otočački« mjesto otočki od ime- 
nice Otočac. Taj se običaj protivi i našoj tradiciji i hrvatskoj 
gramatici. Tamo, gdje rijeka Gacka, u srednjem dijelu svoga toka, 
odvaja malu čtoku kroz par stotina metara, da se onda opet sastane 
s »majkom-rijekom«, nastao ije mali otočić. Na tom otočiću nastanio 
se, valjada već kod nastanka Gatanske župe, jedan mali dio Gačana. 
Kad su se kasnije razmnožili i pridošli novi stanovnici, počeli su 
graditi svoje kućerke, t. zv. sojenice,!) oko ovoga otočića, koji se 
nazvao Otočac, i to ime zadržao sve do danas. 

Od najstarijih vremena pravi se od imenice Otočac pridjev 
čtočki. Najstarija župska matica rođenih od .g. 1664 nosi napis: 
»Knige od krsta opchine Puka ottochkoga (t. j. otočkoga). 
Cinih uciniti ove knyge ja Pop M. B. u ta doba plovan ottocki« 
(t. j. otočki). G. 1682 kumuje na krštenju »gospoja kapitana ottoc- 
koga (t. j. otočkoga). G. 1693 kršteno je dijete T. Strakanu »ober- 
staru ottockomu (t. j. otočkomu). G. 1725 bilježi pop Bonifacio, 
»plovan ottocki« (t. j. otočki), da su ovdje bili »missionari... 
i ucinise_ mission osam dan u Plovaniji otoskoj (t.j. otoškoj 
mj. otočkoj) s velikom koristjom«. Itd. itd.... sve do dana 
današnjega. ' 

I isprave, što ih je skupio R. Lopašić u »Spomenicima hrv. 
Krajine« potvrđuju samo pridjev otočki. Oblik »otočački« u ovim 
stranama sve tamo do g. 1919 posve je nečuven. 

Pok, prof. T. Maretić piše u svojoj velikoj »Gramatici (Zagreb, 
1899) na str. 358 & 369a): »Ovako ima i drugijeh pridjeva s na- 
stavkom ski, koji su izvedeni od osnove druge koje imenice, a ne 
one, kojoj znače pripadanje; na pr. dubrovački (Dubrovnik, kao 
da je: Dubrovac, otkle je i: Dubrovčanin), gradački (Gradačac, kao 
da je: Gradac),... čtočki (Otočac, kao da je: Otok) itd.«... I VRj. 
i BIRj. bilježe samo dčtočki. — I u ARj. IX 406 potvrđuje se samo 


**) Pravilnije. bi -bilo sišnice (prema sčha, demin, sošica). UT. 

pridjev otočki, i to primjerima: Selo... u otočkoj regementi. Vuk 
rječn. s. v. Perušić. Piju vince otočka gospoda. Nar. pjes. Marj(ano- 
vićeve). Ime stanovnika Otččca bilježi se (prema J. Bogdanoviću) 
u ARj. IX 405 Otočanin. 

Iz svega se vidi, da je pridjev »otočački« nepotrebna 1 samo- ' 
voljno načinjeria i naturena novotarija, koju treba odbaciti, pa i u 
napredak kao i dosad govoriti i pisati samo: otočki načelnik, otočka 


općina itd., a ne otočački, otočačka itd. 


G. Starčević 


»U BAŠKI«, A NE »U BAŠKOJ« 


Svaki put, kad u našim novinama čitam, da je.tko bio »u 
Baškoj«, mene, koji sam iz Baške, to vrijeđa. 

Mora se reći u Baški, a nikako u Baškoj, kao što se veli u Bosni, 
a ne u Bosnoj. 

= Koji govore i pišu u Baškoj, misle, da je to pravilno, kao što je 
na pr. u Bačkoj, Hrvatskoj, Kranjskoj, N jemačkoj itd. No samo one 
imenice, koje su oblikom jednake pridjevu, kao na pr. pokrajina 
Bačka i pšenica bačka, imaju u dativu i lokativu nastavak -oj (v. 
Maretić, Gram. * 167). , 

Današnja imenica Baška po svojem je postanju, istina, pridjev, 
ali je danas narod ne osjeća kao pridjev, pa je zato mijenja samo 
kao žena, a prema imenu Baška načinjen je nov pridjev »bašćanski«, 
i zato narod u Baški neće ni za što reći da je »u Baškoj«, 

sak Fr. Barbalić 


PITANJA I ODGOVORI 


6. G. S. K. iz Zagreba: 


»Mi kajkavci ne govorimo samo na pr.: denes se bumo zestali 
v Kazališnoj kavani — nego i: včera sem ga zestal na Kaptolu. Neki 
uče, da bi ovu drugu rečenicu trebalo u štokavski prenijeti: jučer 
sam se sastao s njim na Kaptolu. Vele, da-se glagol sastati ne može 
u tom slučaju slagati s akuzativom, nego da mjesto prelaznoga 
sastati koga treba uzeti recipročan sastati se s kim. Tako je i u 
BIRj. Griješimo li zbilja mi kajkavci, kad prema svojem dijalektu 
govorimo na pr.: gdje si ga sastao?« . : 


Kajkavci govore doista tako, kako Vi velite. To potvrđuju i 
Valjavčeve »Narodne pripovijesti« (2. izdanje god 1890), u kojima 
čitamo na pr.: Gda su išli dimo, zestali su jednoga človeka, koj je 
s koli po noči išel (str. 32). U jednoj pripovijeci o vuku, koji ide 

kupiti vojsku, čitamo ovako: Vezda (t. j. sada) ide vuk, zebira svoju 
vojsku, zestane se z divjim prascom ... Ide dalje, zestane medveda... 
zestane lisicu... zestane mačka... zestane gusaka (str. 270/1). Iz 
toga se primjera vidi, da kajkavci govore zestati koga i zestati se 
s kim.) U štokavskom marodnom govoru, koliko ga ja poznajem, 
nema slaganja sastati koga, nego se govori samo sastati se s kim, 
pa je prema tome bolje, da i u hrvatskom književnom jeziku ne 
govorimo: gdje si ga sastao?, nego: gdje si se sastao s njim? ili: gdje 
ste se sastali??) Drugo je, dakako, kad štokavac veli na pr.: jesi li 
ga zastao kod kuće? Tu imamo glagol zastati koga, koji u značenju 
i slaganju odgovara glagolu zateći koga, t. j. nači. 

Što neki i pišu sastati koga mjesto sastati se s kim, to može 
biti i zato, što imamo drugi glagol jednakoga. značenja sresti, koji 
se govori i kao prelazan (sresti koga) i kao recipročan 
(sresti se s kim), pa misle, da se može reći i: gdje si ga sastao? 
pored: gdje si se sastao s njim?, kad se veli dobro: gdje si ga sreo? 
pored: gdje si se sreo s njim? 

S. I. 


7. G. M. S. iz Zagreba: 

»Vi ste u prošlom broju Hrvatskoga jezika (na str. 96) spome- 
nuli, kako se na prozorima nekih zagrebačkih tramvajskih kola 
može čitati oglas Zalagaonice Gradske Štedionice s pogreškama 
»podijeljuje zajmove na dragocijenosti«. No ja bih Vas htio upo- 
zoriti na drugu jednu pogrešku, koju čitamo u svima tramvajskim 
kolima. 

Mene svaki put bode u oči, kad spazim poziv, stavljen na vrata 
tramvajskih kola: 

Molim zatvoriti vrata! 

Tko to moli? Ni vozar, ni kondukter, nego samo Tramvajsko društvo, 
t. j. njegova uprava. A ako je tako, onda treba da bude molimo, 
a ne molim. Imam li pravo?« 


1) I u Pleteršnikovu ,Slovensko-nemškom slovaru«, koji nije rječnik 
slovenskoga književnog jezika, nalazimo sestati (zestati) s jednakim sla- 
ganjem, no u novom Glonarovu »Slovaru slovenskega jezika« (1936) nala- 
zimo samo sestati se s kom. I u starim hrvatskim kajkavskim rječnicima 
nalazimo recipročno zestati se s kim; ispor. zestajem se, dalm(atice) su- 
sretam se, obvio, occurro, obviam fio; zestati se s kem, se obviam dare 
alicui, convenire cum alquo (Belostenec); zestajem se z kem, jesem se 
z njim zestal: ich bin ihm begegnet (Jambrešić s, v. obvio). 

2) S >kajkavskim sastati koga (mjesto: sastali se s kim) mije isto- 
veto u BIRj. sastati koga s kim i rastati koga s kim, koje znači »sastaviti 
— rastaviti koga s kim«. 

Poziv: Molim zatvoriti vrata! doista je sa 1. licem jednine 
molim (mjesto 1. 1. množine molimo) pogrešan. No u njemu nije 
samo ta pogreška: on je uopće sastavljen po jezičnom osjećanju, 
koje podnosi i: molim na kasi platiti — mjesto: molim, platite na 
kasi (blagajnici). U dobrom se hrvatskom jeziku ne može reći: 
molim doći sjutra; molim probuditi me rano; molim poslati mi u 
u kuću — i dr., nego treba da se kaže: molim, dođite (ili da dođete) 
Sjutra; molim, probudite me rano; molim, pošaljite mi u kuću —, 
jer dopuna uz glagol moliti, kako se vidi i iz ARj. VI 915/6, ne 
dolazi nikad u infinitivu. 

Prema tome bi trebalo reći i: molimo, zatvorite (ili da zatvorite) 
vrata —, a u trajnom pozivu: zatvarajte, molimo, vrata! U tome 
pozivu ne bi neuljudno bilo reći ni: Zatvarajte vrata! Ne bi bilo 
prema našem narodnom govoru ni: Zatvarati vrata, kao što prema 
njemu nije sastavljen ni poziv Poštanske direkcije: »Lijepiti marke 
u gornjem desnom uglu« (mjesto Marke lijepite u gornjem desnom 
uglu!). Infinitiv, koji se u nekim jezicima (ispor. na pr. u fran- 
cuskom voir = vidi!) upotrebljava za imperativ, nema te službe u 
našem narodnom govoru, Poziv Zatvarati vrata ne bi se dao oprav- 
dati ni elipsom izvolite ili treba, jer takve elipse u njemu ne 
osjećamo. 


S. I. 


8. G. M, R. iz Zagreba: 


' »I riječi obrana i obraniti koga od čega počeli su neki zamje- 

njivati riječima odbrana i odbraniti. Maretić u »Jezičnom savjet- 
niku« ne spominje nikako ni imenicu odbrana ni glagol odbraniti, 
nego samo veli, da je obrana »sama sobom dobra riječ«, a za uzeti 
koga u obranu (ili u zaštitu) uči da je germanizam (einen in Schutz 
nehmen), mjesto toga preporučuje braniti.!) 
: Iz Maretićevih riječi, da je obrana »sama sobom dobra ri- 
ječ«, mogao bi tkogod zaključiti, da je odbrana bolja. Htio bih od 
Vas čuti, čine li pravo oni. koji hoće, da i mi riječi obrana i obra- 
niti zamijenimo riječima odbrana i odbraniti.« : 


Glagol odbraniti i od njega izvedena imenica odbrana vrlo 
su mlade riječi u hrvatskom jeziku. Prema svjedočanstvu našega 
Akad, rječnika VIII 574 i 575 tih riječi ne nalazimo ni u jednoga 
pisca sve do početka 19. vijeka, kad su se javile u nekih srpskih 
pisaca. Pisao ih je i Vuk; na pr: Pobjegne u Biograd, kao da bi 
ga odbranio Kučuk-Alija. Danica 3, 155. Grahovljani po tom ne 





. 1) Ova Maretićeva zamjena ne pristaje svuda, No kad bismo jei 
Primili, trebalo bi je promijeniti i reći: mjesto uzimati koga u obranu 
bolje je braniti koga, a mjesto uzeti koga u obranu — zaštititi koga. — Ur. 

mogući se od turske sile odbraniti predadu se. Nar, pjes. 4, 459. 
Odbrana od ruženja i kuđenja. Vidov-dan 1861. Glagol odbraniti 
pisao je i Daničić; na pr.: Odbrani dušu moju mačem svojim od 
bezbožnika. Ps. 17, 13. Glagol taj dolazi i u nekim narodnim pjes- 
mama; na pr.: Kad su vidli... da ne mogu odbranit se živi. Pjev. 
crnogorska. Još nekoliko potvrda iz Vuka, Daničića i narodnih pje- 
gama mogu se naći i u BIRj. 

: Same imenice odbrana ne nalazimo uopće u Vukovu Rječni- 
ku; u njemu je unesena samo obrana, i nju je Vuk, kako se i iz 
BIRj. vidi, obično upotrebljavao; ispor. na pr.: Ono malo dže- 
bane, što je svaki Srbin imao kod kuće... radi obrane od rđavih 
ljudi. Danica 3, 174') Daničić je, po istom BIRj., pisao samo obrana. 


Rekao sam, da su i glagol odbraniti i imenica odbrana vrlo 
mlade riječi. U starije se vrijeme govorilo samo obraniti i obrana, 
a i danas još najviše štokavaca govori samo obraniti; kajkavci (i 
Slovenci) i čakavci i ne govore drukčije. Veliko obilje potvrda iz 
starijih rječnika i iz pisaca od najstarijih do naših vremena donosi 
naš ARj. VIII 437—440.*) 


Glagol obrdniti postaje od o + braniti, t. j. od prefiksa o i 
prostoga brdniti; prefeks o u njemu ima službu, da od imperfek- 
tivnoga glagola braniti načini perfektivan kao u složenima očistiti, 
ohrabriti, oženiti i dr. S istim prefiksom o dolazi taj glagol i u 
ostalim slovjenskim jezicima; ispor. na pr. Tus. oboronit' i obor6na, 
češ. obrdniti i obrana, polj. obronić i obrona i dr. 


Glagol odbraniti postao je tako, što se prefiks o u obraniti 
zamijenio prefiksom od, i to prema običnom slaganju glagola bra- 
niti ili obraniti koga ili što od koga ili čega; na pr. mjesto: jedva 
sam se obranio od njegovih pasa — počeli su neki govoriti: jedva 
sam se odbranio od njegovih pasa. To se dogodilo iz težnje za 
većom jasnoćom, koja se mogla najprije javiti u onim prilikama, 
gdje se u glagola obrđniti osjećalo više značenje »odbiti koga ili što 
od koga ili čega« (lat. repello, franc. repousser, njem, abwehren) 
nego značenje »očuvati koga ili što od koga ili čega« (lat. defendo, 


i) I u Vukovu odgovoru na »Primjetve N. Grujića« čitamo: Sad valja 
početi pravi odgovor g. Grujiću ili moju obranu od njega. Skuplj. gram. 
i polem. spisi 3, 339. 

£) I Elezović u svome »Rečniku kosovsko-metohiskog dijalekta« bi- 
lježi samo obranit — obranim (v. sv. IL, 1935, 6). — U današnjem se ličkom. 
govoru, po svjedočanstvu našega ARj. VIII 441, prema v. pf. obrćniti go- 
vori i v. impf. obranjivati (ispor. zabrdniti i zabranjivati); v. impf. obra- 
njivati dolazi dva puta i u jednoj bosanskoj ćirilskoj ispravi iz god. 1441 
(v. Miklošić, Mon. serb. 405 i Stojanović, Stare srp. povelje i pisma I, 
str. 642), ali te potvrde nema u ARij. 

franc. prot€ger, njem. beschitzen). Pogotovu su uvjeti za spome- 
nutu zamjenu prefiksa o prefiksom od bili povoljni u onim govorima, 
gdje je glagol obrđdniti ,defendo' postao homonim prema glagolu 
Obraniti ,vulnero' složenu od prefiksa ob i prostoga rčiniti. 


Gdje se govori brčni ili zabrani mjesto brđni i zabrani, t. j. 
gdje su se kao u mnogim istočnim govorima izgubile naše knji- 
ževne dužine, ondje i 3. 1. sg. od obrćniti i obraniti glasi jednako 
obrdni mjesto obrani i obrani. U takim govorima na pr. stih: Trže 
sablju, da zeta obrani — izgovoren s akcentom obrđni nije sam 
po sebi jasan, jer se ne zna, stoji li obrđni za obrani ili za obrani. 
Jasan je, uzme li se prema smislu 3. 1. odbrani ili 3. 1. obrani. 


. Novotvorinu odbraniti i odbrana nalazimo i u bugarskom je- 
ziku (ispor. u Gerova v. pf. otbrdfis i v. impf. otbrdfiam pored 
obrana i obr&nam, i otbrdna pored obrćna). Nju je u bugarskom 
jeziku moglo poduprijeti i to, što u njemu ima i glagol složen od 
prefiksa ob i prostoga rčniti u značenju »rano ustajati« (ispor. u 
Gerova obrafs'), kao kad bismo mi imali obraniti u značenju »pod- 
raniti«. U njemu obrćna znači i »ograda« (v. u Gerova), pa se za- 
radi razlikovanja značenje »defensio« veže s novotvorinom otbrdna. 


Da je glagol odbraniti postao iz rečenih uzroka, potvrđuje i 
ovo, što ću sad reći. Glagoli obrđniti ,defendo' i dbraniti ,vulnero! 
mogli su gdješto postati homonimi, 1 zato se razvio nov glagol 
odbrdniti ,defendo' pored obraniti ,vulnero'. No imenica obrana 
».defensio' ostala je jasna, jer od glagola obraniti ,vulnero' nije obič- 
na imenica obrana ,vulnerato'.!) Zato i Vuk i Daničić upotrebljavaju 
obično glagol odbrćniti mjesto obrdniti i imenicu obrana mjesto 
odbrana; ispor. na pr. u Vuka u »Danici« 3, 155: Pobjegne u Bio- 
grad, kao da bi ga odbranio Kučuk-Alija —, ali u »Danici« 3, 174: 
Ono malo džebane, što je svaki Srbin imao kod kuće... radi obrane 
od rđavih ljudi; — u Daničića psal. 17, 13: Odbrani dušu moju 
mačem svojim Od bezbožnika —, ali psal. 59. 16: Jer si mi bio 
obrana i utočište u dan nevolje moje. 


Prema svemu, što sam dosad rekao, mislim, da ne samo ime- 
nica obrana nego i glagol obrdniti treba da ostanu u našem knji- 
ževnom jeziku, jer nema ni potrebe ni razloga, da mjesto njih 
unosimo novotvorine odbraniti i odbrana.) 


S. I. 


1) Ima je Filipovićev Hrvatsko-njemački rječnik (1875); ARj. nema 
je nikako. 

£) Obličje odbrana pisao je i naš pokojni čistunac Vatroslav Rožić 
(na pr. u članku »Na odbranu hrvatskoga jezika!« u NVj. 30, 1922, str. 
394), jer se u ocjenjivanju riječi držao Ivekovićeva Rječnika. 

FILOLOŠKA ŠETNJA ZAGREBOM*) 


3. 
STRANE NAMETNICE U NAŠEM POSLOVNOM RJEČNIKU 


Pogrešno pisanje i neznanje u krojenju hrvatskih riječi u za- 
grebačkom poslovnom jeziku moglo se lako ukloniti, da je bilo inte- 
resa i odlučne volje u odgovornih ureda gradske uprave, jer:im za 
redovan nadzor i ispravljanje jezika i pravopisa nije bilo teško 
naći stručnih suradnika. No mnogo teži posao iziskuje čišćenje od 
stranih naziva, od povremenih i snobovskih pozajmljenica, koje 
poput tuđe pljeve zasuše lica naših ulica. ' 


Prije nego što pregledamo šarenu povorku poslovničkih imena, 
prepisanih na pročelja u gradskom trgovačkom središtu odnekuda 
s pariskih ili londonskih ulica ili iz stranih modnih i slikanih 
časopisa, iznijet ćemo poznate poslovne barbarizme, koji se nalaze 
po napisima, oglasima i cjenicima. 

Na mnogim se mjestima mjesto »domaće« ili »dobre hrane« 
oglašuje košta (Mart. 17, Gund. 29, 48, Gaj. 3, i t. d.), gdje se ne 
primaju »pretplatnici«, nego abonenti (Mart. 17, Varš. i t. d.). Humo- 
ristički deminutiv njemačkoga »Gabelfriihstiicka«, gablec, koji zveči 
kao »zalogajac«, manje smeta kao šaljiva licentia u govoru, ali se 
on kao grubi .barbarizam vidi i u napisima (Dolac 1, Bošk. 17, Pe- 
trinj. 2 i t. d.). Oglašuje se špek (Palm. 76, Vlašk. 22, Jel, trg, Ilica 
190, 204 i t. d.) mjesto »slanina«, presvurst (Bogov.) mjesto »tla- 
čenice«, lungenbratni (Juriš.), a negdje i »pisana pečenka« (Jel. trg), 
rozbratni (Klaić.) i rozbratli u sosu (Račk. 3) mj. »prženice« (pržo- 
lice) u »umaku«, šindelbratni« (Varš. 20, Berisl. 8, Frankop. 13 
itd) ai»ražnjići«, restana jetra i restani krumpir (Branim. 
117), dok »prženih« gotovo i nema, faširano meso i šnicli (Jel. 
t. 4, Branim. 7, Račk. 3), dok »samljeverna« mesa, »samlje- 
venih odrezaka« ni prženih »samljevaka« nema. Nema tu- 
čenog ili metenog vrhnja, ali ima šlaga (Praš. 2, Gaj. 4, Hatz. 
31, Mandalič.); ima i senfa (Praška. 2), ali nema »gorušice«. Možete 
dobiti »obroke« i porcije (Frankop.), a birati ručak po jelov - 
niku, ali možete naći i »meny ručak ala carte« (Radić.), ili »rućak 


*) Na neke zamjerke u prvom dijelu članka g. M. Jurkića urednik je 
primio nekoliko napomena. što mi donosimo ovaj, podulji članak g. Jur- 
kića, to ne znači, da se urednik u svemu i slaže s piscem; urednik se 
s piscem potpuno slaže samo u tome, što i on misli, da ni jedan trajniji 
napis ili oglas u Zagrebu ne bi smio biti postavljen bez jezične cenzure. 
Da se književni jezik nigdje ne ocjenjuje po javnim napisima i oglasima, 
to je suviše i napominjati. Ur. 

a la kart« (Prer. 42), bez ručka »menu ala carte« (Drašk. 28), ili 
»menii ala kart« (Đorđ.), ili »menii ala karte« (Bošk. 18). Ima kruha 
s kvasom ili bez — germe (Bogov.). Osim domaće maline i 
»malinovca« ima i himber (Kr. Mar. 5). Uz bur gundac i por- 
tugizac (Bran. 7, Juriš. 26, Ilica 158, 160, Prer. 19) nudi se i 
Burgunder i Portugizer (Frank. 10, Drašk. 62). Ispisan je i sir Emen- 
taler (Radić., Palm. 58), koji možemo, ne dirajući u njegovo geo- 
grafsko porijeklo, nazvati ementalcem. Prešano ulje (Zrinj. 
10) možemo nazvati tiještenim uljem, a vino možemo proda- 
vati i u bocama, da cjenike očistimo od zališnih tuđih butelja 
(Juriš.). 


Za prodavaonice lijekova imamo dva hrvatska imena, pravilno: 
ljekara (Mihan. Bošk. 30, Masar, 2) i drugo mnogo običnije, nepra- 
vilno: ljekarna (bolje: ljekarnica). Uz hrvatski imamo svuda i strani 
naziv: apoteka, a ponegdje i: farmacia, pharmacia ili pharmacie. 
Negdje (Branim. 3) osim stranog nikako nema hrvatskog naziva. 
Na jednom mjestu (Masar. 2) nalazimo dvije ploče s napisima: 
»Apotekarski vjesnik« i »Klub zagrebačkih a potekara«, a 
iznad njih treću s napisom »Hrvatsko ljekarničko društvo«, 
koji podsjeća na doba, kad su se današnji apotekari zvali ljekar- 
nicima. Oni bi se odista mogli zvati ljekarima. Liječi — li- 
ječnik, lijek sprema — ljekar. | ' 


Zube liječe i namještaju zubari (Rač. 8, Juriš. 4, Masar. 13 
it d.) i dentiste (Ilica 13, 15, 117, Gaj. 9a, 26, Bogov. 4, Gundul. 20 
it. d.). Drugih ima više nego prvih. Ponegdje čitate i jedan i drugi 
naziv (Gaj. 53). Ima i dentista tehničara (Masar. 22, Bogov. 4); ima 
i »zubnih (t. j. zubarskih!) ordinacija«, u kojima rade »dentiste« 
(Masar. 9, Ilica 186), »dentiste tehničari« (Nikol. 5) i doktori med. 
(Bogov. 5). Već smo rekli, da bi trebalo razlikovati prema poslu: 
»zubare« (koji liječe i na bolesnicima popravljaju zubala), »zubare 
tehničare« (koji osim toga sami prave umjetne zube, krune, mo- 
stove i vilice) i »zubarske tehničare« (koji ne rade s bolesnicima, 
a prave nabrojene stvari). 5 


Veća je nevolja u poslovima oko brijanja, šišanja i češljanja. 
Podrezivanje i srezivanje kose narod zove šišanjem. Pravilan 
naziv za prostoriju, u kojoj se šiša, glasi »šišaonica«. Drugoga, ljep- 
šega naziva nemamo, ako nećemo da opet — bez potrebe — po- 
zaimamo od stranaca. Frizera i salona pun je grad, štaviše, i »fri- 
zer salona«, njih najviše. Ako nijesu »saloni«, onda su »dvorane«, 
makar mjerile samo 3—4 četv. metra. Ima i »vlasuljarskih dvorana« 
(Ilica 150 i 156), premda u njima ne rade vlasuljari niti se 
prave vlasulje, nego se režu i češljaju prirodne vlasi, Ostaju 
nam: brijačnica, šišaonica ii: češljaonica, čisti i pravilni nazivi, 

kraj kojih su sasvim izlišni saloni i dvorane, izuzimajući slučajeve 
gdje postoje istinske dvorane. Zatim: bojadisanje (= bojenje), blon- 
diranje (= plavljenje) — vidi Radić., Bošk. 18 —, bubi (srezivanje 
vlasi). Zar se manikiranja i pedikiranja (Radiš. 3 i dr.), pa »mani- 
cure« i »pedicure« (Gaj. 15) i »manikir« (Bar. Jel. 2) ne mogu zami- 
jeniti jednostavnim stvarnim nazivom »nj ega nokata«? 


Pred navalom galicizama uzmaknuše i naše starješine, 
upraviteljii predstojnici i ustupiše mjesto »šefu«. Ima 
šef zavoda (Jel. trg 15), odjela (Juriš. 5, Jel. trg i t. d.). Mnogi se 
uredi i poslovnice zakloniše za »biro«, ženidbeni biro (Jel. 
trg 10), patentni biro (Kralj. Mar. 10) i patentni bureau (Praš. 
5), ali se može naći i patentna poslovnica (Kr. Mar. 15). Premda 
imamo odijela, haljina, haljetaka i haljinica, 
oprava i odjeća, opet se šiju ili prodaju kostimi (Grund. 1, 
Praš. 4), ima i »kostima komplea« (Juriš. 18). Jedna ploča (Jel. 
trg 10) nosi napis: Robes Costumes Manteaur Ž. S.; i Jacques P. 
(Bošk. 8) dosjeti se jadu, te i on prikova ploču: Robes Manteaux 
et Costumes. Po svoj prilici za one Parižanke, koje dolaze ovamo da 
se obuku, jer valjda i ne očekuju domaćih Hrvatica, kad u oba na- 
pisa nema ni jedne hrvatske riječi! Čekali smo, da vidimo, hoće li 
se povećati utakmica. I zaista, za nekoliko dana osvanuše svježi 
istovetni napisi, jedan (Đorđićeva 16 »Maison« A.) prepisan sa 
Bošk. 8, a drugi (Ilica 17, »Modni salon« J.) sa Jel. trga 10! 


Salona je pun grad. U salonima se kroje i šiju haljine po mjeri, 
mjere i prodaju šeširi, briju brade i režu kose. A to su sve redom 
čiste i s više ili manje ukusa uređene prostorije, koje se ne razli- 
kuju od drugih trgovačkih prostorija uređenih za doček kupaca. 
A čemu tuđa riieč dama (na pr. »salon za dame«)? Već stotine go- 
dina imamo naš počasni naziv »gospođa«, koji može služiti za oznaku 
odrasle ženske osobe bez obzira na to je li udata ili nije. Čitamo: 


ažuriranje, plisiranje (Prerad., Trenk. 15, Radić. i t. d.). Ažuriranje - 


= točenje, protakanje, prozubljivanje, a plisiranje = nabiranje, bo- 
ranje, mrskanje. Ima i endlanje (opšivanje, optakanje, ivičanje) — 
(Trenk. 15, Račk. i t. d.); ima i plisse (Trenk. 15) i ažur, endl, plise 
(Juriš. 2); pa i tambouriranje (Radić.), a nema »lančanja« (vezenja 
sa lančanim bodom). Nađosmo (Prer.) manšete (orukvice — kao: 
narukvice, ogrlice), kvalitete i desene — (crteže, nacrte!) — (Bogov. 
2), posamenterije (Radić.) mj. »opšivaka« i gajtana, creme (Bogov.) i 
kreme (maz!). Dobili smo i dancing (Prolaz Croat. k.). Čudan je naziv 
»parfumerija« (i »parfimerija«, Gund. 8). Nije,ni francuska ni hrvat- 
ska, ili pravije, i jedno i drugo. Zveči kao »stolarija« ili »tapetarija«, 
a ipak ne znači posao, nego robu. Vidi: »prodaja parfumerije« 
(Frank. 3), prodaja parfumerija« (Il. 71) i »skladište parfumerije« 
(Prerad.). Francuski »atelier« u nas se je već prije uđdomio, ali samo 


U 

za likovnu umjetnost i fotografiju. Pa i tako se ne piše jednako: 
fotograf u Ilici 8 ima »atelier« i »ateljer«. Ali se oni množe poput“ 
»buffeta« i »salona«. Osim »ateliera za slikanje na porculanu (Juriš. 
2a) ima »atelier za umjetno štopanje« (Prolaz Balk. k.), pa »atelier 
za plisse, ažuriranje i endlanje« (Trenk. 15). — Imamo »pomodnih« 
i »modnih« Stvari (»pomodna roba« i »modni salon« u Juriš. 2Ža, 
krojačko- (krojački!) -modni salon« na. Zrinj. 12). Mogao bi nam 
služiti i jedan i drugi pridjev, kad bi im se znala razlika značenja. 
Ovako nam se čini, da bi jedan — prvi — trebalo odbaciti. Ima i 
creppe (Ilica 162) i krep (Gaj. 11). 
Vunenu robu narod zove i suknenom, a pamučnu i lanenu prte- 
nom, Sve tkano zove se tkanina. Pa i čitamo čisto: »vunene tkanine« 
(Juriš), »suknena i pamučna roba« (Bošk. 38). Čisto je i ovo: »skla- 
dište sukna i vunenih tkanina« (Masar, 1), madajei sukno vunena 
tkanina. Ali ovo su rijetki izuzeci, Pravilo je, da se tkanine — bez 
kakve nevolje, osim loše navike — zovu štofovima (Zrinj. 1, Ilica 
154, Jel. trg 12, Juriš., Prer,, Marg., Kač. i Wash. trg, Elektronov. 
it. d.). Ima i zbrke: »vunene tkanine i štofovi« (Bošk, 1) mjesto: 
vunene i druge tkanine. Uvedeni su odnekuda i somoti (Radiš. 5) 
= baršuni. Oglašuju se mantli (Il. 21, Gund. 1, Drašk. 5 i t. d) = 
ogrnjači, ogrtači, Gumičizme (Gaj. 4) — gumene čizme, žnore — 
gajtani — (Radić.), šminka — ličilo! — (Bogov.), Heizkissen (Bogov. 
9) = jastuci grijači, rollfilmovi (Praš. 5) = »mosurski« filmovi, 
šperploče (Gaj. 21, Mart. 15), pokraj kojih je negdje (Varš. 8) upi- 
sano i »ukočeno drvo« (bolje: napeto drvo). Farbaju (»boje«) se 
obrve (Masar. 12); radi se štikačim »veziljskim« priborom (Trenk. 
15); preporučuje se »lakirerska radiona« (lakovačka radionica) 
(Vlaš. 64). Ima antik (starinskog!) pokućstva (Radiš. 15) i antik 
satova (Mar. prol.). Prave se (Frank. 9) štampilje i (Praš. 8) štam- 
pilije (pečatnici, žigovnici). ' ' 
Banke imaju podružnice i filijale, koje znače jedno, Lijepe se 
državni biljezi (Račk.) ili taksene marke i — biljezi (Kr. Mar. 27). 
Prije smo imali biljege, državne i poštanske. Jedni posleni ljudi 
garantiraju (za uspjeh, Gund. 23), a drugi jamče (za dobar mate- 
rijal, Juriš. 2). Imamo za pravne poslove o d vjetnika i advokata. 
Prvih nestaje, drugi se množe, Poneki jei jedno i drugo (n. pr. 
Gaj. 5); često se nađu jedan blizu drugoga. (Tako n. pr. u Gaj. 21 
radi advokat, a u Gaj. 23 odvjetnik.) 


4, 


NEDOSLJEDNOSTI I NEPRAVILNOSTI U PISANJU I PRIKRA- 
JANJU STRANIH RIJEČI aa 

I kad se služimo stranim riječima; treba primjenjivati zakone 
hrvatskoga jezika. Kad se na pr. od tuđih imenica prave. hrvatski 
pridjevi, treba ih praviti kao i pridjeve od hrvatskih imenica. Tome 

se pravilu protive na pr: amerikanski .bazari i doznake (Juriš. 2 i 
22), amerikanska skladišta cipela, reklame, »menze«, »brzopoprav- 
ljaone« (Ilica, Prer., Juriš. 6, Frankop.). Pravilno je Amerika — 
Američanin — američki; kao Lika — Ličanin — lički. 

Od imenica: industrija, financija, kolonija, komisija, selekcija, 
infekcija, pridjevi se prave nastavkom -ski, koji se pribija osnovi. 
Zato je pravilno »Industrijsko d. d.« (Masar. 22, Kr. Mar. 25), ali 
nije pravilno »industrijalna poduzeća« (u napisu Juriš. 10, Račk. 2); 
dobri su oblici »Finansijski Arhiv« (Račk. 1) i »finansijski sa- 
vjetnik (Đorđ. 11) — ali sa »c« mjesto francuskoga »s«, koje mi 
Hrvati nikada nijesmo pisali; nijesu dobri: »financijalna poslov- 
nica« (Jel. t. 6) i »financijalni otsjek« (Račk, 8), kao ni »kolonijalna 
roba« (Juriš 16, Il. 46, Prer., Kr. Mar. i t. d.). Od »komisija« bude 
pridjev »komisijski«, mjesto ruskoga »komisioni«. Zato ne vrijedi 
»komisiona trgovina« ili k. skladište (Račk. 1, Bošk. 38, Radiš. 5), a 
još manje »komisionalna radnja« ili posao (Masar. 11, Juriš. 18 i 21, 
Gund. 51). Zato je dobro složen »Savez selekcijskih zadruga« (Kr. 
Mar. 15), ali nijesu »desinfekciona sretstva« (Ilica, Santex), koja 
treba zamijeniti »dezinfekcijskim sredstvima«. Jednako: bronhije 
— bronhijski. Zato ne valja »sredstvo protiv bronhijalnog katara« 
(Drašk.: Ljekara), nego »protiv bronhijskog katara«, ili »katara 
bronhija«. 

Drugačiji su oblici: generalno, specijalno, orijentalno, komer- 
cijalno. Ovdje je nastala pometnja jedino u pravopisu, jer mnogi 
— pod utjecajem njemačkog pisanog oblika — bježe od hrvatskoga 
»j«. Naći ćete pravilno napisanu »Komercijalnu tiskaru« i »banku« 
(Prer., Amnruš. 5), ali i krivo pisanu »Komercialnu poslovnicu« 
(Juriš. 12). Zato ima također »specijalnih« trgovina, »radiona«, 
prodaja vina i brašna (Gund. 5, Račk., Bošk. 12, Ilica 194, Gaj. 5, 
Ilič. trg 17), ali još više »specialnih« trgovina, »radiona«, »frizer 
salona«, izradbi, bojenja kose, krojačkih radnja (Berisl., Bošk. 9, 
Gund. 3, Mar, prol., Il. 186, Gund. 20, Pant.), dok jedan »salon« 
prihvaća oboje, pa je nad vratima »sspecijalan«, a u vratima »spe- 
cialan« (Gund. 23). : 

. Jednaka je nesloga u jezicima kemijskih poslovnica. Čišćenje 
je svuda kemičko (Prer., Gaj , Jel. t. i t. d.), ali uz »kemijsku indu- 
striju (Masar. 22) i »kemijske« proizvode (Smič. 23, Vlaš. 22, 
Zrinj. 10) ima i »kemičkih« proizvoda (Zrinj. 9). 


Protivno našemu izgovoru čitamo (Juriš. 10), da se koža pre- 
rađuje »hromom«. Ima »Kirurgija« (Il. 28), »specijalista za kirur- 
Eiju« (Gaj. 27), ali i specijalista za »hirurgiju« (Praš. 10); oglašuju 
se »kirurške sprave« (Jel. t., ljek.), pa »Zavod za kiruršku kozme- 
tiku« (Hatz. 4), a i »specijalista za hirurške bolesti« (Drašk. 3). Ali 
povrh toga nađosmo i »kirurgičke specialitete« (Gund. 19). (Pag — 
paški, kirurg — kirurški!) 

Pridjevima »homogeno«, »heterogeno«, »endogeno« i t. d. odgo- 
vara oblik »autogeno« (Račk, 8, Vlaš. 81a); pa ipak na jednom 
mjestu čitamo »autogensko« varenje (Vlaš. 86). 

Imenici »medicina« pripada pridjev »medicinski«, pa i onda 
kad ne obilježuje ono što pripada medicini kao znanosti, nego kao 
lijeku. Zato je pravilan napis »medicinsko odjeljenje« — odio! — 
(Mart., Philips), ali nijesu pravilni napisi: »medicinalna drogerija« 
(Ilica), »medicinalno bilje« (Zrinj. 20). ' ' 


Pa i specijaliteta ima trojakih, ne samo po pravopisnom obliku, 
nego i po glasovnoj građi. Ima pravilnih »specijaliteta« (Gaj. 12), 
pa »specialiteta« (Gund. 19 — pod utjecajem njemačke fonetike —- 
»špecijaliteta« (Gaj. 5). A liječnik može biti — kako čitamo s ploča 
na vratima — »specijalista« (Juriš, 8, 25, Račk. 8, 11, Đorđ. 21 
it d., »specialista« (Bar. Jel. 1), specijalist (Đorđ. 3b, Gund 22a, 
Petrinj. 2), ili »specialist« (Jel. t. 15). Pai u istoj kući (Zrinj. 16) 
može jedan biti »specijalista«, a drugi »specialista«. ; 

Spomenuli smo »špecijalitete«. Jednako povođenje za nje- 
mačkom fonetikom sp- i st- riječi vidimo i u pisanju riječi: sport, 
speceraj, institut. Osim »sportskih« (Ilica 202) stvari u napisima 
vidimo mnogo više »športskih« stvari (Juriš. 1, Gund. 1, Trg N 12, 
Mart. 4); a na oglasnim pločama jedne radionice (Bošk. 8) kraj 
vrata .se oglašuju »sportska odijela« a u prozoru »športski kaputi«. 
»Speceraj« (Bošk. 26, Đorđ. 25, Ilica 18, 120) mnogo češće zamje- 
njuje »špeceraj« (Bošk. 18, 26, Petrinj. 13 i t. d.). Poneki trgovac 
ima (Ilica 196, Hatz. 19) i »speceraj« i »špeceraj«, a jedan (Drašk.:18) 
iznad vrata jedamput »speceraj«, a na zidovima pet puta »špe- 
ceraj«. Riječ »institut« (Jel. t. 10, Juriš. 1a) malo dalje (Jel, t. 15) 
napisana je kao »inštitut«. 


Izgovorni i pravopisni oblik je »kozmos«, — zatim »kozmički«, 
»kozmetika«, no u jednom imenu trgovine čitamo »Kosmos«. Ogla- 
šuju se »kozmetički proizvodi« (Smič. 23), pa »Kozmetika« (Petrinj. 
2) i »Zavod za kiruršku kozmetiku« (Hatz. 4); ali i »Kosmetika« 


“ (Ilica 31, Jel. t. 15) i na istoj kući »Kozmetički inštitut«, — a prema 


njemu na istom trgu »Kosmetički zavod«. Slično: »dezinfekcija« 
(Bošk. 20) i »desinfekciona sretstva« — dezinfekcijska sredstva! — 
(D. Il. Santex), »desinfekcija stana« (Petrinj. 4), vaselin (Juriš.), 
representacija industrije (Karadž. 5), »Zavod za vulkanisiranje« 
(Masar, 8). 


Imenicama »dijeta« i »dijetetika« odgovaraju pridjevi »di- 
jetski« i »dijetetički«. Ali ih ne nalazimo, nego naprotiv vidimo 
Pogrešne pravopisom ili oblikom: »dietsku hranu« (Radiš. 10), dije- 
talni (dijetni!) kruh« (Bogov., Juriš.), »dietetski specialiteti« — dije- 
tetički specijaliteti! — (Gund. 19). Pridjev riječi »higijena« je »higi- 

jenski«; tako u Ilici 17 nađosmo pravilne »higijenske« ustanove, 
ali nađosmo i »higijeničko« mljekarstvo (Radić. 32, Klaić, 40). Nema 
nikakve »trapistike«, od koje bi se napravilo »trapističko pivo« 
(Prer. 9, Smič. 21, Radiš. 13 i t. d.). Od imenice »trapista« nastav- 
kom -ski (sko), pribijenim osnovi, gradi se pridjev trapist-sko, gdje 
t između dva s ispada a ss se ujednostruči: — »trapisko«. 


Ne valja napis »konbinirane sobe« (Juriš. 14), jer pridjev glasi 
»kombinirane«, Nazivi »inženjer« i »inžinir« su u općoj upotrebi, 
pa se i prvi piše fonetički, osim običajne kratice »ing.«. Nađosmo 
ga pisana (izvorno) »ingenieur« (1) (Bošk. 18), pa i oznake »masseur« i 
»pediceur« (!) (Trg N 13), dok na drugom mjestu (Jel. t. 15) vidimo 
»pediker«; tako i »decorateur« (!) (Kač. 6) i »dekorater« (Gaj. 28, Radiš. 
9); Rčntgen (Prer, 5 i Jel. t. 10) i Rentgen (Tomić. .5 i Jel. t. 15); 
»kakao« (Jel, t, 5, Il. 141, Bošk. 6 i t. d.) i »cacao« (Trg N 12). Piše 
se po miloj volji, prema zveku glasova ili prema stranom uzorku, 
negdje samo na jedan način: »kakao, čokolada« (Il. 141, Bošk. 18), 
a negdje i ovako i onako: »cacao i čokolada« (Gaj. 5, Kr. M. 7), dok 
. domaća tvornica razglašuje domaćim kupcima — ne »čokoladu«, 

nego — »Union Chocolat«. Jedni pišu »konjak« (Gund. 4), drugi 
»cognac« (Gund. 19), a treći »cognac i — čokolada« (Palm. 51). Mi 
Hrvati pijemo »kavu«, imamo »kavane«, ali u gradu imamo i »kafu« 
(Đorđ. 36). kar 

U hrvatskom se pisanju opće imenice stranog porijekla, koje su 
postale obične, pišu onako, kako ih izgovaramo, na pr. žurnal, ček, 
buket, punč, amater i dr. Tomu pisanju ne odgovaraju napisi: phar- 
macia, pharmacie, farmacia (farmacijal), diathermia — dijatermija! 
— (Račk. 2a), parfumerija, luxus (luksusno) brašno (Jel. t. T), Py- 
jama — pidžama! — (Il. 42) it. d,, a još manje pravilu o pisanju 
stranih vlastitih imena n. pr. onaj »Mar Cantabriko« (Elektronov. 
10. III), u kojemu je netko nesvijesno smiješao oba pravila. 


Poznata »nirnberška roba« (II 13) može se kupiti i kao »niren- 
berška« (Juriš.) i »niirnberška« (Petrinj. 42a) roba. Pravilni »orijent« 
dao je pravilan pridjev kod »Orijentalnog poslastičara« (Račk.), ali 
je promijenio pravopis u »orientalnim čilimima« (Prer. 8), i javlja 
se kao pravilan »Orijent« (Đorđ. 3), ali i kao »Orient« (Nik. 5) i 
»Orient-bazar« (Zrinj.), pa najposlije kao »Orjent« (Ilica 21). 

' Na što sam još naišao na svojoj filološkoj šetnji, to ćemo vi- 
osin akin M. Jurkić ' 


———————————————————————————————————————ooooam 
» tski jezik« izlazi u deset brojeva na godinu. — Godišnja pretplata 
qa mid + broj 5 Din; za đake 80 Din. — Vlasnik i izdavač: Društvo 
»Hrvatski jezik« u Zagrebu. — Za vlasnika 1 uredništvo odgovara Pavao Tijan, 
Zagreb, Voćarska c. br. 92. — Tisak »Tipografije« d. d., Zagreb, Barthouov 
trg br. 2. — Za tiskaru odgovara Ivan Ivanković, Zagreb, Selska cesta br; 47. 

»OGLEDIk SOVIĆEVA PRIJEVODA | 
»STAROGA. ZAVJETA« 


Pod kraj mjeseca studenoga o, £. razaslan je »Prospekt 
s ogledima« prijevoda »Staroga zavjeta«, što ga je izradio dr. . 
Antun Sović, profesor zagrebačkoga Teološkog fakulteta.!) Iz 
toga »Prospekta« (sa str. 2) doznajemo, da je prof. Sović iz- 
radio svoj prijevod »na osnovu crkvenog pismenog mandata od 
pokojnoga nadbiskupa i metropolita dra, A. Bauera«, i da će 
ga izdati »pod pokroviteljstvom i nadzorom« našega rimokato- 
ličkog episkopata. Prema tome će Sovićev prijevod ulaziti i u 
naše katoličke udžbenike i katoličke obredne knjige, pa će otud 
utjecati na naš književni jezik, kako je dosđd utjecao Daničićev, 
Zato mislimo, da će biti dobro, da i naš časopis progovori već 
na ovaj »Prospekt«, da se čuje, što mi sudimo o Sovićevim 
»Ogledima«, 

Prof. Sović toliko je priznat u svojoj struci, da će njegov 
prijevod, koliko se tiče prenošenja originala, zacijelo biti izra- 
đen prema današnjem stanju starozavjetnoga biblijskog studija. 
Ja, dakako, kao nestručnjak u tome studiju, ne mogu suditi o 


1) Prospekt, štampan u 4% na 16 strana, ima ovaj natpis: 
PROSPEKT / S OGLEDIMA / Pod visokim pokroviteljstvom i 
nadzorom P, N. PRETSJEDNIŠTVA rimokatoličkog Episkopata 
Kraljevine Jugoslavije izdaje »Zaklada Tiskare Narodnih Novi- 


na« u Zagrebu djelo pod natpisom / SVETO PISMO STAROGA 


ZAVJETA / Preveo sa jevrejskog, aramejskog i grčkog jezika 
prema kanonu rimokatoličke crkve na hrvatski književni jezik, 
uz jevrejsko-njemačko-hrvatski pararelno-analitički leksikon i 
nužne bilješke / DR. ANTUN SOVIĆ / Profesor Starozavjetnog 
Bibliskog Studija u Teološkom Fak. Zagrebačkog Univerziteta / S 
dopuštenjem Nadbiskupskog duhovnog stola u Zagrebu od 16-IX 
1938. br. 7353, / Dalje se izbrajaju knjige, koje ulaze u taj 
prijevod, : 

toj strani ovih »Ogleda«, i zato ću ja ovdje kazati samo nešto 
o Sovićevoj prevodilačkoj vještini, 

Ja sam se s prof. Sovićem ne jedan put, nego mnogo puta, 
razgovarao o njegovu prijevodu, koji je on radio godine i go- 
dine svagda s jednakim oduševljenjem. Iz tih sam razgovora 
vidio, da se prof. Sović, po rođenju kajkavac, ozbiljno trudio, 
da i u poznavanju našega štokavskog jezika dotjera bar dotle, 
da mu se prijevod ne izgubi uz klasički jezik u Daničićevu pri- 
jevodu. Preteča prof. Sovića, profesor i pisac kanonik Iveković, 
kajkavac sa Sutle, dotjerao je, kako je poznato, u jednakom 
nastojanju tako daleko, da ga je Maretić u 2, izdanju »Gramatike 
i stilistike« metnuo i među svoje izvore! 

Već s prve strane »Prospekta«, gdje se nabrajaju imena 
prevedenih knjiga, može svaki čitalac opaziti, da je prof, Sović 
odbacio kod nas uobičajena biblijska imena: u njega je pored 
drugih novina i Samuilo (mjesto Samuel), Avakuk (mjesto Ha- 
bakuk), ali ipak Makabeji (mjesto Makaviji!), Baruh (mjesto 
Varuh) i dr?) Ako je u sprijeda navedenom »Dopuštenju Nad- 
biskupskog Duhovnog stola« odobrena i ta Sovićeva novina, onda 
je i naša katolička hijerarhija pristala, da se naša dosadašnja 
katolička latinska biblijska nomenklatura zamijeni grčkom, prem- 
da naša crkvena i jezična tradicija, kako je nalazimo u našim naj- 
starijim crkvenim knjigama, kakve su dubrovački štokavski 
»Vatikanski hrvatski molitvenik« (iz XIV vijeka) ili čakavski 
»Zadarski lekcionar« (iz prve polovine XV vijeka), poznaje na 
pr. samo proroka Ezeki(jjela (a ne Jezekilja), Joela (a ne 
Joila), lijepu Esteru (a ne Jestiru) i dr?) Da Sovićev novi naziv 


2) Ni »Makavijske« knjige ni knjiga proroka » Varuha« nije- 
su ušle u starozavjetne knjige pravoslavne crkve, pa ih zato nije 
ni Daničić preveo. Tako se i za sv. Metodija u njegovoj staro- 


slovjenskoj legendi (u XV glavi) kaže da je pod kraj života pre- | 


veo neke starozavjetne knjige osim »Makavijskih« (ispor.: »... 
prčloži v& brezč vese knigy isplene, razvč Makavči«). 


3) Prema bilješci na str. 10 ovoga »Prospekta«, gdje se spo- 
minje »Vavelsko« sužanjstvo, čini se, da bi prof, Sović htio, da 
govorimo i o »vavelskom«, a ne babilonskom tornju. Ako je tako, 
onda nećemo više ni za koji pokvaren grad reći da je »pravi 
Babilon«, nego »pravi Vavel«! 

Uz ovu novinu prof. Sovića neće biti bez interesa, da spo- 
menem ono, što je prije 40 godina rekao prof. Rešetar govoreći 

»Divna pjesma« ne kazuje koliko »Pjesma nad pjesmama«, to 
će se vidjeti iz jednoga moga članka, što ću ga drugi put do- 
nijeti u ovom časopisu, 


Najveća jezična novina spram Daničićeva prijevoda bit će 

u tome, što je prof, Sović u svojem prijevodu izlučivao aoriste 
(zamjenjujući ih veoma često prezentom historijskim) i imper- 
fekte i u onim dijelovima, što ih je preuzeo iz Daničićeva teksta 
(ispor, na pr, u Daničića: A Adam reče: žena koju si udružio 
sa mnom, ona mi dade s drveta, te jedoh — u Sovića: A Adam 
odgovori: Žena, koju si udružio sa mnom, ona mi je dala sa 
tog drveta, te sam jeo Mojs. I 3, 12); zadržao ih je, koliko se 
iz ovih »Ogleda« vidi, samo u dijelovima, što ih je metrički 
preveo; ispor, na pr, rastaše str, 6, ugledah str. 9, stadoh str, 13, 
bijaše 'erat' 7 i dr,; unio ih je sam u prozni dio »knjige o Ma- 
kabejima«, gdje nalazimo; plaćahu, umrije, sagradiše (na str, 16 
»Prospekta«), Kad bi ovaj prijevod bio namijenjen samo čakav- 
skim i kajkavskim katolicima, onda bi se postupak prof, Sovića 
mogao opravdati, no ovako, kad je namijenjen i katolicima što- 
kavcima, u kojih aorist još punim životom živi, dah posvećene 
starine ne bi, po mome uvjerenju, bio na štetu ni njegovu pri- 
jevodu;“) sakralne knjige i drugdje podnose svagda i neke je- 
(ga 

o biblijskim imenima u hrvatskim primorskim lekcionarima XV 
vijeka. Prof, R, piše: »Nalazim, da se u najnovije vrijeme u nji- 
hovu pogledu (t. j, biblijskih imena) sasvim samovoljno postupa: 
mjesto oblika, koji su od vijekova utvrđeni u narodu i u književ- 
nosti, kao što su n , pr. krst, Isukrst, Irud, uvode se nova Krist, 


. Isus Krist, Herod, što se (baš ovako) ne mogu čuti ni u jednom 


dijelu našega katoličkoga naroda ,,, Naročito mi se čini, da jei 
s vjerskoga stanovišta neumjesno, što se uvodi oblik Krist i Isus 
Krist, jer se time ruši sveza među kršćanima i krstom. Nego to 
nije moj posao da s te strane rasuđujem, ali s filološkoga stano- 
.. sna ći odlučno ija . samovoljno istiskivanje sta- 
fijia oblika, koji su svijem katolicim i 

O o j a dobro poznati« (v. »Rad« 


4) Tko nije imao prilike da sam u razgovoru s ljudima iz 
naroda čuje, koliko je aorist još živ u svakidašnjem govoru, mo- 
že to vidjeti na pr. iz Budakova »Ognjišta«, romana iz lič- 
koga seljačkog (katoličkog) života (u izdanju »Matice hrvatske« 
1938), u kojem pisac na vrlo mnogo mjesta donosi dijaloge u 
narodnom ličkom govoru, 

zične arhaizme. I Vuk je, koji je drugdje mnogo upotrebljavao 
i prezent historijski, u svojem prijevodu »Novoga Zavjeta«, 
zadržao velik broj aorista i imperfekata, ne zato, što se povodio 
za crkvenoslovjenskim tekstom, nego zato, što je, kako prof. 
Rešetar veli, »svojim finim jezičnim osjećanjem razumio, da ti, 
gotovo bih rekao aristokratski oblici vrlo dobro pristaju za sve- 
čanu knjigu kakva je Sveto Pismo«,#) 


Kad je prof. Sović odlučio, da iz Daničićeva teksta ukloni 
aoriste, nije trebalo da u svojem prijevodu ostavlja ili u nj sam 
unosi glagolske priloge prošloga vremena na -v(ši), koji su u da- 
našnjem jeziku još kud i kamo rjeđi; ispor.: I otvore se obojici 
oči, i oni primijete, da su goli, pa spletavši smokova lišća načine 
sebi pregače. Mojs. I 3, 7 — u Daničića: Tada im se otvoriše 
oči, i vidješe da su goli, pa spletoše lišća smokova i načiniše sebi 
pregače.) ' 

Ako je prof. Sović radi naših čakavaca i kajkavaca ukla- 
njao Daničićeve aoriste i imperfekte, onda se radi njih mogao 
kloniti i sveze prezenta s prefiksom uz- za futur drugi, kako ga 
nalazimo na pr. u Mojs. I 3, 5: Nego zna Bog, da će vam se 
u dan, kad uzjedete s njega, otvoriti oči. 3. U Daničića je drugi 
glagol: okusite. Ja nijesam protivan spomenutoj svezi, nego ovo 
spominjem samo zato, da bih istakao, da se prevodilac nije 
svagdje držao istih načela, 


Novina je u Sovićevu prijevodu i to, što je neke dijelove 
preveo osim u prozi i metrički i u svojim stihovima sve riječi 
akcentovao, »bez obveza za samo izdanje« (v. str. 2). No bilje- 
ženje akcenata bio je, po mojem mišljenju, zališan trud i bez 
prave potrebe, jer su Sovićevi stihovi građeni s ugledanjem na 
stihove naše narodne pjesme s nepravilnim trohejskim i daktil- 
skim ritmom, i jer su akcenti, kako ih u ovim »Ogledima« nala- 
zimo, veoma često pogrešni; među pogreškama ima nekoliko 
protivnih svakomu govoru, kao na pr.: pod lotosom mirno poči- 
va 8 mjesto: pod l6tosom (ili: lotosom) mirno počiva; — međi 
sob&m 8 mjesto: mađu sobom; — preda mnom 9 mjesto: preda 
mnom; — nada mnom 15 mjesto: nada mnom; — pred očima 9 


5) V. »Slavia« XI (1932), 585. 
%) Ispor, i: vidjevši, carovavši, odmetnuvši se, pokorivši, 
ušavši i dr, u »Knjizi o Makabejima« (v. str. 16 »Prospekta«). 

mjesto: pred ččima; — dč igraju (kosti) 9 mjesto: da igraju 
—idr?) 


No osim akcenatskih pogrešaka, u Sovićevoj versifikator- 
skoj tehnici, kako je u ovim »Ogledima« vidimo, ima i drugih 
nedostataka, Šš 

U nekoliko je stihova ušao pogrešan metar; ispor na pr. 
u stihu: Popeo (1) sam se na Livanski vršak najviši 13—, gdje 
metar ište, da se pdpeo čita: popa. Kao što pšpo nije za knji- 
ževni govor, tako nije ni d6, koje bi trebalo da se zaradi metra 
uzme mjesto dao u stihu: Remek-djelo on je Božije; Tvorac 
njegov mač svoj dao mu je 8 — mjesto: mač svoj d& mu je 
(bolje bi bilo: mač svoj dide mu),*) 


7") Za one, koji razumiju bilježenje naših akcenata i kvanti- 
teta, evo još puna pregršt drugih pogrešaka: mimo svš divlje 
zvijerje 4 mjesto: mimo sve divlje zvijerje; — i prah 4 mjesto: 
š prah; — među r6d 4 mjesto: mađu rod; — pćtu vrčbati 4 mje- 
sto: pćtu vr, — # mukama 4 mjesto: i mukama; — posječeni 6 
mjesto: posječeni; — 16g 6 mjesto: 108; — pš ulicam 6 mjesto:: 
pč ulicam; — na jujuču 6 mjesto: ne jujučiu; — rosa na vas nš 
padala 6 mjesto: .,,n& padala; — pšlje r&d n& dalo 6 mjesto: 
P. 1. mn? dalo; — Sdulov 6 mjesto: Saulov; — i Saul 6 mjesto: 
i Sdul; — # smrt 6 mjesto: d smrt; — 8d orlava 6 mjesto: &d 
orlova; — dd lavovi 6 mjesto: od lavova; — zi Saulom 17 mje- 
sto; za Sdulom; — pd ruhu 7 mjesto: po ruhu; — u boj 6 mjesto: 
u boj — u bedrima 8 mjesto: i bedrima; — vfbe pčtočna 8 mje- 
sto: vibe p, — zločin 9 mjesto: zlččin; — oabjaviš 8 mjesto: 
objaviš; — bez ljage 9 mjesto: bez ljage; — dd snijaga 9 mjesto: 
dd snijega; — pdtr'o 9 mjesto pdtr'o; — grijeha mojijeh 10 mje- 
sto; grijeha (ili grijćha) m.; — ispred lica 10 mjesto: ispred 
lica; — nč voliš 10 mjesto: nč voliš; — paljenice (tako pogrešno 
iu BIRj.) 10 mjesto: paljenice (v, ARj. i opaljenica u BIRj. iz 
Rj*); — da bi Te se ljfdi bčjali 11 mjesto: ....ljadi bojali; 
od svih zločina 11 mjesto: od svih zločina; — nč gleđte me 12 
mjesto: nč gleđ'te me; — za stadima 12 mjesto: za stadima; — 
među ženama 12 mjesto: među žčnama; — kraj koliba 12 mje- 
sto: kraj koliba (ili: kraj koliba); — u kolima 12 mjesto: 2 ko- 
lima; — na kog dižeš glas? 13 mjesto: na kog d. gl; — popeo 
13 mjesto: popeo; — njčgvih kćdara 13 mjesto: nj. kć6dara (od 
nom, kedar, kako je drugdje, na pr. na str. 8, mjesto kšdar 
prema grčkom xć600c); — od iskonskih dana 13 mjesto:... 
ddna; — 2 kup 14 mjesto: & kup; — ddčk građani stoja slabi, 
stidni, zbiinjeni 14 mjesto: dok,,, stidni, zbiinjeni; — pš mje- 
stima 16 mjesto: po mjestima; — # ložnici 16 mjesto: & ložnici; 
— u stid 16 mjesto: 2 stid — i dr, . 

Ima stihova, koji svojim ritmom ne pristaju u svoju oko- 
linu. Tako na pr, u plaču Davidovu za mrtvim Saulom i Jona- 
tanom, prevedenu u metru 4 + 4 + 4, čitamo ove ritamski i 
jezički (u s akuzativom mjesto s lokativom) nedotjerane stihove: 
Jčnatan i Saul (!) mili za života / Ni u smrt se dragi oni ne 
rastašel 6 — i ; Oh, kako su u boj pali?) div-junaci!l / Jonatan 
na visu tvome kako padel:") 

Metar i ritam nijesu provedeni ni u ovim stihovima: Kosti 
su mu cijevi mjedene, Zglobovi ko (1) kvrge gvozdene 8; — 
Pomiluj me, Bože, svojom milošću / Milosrđem velikim zbriši 


zločin moj! 9; — Da se prav objaviš, kada prozboriš. 9; — Ra- 
dost mi objavi svoju s klicanjem! 9; — Operi, da bjelji budem 
od snijega! 9; — Gospode, otvori moje usnice 10 — i dr, 


U nekim je stihovima red riječi takav, da kvari smisao; 
ispor. na pr.: (Tada JAHVE Bog reče zmijcu) Proklet da si 
prema Daničiću: (Tada reče Gospod Bog zmiji) kad si to uči- 
nila, da si prokleta mimo svako živinče i mimo sve zvijeri polj- 
ske; — Oh, kako su, Izrajiljska, pali, diko, / Na tvom visu 


Dosta je pogrešaka u bilježenju dužine; ispor. na pr: 


Sčulov 6 mjesto: Saulov; — rastaše (3 1. pl aor.) 6 mjesto: 
rastaše; — &ni 6 mjesto: oni; — šta no sam ga 8 mjesto: što... .; 
— rčidost 9 mjesto: radost; — dihom vćljnijem 10 mjesto: d, 
voljnijem; — silni 10 mjesto: silni; — tvojoj 10 mjesto: tvojoj; 


— brdčnoj 16 mjesto: bračnoj; — pečdljenje 16 mjesto: pečd- 
ljenje; — žitelja (gen. množ.) 16 mjesto: žitelja (ili: žitelja) i 
dr, Ni akcenat ni dužina ne valja u stihu: a dd stegna žile njč- 
govih isprčplećii se 8 mjesto: a od sfegana,,, njegovih,.., koje, 
dakako, ne pristaje metrički, Bez potrebe je metričke u psal. 50 
u stihu 13 akcenat svetog, a u stihu 20: svetom. 


8) Jednako je i u stihu: »Klanica ne voliš, rado dao bih ih 
10 — mjesto: rado d6 bih ih! — Nedotjerani su i ovi stihovi: 
Izašao sam na najviše gorske vrhove 13 — mjesto: izašo sam ,.. 
(ispor.: I na njemu u gaj zašo sličan vrtiću 13). Posjekao sam 


šumu gustu njegvih kedara 13 — mjesto: Posjeko sam ,.,; — 
Tad se lelek velik podigao / Po mjestima Izrailjskim svim 16 
— mjesto: Tad se lelek velik podigo.., — i dr, — Prema me- 


tru: 6 + 5 trebalo bi i u stihu: Da igraju kosti, što no pdtr'o si 
9 — da bude potro (si) mjesto pogrešnoga pdtr'o (pravo bi bilo 
potr'o). 

%) Mogao bi tko pomisliti, da se hoće reći: kako su srnuli u 
boj. 

posječeni div-junaci! 6 — prema Daničiću: Diko Izrailjeva! i 
na tvojim visinama pobijeni su; kako padoše junacil!!) 


Ne čini mi se, da je opravdano, što je prof. Sović, da bi 
dobio riječi, koje mu pristaju u stih, ime grada Jerusalema ras- 
tvorio u »sveti Solim« prevodeći tako po grčkoj pučkoj etimo- 
logiji grčko ime  Tegovoa2nju, kao da je u prvom dijelu pridjev 
ieodc, ,svet'1!?) Tako u psal, 51/50,20 čitamo u Sovićevu metrič- 
kom prijevodu: ,., i izgradi prsobrane svetom Solimu 10 (pre- 
ma LXX:,., Kal oixoćounoijro TA relyn Tepovoažiju). Tako iu 
»Pjesmi nad pjesmama« 1,5 ima kćeri Solimske 12 (prema 
grčkom 9vyarćosc Tepovcažnju) i u »Isaiji« 37,22: kćerka So- 
limska 13. 

Teško je, dakako, udružiti u jednom licu i duboka pozna- 


* vaoca starozavjetnih knjiga, dobra znalca našega jezika i k tomu 


vješta versifikatora. Da bih pokazao na jednom povećem pri- 
mjeru, koliko je ovo posljednje dvoje u sebi prof. Sović udru- 
žio, ja ću ovdje prenijeti Sovićev prijevod iz »Pjesme nad pjes“ 
mama« 1, 5—11 uporedo sa svojom redakcijom, za koju nikako 
ne mislim da! je savršena, a što je donosim, to je samo zato, da 
i čitaocima, koji nemaju pred sobom »Ogleda«, dadem priliku, 
da lakše rasude, koliko sam u pravu, ako kažem, da mislim, da 
bi trebalo da prof, Sović i svoje metričke prijevode još jednom 
pregleda, Evo u lijevom stupcu vjerno, osim akcenata, prenesen 
Sovićev, a u desnom moj tekst:122) 


%) Ti bi se stihovi mogli lako popraviti ovako: Dragi Saul 
i Jonatan za života | Ni u smrti drugovi se ne rastaše! — Kako 
paše boreći se div-junaci! / Jonatana pogubiše na tvom visu. — 
Ovdje je piše (mjesto padoše) kao u narodnoj pjesmi, a po- 
sljednji je stih po smislu bliži originalu (ispor. i LXX), 

11) I stih: Za Saulom ronte suze, Izrajilkel / U skerlet vas 
jer je divno on odjćvao (!) 7 — pogrešan s akcentom vđs dao 
bi se lako okrenuti u dobar: Jer vas divno u skerlet je on odievo, 

12) Tumačiti toponim Jerusalem (hebrejski Jerišalajim, po 
svoj prilici nesemitsko ime u babilonskim natpisima Urusa- 
lim(mu); ispor. Beer, Hebr&ische Gram, S, G, N? 763, str, 49/50) 
nije naš posao; dosta je da kažemo, da ima tumačenje, za koje 
nam se čini da je istini bliže nego Sovićevo, 

122) Udesio sam ga prema »Septuaginti« i hebrejskom 
tekstu, koji mi je prevodio zagrebački nadrabin g. dr, Gavro 
Schwarz, 

5. Ja sam crna, ali ljupka 
kćeri Solimske! 
Kao mrki čadorovi 
puka Kedarskog 
Ko zavjesi crnobojni ' 
Solumunovi! 


6. Ne gleđte me, što sam crna 
sunce sprži me; 

Sinovi, gle, majke moje 
na me ljute se: 

Naređuju da im čuvam 
vinograde ja 

A ja ni svog vinograda 
nijesam čuvala! 


7. De kaži mi, o ljubimče, 
srca mojega 
Gdje mi paseš, i gdje podne 
svoje provodiš? 
Zašt' da lutam za stadima 
tvojih drugova? 


8. Ne znaš li tog,-o najljepša 
među ženama, 
Pođi tada tragovima 
stada bijeloga 
Pastirskijeh kraj koliba 
pasi kozice! 


9. Poredim te, drugo moja, 
s kitnom dorušom 

U kolima bojnim što je 
Faraonovim! 


10. Lice ti je s nizovima 
puno ljupkosti: 
Grlo bijelo s đerdanima 
sitna bisera! 


11. Ajde da ti načinimo 
zlatne nizove 
I šarama išaramo 


srebra čistoga. _, 








Crna sam vam, al pristala, 
Jerusalemke!1*) 
Crna sam vam ko šatori 
mrki kedarski, 
Ko zavjesi na šatoru 
Salamunovu. 


Ne gledajte, što me crnu 
' sunce opali; 
Jer sinovi majke moje 


.na me srditi 
Staviše me, da ja čuvam 


vinograde im; 
A ja nisam vinograda 
ni svog čuvala! 


Ti, kog moja ljubi duša, 
nude kaži mi: 
Gdje ti paseš, i sa stadom 
gdje mi planduješ? 
Za stadima drugova ti 
što da lutam ja?! 


Ako ne znaš, gdje boravim, 
ženo najljepša, 
Pođi tada tragovima 
stada bieloga, 
I jariće kraj stanova 
pasi pastirskih! 


Ti si meni, draga moja, 
kao omica, 
Što u kola Faraonu 
sjajna uprežu! 


Obrazi ti sa grivnama 
puni ljupkosti, 
Grlo tvoje s nizovima 
sitna bisera! 
Hajde da ti načinimo 
zlatne kolute 
I zrnima srebra čistog 
da ih šaramo. 


15) U »Vatikanskom hrv, molitveniku« (iz XIV vijeka) preve- 
den je taj stih; Crna jesam, ma pristala ći Jerosolimska (v, Djela 


JA, Knj. XXXI, str. 26), 

Ne želeći ovdje potanje opravdavati svako svoje udaljiva- 
nje od prof. Sovića, reći ću svoje opravdanje samo za neke 
promjene, ' 

Već sam spomenuo, zašto bih mjesto »kćeri Solimske« volio 
»kćeri Jerusolimske«, u mene kraće samo Jerusalčmke (prema 
Jerusalćmac). 

Oblik gleđte (mjesto gleddjte) ne ide u književni jezik, 
niti se za sunce može reći da je čije lice spržilo mjesto da ga je 
opalilo (tako je u Daničića). 

Prezenti ljute se i naređuju ne pristaju ovdje za prošle do- 
gađaje, : 

Riječi gdje podne svoje provodiš sasvim su blijede; mi ne 
kažemo da pastiri sa stadom podne provode, nego planduju, i 
tako govorimo od velike starine, te se planđovati uzima i u pre- 
nesenom značenju »odmarati se uopće« (a ne samo na plandištu). 

Ja sam fog u: Ne znaš li fog, o najljepša... po smislu | 
razveo u gdje boravim. 

Red riječi: pastirskijeh kraj koliba ne pristaje u današnji 
književni jezik, 

Izričaj pasi kozice ne čini mi se da pristaje u ovu pjesmu; 
zato sam uzeo jariće. 

Stih: Poredim te, drugo moja, s kitnom dorušom — nezgo- 
dan je posve u nas, jer mi ne možemo u direktnom govoru ne- 
komu reći, da ga poredimo s kim ili s čim, nego da nam je kao 
tko ili što, Mjesto moga kao omica moglo bi se uzeti i kao ždre- 
bica.““) U originalu nije spomenuta boja faraonove kobile, zato 
nam ne treba ni poluturska doruša, koju bi, kad bi nam trebalo, 
mogla zamijeniti naša mrkuša. Ja ne mislim, da je ovdje »ter- 
tium comparationis« mrka dlaka faraonove kobile, nego lje- 
pota i živahnost mlade kobile, koju je pjesnik iz naroda, kakav 
je bio židovski, kod koga i kraljevi jašu na magarcu, pa i sam 
Isus na svojem svečanom ulasku u Jerusalem, mogao lako uzeti, 
da s njom isporedi svoju djevojku. 

Gdjekomu će se u ovim »Ogledima« svidjeti možda stihovi 
iz Isaije 37, 27: 


“") Riječ omica (u ARj. i šhmica) u značenju »mlada ko- 
bila koja se još nije ždrijebila« govori se i u slavonskoj Posa- 
vini; u ARj. ima za tu riječ potvrda i iz starine (iz Palmotića) 
i iz današnjega govora (iz Hercegovine i Dalmacije). | 

Dok građani stoje slabi, stidni, zbunjeni 
Kao trava, što j' u polju,!*) pozelenjeli! 
Ko drhtavo mlado bilje, il na krovu čkalj, 
Kao žito izgorjelo, još ne sazrelo! 14, 


No ja mislim, da u njima nije iskazana poredba originala, 
u kojoj se klonuli stanovnici osvojenog grada porede s biljkama 
spaljenim od sunčane žege; u tu poredbu ne pristaje stih: kao 
trava, što j' u polju, pozelenjeli«.!s) 

Sad evo još nekoliko drugih jezičnih napomena. Iz već na- 
vedenog ulomka iz Geneze (Mojs. I 3, 7): I otvore se obojici 
oči, i oni primijete, da su goli, pa spletavši smokova lišća načine 
sebi pregače 3 — vidimo, da je u njemu obojica uzeto za Adama 
i Evu pogrešno, Prema nominativu oboje (ispor, u Daničića: A 
bjehu oboje goli, Adam i žena mu... Mojs. I 2, 25) trebalo bi: 
I otvore se oboma oči ,.,,ili: I otvore se jednom i drugom oči ,,. 
U Daničića je samo im (ispor. Tada im se otvoriše oči.,.). — 
Tko zna, da se glagol priinijetiti ne čuje u našem čistom narod- 
nom govoru, taj će voljeti Daničićevo: i vidješe da su goli — 
nego Sovićevo: i oni primijete, da su goli, 

U >»Ruti« 2,3: I ona otide, i došavši stane pabirčiti po polju 
(njivi) za žeteocima; a namjera je namjerila bila na polje, što 
je pripadalo Vojazu.., 5 — preveo je prof, Sović riječima 
namjera je namjerila bila hebrejsku paronomasiju vajjiker mi- 
kreha (ispor. u LXX: zegićneos negrarouari). U Daničićevu pri- 
jevodu čitamo: I ona otide, i došavši stade pabirčiti po njivi za 
žeteocima; i dogodi se, te dođe na njivu koja pripadaše Vozu... 
Tu bi se odstupanje prof, Sovića od Daničića moglo odobriti, 
da nije bez potrebe preuzeo cio narodni stih namjera je namje- 
rila bila; dosta bi bilo, da je rekao: a namjera ju je namjerila 
na polje... 


15) Ljepše bi bilo: Kao trava po poljima... 
1) Ja bih spomenute stihove prekrojio ovako: 
Građani im svi smeteni, plahi, klonuše, 
Ko od žege kada trava poljska posahne, 
Ko kad bilje svene mlado il' na krovu čkalj, , 
Ili klasje prije srpa kad ga spali sniet. 
Hebrejska riječ švdamah u posljednjem stihu, što je prof. 
Sović tumači kao »Brand des Getreides, izgorjelo žito«, bolje je 
prevesti snijet ili rđa (na žitu) nego »izgorjelo žito«. 


«si se lak. 

U Ruti 2, 11 čitamo: A Vojaz joj odgovori i reče; Čuo sam 
sve tačno, što si učinila svojoj svekrvi... 5. Tu je prof. Sović sa 
čuo sam sve tačno preveo hebrejsku paronomasiju haged hugad 
li (u LXX; anayysliga danyyćan uot); Daničić ima samo:.., čuo 
sam ja sve što si činila ,,, Pridjev fočan ili tačan došao je u naš 
književni i otud i u razgovorni jezik iz ruskoga jezika, u kome 
je točnyj samo kopija njemačkoga piinktlich (ispor. Punkt = 
točka). Ja toga rusizma ne bih uzeo na ovome mjestu. A ne bih 
unio ni češki pridjev nedostatan u prijevod proroka Danijela 5, 
27: TEKEL: izmjeren si na mjerila, i našao si se nedostatan 
(prelagan), 14; u Daničića.., izmjeren si na mjerila, i našao 

U prijevodu Isaije 37, 24: Na stranama najkrajnijim silna 
Livana 13 — ni superlativ ndjkrajniji ni neodređeni oblik silna 
ne mogu se opravdati, 


U prijevodu »Premudrosti Sirahove« 23, 1 (4): Gospode, .., 
ne ostavi me savjetu njihovome! i 23, 6: Ne daj da podlegnem 
nečistoj želji i činul 15 — ni savjet ni podleći nije bez prigovora; | 
mjesto savjet treba vijeće, a mjesto: Ne daj da podlegnem ne- 
čistoj želji reklo bi se narodnije: Ne daj da mnome oblada želja 
nečista (ili; Ne daj nečistoj želji da oblada mnom; ispor, u Da- 
ničića psal, 119, 133: Ne daj nikakome bezakonju da oblada 
mnom). 

I riječ zločin (ispor.: Milosrđem velikim zbriši zločin moj! 
9) trebalo bi zamijeniti riječju zločinstvo. Ne treba nam ni re- 
mek-djelo (ispor.; Remek-djelo on je Božije Job 40, 19 — u 
Daničića; On je prvo između djela Božijih) prema madžarskom 
remek ,majstorski, divan', ' 


Mjesto naviještati 15 treba danas u štokavskom govoru 
uzeti navješćivati (ispor, i u božićnoj pjesmi: Veselje ti navješ- 
ćujem, puče kršćanskil), 

Ne mislim, da je zgodno uzeta riječ kupus u Mojs. I 3, 18: 
Rađaće ti trnje s korovom, hranićeš se poljskim kupusom 4; 
mislim, da je bolje u Daničića: Trnje i korov će ti rađati, a ti 
ćeš jesti zelje poljsko —, gdje zelje ima šire značenje »z2len«, 

Daničić je .svoj prijevod izradio s toliko pažnje, da dirati 
u njegov jezik bez osobitih razloga znači kvariti ga, Zato mi 
se i za neke promjene u prof, Sovića ne čini da su napredak. 

U Daničića u Mojs, I 3 čitamo: 

1,... je li istina da je Bog kazao da ne jedete sa svakoga 
drveta u vrtu? — 2, A žena reče zmiji: mi jedemo roda sa sva- 
koga drveta u vrtu. — 8. I začuše glas Gospoda Boga, koji iđaše 
PO vrtu kad zahladi; i sakri se Adam i žena mu ispred Gospoda 
Boga među drveta u vrtu. 

U Sovićevu se prijevodu to čita ovako: 

1.... Jeli istina, da je Bog kazao, da ne jedete sa svakoga 
drveta u vrtu? — 2, A žena odgovori zmijcu: Mi jedemo roda 
sa vrtnog drveća. — 8, I kad začuju glas JAHVE Boga, koji je 
o dnevnom lahoru šetao po vrtu, sakriju se Adam i žena mu 
ispred JAHVE Boga među vrtno drveće. 

' Istina je, da se od vrt može načiniti pridjev vrtni, te bi se 
moglo reći i vrtno drveće (ili vrtna drveta) za razliku od šum- 


skoga; zato je i Daničić mogao drugdje kazati: Tada neka se | 


raduju drveta šumska pred Gospodom. Dnev. I 16, 33, Tko naš 
jezik i osjeća, taj zna, da oni, koji govore na pr. o vrtnim ja- 
*“ godama, ne griješe, jer ima i šumskih jagoda. No na spomenutim 
mjestima iz »Geneze« govori se samo o drveću u jednom jedi- 
onom vrtu, t, j, u raju zemaljskom, pa je zato i Daničić, osjeća- 
jući duh našega jezika, u svojem prijevodu govorio samo o drvetu 
ili drvetima u vrtu, a ne o vrtnom divetu ili vrtnim drvetima.“) 

Daničićev prijevod: I žena videći da je rod na drvetu dobar 
za jelo i da je milina gledati i da je drvo vrlo drago radi znanja, 
uzabra roda s njega i okusi, pa dade i mužu svojemu, te i on 
okusi. Mojs. I 3, 6 — promijenjen je u Sovića ovako: Tada žena 
videći, da je rod na drvetu sladak za jelo, da ga je milina gle- 
dati, i da je drvo poželjno, radi stjecanja znanja, uzabere roda 
s njega, i pojede, potom doda i svome mužu, te i on jede. 3, Tu 
izričaj »radi stjecanja znanja« niti mi se čini najzgodniji, niti 
se vidi, veže li se, kako bi prema originalu trebalo,5) s prednjim 
poželjno ili s daljim uzabere; ne pristaje ni prezent jede, ako 
bi pređašnji pojede i mogao podnijeti, 


11) Kad bismo mi mogli ovdje reći vrtno diteće onda bi i 
Nijemci rekli Gartenbćume; mjesto toga na spomenutim mje- 
stima čitamo-u njemačkom prijevodu: von allen Bćumen des 
Gartens, von den Friichten der Bćume des Gartens, inmitten 
der Bdume des Gartens. 


18) Zato bi valjalo izbaciti zarez iza poželjno. 

U prijevodu proroka Danijela 5, 23 veli Daničić: Nego si se 
podigao na Gospoda nebeskoga, i sudove doma njegova donesoše 
preda te, i piste iz njih vino ti i knezovi tvoji, žene tvoje i inoče 
tvoje, i ti hvali bogove srebrne i zlatne, mjedene, gvozdene, 
drvene i kamene, koji ne vide niti čuju niti razumiju, a ne slavi 
Boga, u čijoj je ruci duša tvoja i svi putovi tvoji. Prof, Sović 
kaže to ovako: (Ti Belšacare) podigao si se na nebeskoga Go- 
spodara, i dao da donesu sudove njegova hrama preda te, i stali 
ste piti vino iz njih, ti i tvoji velikaši, tvoje žene i inoče; i hvalio 
si bogove srebrne i zlatne, mjedene, gvozdene, drvene i kamene, 
koji ne vide, niti čuju, niti razumiju, a Boga, u čijoj ruci je tvoj 
život, i svi tvoji putevi,'*) nijesi proslavio. 14, Ne želim potanje 
ulaziti u sve razlike između jednoga i drugoga teksta na pr. 


u red riječi: i ti Avali bogove srebrne..., a ne slavi Boga, u 
čijoj je ruci duša tvoja... u Daničića i: i hvalio si bogove sre- 
brne..., a Boga, u čijoj ruci je tvoj život..., nijesi proslavio — 


u Sovića, nego ću se napose obazreti samo na redakciju jedne 
rečenice, i to: i sudove doma njegova donesoše preda te (u Dan.) 
— i dao (si) da donesu sudove njegova hrama preda te (u Sov.): 
u prvoj je iskazana izvršena zapovijest, a u drugoj sama zapovi- 
jest. Sovićeva redakcija, koliko god može po riječima biti bliža 
originalu, jezički nije dotjerana, jer je u njoj glagol dati uzet u 
značenju »dare alicui aliquid faciendum« (t. j. učiniti, da tko što 
učini, narediti mu da učini), koje u pravom narodnom govoru ima 
samo, kad se »uz naredbu uprav i preda nješto tjelesno što će 
onaj ili oko čega će raditi« (v. ARj. 1I 304),%) Mjesto: dao si 
da donesu sudove — bilo bi bolje: naredio si da se donesu su- 
dovi. 

Ovim nijesam, dakako, iserpao sve, što bih uz Sovićeve 
»Oglede« mogao reći, Ovo, što sam ovdje rekao, iznio sam zato, 
što bih želio, da golemi trud prof, Sovića, koji ja više cijenim, 
nego što bi po ovome članku mogao tko misliti, iziđe na svijet 
u takom obliku, da nađe što manje kudilaca, S prijevodom »Sve- 
toga pisma« počinjao se u dosta naroda književni jezik; s njime 
se, kako znamo, počela i književnost slovjenskih naroda; s Lu- ' 


19) Plural putevi (mjesto puti ili putovij ne ide u "mE 
jezik. s“ ' 
20) | BIRj. kod dati pod 6) uči, da se kaže na pr.: Car se 
strašno rasrdi, okuje ga i baci u tamnicu (kako je u jednoj na- 
rodnoj pripovijeci), a ne: da ga okovati i baciti u tamnicu. 

therovim prijevodom počela se nova epoha u životu njemačkoga 
jezika, Danas, dakako, prijevod »Svetog pisma«, pa bio i savr- 
šen, ne može biti ono, što bi bio, recimo pred stotinu godina, ali 
je opet i za nas toliko znatno djelo, da je o njemu, po mojem 
mišljenju, bilo vrijedno progovoriti već sada, kad se pojavilo 
samo u »ogledima«, — Na kraju bih želio još samo ovo istaći: 
komu se koja moja zamjerka učini tričava ili cjepidlačenje, tomu 
bih napomenuo, da prijevod »Svetoga pisma« treba metati na 
osjetljivija mjerila nego prijevod koje druge knjige, 

24, XII, 1938. Stjepan Ivšić 


NEKI HIPERŠTOKAVIZMI 


' I 

Naši kajkavci, koji govore na pr. u nom, pl. popi i u gen. pl, 
popov prema nom. sg. pop, ili naši čakavci, koji govore u nom. 
Pl. popi i u gen, pl. popih prema nom, sg. Pop, naučivši književne 
štokavske oblike s dužim pluralom popovi, popova i t. d., govo- 
reći ili pišući štokavski okreću jednako i svoje pluralne oblike 
Od gost, i to kajkavci gosti — g0stov,') a čakavci gosti — gostih 
u tobožnje štokavske gostovi — gostova mjesto pravih gdsti e 
&0sti ili gostiji, i zato naši jezični čuvari nađoše za potrebno da 
u svoje pouke metnu i opomenu, da od gost plural nije gostovi, 
nego gosti (v. na pr. u Maretićevu »Jez, savj.« str. 25), t. j. da 
se imenica gost u pluralu mijenja kao ljudi čuvajući, kao neka- 
dašnja i-osnova, kraći plural, 

Kajkavac, koji zna, da u mnogo slučajeva prema kajkavskom 
šč stoji u književnom jeziku šf, na pr. kajk, krščen — knjiž. 
kršten, kajk. puščati — knjiž, puštati, kajk. dvorišče — knjiž. 
dvorište, kajk. natešče — knjiž, natašte i dr., lako će, hoteći go- 
voriti književnim štokavskim jezikom, mjesto svoga šč uzeti št 
i ondje, gdje ta zamjena ne pristaje; on će na pr. i svoje omaščen 
zamaščen okrenuti u omašten, zamašten kao krščen u dedšten. 
U jednakoj bi se prilici mogao naći i čakavac, koji je navikao 
svoje šć okretati u štokavsko št. Tek obavješćujući se potanje 
jedan i drugi doznali bi, da današnji štokavci, kojih je govor uzet 
za osnovu našemu književnom jeziku, govore omašćen, za- 





1) Tako je i u Kurelčevim »Jačkama« (vw ARj. III 3223). 

mašćen; našli bi na pr. u BIRj., da je Vuk zabilježio, da u Du- 
brovniku obojena jaja (o Uskrsu) zovu omašćena. No ARj. 
VIII 908a mogao bi ih zbuniti, jer bi i u njemu mogli naći, da se 
Vukova omašćena jaja u Vrčevića zovu omaštena, i da obličje 
omašten imaju i stari Dubrovčani (na pr. A. Gučetić, Palmotić, 
Vetranović i dr.), Iz te zabune ne bi ih izveo ni ARj., u kojem 
nalazimo doduše imenicu mašćčnica (»kruh natopljen-u masti, 
koja se ugrije s vodom«), izvedenu od mašćen, ali pod riječju 
mastiti kaže urednik, da štokavci u imperfektu i u pas. participu 
imaju »po svoj prilici i šć i št, dakle mašćah i maštah, mašćen i 
mašten«. Među primjerima obličje maštah i mašten potvrđuje | 
samo stari Vetranović, a time nije, kako ćemo vidjeti, to obličje 
opravdano i za današnji književni jezik. 

Kao naši kajkavci i čakavci mogu i ikavci štokavci, koji go- 
vore šć mjesto književnoga št u primjerima kao milošća i 
natašće pretjerati zamjenjujući svoje šć književnim šf. Ja se sje- 
ćam iz svojih gimnazijskih dana u Požegi raspre oko nešto 
neobičnijega obličja pogošćen, koje su neki slavonski štokavci, 
navikli svoje šć u riječima kao milošća okretati u št, htjeli okre- 
nuti u pogošten kao i pokršćen u pokršten.') 

No čim se i u našem književnom jeziku našlo u pasivnom 
participu -šten pored -šćen od glagola na -stiti, na pr. kršten 
od krstiti pored čišćen od čistiti ili gošćen od gostiti, mogla je 
i kod štokavaca ekavaca i jekavaca, koji u primjerima kao milošća 
i natašće govore št, nastati u nekim prilikama pometnja u tvorbi 
spomenutoga participa. 

Kad sve to uzmemo na um, onda se nećemo čuditi, što i u 
našim knjigama i u našim novinama nailazimo na nejednake pa- 
sivne participe i od istoga glagola s infinitivom na -stiti, na pr. 
iskorišćen i iskorišten od iskoristiti, upropašćen i upropašten od 
upropastiti, osviješćen i osviješten od osvijestiti, izušćen i izušten 
od izustiti, ovlašćen i ovlašten od ovlastiti, uvršćen i uvršten od 
uvrstiti, pa i obrašćen i obrašten (mjesto pravilnoga obrastao) 
od obrastjen i dr, 

Vrijedno je istaći, da danas spomenute glagolske pridjeve 
na št nalazimo češće u zagrebačkih, a sa šć u beogradskih pi- 
saca. Tako na pr. u ARj IX 308b piše Maretić: »osviješten je... 


1) Tako je nekad i čakavac Kavanjin čakavsko gošćen okrenuo u gošten 
(v. ARj. III 327b). 


160 HRVATSKI JEZIK JA 











onaj, kome se vratila svijest«, a u Ristić-Kangrginu »Rečniku« 
nalazimo u azbučnom redu samo osvešćen. Glagolska se imenica 
u oba rječnika postavlja samo u obličju sa šć (t, j. osvješćenje 
i osvešćenje). Boranićev »Pravopis« (7, izd, iz g. 1937) ima samo 
osviješten i osvještenje; u Belićevu »Pravopisu« (3. izd, iz Š. 
1934) nema tih riječi. Pored beogradskoga iskorišćen, kako je 
i u Belića, a i u našega Boranića, pišu zagrebački pisci i iskorišten 
(ispor. na pr.: »stepen učinka postotno kazuje ukoliko je 
iskorištena energija«). Prema običnom zagrebačkom književnom 
upropašten (ispor, na pr.: »nisu vodili računa, koliko je već 
tuđeg novca upropašteno« iz jednog broja »Zagrebačkog lista«) 
stoji upropašćen u Ristić-Kangrge, a tako je i u našega Boranića 
i u Belića, Prema običnom zagrebačkom uvršten (i uvrštenje), 
kako je i u našega Boranića, ima Belić samo uvršćen. Prema da- 


nas običnom zagrebačkom ovlašten postavlja Maretić u ARj. IX. 


493b i glagolsku imenicu ovlaštenje, a Ristić-Kangrga ima samo 
ovlašćen i ovlašćenje, kako je u Belića, ali i u našega Boranića. 


Pridjev ovlašten pored ovlašćen s imenicom ovlaštenje po- 
red ovlašćenje napose je ovdje poučan, Taj je pridjev mlad, 
jer je i sam glagol ovlastiti posve mlad, potvrđen od početka 
prošloga vijeka (od Stullija), Iz primjera u ARj. ovlašćenik i 
ovlašćenje iz Šuleka Njem.-hrv, rj. (iz god. 1860), a jednako iz 
povlašćen, povlašćenik i povlašćenje (pored povlaštenje iz Jur, 
pol. term, iz god, 1853) iz istoga Šulekova Rječnika vidimo, da 
su se zagrebački pisci (među njima i Bogišić) privoljeli obličju 
ovlašten i povlašten zacijelo od straha, da ne bi pišući ovlašćen 
i povlašćen unosili u svoj jezik dijalektizme, Tako se može ra- 
zumjeti, zašto je i Maretić u ARj. postavio obličje ovlaštenik, 
premda je u svojoj građi (iz Šuleka i Popovića) našao potvrde 
samo za obličje ovlašćenik. No u ARj. XI 274b preuzima Maretić 
Šulekovo povlašćenik u tome originalnom obličju, ali tumačeći tu 
riječ piše: »onaj, koji je povlašćen (povlašten)...« Mislim, da 
već zbog toga Maretićeva kolebanja između št i šć neće biti su- 
više, da se i u ovom časopisu kaže nešto više o dvojakom obličju 
spomenutih glagolskih pridjeva i o drugim primjerima, koji se 
Pišu sad sa št sad sa šć, pa i o primjerima sa št, koje stoji prema 
praslovjenskom sk.!) 





') O svemu tome govori Maretić u svojoj »Gramatici« (u2.izd.u $ 984i 
$ 2870). Spomenuvši među primjerima, u kojima dolazi samo šć za neka- 

Svi oni, koji se bave našim jezikom, znaju, da je praslovjen- 
ski skup stj (na pr. u pte. pas. pustjen-) dao u našem jeziku šć, 
koje se održalo do danas u štokavaca ikavaca (u t. zv, šćaka- 
vaca) i u čakavskom dijalektu (ispor. pušćen) i u kajkavskom 
kao šč (ispor. puščen), a u štokavaca -jekavaca i ekavaca (u t. 
zv. štakavaca) disimiliralo u št (ispor. pušten). 

No skup šć javio se opet i u štokavskom jekavskom i ekav- 
skom govoru; povratila ga je analogija u različnim morfološkim 
kategorijama, koliko nije u njima staro št po usmenoj i pismenoj 
tradiciji preuzimano. Disimilirano št ostalo je netaknuto samo 
u izoliranim gotovim riječima. Takvo št imamo na pr. u našem 
pridjevu vješt ili vešt, koji je postao nastavkom -jo od imenice 
včste 'znanje', po čemu vješt znači »onaj koji što zna«, pa otud 
razumijemo i značenje riječi vještica.!) Naši ikavski štokavci i 
čakavci. govore višć i višćica.*) Naši današnji kajkavski govori 
nemaju spomenutih riječi; da ih imaju, u njima bi glasile vešć i 
veščica. Koliko kajkavci ostavljaju svoju riječ coprnica, oni go- 
vore veštica preuzevši sa štokavskom riječju i štokavsku 
fonetiku, t. j. št mjesto šč. 

U našem jekavskom štokavskom govoru ne čuje se vješć(ica), 
ali se prema nekadašnjem *pustjen- (od pustiti) mjesto pušten 
čuje i pušćen, kako govore i ikavski štokavci i čakavci, prema 
čemu je i kajkavsko puščen. Zašto je pak u spomenutim govorima 
prema nekadašnjem *včstj- samo vješt, a prema *pustj- dvojako 
pušt- i pušć-, razumije se iz onoga, što sam malo prije kazao. 
Pridjev vješt naslijeđen je još iz onoga vremena, kad se u jekav- 
skom štokavskom govoru naše zajedničko šć (od praslovjenskoga 


današnje stj, i komparativ češće, imperfekt pošćah i glagol. imenicu gošćenje, 
nastavlja: »Takvih riječi, u kojima može samo šć biti, nema mnogo, nego 
se pored šć ponajviše govori i št, kako je na pr. kršćen i kršten, kršćenje. 
i krštenje... Katkad se govori šć i pored onoga št, koje je postalo od šč...: 
vojšćenje i vojštenje (od vojštiti, a to od vojska), vošćenje i voštenje (od 
voštiti, a to od vosak) ...« Maretićevo tvrđenje, da »riječi, u kojima može 
samo šć biti, nema mnogo, nije opravdano; Maretić se nije sjetio ite- 
rativa na -šćivati (na pr. obavješćivati), koji se danas govore samo tako 
(sa šć). Kako upravo stoji naše šć prema št, to se može vidjeti iz Reše- 
tarove studije »Primorski lekcionari u XV v.« u »Radu« 136, 1898, 101—103 
i osobito iz jednoga Belićeva članka u JF. IV, 1924, 20—24. 

') Jednako se prema imenici vlast nekad govorio pridjev vlašt (čak. 
vlašć) pored navlašt (čak. navlašć). 

*) "Tako govore i neki slavonski Posavci (v. »Rad« 196, 197). 

stj) zamjenjivalo jednostavnijim skupom št. Mi danas, ne mo- 
Šući više tvoriti novih pridjeva nastavkom -jo, pridjev vješt 
osjećamo kao samotvoru izoliranu riječ, a samo stručnjaci 
znaju, da je ona sastavljena od više komponenata i da je izve- 
dena od imenice včste. Prema tome u našoj jezičnoj svijesti nema 
nikakve veze između skupa št u vješt i skupa st u vijest, i zato 
su taj pridjev u tome starinskom nepromijenjenom obličju je- 
kavski i ekavski štokavci sačuvali do danas. U drukčijim je pri- 
likama živio glagolski pridjev pušten. 

Pridjev pušten nije nikad u našoj jezičnoj svijesti izgubio 
svezu s ostalim oblicima glagola pustiti, kako ju je na pr. naš 
pridjev pošten (od nekadašnjega počstens) izgubio sa svojim, 
danas izgubljenim infinitivom počisti i prezentom počtu, te opet 
samo stručnjaci znaju, da je pošten upravo pasivni particip, i 
da mu je prvo značenje »poštovan«, 

Stojeći glagolski pridjev pušten u neprekinutoj svezi s osta- 
lim oblicima glagola pustiti, nije se mogao oteti utjecaju oblika 
drugih glagola na -fiti, i zato se moglo dogoditi, da se i št nije 
svagdje održalo, Kao što je u našoj jezičnoj svijesti jasna sveza 
između pušten i pustiti, pustim, pustio, imper. pusti, tako je i 
na pr. između plaćen i platiti, platim, platio, imper. plati. Iz pri- 
mjera kao plaćen od platiti, (za)blaćen od blatiti, (na)kićen od 
kititi, mlaćen od mlatiti, mućen od mutiti, zlaćen od zlatiti i dr. 
lako se razvilo osjećanje, da je ovdje u glagola na -titi za pasivni 
particip na -ćen od -tjen obilježje glas ć prema f u ostalim obli- 
cima, pa je onda živa kreativna snaga prema tome iznova obli- 
kovala i pasivni particip pus-«ćen > pušćen od pus-titi, pošto je 
već prije skup šć ušao u fonetski sistem jekavskoga i ekavskoga 
štokavskoga govora u komparativima od pozitiva na -st, kakvi su 
na pr. češći od čest, čvršći od čvrst, gušći od gust i dr., nastali 
analogijom prema komparativima kao ljući od ljut, plići od plitak 
i dr. gdje se -ći osjećalo kao obilježje komparativa. Particip 
pušćen mogao je spomenutim procesom potiskivati stariju tvorbu 
pušten osobito od onoga vremena, kad se i u mlađem jekavskom 
i ekavskom štokavskom govoru razvio skup šć i od mlađega, na- 
šega stj u primjerima kao lišće od listje, instr. mašću od mastju 
i dr, Otada se od svih glagola na -stiti pasivni particip mogao 
tvoriti na -šćen od -sćen mjesto na -šten, pa je tako kao od 
pustiti pušćen mjesto staroga pušten načinjeno i od krstiti kršćen 

mjesto kršten, od prostiti prošćen mjesto prošten i dr.') Participi 
na -šten kao kršten, prošten, pušten i dr. žive još samo toliko, 
koliko se kao gotovi oblici prenose od jednoga naraštaja na 
drugi. A što su se mogli održati do danas, to je zato, što neki 
kao.na pr. kršten i (o)prošten imaju i jaku književnu tra- 
diciju, koja je toliko jaka, da naše gramatike ne puštaju u knji- 
ževni jezik participa kršćen, (na)mješćen, prošćen, pušćen, 
(najviješćen. Prema tome od starih glagola prostiti i oprostiti 
propisuju. particip (o)prošten, a od novoga iz ruskoga jezika - 
preuzetog glagola uprostiti 'pojednostavniti' samo uprošćen, t. j. 
onako, kako danas govorimo sa šć na pr.: čašćen od' častiti, 
čišćen od čistiti, (po)gošćen od (po)gostiti, (o)mašćen od 
(o)mastiti, pričešćen od pričestiti, (u)čvršćen od (u)čvrstiti i dr, 


No osim u komparativ i u particip pas. novo šć mjesto 
staroga disimiliranoga št ulazi i u druge oblike, i to u imper- 
fekte i iterativne glagole, Tako se na pr, od čistiti govori samo 
Očistiti) kao potkićati (prema potkititi) ili navješćivati (prema 
navijestiti) kao naplaćivati (prema naplatiti). Drukčije je u sta- 
rijih štakavskih pisaca; u njih nalazimo još u 16. vijeku ne samo 
particip pas, očišten nego i iterativ očištati, navještevati, premda 
već u drugoj poli toga vijeka, kako se može vidjeti i iz ARj. 
pod spomenutim riječima, dolazi i šć u istim kategorijama. Pa i 
uz stare iterative praštati prema prostiti i puštati prema pustiti 
dolaze i noviji prašćati i pušćati načinjeni kao vraćati prema 
vratiti. Takvoj se tvorbi nijesu mogli oteti ni iterativi od slo- 
ženoga krstiti, jer i štakavci govore ukfšćati, isprekfšćati pored 
ukfštati, isprekištati. 

I Vuk u svome »Rječniku« ima šamo kršćavati i ukršćavati 
uz prekišćati pored prekištati. Iz primjera pod namjestiti u 
ARj. vidimo, da je Vuk u prvo vrijeme pisao namješćen i na- 
mješten; pisao je i iterativ namješćati, koji ima i u svom 
»Rječniku«,?) ' 


1) Sam Vuk u »Rječniku« uz krstiti bilježi partic. pas. kršten i kršćen. 
U »Danici« 2, 1827, 108 piše: »A kršćenje i vjenčanje svršuju popovi po 
kućama«. V. BIRj. 

ž) U svome »Dodatku k sanktpeterburgskom sravniteljnom rječniku« 
iz godine 1822 piše Vuk: »Dobrovski kaže..., da Slavenska narječija ovđe 
nijesu dobro u red namješćena... i on ih onako namješća«. V. Gram. i 

Vuk je ne samo u svoj »Rječnik« nego i u svoj prijevod 
»Novoga zavjeta« unio i kršćavati; ispor.: Jovan krstitelj... 
kršćavaše u Jordanu. Mat. 3, 6. No Daničić, kod kojega je moš 
književne tradicije bila mnogo jača nego kod Vuka, zamijenio 
je Vukovo kršćavati svojim krštavati; ispor.: Mjesto gdje je 
krštavao Jovan na Jordanu. Pisma o sl. B. 313. 


Kad znamo, koliki je bio Daničićev utjecaj na razvitak na- 
šega književnoga jezika u prošlom vijeku, onda bismo gotovo 
mogli misliti, da je Daničićevo naginjanje historizmu odlučilo i 
u izboru drugih iterativa na -šćati i -štati. Da nije bilo Daničića, 
možda bismo danas i u književnom jeziku dopuštali ne samo 
participe pas. kao kršćen, oprošćen, pušćen, (na)viješćen, 
(na)mješćen nego i iterative kao oprašćati, (na)mješćati, pušćati, 
naviješćati i dr. 

Vuk u svome »Rječniku« ima iterativ ispdštati i ispdšćati 
prema perf. ispostiti. U današnjem književnom jeziku obično 
je samo obličje ispaštati. Za to je obličje odlučilo i to, što je 
starija tvorba ispaštati za mnoge nejasna, pa je sam glagol, koji 
se uzima obično wu prenesenom značenju, izoliran kao gotova 
naučena riječ. 

Mjesto št moglo bi šć analogijom doći i u druge kategorije 
primjera. Od Perast izvedeno je Peraštani, a da je ondje više 
primjera na -ćani kao Tivćani od Tivat ili Zećani od Zeta, mo- 
glo bi se razviti i Perašćani, kako imamo Tršćani prema Trst. 
Imenice naraštaj i oproštaj mogle bi i u štakavaca glasiti na- 
rašćaj i oprošćaj, da ima više starih primjera kao povraćaj. 


Poslije svega ovoga vratit ću se k našim participima kao 


ovlašten pored ovlašćen, iskorišten pored iskorišćen, upropašten ' 


pored upropašćen, osviješten pored osviješćen, izušten pored 
izušćen, uvršten pored uvršćen. Za obličje na -šten znamo da 
su ga načinili naši književnici u XIX vijeku po starom kalupu: 
pte. -šten prema inf. -stiti kao kršten prema hrstiti. Po tome je 
kalupu i št u književnim riječima izviješten, naviješten i navje- 
štenje, obaviješten i obavještenje prema infinitivu -vijestiti, ali 
naši pravopisci, koji hoće, da naše književno ovlašten okrenemo 
polem. sp. drž. izd. 2, 181, gdje na istoj strani nalazimo: »i evo kako su 


(t. j. Slavenska narječija) namještena«, a u istom spisu na str. 179: ,o po- 
stanju i premještanju i srodstvu naroda«. 


i, 





me 


Če 

u ovlašćen, ne bi pogriješili, da za književni jezik propišu i 
naviješćen i navješćenje, obaviješćen i obavješćenje. 

No i oni pisci, koji tvore particip na -šten kao ovlašten, 
obaviješten, uvršten i dr., iterative od istih glagola tvore samo 
na -šćivati, dakle ovlašćivati, obavješćivati, uvršćivati, ne nala- 
zeći kalupa na -štivati (na pr. *pokrštivati). Pored takvih itera- 
tiva na -šćivati dolaze u našem književnom jeziku i iterativi na 
-štavati, na pr. izvještavati pored izvješćivati, nagovještavati 
pored nogovješćivati i dr., tvoreni po kalupu kao pokrštavati. . 
Samo od onih svršenih glagola, u kojih je običan particip pas. 
na -šćen, tvori se i iterativ na -šćavati, na pr. iskorišćavati pre- 
ma iskorišćen, ali iskorištavati prema iskorišten. Zato je i prema 
participu uprošćen od spomenutoga, iz ruskoga jezika preuzetoga 
glagola uprostiti opravdan iterativ uprošćavati; ne treba da nas 
zbunjuje Vuk, koji od v. pf. prostiti bilježi v. impf. proštavati 
(mjesto prošćavati) pored praštati. ' 

Naprijed sam spomenuo, da Maretić u ARj. uz glagol 
mastiti postavlja imperfekat mašćah i maštah, ali sam ondje 
istakao, da je imperfekat maštah za današnji štokavski govor 
arhaizam. Tako je i Budman uz glagol krstiti postavio za štokav- 
ski govor imperfekat krštah, kako je i u našega Boranića (u 
Belića je krštah i kršćah), ali među primjerima nema za nj 
potvrde. Kako nema ni jedan stari imperfekat na -štah, koji bi 
mogao utjecati na današnju tvorbu toga oblika, tako danas svi 
glagoli na -stiti imaju imperfekat samo na -šćah, dakle na pr: 
bršćah, čišćah, gošćah, mašćah, pakošćah, plašćah, pošćah, ža- 
lošćah i dr. 

Prema svemu vidimo, da samo pri participu pas. od spo- 
menutih glagola možemo doći u sumnju, treba li ga načiniti 
na -šten ili na -šćen, Imajući na umu, da se particip na -šfen 
drži samo po tradiciji u nekoliko glagola, nećemo pogriješiti, 
ako ga od glagola, u kojih takve tradicije nema, načinimo na 
-šćen. Takav je na pr. i glagol premostiti. U ARj. XI 619a ured- 
nik Maretić piše, da se u građi za taj rječnik sabranoj nije 
našla ni jedna potvrda za njegov particip pas., ali napominje, 
da »se govori i piše, na pr. odavno je Sava kod Zagreba pre- 
moštena«. Nema sumnje, da je Maretić u tome primjeru načinio 
takav particip, a ne premošćena, kako bih ja rekao, samo zato, 
što se bojao, da bi ovo bio dijalektizam,!) Hiperštokavizam je 

i mriještenje (mjesto mriješćenje u Vuka) u skorašnjem Solja- 
čićevu »Jezičnom i stilističkom savjetniku« (Zagreb 1939), 

Što je dosad rečeno o zamjeni praslovjenskoga skupa st] 
u našem jeziku, to vrijedi i za praslovjenski skup zdj, koji je 
u našem jeziku dao žZđ, koje ostaje u šćakavaca, u čakavaca 
bude žj, u kajkavaca ždž, au štakavaca se disimilira u žd. 

Štakavsko žd ostaje kao i št samo u primjerima, gdje na 
nj nije mogla djelovati analogija. Disimilirano žd od neka- 
dašnjega zdj imamo na pr. u mjesnom imenu Goražde (u Herce- 
govini), koje postaje s nastavkom -jo od ličnoga imena Gorazd 
kao vješt od včste. ' 

No od glagola na -zditi, na pr. od ugnijezditi načinio bi 
se danas particip pas. i u štakavskom govoru samo na -žđen 
(reklo bi se na pr.: istjerali su neprijatelje ugniježđene na tome 
i tome mjestu) sa -đen od -djen kao u pogođen od pogoditi. 
Za particip pas. na -šten kazano je naprijed da se održao po 
tradiciji. U glagola na -zditi nije bilo takve tradicije ni za je- 


dan particip na -žden, pa se zato i u štakavskom govoru go- 


vori samo i gniježđenje, bražđenje, ježđenje, a ne gniježdenje 
it. d, koje bi odgovaralo tradicionalnome krštenje.) U slozi 
s iterativima na -šćivati i imperfektima na -šćah tvore se i ovdje 
iterativi na -žđivati (na pr. odbražđivati od odbrazditi Ji imper- 
fekti na -žđah (na pr. bražđah od brazditi ili ježđah od jezditi), 

O št pored šć i žd pored žđ u glagola kao voštiti i možditi 
govorit ću u nastavku ovoga članka, 

Stjepan Ivšić 

*) Naši pravopisci bilježe samo iterativ premošćavati. — AKO je u dal- 
matinskom mjesnom imenu Primošten (na moru na jugu od Šibenika) 
doista particip pas. od premostiti, kako se nagađa u ARj,., onda se u njemu 
održalo staro št samo po tome, što se njegova sveza sa premostiti zatrla, 

*) Da je u štakavskom govoru sačuvan stari glagol prigvozditi 'pribiti 
čavlima' i zagvozditi (danas još u kajkavaca; v. u BIRj., gdje je krivo 
akcentovan), moglo bi se možda čuti i -gvožden (na Pr. Isus prigvožden 
na križu) mjesto -gvožđen. U ARj. XI 895a spominje Maretić i »neobičan« 
Dart. pas. »prigvožen« iz tri glagoljske knjige. No taj particip nije nikakva 
neobična tvorba; u nesavršenoj glagoljskoj grafiji »prigvožden« je napi- 
sano za čakavsko prigvožjen (postalo od prigvožđen), od prigvozditi bio 
bi štakavski iterativ prigvaždati, kako ga Maretić u ARj. postavlja prema 
kajkavskom  Belostenčevu »prigvažđam«, no mjesto prigvaždati mogli bi 
Štakavci načiniti i novi iterativ prigvažđati prema iterativima kao pogađati 
(od pogoditi), ' 

»GOSPOĐA  DOKTOR« 1 
»GOSPOĐA PROFESOR« 


Kako se razvija ljudsko društvo, tako nastaju i za jezik, 

organ toga društva, nove zadaće: valja ispravno i lijepo izreći 
sve, što nam donosi razvitak modernoga shvaćanja i načina života. 
Što su dalje od naroda ljudi, koji treba da hrvatski izreku nove 
pojmove, to je veća opasnost, da će se poći putem, koji ne od- 
šovara duhu narodnoga jezika, 
Za ljude, u kojih je nekoć tražio lijeka u bolesti, a često ga 
traži i danas, imao je narod svoje narodne riječi, koje potječu iz 
starine i žive još i sada, iako im se značenje s vremenom mije- 
njalo: muškarac se zvao vrač, a ženska, koja se bavila liječe- 
njem, bila je vračara. Kad su u narod stali dolaziti školovani li- 
ječnici s akademskim stepenom doktora, prihvatio je narod in- 
ternacionalnu tuđicu »doktor« pa je i danas češće upotrebljava 
nego domaću riječ »liječnik«, Novo doba donijelo nam je napo- 
kon i fakultetski školovane liječnice, i narod ih, koliko uopće 
za njih zna, zove doktoricama. | 

U gradovima i inače među školovanim svijetom često se čuje 
da liječnice zovu »gospođa doktor«, a isto se tako hoće da udo- 
maći i naziv »gospođa profesor« za fakultetski obrazovane žene, 
koje vrše učiteljsku službu u srednjim školama. Pače i samo Mi- 
nistarstvo prosvjete — i u Prosvjetnom glasniku i u svojim slu- * 
žbenim rješenjima — zna samo za žene »profesore«, Je li to po- 
sljedica shvaćanja, da se jednakost žene s muškarcem ima istaći 
pod svaku cijenu i u svemu, pa eto i protiv prirodnoga jezičnog 
osjećaja? ' 

Nije moguće, da bi se itko našao, kome je hrvatski jezik 
materinski, a da ne bi osjetio, kako bi ružno i neprirodno bilo, 
kad bi se naziv »gospođa profesor« stao provoditi u svaki- 
dašnjem životu, te bi se n. pr, reklo: »Gospođa profesor je za-. 
dala novu zadaću«, A što bismo tek kazali, kad bi se u toj re- 
čenici — kako đaci redovno govore među sobom — ispustila riječ 
»gospođa«? 
= Narod nije dakako imao prilike da svoju kaže o nazivu za 
nastavnice srednjih škola, jer mu je sama institucija u prvim 
svojim počecima bila nepoznata. No u posve jednakom slučaju, 
koji je sam po sebi bio narodu bliže, tako da ga je odmah u po- 

četku spoznao, narod je sasvim drukčije postupao. Kada su u 
drugoj polovici devetnaestoga vijeka stale u naša sela dolaziti 
školovane ženske, da vrše učiteljsku službu u osnovnim školama, 
zvali su ih svi — i seljaci i gospoda — samo učiteljicama, pa ne 
znam, što bi onda bili rekli, a što bi rekli i danas ljudi iz naroda, 
kad bi ih tko kušao uvjeriti, da učiteljicama valja reći »gospođa 
učitelj«. A kako je takov naziv za zdrav jezični osjećaj nepri- 
rodan i — recimo pravo — smiješan, tako se ne može nitko, tko 
hrvatski zna i osjeća, pomiriti niti s nazivima »gospođa doktor« 
i »gospođa profesor«, Ako u osnovnim školama služe učitelji i 
učiteljice, zašto da_u liječničkoj službi i u srednjim školama uz 
doktore i profesore ne budu također doktorice i profesorice? 
T. Matić 


PRILOG ZA RED RIJEČI 


Pregledajući zadaće svojih đaka VI-oga razreda gimnazije 
u Trebinju, nailazio sam i na ovakve rečenice: »Važnost poezije 
u životu pojedinca i cjeline je vrlo velika«; ili: »...a te najsta- 
rije pjesme za koje znamo su dodolske«. Tko praktički dobro 
poznaje naš jezik, lako će, osobito ako je štokavac, osjetiti, da u 
navedenim rečenicama enklitike je i su nisu na svome mjestu. 
Da u drugoj rečenici su nije na svome mjestu, to nam potvrđuje 
i Maretić svojim pravilom u Gramatici, kad kaže (Gram. i stil, 


'1899 str, 435 i 21931 str. 402): »Enklitika ne može stajati na. - 


početku rečenice, a isto tako ni na početku drugoga dijela one 
rečenice, koja je rastavljena uklopljenom«, Ali da ni u prvoj 
spomenutoj rečenici je nije na svome mjestu, to nam ne kazuje 
ni Maretić ni drugi naši gramatičari, Dapače, ima jedno pravilo, 
koje samo po sebi nije loše, ali slabo upućene može navesti na 
krivo mišljenje, na pr. na mišljenje da je prva od spomenutih 
đačkih rečenica dobro sastavljena, To je pravilo, da »enklitika 
treba da dođe što bliže početku rečenice«, 

Ja mislim, da je nepromišljeno povođenje za spomenutim 
pravilom (»što bliže početku rečenice«), odnosno nedovoljno 
poznavanje ograničenosti toga pravila, također jedan uzrok spo- 
menutom pogrešnom namještanju enklitike, t, j, koliko tome nije 

uzrok, kod nekih pisaca, utjecaj dijalekta. Takvih pogrešaka 

nađe se dosta, ne samo u novinama, nego i u nekim školskim 
knjigama, koje su izdane u Beogradu. Evo primjera iz naših 
novina: »,.,.broj Hrvata (tek oko 8%) i prečana u Narodnoj 
Banci je vrlo malen...,« (Hrv. dnevnik, Zagreb 15, IV. 1939.) ; 
»Šutnjom pružati ženi pasivni otpor je mnogo brutalnije od zlo- 
stavljanja« (Svijet 7 dana, Zagreb 26, III. 1939.), U Anđelićevoj 
»Istoriji jugosl. književnosti« (Beograd, 51938), koja se mnogo 
upotrebljava i po našim gimnazijama u hrv. krajevima, nailazimo 
često na takve primjere. Navest ću samo dva: »Njegov rad na 
drami je dvaput obimniji nego na lirici i epu« (0, c, 250); »Knji- 
ževni rad Augusta Šenoe je veoma obilan i raznovrstan« (0. e. 
213). Ali nije tako samo u Anđelićevoj knjizi. Jedan pisac (Sv. 
Georgijević) zastupa mišljenje, da je dobro namješteno je i u 
ovom sklopu: »čovek koji radi oko napretka svoga naroda, je 
dostojan pohvale (Naš jezik VI 214, Beograd 1938). Iz onoga 
što nam spomenuti pisac na tome mjestu još kaže, možemo za- 
ključiti, da je takvo namještanje osobina istočnih srpskih dija- 
lekata, Stoga je i prirodno, da će pisci s toga područja i biti 
glavni nosioci takvoga reda riječi (enklitika) u književnom 
jeziku, 


Ali, ja ni malo ne sumnjam u to, da će se sa mnom složiti 
većina štokavaca s onoga područja, koje se može uzeti kao te- 
melj današnjem književnom jeziku, i da će zajedno sa mnom 
osjetiti, da enklitika je u navedenim primjerima nije dobro na- 
mještena, Zato ni kod naših klasičnih pisaca obično ne nailazimo 
na takvo pisanje. 


A zašto mi osjećamo, da je u navedenim primjerima nije na 
svome mjestu? Bez sumnje zato, što ta enklitika u svim nave- 
denim primjerima — dolazi odmah iza pauze. Da u navedenim 
primjerima zaista imamo pauzu, to će mnogi osjetiti, a nije teško 
ni dokazati. Radi lakšeg pregleda, ja ću sada još jedamput na- 
vesti rečenice o kojima je govor, ali sada tako, da red riječi u 
njima bude, po mojem mišljenju, bolji. Evo tih rečenica: 

»Važnost poezije u životu pojedinaca i cjeline vrlo je ve- 
lika.« 

»... a te najstarije pjesme za koje znamo, to su dodolske.« 


»Šutnjom pružati ženi pasivni otpor mnogo je brutalnije od 
zlostavljanja.« 

/ »...broj Hrvata (tek oko 8%) i prečana u Narodnoj banci 
vrlo je malen.« ' 

'»Njegov rad na drami dvaput je obimniji nego na lirici i 
epu.« j ; 

»Književni rad Augusta Šenoe veoma je obilan i razno- 
vrstan.« ; 

»Čovjek koji radi oko napretka svoga naroda, dostojan je 
pohvale.« ' 

Sad nam treba još malo gramatičke analize, pa će se jasno 
vidjeti, gdje je pauza. U prvoj navedenoj rečenici svih sedam 
prvih riječi, t, j. » Važnost poezije u životu pojedinaca i cjeline« 
sačinjava jednu sintagmu (logičku cjelinu), koja je u rečenici 
subjekat (po ruskoj terminologiji: »logički subjekat«). Stoga 
je sasvim prirodno, da će sve riječi te sintagme biti tješnje pove- 
zane i u izgovoru, t, j. da će među njima biti manja pauza nego 
što je između posljednje riječi sintagme i riječi koja iza nje 
slijedi. TA veća pauza iza sintagme potrebna je zato, da bi se 
sintagma mogla osjetiti kao posebna cjelina. — Isto takav slučaj 
imamo i u svim ostalim navedenim rečenicama: i u njima po ne- 
koliko prvih riječi sačinjava logičku cjelinu, koja je u rečenici 
subjekat. 
= Maretić u svojoj Gramatici (Gram. i stil., 21931, str. 402) 
pravo kaže, da ni ovo ne bi dobro bilo: »dužnik ne mogavši pla- 
titi je postajao rob«, nego da treba kazati: »dužnik ne mogavši 
platiti postajao je rob«, Ali se Maretić ograničio samo na onakve 
slučajeve, t, j. na slučajeve gdje glagolski prilozi za- 
mjenjuju zavisne (i to uklopljene) rečenice. Ja ću ovome od- 
mah dodati, da se, u odnosu prema enklitici, od ovih glagolskih 
priloga ne razlikuju ni druge priloške dopune (»adver- 
bijalne oznake«), ako su od više riječi. Tako na primjer mislinr, 
da bi se i Maretić sa mnom složio u tome, da je bolje kazati: 
»Poslije hrvatske pobjede kod Siska počela je turska sila opa“ 
dati« (ili: ».,,,turska je sila počela opadati«), nego recimo, 
ovako: »Poslije hrvatske pobjede kod Siska je počela. ., .« 

Ako sad pregledamo i ove slučajeve (s glag. prilozima i 
drugim priloškim dopunama), neće nam, poslije onoga što je 
naprijed rečeno, biti teško utvrditi, da i ovdje imamo posla sa 
. sintagmama, t. j. takvim logičkim cjelinama, koje se od ostaloga 
teksta odjeljuju pauzama. Jasno je, dakle, zašto se i u ovim 
primjerima enklitika morala pomaći,' i 

Ima, doduše, dosta i takvih primjera, gdje, po nuždi, ostav- 
ljamo enklitiku i odmah iza sintagme, Ali se to događa samo u 
onim slučajevima, kad je sintagma po broju riječi kraća i kad 
označuje takav pojam, kakav se obično iskazuje jednom riječju. 
To su obično takve sintagme, u kojima je odnos među riječima 
atributivan (t. j. atribut ili apozicija uz imenicu), Evo primjera: 
»Nastavni vjesnik je časopis«, »Velika Britanija je kraljevina«, 
»Hrvatski dnevnik su novine«, Pa ipak, i ovdje se osjeća, da je 
ovako kazano, kao što rekoh, samo Po nuždi, t. j. zato, što u ovim 
rečenicama ni druga mjesta nisu za enklitiku pogodna. Netko 
bi na primjer ovako kazao: »Nastavni je vjesnik časopis«. »Ve- 
lika je Britanija kraljevina«, Ali je i to nezgodno, jer tu opet 
je rastavlja takvu sintagmu, koja se, kao što rekoh, gotovo srasla, 

Međutim, ako izuzmemo ove posljednje slučajeve, t. j. slu- 
čajeve gdje imamo kraće sintagme iza kojih enklitika dolazi po 
nuždi, onda za sve druge slučajeve (o kojima je naprijed bilo 
govora) možemo postaviti pravilo: da enklitika ne smije doći : 
odmah iza sintagme, pa bilo da je ta sintagma u rečenici subjekat, 
bilo da je kakva priloška dopuna. Maretić je, kao što smo vidjeli, 
ovu zabranu postavio samo za mjesto iza glagoiskog priloga, koji 
zamjenjuje zavisnu rečenicu. Ja sam, evo, pokušao, da to do- 
punim i bolje objasnim (pauzom). 


17, V. 1939, Nikola Rončević 


..NEKE MJESNE VLASTITE IMENICE 
ZA ŽENSKU ČELJAD 


Od mjesnih imena Dobrota i Lopud prave se pravilno etnici 
Dobroćanin i Lčpuđanin; odnosna ženska imena su Dočbrojka 
(ne Dobroćanka, kako navodi Vuk) i Lopujka. Dok su muška 
imena nastala redovito iz Dobrot-janina i Lopud-janins, moramo 
kod ženskih polaziti ne od Dobrof-eka, Lopud-eka, kako hoće 
Budmani u ARj. VI 155b, nego od palatizirane osnove Dobrotj- 
odn. Lopudj-, kojima je pristupio sufiks -eka, I dalji razvoj je 
jasan: kako je u južnim krajevima ć i đ pred k prešlo u j, isp. 


Vojka mjesto voćka, tako je iz Dobroćka i Lopuđka nastalo 
Dobrojka i Lopujka. Ista je promjena prenesena i na posesivne 


Pridjeve dabrojski i lopujski. 

Potvrdu za takvu tvorbu nalazimo i u ženskom imenu čeljadi 
iz Osonika, sela u dubrovačkom kotaru. Ime Osonik nastalo je 


iz starijega Osaonik, kako dokazuje potvrda iz konca 14. vijeka 


Osaleniks, Mon. serb, 234, Od njega je napravljen etnik Osao- 
čanin >- Osočanin vjerojatno po uzoru Dubrovčanin, jer je u 
oba slučaja isti sufiks mjesnog imena eniks ispao, a etnici su 
tvoreni od čiste osnove udruženim sufiksima -&c& i -janins. Prema 
Osaočanin < Oselbejanins tvoreno je žensko ime Oswlvcj-eka 
>“ Osalačka, jednako kao Dobrojka i Lopujka.!) 

Tvorbe Osočanin i Osalačka su relativno stare, jer pokazuju 
sasvim pravilni razvoj glasa /. Isto možemo kazati i za etnika 
općine Konavli (-le), gen. Konavala kod Dubrovnika, Samo ime 
poiječe iz lat, cannabulae. Muški etnik glasi Kondvljanin, a žen- 
ski Končvoka iz Konavsl-eka. 

Imena Dobrojka, Lopujka, Osalačka dokazuju nam nadalje, 
da su i primjeri Viška, viški, Kliška, kliški dobili svoj palatal 
iz muškog etnika Višanin, Klišanin, utvrđujući i tumačenje pri- 
djeva pčraški prema Peraštanin. 

Iz različnih je jezika poznata pojava, da onda, kad se od 
koje izvedenice pravi nova izvedenica, prva gubi svoj sufiks, To 
smo vidjeli u slučaju Dubrovčanin i Osočanin, a ima ih još mno- 
go drugih, Iznijet ću ovdje ovaj slučaj. Iz ilirskog imena Muccu- 
rum nastalo je pravilno preko Msksrs ime sela Makar; kasnije 
se pri moru razvilo novo naselje Makarska iz Msksr-vska, koje 
je daleko natkrililo staro. Njegov se stanovnik zove Mdčkaranin, 
premda bi taj naziv mogao označivati i stanovnika sela Makar, 

Sve izvedenice na -janins nisu nastale u isto vrijeme; neke 
su pače vrlo mlade, Iz starog imena Solenta razvio se pravilno 
starohrvatski oblik Sulet, ali je taj kasnije potisnut pozajmicom 
iz talijanskog te se od 17. v, govori samo Šolta. Analogno 
prema etnicima susjednih otoka i mjesta: Hvar : Hvdranin, Brač : 
Brdčanin, Trogir : Trogiranin, koji su prividno pravljeni sufik- 
som -anin, jer u njima početno j od -janinš nije ostavilo traga, 
napravljen je etnik Šoltanin (ne Šolćanin, kako neki navođe), 
dok bi se očekivalo ć mjesto #. Isto tako etnik od Kaštela, osno- 
vanih kod Splita tek u mletačko doba, glasi Kaštelanin mjesto 


1) Po svjedočanstvu Rešetarovu govori narod upravo Osojnik 
(po pučkoj etimologiji prema osoje); čovjek iz Osojnika zove se 
Sočanin i žena Solačka (v. Der štok, Dialekt 262/3.). Ur. 

Kašteljanin, kako bi bilo prema Konavljanin od Konavle. Prema 
tome su i ženska imena Šoltanka, Kaštelanka — po uzoru: Spli- 
ćanka, ali Hvarka, Bračka, Trogirka prema Hvaranin, Bračanin, 
Trogiranin. 


Tvorbe na -eka su stare tvorbe, Ali i one u nekim slučaje- 
vima nisu više budile jasno sjećaj movirane imenice. Tako su 
od mjesnih imena Požega, Osijek, B&6č glasila muška imena Pš- 
žežanin, Osječanin, Bćčanin i ženska Požeška, Osječka, Bečka, 
ali budući da su se ova imena skoro sasvim — osim u kvanti- 
tetu i u nekim padežima — poklapala sa ženskim prisvojnim 
pridjevima pdžeška, osječka, bečka, nastala je težnja, da se uklo- 
ni nejasnoća, pa su ženski etnici na -eka rašireni sufiksom 
-ynja >“ -inja. Tako su nastali oblici Požeškinja, Osječkinja, 
Bečkinja, pa je onda ovaj složeni sufiks -kinja prenesen i na 
tvorbu kao Kotorka, gdje se pridjev ž. roda kotorska ne poklapa 
s imenicom na -ka. 


Dr. A. Mayer 


JEDAN ČAKAVSKO-KAJKAVSKI 
DIJALEKTIZAM U VUKA I U NAŠEM 
KNJIŽEVNOM JEZIKU 


Vuk u »Rječniku« bilježi: »nazočan, nazočna, adj. anwesend, 
praesens«, Imenice nazočnost nema u njega, a nema ni pridjeva 
nenazočan ni imenice nenazočnost. U BIRj. uz nazočan iz VRi. 
nalazimo i nenazočan iz Stullija. Pored toga u BIRj. čitamo i 
ovo tumačenje: »na-z-očan, što je kao kome na oči, z umetnuto 
kao u na-z-uti«. To je Ivekovićevo tumačenje primio Mažuranić 
u »Pravno-povjestnom rječniku« na str, 697 pod br. 20. Primio 
ga je i Maretić u ARj. VII 777 s napomenom: »to je z osobiti 
dodatak, koji stoji na kraju nekijeh prijedloga; ispor: bez (u 
litavskom jeziku be), proz (t, j. pro-z), rus. dozvolit' (doz mjesto 
do), češ, pozvoliti pored povoliti (dopustiti) i t. d.« Da se Ive- 
kovićevo tumačenje ni s Maretićevim dodatkom ne može održati, 
to ćemo dalje vidjeti, 

Otkud je Vuk u svoj »Rječnik« unio pridjev nazočan, ne 
mogu reći, jer potvrdu za nj u ARj. prije Vuka nalazimo samo 
jednu jedinu u knjizi P, Bakšića iz godine 1638. No da ga nije 
nigdje među štokavcima čuo, o tome se poslije ovoga moga 
članka, mislim, neće sumnjati, 


Naš pridjev nazočan izveden je od priloga nazoči, za koji 
u Mažuranićevu »Rječniku« 728 i u ARj. VII 777 nalazimo dosta 
čakavskih i kajkavskih potvrda iz XV—XVIII vijeka, Najstariji 
je primjer iz godine 1487 iz nekadašnjega čakavskoga Bišća: 
I totu budući obi više rečeni strani nazoči, središe i stakmiše meju 
sobom ovim zakonom: da zibraše nas više rečenih sebi načinike 
za vse krivice i škode. Mon, croat, 130, Najmlađa je kajkavska 
iz godine 1740 iz Belostenca, u koga se čita: »nazoči, na oči, ad 
oculos, in praesentia, incoram, — nazoči dajem, praesento.«!) 


Ja sam iz jedne isprave iz Grobnika iz god. 1590 mjesto 
nazoči zabilježio i nazoko, prema čemu ima ARj. i čakavsko 
naznoko “coram' iz Nemanića (1885). 


Za čudo mi je, što ni Mažuranić ni Maretić nijesu opazili, 
da se naša riječ nazoči ne može rastavljati od slovenske nazćč(i) 
pored navzćč(i), koja je s jednakim značenjem i u jednakoj 
službi (kao prilog i kao prijedlog) zabilježena i u Pleteršnikovu 
»Slovaru«; u njemu ima i pridjev na(v)zočen. Da pak slovensko 
nazoči postaje od navzoči (od nekadašnjega na-vsz-oči), to je 
izvan svake sumnje (v.'o tom i u Ramovša, Historična $ram. slov. 
jez. IL, 1924, 133/4), U našem čakavskom i kajkavskom dijalektu 
od vz- bude često z; ispor. na pr. zeti — zemem mjesto vzeti — 
vzemem. Sam je Vuk u svoj »Rječnik« metnuo jednu riječ u 
takvom kajkavskom obličju; u njemu čitamo: »zrok, m. (u Hrv.) 
vidi uzrok«, I prilog nazopet u čakavsko-kajkavskim primjerima 
u ARj. VII 777b, koji se tu ne tumači, postaje jednako od 
na-vz-opet (od nekadašnjega “na-vsz-o-pete).?) Tako i prema 





') Među primjerima u spomenutim rječnicima nalazimo i ove: iz »Spovidi 
općene« (iz god. 1496), iz Brinja iz god, 1498. iz »Naručnika plebanuševa« (iz 
god. 1507), iz Posedarja iz god. 1527, iz Petrinje iz god. 1532, iz Ant. Dalmatina 
(iz god. 1563), iz »ProrokA« (iz god. 1564), iz Pergošića (iz god. 1574), ix 
Glavinića (iz god. 1628) i dr, — Naši kajkavci i danas gdjegdje govore prilog 
nazoč (na pr. u Virju: i on je bil naz6č). : 


2) Ispor. u »Poljičkom stat.« čl. 34 uzopet; u naših čakavaca zavet. 


s 


+2 

nauznak (od *na-vsz-naks) imaju i čakavci naznak (v.. ARj. VII - 
725a); jednako i Pleteršnik bilježi ( na)znak.?) 

Što ni Mažuranić ni Maretić nijesu našu riječ nazoči pove- 
zali sa slovenskom navzoči, tomu se možemo još više čuditi, što 
sam Mažuranić pod riječju nazoči spominje i štokavski primjer 
iz Čačvine (kod Sinja) iz godine 1476: Nigdar nijednomu lašcu 
na njega nećemo virovati, što bi se prid njim uz oči ne reklo. 
Šurmin, Hrv. Spom. 280.4). U tome primjeru za čakavsko-kajkav- 
sko vz>-z- imamo štokavsko uz,a samo *vsz-oči —zoči (mjesto 
*na-vsz-oči) nalazimo i u našega Pergošića; obično je i u slo- 
venskom jeziku (v. u Pleteršnika),5) 

Da naše čakavsko-kajkavsko nazoči postaje od navzoči, ne 
dokazuje samo spomenuti primjer iz Čačvine, nego i ovaj iz 
»Poljičkoga statuta« (čl. 67b): Kada pristav pristavuje, ki je 
izveden po jednoj strani, a druga strana stoji nauzočice tere 
muči ,.., toj ga strni. ARj. ne bilježi uopće riječi nauzočice, a ' 
Mažuranić je nije umio upotrijebiti. 

Prema tome je za onoga, koji poznaje historijsku fonetiku 
našega jezika, jasno, da bi pridjev nazočan, koji se obično (i u. 
Maretićevu JS.) preporučuje mjesto prisutan, u štokavskom di- 
jalektu trebalo da glasi nauzočan. No pokazavši to, ja ne zahti- 
jevam, da tako i pišemo, jer smo se već potpuno navikli na 
nazočan. : 

Iz ovoga, što sam dovle rekao, vidi se i to, da z u nazočan i 
nazuti ne može biti isto. No ono se ne može nikako tumačiti ni 
kao praslovjensko bez prema litavskom be. Naš glagol nazuti 
postaje od na-zuti krivom dekompozicijom složenoga iz-uti (kao 
ob-uti), gdje se -uti prestalo osjećati kao samostalan glagol, pa 
je zato izuti shvaćeno kao iz-zuti, zbog čega naši kajkavci govore 
i zezuti. Zbog neobičnoga simpleksa *ufi razvio se krivom de- 
kompozicijom novi simpleks zuti i u drugim slovjenskim jezicima, 
na pr. u poljskom: wyzuć, z(e)zuć mjesto z-uć. Tako je i prema 





8) Naš Belostenec ima pogrešno znag (»na hrbet obrnjen«) mjesto znak. 

4) No uz u ovoj svezi nalazimo i u čakavca Marulića u primjeru: Ako 
smi uz oči gospodina svoga raba da mu soči, sliši svita moga. Judita IV. 244. 

5) -U Pergošića dolazi i sveza zoči voči (u značenju »personaliter«), koja 
se s akcentom zčči vćči, može čuti i danas među kajkavcima (na pr. u 
Virju), a gdjegdje i među čakavcima (na pr. na otoku Krku) u značenju 
»na oči«. 

zwolić nastalo zezwolić, wyzwolić (mjesto starijega wywoličj, 
pozwolić, dozwolić (v. o. tom i u Gram. jez. polskiego. Izd, Krak, 
ak. 1923., 201, 213).%) 

Stjepan Ivšić 


PRAVILNIJE I LJEPŠE ) 


19) Ne valja: U davna, prošla ljeta — pobjegla nas je Majka 
Božja od Loreta. Ne kaže se »pobjeći koga« (lat. fugere: aliquemj), 
nego »pobjeći od koga«, a »odbjeći koga«. Treba reći: — od- 
bjegla nas je Majka Božja od Loreta. , ' 

20) Ne valja: Bilo je to u vrijeme vojnička neuspjeha. Treba 
reći: vojničkoga neuspjeha, jer je »vojnički« određeni pridjevni 
oblik. Takovi su na pr. i ovi određeni oblici: hrvatski, hrvatskoga 
(ne »hrvatska«); istinski — istinskoga (ne »istinska«); živi — 
živoga (ne »živa«), plemeniti — plemenitoga (ne »plemenita«), prvi 
— prvoga (ne »prva«), ljepši — ljepšega (ne »ljepša«). 

21) Ne valja: Mladi Zagrepčan nastupiće prvi put u našem 
kazalištu. Treba reći: Mladi Zagrepčanin... Isp. Dubrovčanin 
(ne »Dubrovčan«), Senjanin (ne »Senjan«), građanin (ne »građan«), 
seljanin (ne »seljan«), mještanin (ne »mještan«). Treba zapamtiti: 


Zagrepčanin — Zagrepčani, Dubrovčanin — Dubrovčani, Senjanin 
— Senjani, građanin — građani, seljanin — seljani, mještanin — 
mještani. 


22) Ne valja: — da je osovina Rim—Berlin nakon tog susreta 
postala još čvršćija. Treba reći: čvršća. Treba zapamtiti: čvist 
— čvišći, jak — jači, blag — blaži, kriit — krići, ljat a. ljuči, 
čest — ččšći, glist — gušći, blijed — bljčđi, mlad — mlađi, tvrd 
— tviđi, bijel — bjčlji, cčn — cžnji, bfz — biži, gllih — gluši. 

23) Ne valja: — povevši sobom jednog poslovođu kao taoca 
— No to je učinio na nespretan način navevši, da Bi;e« Treba 
reći: povedavši, navedavši kao na pr. i: pletavši, tresavši, gre- 
bavši, pekavši, grizavši -— napletavši, natresavši, nagrebavši, nape- 
kavši, nagrizavši, a ne: pletši — napletši itd. o 

24) Ne valja: Jesu li se ikada čuli sa pozornice bolniji, tra- 
gičniji akcenti? I kako se oni samo postizuju! Tre ba reći: 
postižu (od »postizati — postižem«) kao na pr. i: dostižu, podižu, 
uzdižu (od »dostizati — dostižem, podizati — podižem, uzdizati = 
uzdižem.« Nema oblika »postizivati«, zato ne valja ni oblik »posti- 
zujem — postizuju.« Isp. pravilne oblike: »razvezujem, privezujem 


9» O takvoj krivoj dekompoziciji v. i u Bernekera I 23/4 (ispor. Bački: 
o-bačiti mj. ob-ačiti; bađati: o-badati mj. ob-adati; bagniti: o-bagniti mj. 
ob-agniti). Tako i naše biskati postaje prema o-biskati mj. ob-iskati (v. 
Bern. I 433). 

1) V. br. 4—5. 


daa 

prema »razvezivati, privezivati«, »namigujem« prema »namigivati«, 
»razbacujem« prema »razbacivati«, »razmahujem« prema »razma- 
hivati«, »razmazujem« prema »razmazivati.« 

25) Ne valja: — Veliko vijeće odlučilo je, da, izuzev osobitih 
slučajeva — protjerivanje ne će biti primijenjeno na strane Židove, 
koji su prošli 65 godina. Treba reći: izuzev(ši) osobite slučajeve. 

26) Ne valja: — podupirajući uvijek i svakom prilikom rad 
toga njihova pjevačkog društva. Treba reći: — podupirući... 
Prezent od toga glagola ne glasi: podupiram, nego: podupirem, zato 
i podupirući. (V. t. 13). 

27) Ne valja: Jučer su boravili u Zagrebu oko 30 učitelja i 
učiteljice iz cijele Švedske — U zbirci »Scriptores  historiae 
Augustae« nalaze se 73 biografija raznih rimskih careva. Treba 
reći: Jučer je boravilo u Zagrebu oko trideset učitelja i učiteljica 
— U zbirci »Scriptores historiae Augustae« nalaze se sedamdeset 
i tri biografije... 

28) Ne valja: Ako ne plati globu, treba odsjesti deset dana 
zatvora. Treba reći: odsjediti. Ne može se kazati da je netko 
»odsio« ili »odsjeo« zatvor, kao što se ne može reći niti: on je od- 
legao mj. odležao zatvor: 


29) Ne valja: Dat će također poticaja našoj književnosti, 


koja se pomalo razvija, da se još više razmaha. Treba reći: 
razmaše, 


30) Ne valja: Da okrijepiš svoje narušeno zdravlje i da se. 


spremiš na novu borbu, koja predstoji. Treba reći: — koja te 
čeka. Izričaj »predstoji« (njem. bevorstehen) jedan je od onakovih 
evropskih jezičnih klišeja, o kojima se govori u članku »Novine i 
evropeiziranje našega jezika« (Hrvatski jezik, br. 6—7). 


31) Ne valja: — pa nije mogao pristati, da se — našim 
novim političkim odnošajima na vidiku — niti spomene te dvije 
zemlje. Treba reći: — pa nije mogao pristati, da se i spomenu 


(ili da bi se i spomenule) te dvije zemlje. 

32) Ne valja: Bez knjiga i nedovoljno osigurane egzistencije, 
starac je pred kraj života postao brižan, sjetan i neraspoložen. — 
To je primjer za nejasan stil, jer bi se prijedlog »bez« mogao 
protegnuti i na »nedovoljno osiguranu egzistenciju«. Tako bi izišao 
smisao, da je starac imao »dovoljno osiguran .život«, a misli se 
upravo obrnuto. Treba reći: (ljepše i jasnije): Nedovoljno osi- 


Jurane egzistencije i bez knjiga, starac je — postao brižan, sjetan “ 


i neraspoložen. 

33) Ne valja: Ne treba ni da pominjem, da je, kada je na- 
ilazio, radeći ove krupne poslove, na kakav interesantan podatak 
ili tekst, on ga je negdje publikovao... To je stilistička pogreška, 
koja se zove anakolut. Treba reći: Kad je nailazio radeći ove 
krupne poslove na kakav interesantan podatak ili tekst, ne treba 
ni da spominjem, da ga je negdje publikovao. 

34) Ne valja: Još ljeti 1918, kad sam odlazio iz Londona 
Poslije razgovora s Balfurom o našem priznanju, intervenirao je to 

u moju korist Steed. — Treba reći: intervenirao je u tome ili 
zbog toga... 


35) Ne valja: Razumljivo me ne bi objesili; ali vidio bih 
još jednom ženu, za koju se plašim, da ne će dočekati kraja ratu, 
a Alisi bi već jednom dali mira — ostavljajući razumljivo savezni- 
cima slobodu formulacije prema ostalom tekstu. Tre ba reći: 
Razumljivo je (ili razumije se), da me ne bi objesili — ostavljajući; 
razumije se, saveznicima slobodu... ' e. 

Nevalja: Prije svega ć i đ se ne izgovaraju pravi 
MS goeha onih, što nikako ne bi smjelo biti. K Treba 
reći: — neki članovi pozorišta ne izgovaraju pravilno ć i đ, što 
nikako ne bi smjelo biti. 5 

37) Ne valja: »Jutrove« se tendencije jasno očituju u nje- 
govu propagiranju integralne ideologije među Hrvatima — »Ju- 
trove« informacije o iredentističkoj propagandi za vrijeme među- 
narodnog euharistijskog kongresa u Budim-Pešti. Treba re ći: 
Tendencije se »Jutra« (ili lista »J utro«) jasno očituju = Informacije 
»Jutra« (ili lista »Jutro«) o iredentističkoj propagandi 

Vrlo su rijetki pridjevi na »ov (ev)« od imenica srednjega roda, 
na pr. sunčev, jagnjetov (od sunce = jagnje). Zato se ne može reći 
niti: selov, poljev, Selov (ako je ime listu), Poljev (ako je ime 
listu). Govore se, istina, i pravilni su ovi primjeri: vinov (na . 
vinova loza), pa onda i s osnovama ženskoga roda: jelov, kruškov 
(isp. kruškovača i kruškovica = kruškova batina, kruškov štap, 
kruškovica = kruškova rakija), brezov (isp. brezovača i brezovac = 
brezova batina, brezov štap), lipov (isp. lipovac = lipov med i lipov 
štap; lipovača = lipova batina), šljivov (isp. šljivovica = en 
rakija; šljivovac = šljivov štap, šljivova juha). Sve su to praviln 
oblici, jer to nijesu prisvojni pridjevi, nego su pridjevi, koji znače 
od čega je što. . 

38) Ne valja: Radi oštećenja naprave dizala Pia koj se 
vrata (po)lagano zatvarati. Treba reći: Da se ne bi oštetila na- 
prava dizala, molimo, da se vrata (po)lagano zatvaraju. 

Ako kažemo: Radi oštećenja naprave dizala, molimo, da se vrata 
(po)lagano zatvaraju, onda to zapravo znači _ što se nije bje 
reći — da treba vrata lagano zatavrati, da bi se oštetilo dizalo, a 
ne može značiti »da se ne bi oštetilo dizalo«. 

Ne valja pisati »umoljavati« mj. »moliti«. U dobrom se 
hrvatskom jeziku ne može reći: molimo vrata lagano zatvarati, neo 
treba reći: molimo, da se vrata lagano zatvaraju. (V. razlaganje S. 
Ivšića, na str. 135 »Hrv. jezika«, 6—7). . 

Trebalo bi, dakle, reći: Radi neoštećenja naprave dizala, mo- 
limo, da se vrata (po)lagano zatvaraju, ali se to ljepše može . 
glagolom: Da se ne bi oštetila naprava dizala, molimo —, jer gla- 
golsko izricanje čini rečenicu gipkom i tččnom u sastavu => 

(»Verba erhalten den Satzbau geschmeidig und flissig —, . : 
mann: Allerhand Sprachdummheiten, Leipzig, 1903, str. o eć 
sama priroda našega jezika, kako je poznato, traži zam E ago- 
lima mjesto imenicama. Imeničko izricanje značajno je obilježje 


Kim 

upravo njemačkoga jezika, koje njemački stil, osobito u naučnim 
djelima, čini tvrdim i tromim. U nas se još danas mnogo upo- 
trebljavaju apstraktne imenice, koje posve nepotrebno čine stil 
tromim i glomaznim, na pr.: Nije nam poznat uzrok vašega čestoga 
izostajanja — mj. Nije nam poznat uzrok, zašto često izostajete — 
U slučaju kiše ne ću doći — mj. Ako bude kiše, ne ću doći. 
(Maretić: Gramatika i stilistika, Zagreb 1931, str. 588). 

Mi to činimo povodeći se za Nijemcima još i danas, kad i nje- 
mački jezičari osuđuju takav način pisanja i preporučuju glagolsko 
izricanje. Tako spomenuti Wustmann osuđuje taj ružan običaj 
(Unsitte), na pr. u ovakovim rečenicama: Man verzichtete auf die 
Beantwortung einer Thronrede durch eine Adresse, dok se to 
može ljepše reći ovako: Man verzichtete eine Thronrede durch eine 
Adresse za beantworten — Seine Majestat gab das Zeichen zum 
Beginn der Feier durch Absingung eines Chorals (mj.: durch Ab- 
singung zu beginnen). 

Zato i mi treba da se čuvamo i toga »evropskoga klišeja«, tj. 
nepotrebnoga izricanja imenicama mj. glagolima, po čemu nam stil 
izlazi težak, trom i neprirodan, protivan duhu hrvatskoga jezika. 

39) Ne valja: Kad vide da će ko umrijeti, obrijaju ga. Tr e- 
ba reći: — obriju ga, jer se kaže: obrijati — obrijem, a ne obri- 
jam. Kad neko govori i piše obrijaju, to je upravo tako kao da 
govori i piše: sijaju mj. siju, lajaju mj. laju, pojaju mj. poju. 

40) Ne valja: Psihologija je tako znamenit predmet —, da 
bi smo (rastavljeno) jednom i mi trebali pristupiti reformiranju. 
naše psihološke nauke. Treba na pisati: — bismo (sastavljeno) 
Isp. nismo. Takovo pogrešno pisanje nije upravo rijetko kod naših 
pisaca, a znak je nepismenosti. 

41) Ne valja: Svaki od ova dva prijedloga, uzet za sebe, 
nije bio ostvarljiv u onim prilikama. Treba reći: Nijedan —: 
»Svaki od ova dva prijedloga nije bio ostvarljiv« znači da je jedan 
bio ostvarljiv, a drugi nije, dok se htjelo reći da ni jedan ni drugi 
nije bio ostvarljiv. Tako se može reći: Svaki čovjek nije razborit, 
jer ima i razboritih i nerazboritih ljudi, ali se ne može reći: Svaki 
čovjek nije vječno mlad, nego treba reći: Nijedan čovjek nije vječno 
mlad. I takova se pogreška nalazi često u naših pisaca, na pr.: 
Svaki naš čovjek, koji posegne za tim djelom, dra. Lanovića, ne će 
se pokajati. 

42) Ne valja: Tek nakon scenske realizacije moguće je pro- 
zrijeti samoga autora. Treba reći: — prozreti. Isp. sazreti, a ne 
sazrijeti; obazreti se, a ne obazrijeti se, sapreti (koga na sudu), t. j. 
dobiti parnicu (protiv koga), a ne saprijeti; satrti mj. satrijeti. 

43) Ne valja: S toga razloga nije htio s njome pokvariti, 
jer mu može mnogo koristiti. Ne samo da nije htio pokvariti, nego 
joj je, štoviše, vazda laskao. Treba reći: nije htio pokvariti 
Prijateljstvo s njom (u narodu se u slici veli nešto trivijalno pre- 
kinuti dlaku (koja nekoga veže s kim). 

Ono je prvo germanizam: es mit j-m nicht verderben wollen, 
es mit j-m verderben (ihn fir sich unginstig stimmen). Isp. franc. 
se brouiller avec quelqu'un. : 


180 HRVATSKI JEZIK I s-10 








44) Ne valja: Nekako, kraj sve radoznalosti, sam ipak stid- 
ljivo žalio —. Treba reći: — ipak sam stidljivo žalio. Sam je 
enklitika (naslonjena riječ), koja se naslanja na pređašnju riječ. 
Ovdje bi trebalo da se nasloni na riječ »nekako«, ali to nije moguće 
zbog uklopljenog rečeničnog dijela »kraj sve radoznalosti«. Zato 
treba riječcu »sam« prisloniti uz riječ »ipak«. Tako ne valja ni 
reći: Čovjek, koji previše jede, je proždrljiv. Treba reći: Čovjek, 
koji previše jede, proždrljiv je. Isto tako ne valja reći: Što je 
zemni plin, kako je nastao, koja je njegova važnost za narodno 
gospodarstvo —, je tema ovoga članka. Treba reći: — tema je 
ovoga članka. ' 

45) Ne valja: Dok se sa njemačke obaviještene strane ovaj 
odlazak (sc. Papena s položaja njemačkog poslanika u Beču) pret- 
stavlja kao neka vrsta njemačkog protesta protiv odugovlačenja 
austrijskih zvaničnih krugova sprovođenja u život njemačko-austrij- 
skog sporazuma od srpnja prošle godine. Treba reći: — kao 
neka vrsta njemačkog protesta protiv toga, što zvanični austrijski 
krugovi odugovlače provođenje u život njemačko-austrijskog spo- 
razuma — ' a 

Ona prva stilizacija nije stilistički laka, jer se u njoj nalazi 
jedan jedini glagol, a poznato je, da upravo glagoli daju stilu po- 
trebnu lakoću i živost. Zato već i noviji njemački stilistici .prepo- 
ručuju piscima, da manje upotrebljavaju imenice, jer one čine stil 
teškim i tromim. Tromost stila u gornjem primjeru još više pove- 
ćava to, što se redom upotrebljava više imenica s pridjevima u 
drugom padežu. 

46) Ne valja: Najviša vrednota, pod čiji znak se stavljamo, 
organsko je jedinstvo njemačkog naroda, koje je htijeno od Boga. 
Treba reći: koje hoće Bog. — Glagolski trpni pridjev od glagola 
hotjeti ili htjeti danas više ne živi. U starini bili su ovi oblici: hoćen, 
htjen (nikad htijen) i živi i danas u glag. »hoćenje«. Isp. pletenje, 
viđenje, pisanje, kupovanje — od pleten, viđen, pisan, kupovan. 


47) Ne valja: Djecu treba odgajati u razumijevanju tehnike. 
Treba reći: — za razumijevanje tehnike — jer niko neće reći 
* na pr. odgajati koga u sportu, u muzici mj. za sport, za muziku. 
48) Ne valja: Sam svečar neka bude uvjeren, da je stekao 


hvalu naroda za njegovo djelo. Treba reći: - za svoje djelo, 
jer bi njegovo djelo bilo narodno, a ne svečarevo djelo. 





49) Ne valja: U prvom redu zaprijeka maloj građevnoj dje- 
latnosti nalazi se samo gradsko poglavarstvo. Treba reći: — 
zapreka (Pazi: zapriječiti — zapreka!) i ljepše stilizirati: Maloj gra- 
đevnoj djelatnosti u prvom je redu zapreka (ili: zaprekom) samo 
gradsko poglavarstvo, - 

90) Ne valja: Od ispravnih odgovora biti će ižrijebano sto. 
Treba reći: — bit će (Pazi: naći će, bit će!). Ne kaže se od 
ždrijeb — žrijebati, nego ždrčbati, a za umetnuto d isp. proždrijeti, 
'proždro. ' 


Dr. S. Bosanac 

HRVATSKI JEZIK 
NA SREDNJIM ŠKOLAMA 


Često se čuju prigovori, da današnje srednje škole ne daju 
ono, što su nekada davale, i da je znanje, što ga abiturijenti donose 
na sveučilište, sve nepouzdanije i nesolidnije. Danas ne samo da su 
rijetki oni, koji u školi kako-tako nauče koji strani jezik, nego su 
sve rjeđi i oni, koji barem približno dobro poznaju svoj materinski 
jezik. Ima abiturijenata, koji ni najobičnijega pisma ne mogu na- 
pisati bez koje krupnije pogreške, ma da su svoj jezik učili po četiri 
do pet sati na sedmicu kroz punih osam godina. Treba li za takvo 
stanje kriviti naučnu osnovu, ili su tomu krivi đaci ili njihovi 
učitelji, u to ja ovdje ne želim ulaziti, jer bi nas takva razmatranja 
odvela sasvim na područje školske metodike. Ja ću se zato ogra- 
ničiti samo na to, da prikažem, kakav je danas odnos između ekav- 
skog i jekavskog književnog govora u našoj srednjoj školi. Pritom 
odmah moram istaći, da polazim sa stajališta, da je škola učeni- 
cima dužna dati solidno poznavanje jednoga književnoga govora, 
kada već nikako ne uspijeva, da učenici u praksi potpuno svladaju 
i jedan i drugi književni govor sa svim njegovim gramatičkim i 
leksičkim atributima. 

Mnogima možda nije poznato, da su knjige, koje se upotreb- 
ljavaju u našim gimnazijama, većinom pisane ekavski, pa da se 
neki školski predmeti, kao na pr. etnologija, geologija i mineralo- 
gija, filozofija, kemija i kozmografija, a u višim razredima i bota- 
nika, fizika, higijena i povijest, ne samo u unutrašnjosti, nego i u 
Zagrebu uče isključivo iz ekavskih knjiga.) Tako se prošle školske 
godine u cijeloj Jugoslaviji (bez Slovenije) upotrebljavalo 18% 
jekavskih i 82% ekavskih školskih knjiga. Dodamo li ovome bo- 
gatu industriju najraznovrsnijih ekavskih udžbenika,?) slobodu na- 
stavnika da po volji odabiru knjige za svoje predmete, i, napokon, 
premještanje nastavnika-ekavaca u škole na jekavskom području, 
bit će svakomu jasno, da se u ovakvim prilikama u našim gimnazi- 
jama, koje stoje na području jekavskoga književnog jezika, ne može 
dobro naučiti jekavski književni jezik ili govor, a, razumije se, ni 
ekavski. Još kad bi jezik u školskim knjigama bio u punom smislu 
ekavski ili jekavski, mogli bi se učenici prema tome i uputiti, ali 
u te knjige sve više ulazi čudnovata mješavina. 

Primjera radi zadržat ću se ovdje samo kod čitanaka, koje 
bi učenicima nižih razreda morale biti pouzdan vodič i uzor u svim 
jezičnim pitanjima. Prošle su se školske godine u našim gimnazi- 
jama upotrebljavale ništa manje nego 22 čitanke (Nazor-Barčeve, 





1) Za hrvatski ge jezik u višim razredima upotrebljavaju Anđelićeve, 
Cukovićeve, Poljančeve i Veljković-Savkovićeve knjige, a sve su one — 
osim po jednog izdanja Poljančeva — pisane ekavski. Od zagrebačkih 
srednjih škola upotrebljavala je Vodnikovu knjigu samo Nadbiskupska 
gimnazija. 4 

2) Na svaki predmet otpadaju prosječno — prema statistici iz prošle 
godine — po 22 do 23 udžbenika, 

Pavlovićeve, Vulovićeve, Ćuković-Ševićeve i Jovanović-Ivkovićeve). 
Ovima sada treba dodati još četiri čitanke, koje su sastavljene pre- 
ma natječaju Ministarstva prosvjete iz god. 1935. Ove su čitanke 
napisane u težnji, da se kao državno izdanje uvedu u sve srednje 
škole na cijelom području naše države. Izdali su ih na početku 
1938. god. Georgijević, Leskovac i Magarašević, a ja ću ih kratkoće 
radi zvati čitankama trojice autora (kratica TA). Prema tome danas 
se u Jugoslaviji u gimnazijama upotrebljava 26 čitanaka, od kojih 
su samo četiri (Nazor-Barčeve) sastavljene na pretežno jekavskoj 
osnovi, dok je u svima ostalima 60 do 70 od sto štiva pisano istoč- 
nim govorom. Da ne bih duljio, ograničit ću se u svom prikazu 
samo na čitanke Milivoja Pavlovića i TA, jer su prve najrašire- 
nije“) a druge najnovije i tehnički najbolje opremljene. Za sve 
je čitanke — pa i za Nazor-Barčeve — karakteristično, da se u 
njima ekavski autori tu i tamo pojavljuju u jekavskom 
ruhu, i obrnuto, ma da je to ne samo nepotrebno, nego i jezički 
posve neopravdano. Nepotrebno je zato, što se.u tim knjigama i 
onako nalaze tekstovi i jednoga i drugoga govora, a jezički je ne- 
opravdano zato, što izaziva krivu predodžbu, kao da se sva razlika 
između ekavskog i jekavskog književnog govora dade svesti na 
varijacije staroga jata. Osobito se neugodno doimlje način, kako je 
na pr. u TA prikazan Reljković. Ne samo da je izbor štiva dosta 
slab, nego je tamo Reljković najedamput osvanuo kao potpun eka- 
vac. Manje je, dakako, neobično, što su i neka Vukova štiva eka- 
vizirana. Mislim, da je barem u bilješkama trebalo spomenuti, da je 
Reljković bio ikavac, a ne bi bilo na odmet ni da je u oba štiva 
(I, 137; II, 81) ostavljena ikavština. Tako bi djeca najbolje upoznala 
razliku između ikavskoga, ekavskoga i jekavskoga govora. 
Samo se po sebi razumije, da je u čitankama neko popravljanje 
i dotjerivanje tekstova potrebno već zato, što one treba da budu 
uzor dobra i lijepa književnog jezika, ali to popravljanje ne smije 
biti jednostrano i ne smije prijeći granice onoga, što je dopušteno. 
Ne može se na pr. dopustiti, da se s jedne strane daju odlomci iz 
Mažuranićeva epa prema Bogdanovićevu izdanju“) i da se u njima 
jezik ne samo ne popravi, nego još i pokvari) a da se, s druge stra- 
ne, Božićna priča Đalskoga protka izrazima voćstvo, saopštili i dr. 
kojih u Đalskoga nigdje nema.%) Isto tako ne bi se smjelo dogoditi, 
da u istom štivu stoji sad hronika, a sad opet kronika (TA-IV, 7, 8), 
sad svijetlo, a sad svjetlo (IV, 60), beljkasto i bjelkasto (IV, 61, 62), 
vetrenjača i vjetrenjača (II, 185—187, tri puta sa e, a šest puta sa 
je), najposle i najposlije (I, 126), sjedeli i sjedila (I, 115, ll) itd, 
ili da se štampaju ovakvi »jekavski« oblici: oba ih zamjenilo (IV, 
222), on nju za sebe namjeni (I, 126) i sl, a da i ne govorimo o tako 
očitim ekavizmima u jekavskim člancima, kao što su: obesiti (III, 
202), voleo (II, 123), živeo! (UI, 33), živeo je kao sat (II, 123), šta sam 
doživela (II, 110), ptičice pevaju (II, 84), nasmejali su se (II, 124), 





%) Prošle je školske godine skoro polovina svih zavoda u državi Upo- 
trebljavsla Pavlovićeve čitanke, 

4) Zagreb, 1924. 

5) Por_ samo »i zvon smiren ovna iz planine« (TA-IV, 123). 

%) TA-I, 83, 84. 

najpre (1, 126), o lepoj budućnosti (II, 167), verujući (II, 41), celoga 
dana (1, 135), čovečja ruka I, 114), neguje (II, 12), narodne pripo- 
vetke (I, 114), u nemačkom jeziku (I, 116), poslednji (ib.), celiva (IV, 
137), svetlo (IV, 72), posle (I, 115, II, 167), starešina (IV, 222), video 
(IV, 185), narečje (IV, 6), da se sporazume (L, 130), on dolete među 
njih (L 127) it. dit. d. Da se ovakvi primjeri javljaju i u grupa- 
ma, dokazuje na pr. odlomak iz Benešićeva prijevoda poznatog 
romana »U pustinji i prašumi«. Taj je odlomak u TA tako »dotje- 
ran«, da na pr. na jednoj jedinoj strani (II, 219) jekavskoga 
teksta čitamo i ovakve oblike: Nela je postala sve smelija (1. r.); ima 
bodljika, kojih se snažna životinja nije mogla rešiti (18. r.); djevoj- 
čica je sjedela uz divovu nogu, a on je stajao tako mirno da bi 
čovek pomislio (81—32 r.)..., — da autori nisu vješti jekavskom go- 
Voru, i ne bi se u tom prevario. No ni u ekavskim tekstovima nema 
mnogo veće dosljednosti, kako to dokazuje ovaj karakteristični od- 
lomak iz Pavlovićeve čitanke za prvi razred:7) 
Domači (!) lijek 

Petrovi su roditelji bili bogati; ispunjali mu i najmanju želju 
njegovu, ali — nisu dugo živeli. Osiromašivši preseli se Petar u 
selo kod strica svoga. Sesoki5) mu se život ispočetka nije sviđao... 
Teško je bilo Petru privići se takvu životu, ali naskoro je osetio 
korist njegovu. Pre je gotovo neprestano bio bolestan, bled i često 
uzimao lekove. Sad je uživao lepo zdravlje, bio krepak i svež kao 
proletna rosa. 


Pored takvih čitanaka nije čudo, što je pismenost naših abituri- . 


jenata na tako nisku stupnju. Nedavno je Ministarstvo prosvjete 
izdalo poseban raspis o »pismenim vežbanjima«,?) jer se »videlo 
da se pismenosti učenika ne poklanja dovoljno pažnje, ili da se 
to ne čini sa dovoljno metodičnosti«, ali nekim čudom i ondje či- 
tamo evo vakve oblike: nastavnik će iznesti opšte greške (str. 3); 
na pretposljednjoj sednici razrednog veća (str. 9)! Josip Hamm 


PITANJA I ODGOVORI 


9. G. M. N. iz Zagreba: 

»Ne bi li mjesto doživotno uživanje, doživotna renta, pa i do- 
Životna robija bilo logičnije dosmrtno uživanje, dosmrtna renta, 
dosmrtna robija?« 


Pridjeva doživotni nemaju naši stariji rječnici, pa ga nema ni 
naš ARj; nema ga ni Mažuranićev »Pravno-povjesni rječnik«. 
Istina je, da bismo prema izričajima kao dohraniti koga do smrti 





") Dr. Milivoj Pavlović i Dragoslav Tlić, Čitanka sa gramatikom 


srpskohrvatskog jezika za prvi razred srednjih školas, prema najnovijem 


Programu, Beograd 1933; Izdanje Zadruge Profesorskog društva, | knj. 8. 
Ovo je štivo štampano latinicom, a ja sam iz tehničkih razloga izostavio 
sredinu, jer ona ze nas i onako nema većega značenja. 

8) Sic! 

%) Izdanje Tiskare Narodnih novina, Zagreb. 

(u narodnom govoru) i uživati dohodak od kuće do svoje smrti (u 
našem književnom jeziku) mogli načiniti i pridjev dosmrtni, kad 
imamo posmrtni, pa reći dosmrtno uživanje. U nekim rječnicima 
19. vijeka i nalazimo pridjev dosmrtan; ispor. na pr. dosmrtan pri- 
hod ,Leibrente' u Filipovićevu Rječniku hrv. i njem jez. 1875. 
Pridjev dosmrten (na pr. dosmrtni dohodek ,Leibrente u Pleteršni- 
kovu »Slovaru«) imaju i Slovenci; on se u novom Glonarovu »Slo- 
varu« slovenskoga jezika (g. 1937) i preporučuje mjesto doživoten. 
No da nije pogriješio ni onaj, koji je prvi u naš jezik unio pridjev 
doživotni, vidjet će se odmah. Rekoh unio, jer je-po svoj prilici 
pridjev doživotni ušao u naš književni jezik iz češkoga (ispor. do- 
životny i doživotni; i polj. dožywotni), a nije naša samostalna no- 
votvorina prema njemačkom lebenslanglich; Maretić ga broji među 
“češke riječi (v. »Rad« 108, 86). Prijedlog do ima i takvo značenje, 
kojim se opravdava značenje pridjeva doživotni i u našem jeziku. 
Tim se prijedlogom počesto izriče, da se ono, što se imenicom 
uza nj kazuje, ne izuzima, nego obuzima. Tako rečenica: Hajduci 
ga oplijene i svuku do košulje i obuće — može prema prilikama 
značiti: svuku mu sve osim košulje i obuće — ili: sve, i košulju i 
obuću (v. i BIRj. I 222b). Ovo drugo značenje imamo i u primjeru: 
I reče Gospod: hoću da istrijebim sa zemlje ljude, koje sam stvo- 
rio, od čovjeka do stoke i do sitne životinje i do ptica nebeskih; 
jer se kajem, što sam ih stvorio. Daničić Mojs. I 6, 7. Prema tome 
prijedlog do s genitivom imenice, koja znači vrijeme, može značiti 
i trajanje do svršetka vremena, koje ta imenica znači, na pr. do 
vijeka može značiti: dok traje vijeka, do svršetka vijeka. Tako 
ban Kulin godine 1189 u svojoj zakletvi Dubrovčanima veli: Pri- 
sezaju (t. j. prisežem)... pravy prijatelj byti vam od selč i do včka 
(t.j. dok budem živ).!) Kako je ovdje s prijedlogom do uzeta ime- 
nica vijek u značenju »život«, tako se u drugim primjerima uzima 
i sama imenica život; ispor. na pr.: Daju (t. j. dajem) im milost 
do života mojego (g. 1282 kralj Stefan Uroš). Daju včru moju, da 
ne potvoru (t. j. da neću poreći ili ukinuti) sije pisanije do moga 
života (g. 1385 drački duka Balša). Kolikrat sta se klet imat ine na 
pamet (t. j. koliko se puta stade kleti, da će me imati na pameti) 
do svoga života. Š. Menčetić,") Svakomu je jasno, da tu do moga 
. (svoga) života ne može značiti drugo nego: do kraja moga (svoga) 
* života, pa bi se prema tome značenju mogao i u nas načiniti i pri- 
djev doživotni sa značenjem »koji traje do kraja života«. Pridjev 
doživotni nije, dakle, protivan duhu našega jezika, pa zato može 
da ostane u našem književnom jeziku, makar u njemu i ne bio 
samonikao. 


S. I. 
1) Ispoređi, kako je Bog rekao zmiji proklevši je: »na, trbuhu da se 
vučeš i prah da jedeš do svoga vijeka«. Daničić Mojs. 1 3, 14. 


2) Vidi u ARj. II 480a i u Stojanovića, Stare srp. povelje i pisma I/1, 
str. 34 i 110. 

FILOLOŠKA ŠETNJA ZAGREBOM? 


5. 


U JAVNIM NAPISIMA ČESTO SE PO TUĐEM UZORU 
UPOTREBLJUJU I SLAŽU RIJEČI 


Gdje se griješi protiv pravila hrvatske sintakse, pa i ondje, 
gdje se riječima namjenjuje kriva služba, preteže ponajviše utjecaj 
njemačke fraze. Tako se na pr. nešto hvali ili preporučuje, sa 
dodatkom: Osvjedočite se! (Zrinj., Juriš.) prema njemačkoj: 
Uberzeugen sie sich! Može se neka izjava pred sudom dovođenjem 
svjedoka »osvjedočiti« (kao: obojiti, oblatiti), a čovjek se može sam 
uvjeriti, kako to veli treći napis: »Kušajte i uvjerite se!« (Prer. 7). 

Po gradu nailazite na »dn e vn o« pečeno janje, svježe poslastice 
i proizvode, zajutarke i robu, »dnevno« se pjeva (Vlaš. 72, Frankop. 
11, Prer. 11, Bošk. 18, Zrinj. 1 i t. d.). »Dnevno« je pridjev, koji se 
kao vremenski atribut dodaje imenici: dnevni trošak, dnevno po- 
slovanje. Na pitanje: kada? ne odgovaramo prilogom »dnevno« 
(njem. t&glich), nego: svaki dan. Tako se i »abonenti« (pretplatnici) 
primaju »mjesečno i tjedno«. (Masar. 24), mjesto: na mje- 
sec i tjedan (sedmicu). Pa i doba se naznačuje često na njemački 
način. Poneki liječnik (Berisl.) ordinira od #483, mjesto od 2%, 
jednako kao što mnogi — kako se obično čuje — rade od »pol če- 
tiri«, sastaju se u »tri četvrt na sedam«, i sl. Tako na pr. i »Ma- 
rionetsko kazalište« oglašuje početak u »pol 4«. 

Svuda ima »kratke robe« — Kurzwaren — (Gaj., Radić, 
Krajiš., Juriš. i t. d.). Ne bi li se ova roba mogla nazvati »sitnom 
odjećom«? 

Većina obrinika »prima popravke« (Il. 212, Račk. 8, 
Kačić. 8 i t. d). A ne primaju se popravci, nego stvari na popravak, 
kao što na pr. pravilno javlja jedan zlatar (Kačić. 12a), da »pre- 
uzima (prima) na popravak nakite«, dok jedan urar (Radić.) »obavlja 
popravke«. 

Skupe pogrebe nazvaše »sjajnim a« (glinzend); treba da se 
zovu »raskošni«. 

Poslovne i zavodske grane i dijelove počeli su u novije doba 
zvati »odjeljenjima«. Ima odjeljenja gostioničkih (Radiš. 10), 
bolničkih (Zrinj. 10), industrijskih i tvorničkih (Mart., Praš.), ured- 
skih (Okr. ured). Što je odijeljeno, zove se »odjeljak« (kao što se 
ono, što se odreže, zove odrezak). Imamo i drugačije izveden naziv 
»odio«, u množini »odjeli«. Takvih »odjela« pravnih, dermatoloških, 
očnih, za gospođe) ima i u napisima (Varš. 7, Prer. 19, Jel. t., Rač. 3). 
Nepotrebno nam je i »udruženje« mjesto »društvo« ili »udruga«. 
Danas je Zagreb pun svakojakih udruženja; ima na pr. udruže- 
n je trgovaca, invalida, za zaštitu matera (Zrinj. 16, Gajeva, Tomaš.). 





* Nastavak članka iz br. 4—7. 

Osoba ili pothvat može se zastupati, a ne može roba. Ali smo 
otkrili i ovakav slučaj u »Zastupstvu pisaćih strojeva 
— H. B. tvornice« (Nikol. 1), a trebalo bi da bude »Zastupstvo H. B. 
tvornice pisaćih strojeva«, po primjeru »Zastupstvo tvornice papira« 
(Račk. 10). 


6. 
KRIVA UPOTREBA PADEŽA I PRIJEDLOGA 


Na prvome se mjestu ističe onaj poznati treći padež u imenima 
zagrebačkih gostionica i ljekarnica. Što znači na pr. »Ljekarna 
Svetom Roku ili »Jelačiću banu«, ili »Krčma Staroj 
Mandalici«»dobrojkapljici«,ili »Apoteka zdravlju«? 
Ovdje ne pomaže nikakva gramatika, ni pravilo o imenu i apoziciji, 
jer ime možeš dati kakvo hoćeš; ali u njihovoj kompoziciji mora 
biti smisla. Da je ime bez apozicije, t. j. da naznaka posla nije 
sastavni dio poslovnog imena, onda bi takvo ime značilo poziv (bez 
glagola), ili pravac kojim treba da idu kupci ili gosti. Ovaj poslovni 
dativ nije drugo nego povođenje za njemačkim dativom (na pr. 
»Hotel zum Schwarzen Adler«), na koji još vidnije podsjećaju krčme 
»k veselom Kaštelancu« »k' Gavranu«, »Ljekara 
kAngjelu«, »Radionica k Crncu i»Čistiona k Suncu 
(Zrinj. 10, Prer., Masar. 2, Ilica, Jel. t. 6). Logički bi bilo: »Ljekar- 
(nic)a Svetog Roka«, »Krčma Stare Mandalice«, »Krčma Dobra 
Kapljica«, »Ljekar(nic)a Zdravlje« i sl., kao što ima (u Ilici 47) 
»Krčma Vis«. 

Trguje se željezom, papirom, robom, a taj se posao zove trgovina 
željezom, papirom, robom. Pa ipak, uz trgovine željezom, stvarima, 
remenjem, robom (Drašk., Vlaš. 33, Amruš. 19, Ilič. i Svačić. t. i t. d.) 
mnogo je gušća u gradu trgovina robe, stvari, voća, šešira, 
papira i t. d. (IL. 13, Vlaš. 40, 75, Wash. t., Radić. i t. d.). Jedan 
isti čovjek objavljuje trgovina koža i kožom (Il. 214), trgo- 
vinu robe i robom (Račk. 8). Ima i treća — opet nepravilna — 
oznaka: trgovina za unutarnji uređaj i namještaj (Varš.). — 
Ljudi promeću robu, a posao im je »promet robe« (objekt. genitiv). 
Pa i ovdje postoji jednaka zabuna: pravilan »promet produkata« 
(Smič. 23) i nepravilan »promet robom« (Jelač. t., Bošk.), pro- 
met nekretnina (Juriš. 18, IL. 69) i nekretninama (Drašk. 28, 
Berisl. 4). 

Nabraja se na pročelju trgovine: svježi narezak (nom.), salame, 
»šunke«, sira (gen) — Drašk. 38; Prodaja poštanskih »vrijednota« 
(gen.), mjenice, »taksene«' i poreske markice (nom. ili akuz.?) — 
Ilica 165; Samostalna maloprodavaonica duhana (gen. sing.), marke, 
odjavnice, poštanske vrednote, novine (nom. plur.) i časopise (akuz. 
plur.) — Prerad.; Prodaja... vina i žestokih pića (gen.) i razna 
hladna jela (nom.) — Bogov.; Točenje naravnih vina (gen.), zagre- 
bačko pivo, razna žestoka pića (nom.) — Zvonim, 7; kupnja i prodaja 

»rabljene« stvari (nom.), šivaćih, pisaćih strojeva, foto aparata... 
(gen.) — Boškov.; »Buffet« toči domaća vina (akuz.) i žestokih pića 
(gen.) — Bogov. 7; Toči se (toče se!) naravna »domaća« vina — 
Prer. 39; Toči se biranih plešivičkih i dalmatinskih vina (Toče se 
birana...!) — Radić.; Sredstvo protiv glavobolje (gen.) kao i osta- 
lim bolovima (dat.) — Zrinj. 20 i t. d. . 

Nepodudaranje broja: Najjeftinija »odjela« (plur.), jer je (sing.) 
vlastiti proizvod (Ilica 164). 

Ovamo ide i ovo: Primaju se sve vrsti popravci (Berisl. 3) mje- 
sto: Primaju se popravci svih vrsta (ili: svake vrste). 


Za oznaku građe služi genitiv sa prijedlogom »od«. Upotreba 
prijedloga »iz« nije pravilna, a česta je u poslovnom jeziku po 
krajevima, koji su blizu njemačkog jezičnog područja. Utjecaj nje- 
mačke sintakse vidi se i u instrumentalu, koji služi bez prijedloga, 
kad se njima naznačuje sredstvo ili oruđe (čime se radi?), dok mu 
se predlaže »sa« (»s«), kad se njime kazuje društvo (s kim, s čim?), 
zajednica, sadržina, veza (brat sa sestrom, oči s naočarima, soba sa 
posobljem, trgovina sa selima). 

Primjeri: roba iz gume (Gund. 19), uštipci iz brašna (Jel. t. 
7), ornamenti iz cinka (Kačić. 11), stan »sastojeći se« iz dvije sobe 
(često); bojadisanje sa francuskim bojama (Vlaš. 82), izrađeno sa 
pomoćnim aparatom (Jel. t. 14), pranje sa Albus sapunom (oglas), 
»ondulacija« sa uljem (Vlaš. 82), sa toplim zrakom (Mesar. 10, 
Bošk. 44, Gund. 11), »ažuriranje« sa strojem (Radić.), posao sa tka- 
ninama (Gund. 51): posluje. se sa poslovnim drugom, ali tkaninama! 

Teži slučaj tuđe sintakse vidi se u vezanju dvaju prijedloga. 
Primjeri: »Preselenje u i izvan grada« — t. j. u grada i izvan 
grada! — (Frankop. 9). Nepravilno i nejasno: Je li to »preselenje u 
grad i iz grada«, ili »preselenje u (po) gradu i izvan grada«? — 
otprema sa i na kolodvor (t. j. sa kolodvor i na kolodvor!) (Frank. 
9). Treba: s kolodvora i na kolodvor, ili iz kolodvora i u kolodvor; 
— »izdaje se« dobra »košta« u i izvan kuće« (Gund. 48 i Prer. 4). 
Treba: Daje se dobra hrana u kući i izvan kuće; — preuzima pre- 
Voze u i izvan Zagreba (Radić.). Treba: prijevoze po Zagrebu i 
izvan Zagreba. 

Ni oni »tečajeva u jezicima« (priv. gimn. dr. A. B.) nijesu 
srećno oglašeni; bolje bi bilo da se zovu »jezični«, pa prema tome: 
tečaj francuskog jezika (gen.), a ne: tečaj u francuskom jeziku. 

Najposlije treba i ovdje spomenuti metanje prijedloga za pred 
glagol iznajmiti, na pr. »Lokal« za iznajmiti, poslovne prostorije 
za iznajmiti (na mnogim mjestima). 

Po mnogim trgovinama kupuju se i prodaju »rabljene stvari« 
(Vlaš. 33, 40, 50, 60, 70, Bošk., Palm. 64 i t. d.), »izdaju se« (iznajm- 
ljuju se) sobe »s uporabom kupaone« (kupaonice), dok Gradska 
štedionica ustupa štedioničicu »na uporabu«. Ovdje služi imenica 

»upotreba«; glagoli: »upotrebiti« (i »upotrijebiti«), pa »upotreblja- 
vati«, i glag. pridjev »upotrebljen (i »upotrijebljen«) i »upotreb- 
ljavan.« 
U 
NELOGIČNOSTI I POMUTNJE POJMOVA 

Ne znamo, što znači »besposleni fond« (Frankop. 7). To nije 
fond (t. j. zaklada), koji leži besposlen i ničemu ne služi, nego za 
besposlene (bolje: nezaposlene), pa bismo ga. mi nazvali »nezapo- 
sleničkim.« 

»Vinarsko-rakijska (!) radnja« (Mart. 27, Klaić. 50, Kr. Mar. 5, 
Dežel. 6, Prer. 40). Kad je »vinarska«, morala bi biti i »rakijaška«, 
ili: vinara i rakijašnica, ili: točionica vina i rakije. — »Tapetarska 
i dekorativna radnja« (Gaj. 22) kao da je tapetarova radnja, koja 
svojim skladom nešto ukrašuje (jer je i »dekorativna«). Na. drugom 
mjestu (Radiš. 9) piše »tapetar i dekorater«. Prema tome bi napis 
glasio »tapetarska i dekoraterska r.« Ovome je sličan »pećarsko- 
keramički posao« (Kačić. 6). Ili je to »pećarsko-keramičarski« ili 
»pećarski keramički« posao. — Ima (Radić.) i »građanska obrtna 
udruga za sjajne pogrebe.« Ako to nije pothvat, osnovan, da se 
bavi pogrebima — radi zarade — kao obrt, nego je za obrtnike, 
onda treba da se zove »obrinička.« — »Proizvodnja steznika i ste- 
gničarskog pribora« (Trg N) kao da osim steznika proizvodi i pribor 
za steznike, t. j. za one koji prave steznike, dakle za svoju utak- 
micu! Ako se misli pribor za steznike, onda je to proizvodnja »ste- 
zničkog« pribora. 

Poslovni napisi »Limarstvo« (Prer. 34), pa »Kiparstvo« i nee 
rezbarstvo« (Radić.), kao i nebrojena »mljekarstva«, imaju apstrakt- 
no značenje, kao »liječništvo« i »sudstvo.« Pa kao što ovi napisi 
ne pripadaju bolnicama i sudnicama, tako ni oni prvi ne pripa- 
daju radionicama, nego stvarni nazivi »limarnica«, »kiparnica i 
drvorezbarnica.« 


»Posmrtna zadruga Sv. J.« (Gaj.) znači: zadruga poslije smrti. 
Logički bi bilo: Osiguravačka zadruga za posmrtnu pomoć. »Za- 
druga stolarskih zanatlija« (Gund.) ima upravo toliko opravdanja, 
koliko na pr. šaka »pšeničnog žita«, mjesto »šaka pšenice.« Zna 
se, da su stolari zanatlije, dakle je u onome sadržan i ovaj pojam, 
pa je dosta »zadruga stolara« ili »stolarska«. A »Savez kožarsko- 
prerađivačkih radnika«? Jesu li to radnici, koji prerađuju kožare? 
Ili koji rade u radionicama »kožara prerađivača«? Onda bi im pri- 
stajala oznaka: prerađivački kožarski radnici. Slična je pomutnja 
u napisu »Zadruga kožarsko-obućarskih zanatlija« (Prer. 12). Jesu 
li to »obućari zanatlije« koji prave obuću za kožare? Ili su to oni 
koji prave kožnu obuću? Ako je tako, onda treba da ime glasi: Za- 
druga obućara kožara (jer je u ovome pojmu sadržan pojam »za- 


. poduzeće (Radić.): .. 

natlija«). »Zadruga najamnika« (Radićeva) znači: zadruga onih, koji 


služe pod najam (plaću). Zar to nije zadruga stanara? 


Ima i drugih nelogičnosti. Znamo, da se ne tovi meso, nego 
blago, stoka, marva. A negdje se ipak prodaje »svaki dan utovljena 
govedina« (Prer. 27). Ovamo ide i umjetnost u obrtu: »Umjetni« 
rad nije mehanički spretan rad, vještina, nego rad, pri kojemu se 
mora makar koliko očitovati i stvaranje po osobnom ukusu i osje- 
ćaju. Zato ne znamo, zašto se obična brusionica (Juriš. 10) naziva 
»umjetna brusiona«. Čitamo: »Naručbe se dostavljaju u kuću« 
(Juriš. 25). Narudžba je obavezna izjava, da se nešto kupuje za 
poznatu ili sporazumom utvrđenu cijenu. Da li se takva izjava do- 
stavlja u kuću? »Primaju se naručbe sa dostavom u kuću« (Juriš. 
22). Kratko, ali loše. Primaju se narudžbe, a »naručena roba« do- 
stavlja se u kuću. 

Navest ću ovdje još nekoliko podužih primjera, prepisanih s 
pojedinih uličnih ploča, u kojima su različne pogreške nagomilane, 
izostavljajući pravilna mjesta u njima. 

Narodna kuhinja (Gund. 8): Izdaje se dobra domaća košta u i 
izvan kuće, — »Buffet« (Kralj. Mar. 5): ... užićki kajmak, himber, 
kulin, bjela vina, cjene umjerene. — »Mlječna restauracija Alpa« 
(Frankop.): ... dnevno sviježe mlijeko; (u izlogu): Mliječna restau- 
racija... carski droblenac... omlette... (u vratima: carski drob- 
ljenac... omlet... porcija... maslaca... 

»Modni salon« (Juriš. 18): ... kostima komplea Haljina i Dječije : 
Haljina. Radionica pokućstva (Juriš. 14): Izrađujemo... konbini- 
rane sobe kao razno drugo pokućtvo. 

Otpremništvo (Frankop. 9): Prevoz pokućtva.. . Preselenje u 
i izvan grada kao i na sva mjesta tu i inozemstva.  Oteramau robe 
sa i na kolodvor kao i na sva mjesta tu i inozemstva. — Otprem- 
ništvo (Boškov.): Prevoz pokućtva za tu i inozemstvo. — Pogrebno 
.obrtna zadruga za sjajne pogrebe preuzima 
prevoze ekshumacije u i izvan Zagreba. 

Državni zavod za proizvađanje animalnog cijepiva (Gund. 55). 
— Skladište razkužila... dietetskih specijaliteta... kirurgičkih po- 
voja... robe iz gume cognaca. (Gund. 15). 


8. 
KOLONIZACIJA TUĐIH IMENA I NAZIVA 


To upravo i nije kolonizacija, nego provala i osvajanje — ne 
samo privrede — nego i izvanjeg lica hrvatskog grada. Tko bi po 
imenima raznovrsnih prodavaonica i radionica, naročito u t. zv. 
modnoj struci pa u nazivima pothvata i poslova na veliko, sudio 
o narodnom značaju grada, ne bi pravo znao, je li Zagreb neki 
francusko-engleski kondominij ili je neko međunarodno naselje sa 
prilično čednom hrvatskom kolonijom, kojoj je glavno zanimanje 
krčmarski i gostioničarski posao. 

Evo tih poslovnih imena (osim gostioničarskih poslova), savjes- 
no prepisanih i raspoređenih u dva skupa. Navodimo one poslove, 
koji ne nose imena i prezimena svojih vlasnika. Ne navodimo stra- 
ne pothvate, nego samo domaće. 


I. Poslovna osobna imena 


Tuđa: Maison Rosy, Maison Tea, Maison Lowy, Maison Au- 
spite, Maison Beta, Maison-Nada, La Parisienne, La Reine, Pom- 
padour, Parisette, Midinette, Fleurette, Ivette, Mariette, Jeanette, 
Yvonne, Marlene, Lygne, Maud, Nella, Lella, Neara, — Ellen, Ethel, 
Lady, Mary, Duby, Baby; Bob i Baby, Nenry, Mickey, Papai, Dar- 
ling, Gitli, — Pia, Lia, Ria, Dada (?), Dado (?), Anita, Greta, Leona, 
— Mignon (dva puta), Carmen, Salome, Floramy. 

Ovamo ne ubrajamo dvadesetak stranih ženskih imena, koja 
i u nas Hrvata služe kao krsna imena. 

Hrvatska: Zora (dva puta), Mira, Vera, Nada, Gordana, 
Danica, Ljubica, Dragica, Ruža, Zlata, Zlatka, Milka. — Đurđica, 
Pepica, Maja, Tonka, — Vitomir, — Ivo, Đuro, Toni. 

Tražili smo ih još na četrdesetak ulica i trgova, i više ih ni- 
jesmo našli. 

II. Poslovna imena, uzajmljena iz rječnika prirodnina 


Međunarodna: Delphin, Albatros; Oliva, Palma, Mimosa, 
Lotos, Centifolia, Trifolium (mljekara!); Kristalum, Briljant, Sma- 
ragd, Kaolin, Alabaster, Argentum, Titanit, Ozon; Tanin, Silva; 
Cerealia, Viktualia, Mineralia. 

Hrvatska: Oko; — Zlatno janje, Slon, Lav, Ris, Lasta, Go- 
lub, Orao, Sokol; — Lipa, Javor, Šuma, Jagoda, Zlatna dinja, Voće, 
Voće i povrće, Runolist, Ljiljan, Cvijeće, Trstika, Sjeme; — Alem, 
Kremen, Biser, Čelik, Mjed, Glina, Vapno; Vrelo; — Koža, Svila; 
— Iskra, Munja, Grom, Oganj, Vatra, Toplina, Sjaj; Snaga, Sila. 


III. Poslovna imena, uzajmljena iz mitologije i povijesti, 
zemljopisa i astronomije 


Međunarodna i tuđa: Isis, Afrodita, Venera, Venus, Mi- 
nerva, Diana, Iris, Themis, Higiea, Pluvius, Neptun, Hermes, Mer- 
kur (tri puta), Sphinx (Sphynx?), Aesculap, Laokon (Laokoon); — 
Helada (nekretnine!), Atena, Paracelsus, Gutenberg, Rubens, La- 
jajet; — Barcelona, Boston (dva puta), Jaffa, Luxor, Madrid, Mek- 
ka, Moka, Paris, Smirna, Toledo, Valencija; — Amerika, Brazil, 
Columbia, Kanada, Java, Sumatra, Borneo, Celebes, Baltik, Slavia 
(tri puta); Volga; Riviera; (Ocean); Orient (tri puta); — Stela, Astra 
(dva puta), Star, Gold-Star, Helios, Orion; Orbis, Kosmos (dva 
puta), Universum. ; 

Hrvatska: Vesna, Vila, Zmaj; Tomislav, Gaj, Lisinski, — 
Croatia, (tri puta); Zagreb (dva puta), Grič, Zrinjevac, Černome- 


_—— 

rec; Samoborka, Split, (Siscia); Posavina, Podravina, Zagorka, Dal- 
macija, Dalmatinac, Vis; Sljeme, Ivančica, Velebit, Plasa, Triglav; 
Sava, Drava, Una (dva puta), Cetina, Vrbas, Sana, Mirna, Dunav; 
Jadran, Jadranka; Slavija (dva puta). 

Tražili smo i ostale hrvatske krajeve i gradove, naša mitska 
i povijesna imena, i nijesmo ih više mogli naći, 


IV. Ostala poslovna imena 


Tuđa—ionameđunarodna kojima se u hrvatskom rječ- 
niku može naći zamjena ili su stranog oblika: Elite - Elit, Elite, 
Fidelio - Elite, Beauty Cult, Bon gout, Chic, La mode, Modes de 
Paris, Elegant, Elegante, Elegance, La Boheme, Jugobijou, Elastique, 
Frigidaire, L/Oreal, Renaissance, Grand garage, Vogue, Printemps, 
L'6tć, Chocolaterie — Weekind, Gentleman, Lord, Kent, Derby, 
Broadway (krojač!), City, Fairi, Shoes, American Shoe, Tip-Top 
(»buffet«!), Rekord (dva puta), Rapid (dva puta), Definitiv, Mirabel, 
Valet expres, Expres, Favorit, Superba, Nobilior, Splendid, Blok, 
Merkantile, Koloniale, National, Universal (dva puta), Special, Mu- 
tual, Komercijal, Central, Novitet, Novitas, Unitas (dva puta), Pu- 
blicitas, Prosperitas, Celeritas, Caritas, Patria, Nutria, Omnia, Sa- 
nitaria, Immobilia, Color, Labor, Intermissor, Pastor, Viator, Impe- 
rator, Mercator; Trabant, Perfekt, Artes, Artos, Papieros, Domus, 
Panergon, Verion, Union (devet puta), Konsum (dva puta), Solo, 
Vox, Climatic, Pokal, Produktiva; Fenestra, Saletto, Korzo; Štam- 
pilja, Štampilje (šest puta); Ažur; Erđe, Windfix. — Kavalir, Ka- 
valir mode, Moderni dekor, Vunatrikot, Bazar, Textil — (Amerikan- 
ski, Novi) bazar, Pariski atelier steznika, (Grand, Švicarski, Engles- 
ki, Moderni, Jadranski, Odjevni, Novi, Zagrebački, Ilički) magazin. 

Ovamo ne ubrajamo oko 200 drugih imena i kratica iz među- 
narodnog naučnog i stručnog rječnika, ponajviše latinskog i grčkog 
podrijetla. ; ' 

Hrvatska: Domovinsko, Dom, Sloga, Samopomoć, Preporod, 
Povjerenje, Napredak, Kruna, Obnova, Trajnost, Sigurnost, Točnost, 
Nauka, Pregled, Moj dom, Uzor, Privreda, Sirovina, Tržište, Vele- 
žitar, Zlatopromet, Pribor, Alat, Preslica, Igla, Sukno, Stas, Čarape, 
Posteljina, Seka i braco, Lutka, Torbica, Nakit, Lim, Okov, Omot, 
Iver, Drvotržac, Oštrica, Slovo, Prepis, Zlatno pero, Kralj naliv- 
pera, Pruga, Pogon, Jara, Dubravka, Planinaru, K crncu, Sirana. 

Osim nabrojenih imena našli smo još oko šezdeset hrvatskih 
ili miješanih kratica. ' 

Ostavili smo izvan pregleda one poslove, koji nose ime i pre- 
zime svoga vlasnika. 


Vv. Kavane i kina 


Ovdje ćemo navesti imena samo najpoznatijih kavana, a imena 
svih kina. ' 

Od velikih i srednjih kavana u gradskom trgovačkom središtu 
samo ih pet ima hrvatska imena: Gradska, Kazališna, Velika, Za- 
greb i Medulić. Druge su: Astoria, Carlton, City, Corso, Esplanade, 
Europa, Mignon, Splendid, Trilby, London. 


Od kina većina ih, a među njima gotovo sva udobnija zagre- 
bačka kina, imaju strana imena: Palace Balkan, Urania, Luxor, 
Capitol, Olimp, Astoria, Central, Union, Croatia; hrvatska: Jadran, 
Građanski, Tomislav, Dom. 


VI. Gostionice, manje kavane, krčme, svratišta i blagovališta 


Tako su poslovi ove vrste većinom u rukama ljudi, od kojih bi 
se moglo očekivati manje sklonosti za izlišne tuđinske i kozmopolit- 
ske jezične krpice, a više za domaća hrvatska imena, opet i tu na- 
lazimo mnogo nanosa od kojekuda. ' 

Primjeri: Alpa, Apolo, Astoria, Automatski buffet »Quisisana«, 
Bohem, Central, Ciklon, Dumping, Eden, Elite, Esplanade, Gour- 
mand, Gurmanu, Grand, Imperial, Lido, Metropol, Novi Ciklon, 
Pic-Bar, Reforma, Thermi-service, Victoria, Vita, — Barcelona, 
Luxor, Madrid, Šang=Hai, Kalifornija, American. 

Ako im dodamo mnoge »buffete«, koji su poput gljiva iza ki- 
še ponicali po svim zagrebačkim ulicama, pa »restauracije« i »men- 
ze«, onda ne znamo, da li i ovdje gostionice, blagovaonice i narodne 
kuhinje, krčme, točionice i vinare nijesu ostale u manjini. 


9. 
ZAKLJUČAK 


U nizu članaka pokazali smo, sistematski raspoređenim primje- 
rima, kakav nered, površnost i neznanje vladaju u poslovnom jezi- 
ku izloženom po zagrebačkim ulicama. Taj jezik često ne odgovara 
ni pravilima usvojenoga hrvatskoga pravopisa, niti uopće ikakvog 
pravopisa izgrađena na jednom načelu. Riječi su u mnogim sluča- 
jima skrojene samovoljno i pogrešno. U napise i oznake robe, rad- 
nja i poslova uvukle su se premnoge tuđe riječi, koje bi se mogle 
zamijeniti čistim hrvatskim riječima iz živoga narodnog ili knji- 
ževnog jezika. Nazive trgovina i radionica preplavila su tuđa ime- 
na, Pa i sami sklopovi hrvatskih riječi sastavljeni su često ne- 
skladno. Mnoge su poslovne oznake besmislene i ne kažu ono, što 
se njima htjelo reći. 

U jednu riječ: Javno izloženi poslovni jezik u Gradu do kraja 
je nečist i nepravilan, i zato treba da se podvrgne temeljitoj reviziji. 

To traže interesi samoga hrvatskog jezika i obrazovanja našega 
građanstva, a u drugu ruku i moralni, prosvjetni i politički interesi 
Grada, i povrh svega samo lice Zagreba, koje treba da pred stranim 
svijetom pokaže svoj značaj: da je hrvatski grad. 

Mirko Jurkić 

porcija 138 

porediti 153 

Portugizer 139 

poručiti 77 

porudžbina 77 
posamenterija 140 
posjet 42 

poskočnica 47 
poslovati 187 

posljedicu povlačiti 109 
posmrtni 188 

pospuriti, pošpuriti 73 
postati po, kroza 90—92 
postaviti 8. 9 

postiti 42 

postižu (ne: -izuju) 176 
postojati 28 

pošljednji 92. 

pošten 162 

potaći 8 

potez 112 

potplati 11 

povevši »povedavši« 176 
poviti 49 

povlašćenik 160 
Požeškinja 173 

praću »prat ću« 4 

prah 47 

prahati se 47 

praktika 128 


preseljenje 103 

presvurst 138 

prešan 139 

prešću »prest ću« 4 

pretplatnik 3 

pretposljednji 183 

prevažati 103 

priganica 44 

prigela »prignula 93 

prigvozditi 166 +e 

priključak 70 

priključenje 70 

prilivodina 48 

priložak 44 

primalja 48 

primijetiti 154 

Primošten 166 

princip 95 

pripojenje 70 

priporit 44 

prisajedinjenje 70 

prismagnuti 44 

pristupiti (apstraktno) 
109, 111 

problemj 110 

prodavalac 101 

prodrijela »-drla« 93 

profesor, gospođa 167 

proiznositi 127 j 

proizvađati 103 

promet (s instr. i gen.) 186 

prosinac 14 

prosipati 92 


prati ruke »oprostiti« 106 prosnuti se 127 


prd- 49 

prebjeg 63 
predmet 108 
predsjednik 83. 4, 5 
predstavljati 109 


politika dalekovidna 107  predstojati 177 
pomagajući »pomažući« 94 prelijevši »-livši« 94 


pomodni 141 

po njemu 90 i d. 
pop 158 

popeo > pop6 149 


premda — to 28' 
prepelice, u »rujan« 68 
preplivajući 95 
preporučati 103 


prostrica. 46 

prošten 168 

proto 43 

prouzročiti T1 ' U 
provađati 103 

prozreti 179. 

prtiti se 48 

pržina 42 

pupčiti 48 

pušten 161. 163 

putar 74 a 


putevi 157 


rabljen 187 
rakijski »rakijaški« 188 
raseči 11 

raskrižje 12 
rasporak 47 
rastaviti 12 
rastepe 11 
rašćukati se 49 
raširi 11 
Raštegorac 130 
razlučiti se 127 
razmahati, -maše 177 
razoblačiti 127 
razraziti se 126 
razumljivo 178 
referat iscrpan 107 
rekući 95 
remek-djelo 155 
Rentgen 144 
representacija 143 
restan 138 

retko 11 

rezanica 45 


-Režek 54 


rodu, u 128 
rođak 8 
rogatica 47 
rogušica 46 
rolifilm 141 
rozbratni 138 
ručinčić 45 
rudica 45. 49 
rujan 14, 67. 68 
rujbe 42 

ruka (ručica) kruha 46 
rukavice 42 
rusica 46 


salijevši »-livši« 94 
salon 139. 140. 
Samuel 146 

san 8 

sapinjači 47 


sapreti 179 
Sarajlija 130 
sastati 133. 134 
satrti 179 

savjet 27. 155 
sazreti 179 

Selca 131. 132 
seljaštvo 4 

seminar 63 

senf 138 

siječanj 60 

sipnja 47 

sjajan (pogreb) 185 
sjecati 49 

skačatur 43 
skladnoća, -nost 49 
sklenica 45 

skuša 46 

slatko 6—8. 11, 12, 45 


slomije »slomi« 94 
slomijena »slomljena« 94 
slovenski, -enački 67 
slovenščina 92 
slovjenski 67 
sljepica 49 
smetlištar 42 
smetlište 42 

smucka 49 

smudut 46 

Sokol, Sokolić 50 
somot 141 

Sova, Sović 51 
speci(j)alist(a) 143 
specialitet 143 
specialni 142 
spješiti 128 

Split 51 
spravljenica 49 
spržiti 153 

'sredica 45 

sredstvo 4 

sresti 134 

srpanj 14. 16. 60. 61 
Stefan 92 

stepenice 78 

steznički, -ničarski 188 
stiglo je 94 

stjecanje znanja 156 
stočić 42 


stolarski zanatlija 188 


stric-vuje 25 

stube 78 

studeni 14 

sudac 74 

sudija 74, 92 
suhomesnat 101 
sunašce 52 

sunđer 92 

sunovrat 48 

suradnja tijesna 107 
sušelice 45 
svadba 11 

svaki mjesto nijedan 179 
sveopće 100 
sveučilište 63 

svibanj 14 

svjedodžba 5 

svo »sve« 93 

svoj »proprius« 66. 67 


Šamčanin 130 
šef 140 
šezdeset 5. 11. 12 
šindelbratni 136 
škoda, škoditi, škodljiv 
125. 126 
škropionica 48 
šlag 138 
išlivovica 109 
šmiglinica 49 
šminka 141 
šnicli 138 
Šoltanin 172 
Šoltanka 173 
špeceraj 143 
špecijalitet 143 
špek 138 
šper ploča 141 
špijerlica 43 
športski 143 

šta 20. 21 
štampilje 141 
štedni 101 
štetovati 124—126 
štikaći 141 

što 7. 9. 20. 21. 36 - 
štof 141 
štokavština 92 
štopanje 141 
štucavica 47 
Šulek 54 


tačan 155 
također — i 71 
takseni 141 
tambouriranje 140 
tamnica 42 
tančati 43 
tatek 53 
teatar 63. 64 
tečaj (s gen., u) 187 
telek 52 
teško 11 
Tešnjak 130 
Tivćani 164 
tjedno 185 
tjesnac 78 
-točak 48 
točan 155 
torbica 42 
tovar 46 
tovjelica 43 
trakovi 42, 47 
trapističko 144 
travanj 14 
Trebinjac 130 
trgovina (s instr., gen., 
za) 186 
trlica 45 
Trogirka 173 
trup 46 
trupač 46 
tucanj :42 
tuzemni 102 
tvrdelj 45 


u (pet, šest) 17 
ubog(i) 49 | 
uboštva 11 
ubrus 47 
uditi 126 
udruženje 185 
ujutro 3 
ukropina 45 
ulica 42 
umjetni 189 
umoljavati 178 
univerzitet 63 
uopće 3 
uporaba 187 
upotreba 188 
upotrebiti 188 
upropašten 160 
uprošćavati 165 
uprošćen 163 
uskok 63 
uskoro 3 
uslijed 28 
uslovljivati, -ljavati 87-89 
ustati 12 
usukan 49 
utjecanje 108 
utovljen 189 
uvađati 103 
uvečer 3 
uvjetovati 87—89 
uvršten 160 
uzliti se 48 


Vakufac 130 
Vascarac 130 
Vasojević 23 
Vazam 69 
veći broj 29 
vele- 101. 102 
veljača 60 
vijest 162 
vilan 43 
vintuša 42 
Visočanin, -sočak 130 
Viška 172 





viteški 11 

vješt 161 

vještica 161 

vježbati 12 

vladati 71. 72 

vlast 161 

Vlatko 4. 11 
voćenjače 48 
vojnička (gen.) 176 
volek 52 e 
vonjača 48 

vonjic 47 

Vrabac, Vrapčević 51 
vrabca 1 

vrač(ara) 167 ' 
vrednina 101 
vrednota 101 

vrhnje 102, 138 
vrijednost 101 

vrnut 46 - 

vritaljka 48 

vrtno drveće 156 
Vuk 51 

vulkanisiranje 143 
vuski 12 

vusnice 11 


za iznajmiti 187 

zacijelo 3 

zaduha 47 

zadužbina 4 

Zagreb 55—57 

Zagrepčanin (ne: -čan) 
130. 176 

zagrepsti 55 

zakidivati 48 

zakinuti 48 

zakopanica 45- 

zapovidništvo 11 

zapreka 180 

zaraslica 93 

zaraštena »-rasla« 93 

zasjecajući 104 


zastati 134 p 


zastupstvo 186 
zato 6 
zatreščati 128 
zavrtač 48 
zbor 8. 12 
zde 7 

zdrav 7 
zdravlje 12 


, Zečević 51 


Zećani 164 

zelje 155 
Zeničanin, -ićak 130 
zimice 45 

zločin 155 

zubar 77. 139 
zubatac 46 
zubotehničar 101 
zviždak 42 


žalibože 3 

žalosni 11 

žao nas je »žalimo« 95 
ždrebati 180 
ždrijela »ždrla« 93 
želuce 11 

"žeteoci 36 

žnora 141 
žućenica 42 

žulj 42 

žutuga 42 


Staroslovjenski 


balii 76 
bezakonije 7 
bež fiego 7 
grysti 7 
iskoni 7 
maslo 7 
maste 7 


mesopuste 69 
oprčsnskE 69 
paska 69 
Slovčnins 67 
včste 161 
vračk 76 
VRBZEME 69 


Ruski 


boroda 9 
dobrat'sja 126 
nastaivat' 127 
nastojka 38. 
obrušit'sja 127 
podčjstvovat' 127 
proiznesti 127 
prosnutsja 127 
razrazit'sja 126 
uslovije 87 
zatreščat' 128 


Češki 


bystry 15 
dčlo 15 
dobytek 15 
pitomy 15 
pokoj 15 
Fijen 67 
zahžeb 55 


Poljski 


pozwolić 176 
wyzuć 175 
wyzwolić 176 
z(e)zuć 175 
zezwolić 176 

Slovenski 


navzoč(i) 174 
nazoč(i) 174 


Njemački 


Agram 56. 57 
Anschluss 70 
bedingen 87. 88 
erk&lten, sich 77 
Fleischer 78 
gelobt 5, 11. 12 
habt acht! 12 


“Heizkissen 141 


liebte 12 

liegt 12 

Metzger 78 

sagte 5. 11. 12 
Samstag 78 
Schlachter 78 
Sonnabend "78 
Stiege 78 
Treppe 78 
verkiihlen, sich 77: 
ZUuindhčizchen 76 


Staronordski 
hritm&nuđr 68 
Latinski 
Zagrabia 55 
Talijsaski 
Zagabris 56 
Madžarski 


“Zagr&b 55 " 


Složio dr. A. Mayer 


POPRAVI! 


Na str, 188. treba da stoji za stezničare, a ne za 
steznike. 


»Hrvatski jezik« izlazi u deset brojeva na godinu, — Godišnja pretplata 
40 Din; pojedini broj 5 Din; za đake 30 Din. — Vlasnik i izdavač: Društvo 
»Hrvatski jezik« u Zagrebu. — Za vlasnika i uredništvo odgovara Pavao Tijan, 
Zagreb, Ružičnjak br. 8. — Tisak »Tipografije« d. d., Zagreb, Barthouov 
trg br. 2. — Za tiskaru odgovara Ivan Ivanković, Zagreb, Selska cesta br. 47. 

